
ESIPUHE 


Tämä kirja sai alkunsa Suomen akatemian rahoittamassa Know-Id 
-tutkimushankkeessa. Hankekonsortion nimilyhenteessä ”Know” 
viittaa tietoon, tiedon rakentamiseen ja informaatiolukutaitoon, joka 
on perinteisesti kiinnostanut informaatiotutkijoita. ”Id” viittaa iden- 
titeettiin, joka on ollut enemmän kasvatustieteilijöiden fokuksessa. 
Molempia konsortion tutkimusryhmiä yhdisti kiinnostus oppimiseen 
ja miten identiteetin rakentamista ja informaatiolukutaidon kehit- 
tymistä voidaan tukea yhtenä koulutuksen tavoitteena. Kysymys 
asetettiin myös toisinpäin: Miten oppijan identiteetin rakentaminen 
ja informaatiolukutaidon kehittyminen tukee oppimista? 

Meillä oli Know-Id -hankkeen alussa intuitiivinen käsitys siitä, 
että identiteetti ja informaatiolukutaito ovat olennaisia oppimiseen 
vaikuttavia tekijöitä. Ajattelimme että näiden käsitteiden parempi 
soveltaminen voisi auttaa ymmärtämään syvemmin monia tämän 
päivän koulutuksessa havaittuja ongelmia kuten alhaista opiskelumo- 
tivaatiota tai kouluviihtyvyyttä, leikkaa/liimaa-opiskelua ja muita op- 
pimista rapauttavia käytäntöjä. Intuitio on kuitenkin vasta lähtökohta 
tutkimukseen. Monialaisessa tutkimusryhmässä kävimme runsaasti 
keskusteluja ymmärtääksemme toistemme käsityksiä ja lähestymis- 
tapoja. Teimme myös empiiristä tutkimusta, joka kohdentui yleensä 
joko identiteetin tai informaatiolukutaidon osa-alueille. 

Know-Id -hankkeessa valmistui yksi väitöskirja, kymmenen pro 
gradu -tutkielmaa, 13 kansainvälistä konferenssipaperia tai jour- 
naaliartikkelia ja seitsemän kotimaista artikkelia. Tämä kirja pyrkii 
esittämään hankkeen keskeisimmät tutkimustulokset suomenkielel- 
lä. Kirja herättelee lukijaa pohdiskelemaan oppijan identiteettiin ja 
informaatiolukutaitoihin liittyviä kysymyksiä teoreettiselta kannalta. 
Toisaalta yritämme konkreettisesti kertoa, miten tuloksia voi sovel- 
taa käytäntöön. Kaikki empiiriset tutkimukset on tehty käytännön 
opetustilanteissa joten matka tutkimuksesta käytäntöön ei ole pitkä. 

Toivomme että kirja tavoittaa ajattelemamme kohderyhmän: 
opettajat peruskouluissa, lukioissa ja korkeakouluissa, pedagogiset 
kirjastonhoitajat ja informaatikot, kasvatustieteen ja informaatio- 
tutkimuksen opiskelijat sekä kotimaiset tutkijakollegat eri aloilla. 

Omistamme kirjan tutkijaryhmän jäsenelle Heikki Mäki-Kul- 
malalle, joka menehtyi äkilliseen sairauskohtaukseen keväällä 2014. 
Heikki oli innokas keskustelija, jonka laaja lukeneisuus ja filosofinen 
elämänasenne nousivat mieleenpainuvasti esille tutkimusryhmän 
tapaamisissa. Julkaisemme Heikin viimeiseksi jääneen artikkelin muo- 
dossa, johon se Heikin käsikirjoituksena jäi. 


Tampereella 4. syyskuuta 2015 
Fero Ropo Fero Sormunen Jannica Heinström 


Tampereen yliopisto Tampereen yliopisto Abo Akademi 
Kasvatustieteen yksikkö Informaatiotieteiden yksikkö Informationsvetenskap 


8 — Eero Ropo, Eero Sormunen & Jannica Heinström (toim.) 


IDENTITEETTI JA INFORMAATIOLUKUTAITO 
OPPIMISEN JA OPETUKSEN HAASTEENA 


Maailma näyttäytyy internetin ja globalisaation aikakaudella entistä 
mutkikkaampana. Osaltaan tähän mutkikkuuden lisääntymiseen 
vaikuttaa maailman saavutettavuuden lisääntyminen ja avautuminen. 
Kun kaikki on saatavilla, löydettävissä ja lähestyttävissä, tarvitaan 
kokonaisuutena. Informaation saatavilla olosta huolimatta esimer- 
kiksi kokonaisuuksien hahmottaminen ja erilaisten perusteorioiden 
ymmärtäminen ei kuitenkaan ole yhtään sen helpompaa kuin ennen 


ongelmien ratkaiseminen on kasvaville nuorille edelleen haasteellista. 

Tietoyhteiskunnassa koulutuksen tavoitteet ja sisällöt joudutaan 
määrittelemään uudelleen. Erityisen keskeisiksi nousevat taidoista 
löytää ja arvioida informaation relevanttisuutta, eettisyyttä ja oikeel- 
lisuutta. Informaation kasvava tarjonta ja olennaisesti helpompi saata- 
vuus muuttaa sekä työelämässä ja kansalaisena toimimisen edellytyksiä 
että osaamisvaatimuksia. Koulutuksen odotetaan luovan ihmisille 
tietoyhteiskunnan muutoksia vastaavia valmiuksia, vaikka samalla 
nähdään, että tulevaisuuden osaamisvaatimukset ovat entistä vaikeam- 

min ennakoitavissa. Koulutuksen tavoitteet ja sisällöt on perinteisesti 
määritelty painottaen oppiainesisältöjä. Tietoyhteiskunnassa tämä 
on liian staattinen ja ahdas näkökulma, sillä oppijan metavalmiudet 
nousevat olennaiseen rooliin. Näihin metavalmiuksiin kuuluu myös 
itsenäinen ja toiset huomioonottava toimijuus. 

Uusissa perusopetuksen opetussuunnitelman perusteissa (POPS 
2014), jotka otetaan kouluissa käyttöön kunta- ja koulukohtaisilla 
lisäyksillä varustettuna syksyllä 2016, on pyritty vastaamaan kehittyvän 
tietoyhteiskunnan vaatimuksiin. Uudet opetussuunnitelmaperusteet 
korostavat tarvetta laaja-alaiseen osaamiseen, jota edellytetään sekä 
opettajalta että oppilaalta. Laaja-alaisen osaamisen kehittäminen vaatii 
oppilaan aktiivisen toimijuuden lisääntymistä koulukontekstissa. 
Vain näin hän pystyy hyödyntämään kasvavan informaatiotarjonnan 
antamia mahdollisuuksia. Samalla opettajan odotetaan käyttävän 
teknologiaa hyödyntävää pedagogiikkaa ja kehittyvän oppimisen 
mahdollistajana ja ohjaajana. 

Uudet opetussuunnitelmaperusteet korostavat oppilaan identi- 
teettiä ja monilukutaitoa koulutuksen tavoitteina. Tämän kirjan nä- 
kökulmasta nämä käsitteet edustavat kahta itsenäisen, mutta samalla 
yhteisöissä elävän, oppijan kehittymisen peruspilaria. Identiteettiä 
edustavat oppilaan tavat vastata henkilökohtaisiin kysymyksiin: Kuka 
olen? Millaiseksi voin tulla? POPS (2014, 13) tunnistaa, että ”oppies- 
saan oppilas rakentaa identiteettiään, ihmiskäsitystään, maailmanku- 
vaansa ja -katsomustaan sekä paikkaansa maailmassa.” 

Monilukutaito merkitsee ”taitoa hankkia, yhdistää, muokata, 
tuottaa, esittää ja arvioida tietoa eri muodoissa, eri ympäristöissä ja 
tilanteissa sekä erilaisten välineiden avulla. Monilukutaito tukee kriit- 
tisen ajattelun ja oppimisen taitojen kehittymistä. Sitä kehitettäessä tar- 
kastellaan ja pohditaan myös eettisiä ja esteettisiä kysymyksiä” (ks. mt., 
21). Monilukutaito-käsite syntyi 90-luvulla kasvatustieteen piirissä 
virinneiden pohdintojen tuloksena (The New London Group, 1996; 
Cope & Kalantzis, 2009). Tässä kirjassa käytämme monilukutaidon 
sijasta käsitettä informaatiolukutaito, jonka määritelmä on hyvin lä- 

hellä monilukutaidon määritelmää. Informaatiolukutaito-käsite syntyi 
80-luvulla kirjasto- ja informaatiotieteen piirissä (ALA, 1989) joten 
informaatiotutkimuksen piirissä on luontevampaa käyttää tätä termiä. 

Asiakirjana opetussuunnitelma ei anna pedagogisia ehdotuksia 
opetusta ja ohjausta voisi toteuttaa. Opetussuunnitelmaperusteiden 
täydentäminen opetussuunnitelmaksi, toteutus ja pedagogiikan ke- 
hittäminen tavoitteiden saavuttamiseksi ovat koulujen ja opettajien 
tehtäviä. Opetussuunnitelmaperusteissa mainittujen tavoitteiden saa- 
vuttaminen edellyttää sellaisten pedagogisten ratkaisujen kehittämistä, 
jotka tukevat oppilaan mahdollisuuksia rakentaa identiteettiään sekä 
kehittyä informaatioympäristönsä hyödyntäjänä. Tämän kirjan tar- 
koituksena on esittää teoreettisia perusteita ja käytännön näkökulmia 
pedagogisten ratkaisujen kehittämiseen eli siihen, mitä identiteetti ja 
informaatiolukutaito koulussa tarkoittavat, mitkä ovat niiden yhteydet 
ja miten niitä voidaan koulutuksessa huomioida. 

Identiteetin ja informaatiolukutaitojen kehitys ovat toisiaan tuke- 
via ja toisiaan edellyttäviä prosesseja. Identiteetin rakentamista voidaan 
kuvata neuvotteluna, jossa oppilas tutustuu maailmaan ja sen ilmiöihin 
koulun ja informaatioympäristön tarjonnan ja oman kiinnostuksensa 
mukaan. Tämä prosessi ei etene ilman merkitysten rakentamisen 
prosessia. Identiteetin kehitys on prosessi, jossa informaatiolla jostain 
ja siihen liittyvien merkitysten muodostuksella on keskeinen asema. 
Tieto tai informaatio ei ole tämän näkemyksen mukaan objekti, joka 
vain tallennetaan tai jätetään huomiotta, vaan tietäminen on suhde 
tiedon ja tietäjän välillä. Merkitykset ovat tämän suhteen sidoksia. 
Merkitysten luominen asioihin ja ilmiöihin edellyttää suhteen toi- 
selta osapuolelta, esimerkiksi oppilaalta, tiedostettua identiteettiä tai 
ainakin halua kehittää itseä informaation avulla. Tällaiset prosessit 
tukevat muun muassa mahdollisten tulevaisuuksien tunnistamista, 
oman toimijuuden kehittymistä koulu- ja muissa oppimisyhteisöissä 
sekä opiskelumotivaation rakentumista ja ylläpitoa. 

Informaatiolukutaitojen kehittäminen antaa välineitä itsenäiseen 
opiskeluun, tukee tietoista epävarmuuden hallintaa oppimisprosessissa 

sekä tätä kautta vahvan oppijaidentiteetin kehittymistä. Informaa- 
tiolukutaidot ovat yhteydessä identiteetin kehitykseen ja tukevat 
oppijaa ylittämään totunnaisia rajoja tutkimusmatkoilla informaa- 
tioympäristöön. 

Identiteettiin ja informaatiolukutaitoon liittyy monia ammatil- 
lisia käsityksiä, joiden vuoksi kehittäminen uhkaa jäädä koulussa ja 
koulutuksessa puutteelliseksi (Lannegrand-Willems & Bosma, 2006; 
Limberg et al., 2008; Alamettälä & Sormunen, 2014); 


* Perinteiset koulutusmallit eivät huomioi identiteetin ja infor- 
maatiolukutaitojen erityiskysymyksiä. Niin identiteetin kuin 
informaatiolukutaitojenkin oletetaan kehittyvän opintojen 
yhteydessä ilman erityistä ohjausta tai opettajat eivät tunne 
niiden ohjaamisen menetelmiä. 


* Molempia pidetään geneerisinä oppijan valmiuksina tai piir- 
teinä. Niiden yhteyttä oppiainekohtaisiin pedagogisiin kysy- 
myksiin ei pidetä olennaisina tai niiden ohjaus halutaan eristää 
yksittäiseen oppiaineeseen (esimerkiksi informaatiolukutaidot 
yhtenä teemana äidinkielen opetussuunnitelmaan). 


* Identiteetti ja informaatiolukutaidot koetaan yksilöllisiksi 
piirteiksi ja oppimistavoitteet kohdistetaan pelkästään yksi- 
löön. Näin hukataan yhteisöllisen kehittämisen näkökulma: 
ei kehitetä riittävästi koulutusyhteisön sosiokulttuurisia ja 
-teknisiä käytäntöjä, jotka muovaavat voimakkaasti yksilöiden 
käsityksiä, toimintaa ja oppimista. 


e Identiteetin kehittämisen pedagoginen teoria on kehittymätön 
johtuen muun muassa edellä mainituista käsityksistä, joiden 
mukaan identiteetti ja osin myös informaatiolukutaito on 
opetuksen vaikutusten ulottumattomissa. 

Tutkimuksen piirissä oppimista on kuvattu kahdella perusmetaforalla. 
Kognitiivisen psykologian perinteessä oppiminen on nähty ensisi- 
jaisesti yksilön tiedon hankintana ja tietosisältöjen omaksumisena 
(tiedonhankinnan metafora). Oppimisen sosiologiassa on korostettu 
oppimisen sosiaalista luonnetta ja tiedon rakentamista yhteisöllisenä 
vuorovaikutuksena (osallistumisen metafora). Molemmat ajatusmallit 
kertovat jotain olennaista oppimisesta ja tässä kirjassa esitetyt ajatukset 
pyrkivät huomioimaan molempien vahvuudet lähtökohtana koulu- 
tuksen ammatillisten käytäntöjen kehittämiseen. 

Narratiivinen näkökulma oppimiseen ja identiteetin kehittämi- 
seen korostaa merkitysten ja niistä koostettavien kertomusten kes- 
keisyyttä oppimisessa. Niin kuin omasta elämästä muodostetaan 
kertomus ja kertomuksia, samoin ilmiöitä ja asioita koskeva oppiminen 
voidaan ymmärtää tällaisena prosessina. Opetuksen tehtävänä on 
tarjota mahdollisuuksia yksilöllisten merkitysten muodostamiseen, 
mutta myös ohjata niiden rakentumista kohti yhteisöllisesti hyväk- 
syttyjä merkityksiä. Näiden prosessien tuloksena oppilas muodostaa 
ilmiöistä ja asioista itseään täydentäviä kertomuksia tai tarinoita. 
Tarinat koskevat sekä tietosisältöjä että käsitystä itsestä itsenäisenä 
oppijana. Prosessissa oppilas kehittää minäkäsitystään eri oppiaiheisiin 
ja yleisiin taitoihin peilaten, esim. millainen olen kieli-ihmisenä tai 
tiedonhakijana. (Yrjänäinen & Ropo 2013.) 

Kirjan näkökulma informaatiolukutaitoon nojaa vahvasti oppi- 
miseen liittyvän tiedonhankintatutkimuksen tuloksille. Muun muassa 
Carol C. Kuhlthaun tutkimukset 1980-luvulta alkaen ovat osoitta- 
neet, että tiedonhankinta on paljon muutakin kuin tekninen suoritus. 
Tiedonhankinnassa on kyse oppimisen tapaan paljon epävarmuutta 
sisältävästä tiedon rakentamisen prosessista, jossa tiedonhakijan ym- 
märrys aiheesta ja tarvittavasta informaatiosta karttuu vain vähittäin 
prosessin edetessä (ks. Kuhlthau, 2004). Tämä näkökulma liittyy myös 
identiteetin muodostukseen. 

Emme pidä identiteettiä yksilön staattisena tilana tai ominaisuu- 
tena. Tässä kirjassa omaksutun käsityksen näkökulmasta kysymys on 
pikemminkin prosessista, jota käydään neuvotteluna ja vähittäisenä, 

itseä ja opetuksen kohteina olevia asioita ja ilmiöitä koskevien, ker- 
tomusten täydentymisenä ja muutoksena. Ymmärrys maailmasta ja 
sen ilmiöistä lisääntyy sitä mukaa kuin yksilön ja kohteeseen liittyvä 
informaation tai tiedon suhde syvenee rikastuvilla merkityksillä. 
hakuun ja kriittiseen lähteiden arviointiin. Näin ollen ei ole myöskään 
yksinkertaista reseptiä informaatiolukutaidon oppimiseen tai opet- 
tamiseen. Taidot mahdollistavat tiedonhaun ja lähteiden arvioinnin, 
mutta se käyttääkö oppilas näitä taitoja oppimis- ja opetustilanteissa 
riippuu monesta muustakin kontekstuaalisesta ja persoonallisesta 
tekijästä. Identiteetin muodostuksen vaihe on yksi näistä. 

Kirja käsittelee oppilaiden identiteettiprosessia sekä informaatio- 
lukutaitojen kehittymistä alakoulusta korkeakouluun. Kirjassa nousee 
esiin eri näkökulmia opetuksen kehittämiseen, kuten esim. opettajan 
ohjauksen merkitys, eri pedagogiset menetelmät kuten ryhmätyö, 
sekä uusien opetusteknologisten välineiden kuten sosiaalinen media 
käyttö. Lisäksi keskustelemme opettajien ja oppilaiden sekä ryhmien 
ja yksilön välisestä vuorovaikutuksesta. 

Kirja rakentuu pääosin empiirisen tutkimuksen pohjalle. Tutki- 
mustuloksia tulkitaan sekä teoreettisesta että käytännön opetuksen 
näkökulmasta. Kirja tarjoaa käytännön ideoita identiteetin ja infor- 
maatiolukutaitojen kehittämiseen. 

Osa 1 esittelee identiteettiä käsitteenä, jota käytetään paljon il- 
man, että sillä olisi sovittua yksiselitteistä määritelmää eri tieteiden 
sisällä tai välillä. Käsitteellisen ja filosofisen tarkastelun lisäksi tämän 
osan artikkeleissa kuvataan identiteetin kehityksen tukemista perus- 
opetuksessa, sen kehittämisen sisällöllisiä painotuksia kansalaisuuden 
ja erityisesti maailmankansalaisuuden näkökulmasta sekä ammatillisen 
identiteetin kehittymisen kysymyksiä kaupallisen alan ja opettajan- 
koulutuksen konteksteissa 

Osa 2 esittelee empiiristen tutkimusten pohjalta informaatioluku- 
taidon oppimisen ja ohjaamisen haasteita. Ilmiöitä tarkastellaan sekä 
lukiolaisten että opettajien näkökulmista. Esitellään muun muassa 
lukiolaisten tietokäsityksiä, tapoja arvioida tietoa ja käyttää lähteitä 

lähdepohjaisissa oppimistehtävissä. Tarkastellaan myös miten op- 
pilaat työskentelevät pienryhmänä laatiessaan Wikipedia-artikkelin 
informaatiolukutaitotehtävänä. Lopuksi selvitetään, miten opettajat 
ohjaavat oppilaita itsenäistä tiedonhankintaa edellyttävässä pienryh- 
mätehtävässä sekä kuinka jäsentyneitä käsityksiä aineenopettajaksi 
opiskelevilla on informaatiolukutaidon ohjaamisen pedagogiikasta. 
Kiireiselle lukijalle suosittelemme valikoivaa lukemista. Johdan- 
non jatkoksi kannattaa lukea osien 1 ja 2 johdantoluvut, jotka orie- 
ntoivat yksittäisten artikkelien aihepiiriin ja auttavat tunnistamaan 
henkilökohtaisesti kiinnostavimmat artikkelit. Yhteenvetoluku kokoaa 
yhteen tutkimustulosten ja niiden soveltamisideoiden pääkohdat. 

Osa 1 


Identiteettitutkimus 


IDENTITEETIN RAKENTUMINEN OPETUKSESSA 


Eero Ropo 


Identiteetin rakentuminen yksilöllisinä 
ja yhteisöllisinä haasteina 


Kansalaisuus, rotu, sukupuoli ja yhteiskunnallinen luokka ovat olleet 
tyypillisimpiä lähtökohtia tarkastella identiteettiä ja sen kehitystä. 
Linda Martin Alcoff ja Eduardo Mendieta (2003) ovat koonneet 
toimittamaansa kirjaan /dentities näitä teemoja käsitelleitä artikkeleita 
Hegeliltä, Marxilta, Freudilta ja Meadiltä identiteettiteorian perustan 
luojina ja edeten nykytutkijoiden tuotantoon. Kirjan analyysi osoittaa, 
miten annetut identiteetit ovat kriisiytyneet kaikissa alussa mainituissa 
luokissa. Identiteetti ei ole itsestään selvyys eikä yksilön elämän ajan 
samana pysyvä. Tämä näkökulma on myös Giddensillä (1991). Hän 
tarkastelee globaaleja yhteiskunnallisia muutoksia perusteina yksilöl- 
lisille ja yhteisöllisille vaateille muokata yksilöllistä identiteettiä kohti 
ja elämänkulussa uudelleen rakennettavaa moni-identtisyyttä. 
Identiteetin tutkimuksen voi lyhyesti sanottuna katsoa kohdis- 
tuneen kolmeen näkökulmaan (ks. esim. Leary & Tangney 2003). 
Ensinnäkin voidaan sanoa, että historiallisesti iso osa varhaisesta 
kirjallisuudesta kohdistuu identiteetin ja minuuden olemuksen ja 

kehityksen tarkasteluun elämänkaaressa, lapsuudesta aikuisuuteen (ks. 
esim. Erikson 1959; Mead 2003; Bosma & Kunnen 2001). Toinen 
näkökulma liittyy identiteettiteorian kannalta tärkeään näkökulmaan 
identiteetin yhteyksistä yksilön ominaisuuksiin ja toimintaan. Viimeis- 
ten parin vuosikymmenen aikana identiteettiä on tarkasteltu esimer- 
kiksi yksilön pääomana, jonka olemassaolo auttaa häntä selviytymään 
elämän kriisitilanteissa (Côté & Levine 2002). Tästä näkökulmasta 
on tärkeää löytää keinoja identiteetin rakentumisen tukemiseen lap- 
suudessa ja nuoruudessa. Identiteettipääoma voi tarkoittaa monia 
asioita, mutta Cété ja Levine liittävät sen toimijuuteen ja toimijuuden 
muutosten hallintaan muuttuvissa elämäntilanteissa. Toimijuuteen 
identiteettiteorian muodostuksen lähtökohtina viittaavat myös Burke 
ja Stets (2009). Identiteetti on heille symbolisen interaktionismin teo- 
riaan liitetty käsite, joka auttaa ymmärtämään yksilöiden vaihtelevaa 
toimintaa ja tulkintoja maailmassa ja maailmasta (ks. esim. Stryker 
1980). Toisin sanoen ihmisen toimintaa ja vuorovaikutusta määrittää 
eniten se, millainen käsitys hänellä on itsestään. 

Teoriaa ei yleisesti ottaen voi muodostaa ilman empiriaa. Suuri 
joukko identiteettiä koskevia tutkimuksia kuvailee ja teoretisoi iden- 
titeetin muodostusta elämänkaaressa. Useimmat tähän kategoriaan 
liitettävissä olevat tutkimukset tukeutuvat niin sanottuun kertomuk- 
selliseen, narratiiviseen teoriapohjaan. Tavoitteena on tällöin lisätä ym- 
märrystä yksilön ajattelusta, tulkinnoista ja toiminnasta kertomuksia 
ja kerrontaa tutkimalla. Identiteettiä koskevat päätelmät rajoittuvat 
tällaisessa tutkimuksessa usein kuitenkin vain siihen, mitä yksilö 
tutkimustilanteissa kertoo itsestään. (ks. esim. McAdams ym. 2006.) 


Tutkimushankkeen lähtökohdat 
identiteetin kehityksen tukemiseen 


Know-Id -tutkimuksen ensimmäisen osahankkeen tavoitteena oli 
kuvata koululaisten ja opiskelijoiden persoonallisen, sosiaalisen ja 

kulttuurisen identiteetin kehitystä suomalaisessa koulu- ja korkea- 
koulukontekstissa. Pyrimme luomaan identiteettiteoreettisen pohjan 
ymmärtää tietämyksen rakentumisen, informaationlukutaidon ja 
identiteetin muodostuksen välisiä yhteyksiä. Oheistavoitteenamme 
on ollut vaikuttaa yleissivistävän koulutuksen opetussuunnitelmien 
sisältöön ja niissä ilmaistuihin opetuksen tavoitteisiin. 

Hankkeen tutkimus jakautui kolmeen osaan, joista ensimmäisessä 
tarkasteltiin identiteetin käsitteeseen liittyvää kirjallisuutta tavoitteena 
muodostaa opetukseen sovellettavissa olevia malleja identiteetin ja op- 
pimisen välisistä yhteyksistä. Lisäksi pyrittiin etsimään ja kehittämään 
mittaamiseen. Osa näistä tuloksista on raportoitu aiemmin toisaalla 
(ks. Ropo & Huttunen 2013). Koulussa tapahtuvan identiteetin 
rakentumisen edistämisen ja pedagogisen tukemisen näemme keskei- 
seksi tulevaisuuden haasteeksi. Tähän keskusteluun toivomme tämän 
kirjan antavan ajatuksia. Pidämme identiteetin kehitystä narratiivisena, 
kerronnallisena prosessina, jossa yksilö vuorovaikutussuhteissa ollen 
muodostaa merkityksiä itsestään. Nämä merkitykset liittyvät sekä 
siihen kuka henkilö itse tuntee olevansa, mutta myös siihen, miten 
yksilö liittyy yhteisöihin ja kulttuuriin, ainutkertaiseksi yksilöksi, 
mutta samaan aikaan maailmankansalaiseksi, joka tuntee eettisen ja 
moraalisen vastuunsa tulevaisuudesta. Tällainen identiteetti ei synny 
itsestään. Käytännössä näemme myös selkeitä eroja yksilöiden välillä 
siinä, miten pitkälle koulu ja siellä tapahtuva oppiminen edistää tätä 
prosessia. 

Identiteetin käsite on keskeinen myös ammatillisen kehityksen 
näkökulmasta. Millainen ammattikuva tai ideaali koulutuksessa ole- 
villa on ja miten se asemoivat itsensä suhteessa julkisiin ammattikuviin 
tai -ideaaleihin. Haasteena on pyrkiä tukemaan sellaisen ammatillisen 
identiteetin muodostamista, jossa jatkuva opiskelu ja uuden etsiminen, 
olemassa olevan kriittinen kyseenalaistaminen ja ongelmien luova ratkai- 
su muodostavat yksilön orientaatioperustan suhteessa työhön ja siihen 
liittyvän ammatillisen identiteetin rakentamiseen. Tarvitsemme tätä 

tukevaa pedagogiikkaa. Vuorovaikutteisen yhteisöllisen teknologian tar- 
joamat mahdollisuudet ovat olleet tässä suhteessa lupaavia tapoja edistää 
sekä yksilöllistä sekä yhteisöissä tapahtuvaa pohdintaa eli reflektointia. 


Artikkelien esittely 


Johdantoartikkelissa Ropo tarkastelee identiteetin käsitettä. Käsite 
on moniulotteinen eikä sillä ole vain yhtä määritelmää. Identiteettiä 
käytetään useiden eri tieteenalojen teksteissä eri merkityksissä. Tässä 
artikkelissa identiteettikäsite määritellään psykologisena käsitteenä. 
Identiteettiä kuvataan kolmesta eri näkökulmasta: kognitiivisena (tie- 
dot itsestä, itseymmärrys), narratiivisena (itseä koskevat kertomukset) 
ja diskursiivisena (suhteet, neuvotteluprosessit). Nämä ovat osittain 
päällekkäisiä, osin toisensa poissulkevia. Identiteetin määrittely yksi- 
lölähtöisesti mahdollistaa siihen liittyvien prosessien tarkastelun eri 
konteksteissa, esimerkiksi koulukontekstissa. 

Maiju Kinossalo tarkastelee perusopetuksen kontekstissa tapah- 
tuvaa oppilaan identiteetin rakentumista. Identiteettiä lähestytään 
narratiivisesta näkökulmasta. Oletuksena on, että sen prosessointi alkaa 
varhaislapsuudessa ja etenee kouluiässä. Artikkeli keskittyy opettajan 
rooliin, pedagogisiin valintoihin sekä kouluun kertomuksia synnyttä- 
vänä ja merkityksiä muotoilevana paikkana. Artikkelissa perustellaan 
narratiivisen identiteetin käsitteen käytön etuja perusopetuksessa. 
Artikkelissa kuvataan myös saatuja kokemuksia identiteettiä tukevasta 
narratiivisesta pedagogiikasta ala- ja yläkoulun opetusinterventioissa. 
Interventioiden tuloksista voidaan muun muassa havaita, että oppilaat 
että oppilaiden kertomuksellisen identiteetin kehitystä voidaan tukea 
opetuksen avulla. 

Maija Kärnä tarkastelee artikkelissaan narratiiveja ammatillisen 
identiteetin rakentamisen tiloina. Hän on kiinnostunut siitä, millaisia 
narratiivisia tiloja ammattikorkeakoulun ensimmäisen vuosikurssin 
opiskelijat luovat ammatillisen identiteettinsä rakentumista kuva- 

tessaan. Artikkelissa kysytään, miten opiskelijat positioivat itsensä 
suhteessa tulevaan ammattiinsa. Tutkimuksen kohderyhmänä toi- 
mivat 50 Tampereen ammattikorkeakoulun Ikaalisten toimipisteessä 
vuonna 2011 aloittanutta liiketalouden opiskelijaa, jotka ensimmäisen 
lukukautensa päätteeksi kirjoittivat narratiivin omasta ammatillisesta 
identiteetistään. Aineistosta löytyy neljä perusnarratiivia, joista osa 
näyttää tukevan ammatillisen osaamisen kehittymistä ja osa liittyy 
koulutuksesta vieraantumiseen tai siinä ajautumiseen kohti sellaisia 
päämääriä, joita opiskelija ei itse tiedosta. Artikkelin sanoma on, 
että ammatillisessa koulutuksessa näyttää olevan erityisen tärkeää se, 
millaisen narratiivin kautta opiskelija positioituu opintoihinsa. 

Syvänen ja Ropo tarkastelevat yhteisöllisen median käyttöä opet- 
tajuuden ja erityisesti opettajaidentiteetin kehittämisessä. Artikkeli 
ankkuroi identiteetin kehityksen autobiografiseen muistiin. Auto- 
biografinen muisti tallentaa persoonallisesti tärkeistä kokemuksista 
syntyneet tulkinnat merkityksinä, joista muodostetaan identiteetti- 
kertomuksia. Pedagoginen ongelma on, miten oppilaitoskontekstissa 
voidaan tukea tätä prosessia. Yhteisöllinen media tarjoaa tällaisen 
prosessoinnin tueksi runsaasti erilaisia välineitä, joista erityisesti yh- 
teisöllinen kirjoittaminen on arvioinnin kohteena. 

Esko Nikanderin artikkelissa tarkastellaan maailmankansalai- 
suuden ja identiteetin välistä suhdetta. Artikkelin lähestymistapaa 
voi kuvata opetussuunnitelmalliseksi, koska siinä vertaillaan kahden 
opettajille suunnatun asiakirjan, joista toinen on Euroopan neuvoston 
ja toinen Suomen opetushallituksen julkaisema, kautta käsityksiä 
maailmankansalaisuuden edellytyksistä. Nikanderin näkökulmana on 
maailmankansalaisen identiteetti ja siihen liittyvän kasvun tukeminen 
erityisesti yleissivistävässä koulussa. 

Nikanderin analyysin mukaan käsitykset maailmankansalaisuu- 
desta ja hänen identiteetistään poikkeavat eurooppalaisessa ja suoma- 
laisessa aineistossa. Eurooppalainen näkökulma korostaa kulttuurien 
välistä dialogia, suomalainen kosmopoliittista orientaatiota suhteessa 
yhteiskuntaan. Identiteettikäsityksissä eroja voidaan luonnehtia niin, 
että eurooppalainen näkökulma korostaa kansalaisuutta ja demokratiaa 

sekä vähemmistöjen asemaa. Suomalainen näkökulma puolestaan 
sia, kuten talousosaamista tai yhteiskunnassa toimimiseen liittyvää 
osaamista. 

Heikki Mäki-Kulmala tarkastelee artikkelissaan identiteettiin 
liittyviä käsityksiä kahden tämän alan ehkä tunnetuimman tutkijan 
ja ajattelijan työhön pohjaten. Erik H. Erikson tunnetaan yleisesti 
ihmisen elämänkaaren kehitysvaiheita koskevasta teoriastaan. Sen 
mukaan jokaiseen vaiheeseen kuuluu omanlaisensa kehityskriisi, jon- 
ka yksilö voi ratkaista positiivisesti, negatiivisesti tai olla kokonaan 
ratkaisematta. Eriksonin käyttämiä käsitteitä ovat minäidentiteetti 
(egoidentiteetti), persoonallinen identiteetti ja sosiaalinen identiteetti. 

Mäki-Kulmala kuvailee myös James Marcian ja hänen kollegoi- 
densa tutkimuksia. Marcian ryhmän tuloksia voidaan kuvata identi- 
teettistatuksilla, joita hän on ryhmitellyt nelikentän avulla. Tämän 
ajattelun ydin on tiivistettävissä niin, että osa nuorista kokee identiteet- 
tihajaannusta (ei kokeillut vaihtoehtoja eikä sitoutunut mihinkään), 
osa kokeilee vaihtoehtoja, mutta ei ole sitoutunut mihinkään niistä 
(moratorio). Osalla sitoutuneisuus on vahvaa, mutta he eivät ole koe- 
telleet vaihtoehtoja. Tätä voisi kutsua eräänlaiseksi lukkiutumiseksi 
annettuun tai lapsuuteen keskeisesti liittyvään vaihtoehtoon (foreclo- 
sure). He eivät ole koskaan vakavasti kyseenalaistaneet valintaansa ja 
pohtineet, mitä elämältään haluavat. 

Mäki-Kulmalan kiinnostavan analyysin mukaan tanskalainen 
filosofi Soren Kierkegaard tarkasteli itseyden ja itseksi tulemisen on- 
gelmaa tavalla, jolla on yhteyksiä edellä mainittujen Eriksonin ja 
Marcian työhön. Kysymys on lyhyesti sanottuna siitä, valitseeko yksilö 
”itsensä' vai jättääkö valitsematta. Viimeksi mainitussa tapauksessa 
ilman sen kummempia tarkoituksia tai perusteita. Mäki-Kulmalan 
tulkinnan mukaan Kierkegaardin ajattelusta nousevilla vaihtoehdoilla 
on yllättävän suuria yhtäläisyyksiä Marcian identiteettistatusten kanssa. 

IDENTITEETTI TUTKIMUSKOHTEENA 


Eero Ropo 


Johdanto 


Identiteetti -käsite on lähtöisin latinan kielen sanasta identitäs tai ident 
(idem ), joka tarkoittaa ”samuutta” ja samana pysymistä. Latinassa 
tämän käsitteen ilmeneminen ajoitetaan 1500-luvun loppupuolelle. 

Käsitteellä pitkä historia, mutta tutkimuksen kohteeksi se on otet- 
tu laajemmin vasta viimeisten vuosikymmenien aikana. Kun 1940-lu- 
vulla käsitteen sisältäviä julkaisuja löytyi PsychINFO tietokannasta 
78, niin 2010-luvulle tultaessa niitä oli jo yli 20 000. Syyt käsitteen 
käytön lisääntymiseen lienevät yhteiskunnallisia. Viime vuosituhan- 
nen lopun suuret muutokset, joita on kuvattu myös siirtymisenä 
modernista jälkimoderniin aikaan, ovat pakottaneet muokkaamaan 
perinteisiä käsityksiä esimerkiksi yksilöstä ja kansalaisuudesta (ks. 
esim. Giddens 1991). 

Samaan ajankohtaan sijoittuneet teknologiset murrokset ovat 
ravisuttaneet yksilön asemaa ja suhteita ympäristöönsä. Informaation 
tuotannon virta maasta ja maanosista toiseen, työn automatisoituminen 
ja ammattien muutokset sekä kaiken kaupallistuminen ovat kriisiyttäneet 
niin kansallisvaltioita, organisaatioita ja instituutioita kuin yksilöitäkin. 

Vaikka identiteetti on käsitteenä vakiintunut kielenkäyttöön, ei 
tutkimuksen piirissä ole kuitenkaan yksiselitteistä määritelmää identi- 
teetin käsitteelle (Brubaker & Cooper 2000). Brubakerin ja Cooperin 
(2000) mukaan identiteettikäsitettä käytetään joskus hyvin väljästi, 
joskus se nähdään äärimmäisen kapeana. Heidän mukaansa käsitteen 
väljä määrittely estää identiteetin käytön analyyttisena käsitteenä. 

Identiteettikäsitteen väljyys näkyy esimerkiksi siinä, mihin sillä 
viitataan. Se määritellään yleisimmin kolmella dimensiolla. Ensimmäi- 
nen liittyy itseymmärrykseen (self understanding) tai kiinnostukseen 
itsestä (self-interest). Toinen sitä kuvaava dimensio liittyy yksilön eri- 
tyisyyteen (particularity) ja yhteisyyteen (universality). Kolmannessa 
näkökulmassa identiteetti liitetään yhteisölliseen asemaan (social 
location). 

Arkielämässä kysymys on siitä, kuka tai keitä tunnemme olevam- 
me ja mihin kuulumme nyt ja tulevaisuudessa. Kuuluminen on nyky- 
maailmassa lisääntyvä ongelma, sillä kuten yllä todettiin, identiteettien 
perustana ollut vakaus on maailmasta kadonnut. Niin sanotut ”suuret 
kertomukset” ovat häviämässä tai jo hävinneet, tulevaisuusperspektiivi 
lyhentynyt ja tarve jatkuvaan identiteetin uudelleen rakentamiseen 
lisääntynyt, niin kuin Jean- Francois Lyotard on todennut (Lyotard 
1985). Ilman kulttuurista ja yhteisöllistä tukea identiteeteistä on 
tullut yksilöllisiä konstruktioita, omien tulkintojen kautta syntyneitä 
merkityskoosteita, joiden sisältö ja rakenne voi olla lähes mitä vain. 
Kraus (2006) onkin todennut nykyisen identiteettiteorian olevan 
jos voidaan, niin miten ihmiset ylläpitävät identiteettejään nyky-yh- 
teiskunnan nopeiden muutosten keskellä. Aikuiset ja nuoret ovat tässä 
suhteessa samassa tilanteessa. Työn tai ammatin menetys voi olla kriisi, 
josta toipuminen vaatii pitkiä aikoja kestävää identiteetin uudelleen 
rakentamista. Nuorille elämä rakenteiltaan horjuvassa ja muuttuvassa 
yhteiskunnassa ja maailmassa ei ehkä mahdollista samanlaisia unelmia 
eikä päämäärien saavuttamisen kokemuksia kuin aiemmat sukupolvet 
ovat kokeneet. Toisaalta nykyaika tarjoaa paljon sellaista, mitä aikai- 
semmat sukupolvet eivät voineet edes kuvitella. 

Koulun näkökulmasta identiteettien muodostaminen ei ole aiem- 
min ollut ongelma. Koulussa painotus on ollut tietojen, taitojen ja 
osaamisen hankinnassa — ei esimerkiksi siinä, miten yksilö asemoi 
itsensä näiden tietojen käyttäjänä, soveltajana tai kehittäjänä. Uusi 
aika vaatii asemoitumista suhteessa opitun ja opittavana olevan tie- 
toaineksen merkitykseen ja sen käyttöön. 

Tarkastelen tässä johdantoartikkelissa identiteettiä koskevaa tut- 
kimusta erityisesti oppimisen ja opetuksen näkökulmasta. Kysyn, 
mitä identiteetillä tarkoitetaan ja etsin sen liittymäkohtia oppimiseen, 
opiskeluun ja opetuksen kehittämiseen. Katsauksen tarkoitus on 
toimia viitekehyksenä kirjan muille artikkeleille, joissa identiteetin ja 
oppimisen välisiä yhteyksiä tarkastellaan eri lähtökohdista ja hieman 
toisistaan poikkeavilla tavoilla. 


Identiteetin käsite 


Ihmisen sisintä olemusta on pyritty kuvaamaan sekä identiteetin että 
minuuden käsitteillä. Tämän tutkimuksen historia ulottuu yhteis- 
kuntatieteissä ja psykologiassa yli sadan vuoden taakse esimerkiksi 
William Jamesin tutkimuksiin. Identiteetin käsitteen juuret ulottuvat 
toki pitemmälle esimerkiksi Hegelin tai Kantin kirjoituksiin (Alcoff 
2003, 4-5), mutta en paneudu tässä käsitteen varhaiseen historiaan. 
Viime vuosikymmenien tärkeimpänä käännekohtana voidaan 
pitää Erik H. Eriksonin identiteettiä käsitteleviä teoksia (Erikson 
1963; 1968), joiden ansiosta myös yhteiskuntatieteilijät kiinnostuivat 
käsitteestä (Cöte 2006). Käsittelen näitä tuonnempana tarkemmin. 
Identiteetti on monitieteinen tutkimuskohde, jota on tutkittu 
esimerkiksi filosofian, psykologian ja yhteiskuntatieteiden piirissä. 
Monitieteisyys näkyy käsitteen erilaisena määrittelynä ja soveltamisena 
tieteenalalle tyypillisiin tutkimuskohteisiin ja -ongelmiin. Identiteetin 
käsitettä on käytetty muun muassa poliittisen käyttäytymisen ymmär- 
tämiseen ja selittämiseen. Esimerkiksi Castells ja Himanen (2013) 
julkaisivat Suomen valtioneuvoston toimeksiannosta vuonna 2013 

paljon julkista keskustelua herättäneen raportin, jossa tarkastellaan 
kestävän kasvun malleja. Kirjoittajat toteavat, että ”ratkaiseva tekijä, 
joka asettaa ehdot sekä informationaaliselle kehitykselle että inhimil- 
liselle kehitykselle on kulttuuri-identiteetti” (Castells & Himanen 
2013, 35). Heidän mukaansa kansakunnan kulttuurisen identiteetin 
yhtenäisyys vaikuttaa siihen, miten kansalaiset suhtautuvat valtiovallan 
kulttuurinen identiteetti tukee yhteenkuuluvuutta, investoiminen 
yhteiseen hyvään kannattaa. Mikäli yhtenäistä kansallista identiteettiä 
ei ole tai se on heikko, poliittiset ohjelmat, joilla yhtenäisyyttä pyri- 
tään lisäämään, eivät toimi. Näin määriteltynä identiteetillä kuvataan 
yksilöä rajattuna, kuvailtavissa olevana sekä suhteellisen pysyvänä ja 
ennustettavana. Tällaista yksilöä voidaan ohjailla ja käyttää politi- 
koinnin välineenä ja kohteena. 

Menemättä tarkemmin Castellsin ja Himasen (2013) toista tar- 
koitusta varten tehtyyn raporttiin, voimme tässä yhteydessä katsoa 
identiteetillä olevan merkitystä myös opetussuunnitelmiin sisällytet- 
tynä käsitteenä, joka on sekä päämäärä että väline ohjata oppimis- ja 
opiskeluprosessia. Heikolla tai 'rajatulla kansallisella identiteetillä 
varustettu yksilö hakee omaa ja oman viiteryhmänsä etua suhteessa 
ulkopuolisiksi koettuihin ’kilpailijoihin tai muihin”. Näin ollen iden- 
titeetti määrittää sitä, miten yksilö suhtautuu itseensä, toisiin ja koko 
yhteiskuntaan toimijoina. Koulutus ja kasvatus tähtää tulevaisuuden 
kansalaisten toimintakyvyn kehittämiseen ja siksi identiteettipro- 
sessien ohjaaminen välineenä ja tietoisena opetuksen tavoitteena on 
perusteltua. 

Kuten edellä mainittujen tutkijoiden, myös Cöten (2006) mukaan 
identiteettitutkimuksen ongelmana on käsitteen sisällön epäselvyys 
ja hajanaisuus. Identiteetti tarkoittaa liian monia asioita liian erilai- 
sista teoreettisista lähtökohdista, jotta voitaisiin puhua yhtenäisestä 
teoriasta. Tässä kirjassa kuvattu ”Know-Id” -akatemiahanke pyrki 
omalta osaltaan selvittämään käsitteen sisältöä ja yhteyksiä yksilön 
informaatiokäyttäytymiseen, tiedonhankintaan ja informaationlu- 
kutaitojen kehitykseen. Koska hankkeessa oletettiin lähtökohtaisesti. 

että identiteetti on yhteydessä oppimisprosessiin yksilön suuntautu- 
mista ja erilaisia näkökulmia muovaamalla, tarkastelen seuraavassa 


käsitteen määritelmiä suhteessa oppimiseen, opiskeluun ja opetuksen 
kehittämiseen. 


Sosiologinen ja psykologinen identiteettitutkimus 


Minuuden ja identiteetin käsitteiden ilmaantuminen kieleen hei- 
jastavat sitä monisatavuotista historiaa, joka ihmiskäsityksissä on 
tapahtunut. Psykologian synty tieteenalana noin sata vuotta sitten on 
osa tätä kehitystä. Identiteettiä tarkasteltaessa on tärkeää erottaa kaksi 
näkökulmaa: ontologinen ja empiirinen. Ontologia viittaa identiteetin 
olemukseen ja kehitykseen. Empiirinen näkökulma viittaa tutkimus- 
aineistojen keräämiseen ja analysointiin identiteeteistä. 

Sosiologisena käsitteenä identiteetillä voidaan ilmaista yhteis- 
kunnallisen jäsenyyden kategorioita (suomalainen, eurooppalainen), 
yhteisöllisiä tai ammatillisia jäsenyyksiä (opettaja, tutkija) tai verkos- 
toja ja rooleja, joissa yksilö vaikuttaa omien valintojensa tuloksena. 
Psykologisena käsitteenä identiteetti voidaan ymmärtää tunteena 
persoonallisesta olemisesta, kuulumisesta tai samaistumisesta. Näin 
erilaisten näkökulmien liittäminen tutkimuksessa samaan käsitteeseen 
on ongelmallista. Siksi empiirinen käyttö edellyttää käsitteen tarkkaa 
rajaamista. 


Identiteetin merkityksestä ihmisen toimintaan 
ja sen muutoksiin 


Cöte (2006) jakaa identiteettiä koskevat teoreettiset käsitykset kahtia 
sen mukaan edustavatko ne sosiologista vai psykologista lähestymista- 
paa. Sosiologisen lähestymistavan lähtökohtana on identiteetin mää- 
rittely yhteiskunnallisen ja yhteisöllisen kuulumisen ilmiönä. Alcoff 
(2003, 5) luettelee keskeisimpinä neljä tällaista kuulumiseen liittyvää 

identiteetin lähdettä. Näitä ovat hänen mukaansa rotu, yhteiskunta- 
luokka, kansallisuus sekä sukupuoli ja sukupuolisuus. Identiteettiä 
voidaan näin ajateltuna käyttää ihmisten luokittelemiseen ryhmiin, 
joiden käyttäytymistä voidaan ennustaa. 

Psykologisen näkökulman mukaan identiteetti, kuten sukulaiskä- 
site minuus, voidaan ymmärtää yksilön piirteenä tai ominaisuutena. 
Psykologinen määrittely viittaa näin ollen yksilön toiminnan, käyt- 
täytymisen tai ajattelutapojen ennakoimiseen ja ennustamiseen. (Cété 
2006, 8.) Minuuden ja identiteetin käsitteiden selkeä erottaminen 
toisistaan on vaikeaa. Psykologiassa tätä jakoa ei aina edes tehdä. 
Cöten (2006) mukaan useimmat ristiriidat identiteettimäärittelyjen 
välillä perustuvat edellä mainittuun näkökulmaeroon psykologisen ja 
sosiologisen lähestymistavan välillä. Hänen mukaansa näkökulmien 
eroa vähentää se, että käytännössä yksilön identiteettiä ja sen kehitystä 
ei voi ymmärtää ilman sekä psykologista että sosiologista näkökulmaa. 

Sosiologinen näkökulma identiteettiin liittyy symbolisen interak- 
tionismin nimellä tunnettuun teoriaan. Symbolisen interaktionismin 
perusperiaate on, että yksilön ja ympäristön vuorovaikutus tapahtuu 
yksilön tulkitsemien merkitysten ja näitä merkityksiä välittävien sym- 
bolien pohjalta. Ihmiset eivät siten näe ympäristöään samanlaisena, 
vaan havainnot siitä rakentuvat yksilöllisten merkitysten kautta. Ym- 
päristöstä havaitaan symboleja, jotka merkitsevät ihmisille eri asioita. 

Cöte (2006) esittelee artikkelissaan identiteettikäsitteen luokit- 
telun, joka soveltuu hyvin myös tämän tutkimushankkeen jäsentämi- 
seen. Luokituksen yhtenä dimensiona on tutkimuksen jakautuminen 
epistemologian mukaan objektivistiseen ja subjektivistiseen. Luoki- 
tuksen toinen dimensio on yksilöllinen tai yhteisöllinen näkökulma. 
Näistä molemmat on jaettu nykytilaa koskevaan (status guo) tai 
kriittiseen/ kontekstuaaliseen. 

Taulukko 1. Identiteettitutkimuksen lähestymistavat: olettamukset todelli- 
suuden luonteesta, yhteisöllisestä rakenteesta ja psykososiaalisesta kiin- 
nostuksesta (Cöte 2006). 


Yksilöllinen Yksilöllinen Yhteisöllinen | Yhteisöllinen 
suuntautu- suuntautu- suuntautu- suuntau- 
minen minen minen tuminen 
Epistemo- ` Kriittinen/kon- : Kriittinen/kon- 
logia Nykytilä tekstuaalinen Nykytila tekstuaalinen 
Identiteetin | "Kriittiset ja eee Myöhäis- 
nykytila, kulttuuriset psy- Symbolinen modernismi 
Objekti- minä- kologiat” (esim. SE (esim. Beck), 
vistinen psykologinen | Cushman,- nismi (Esim kriittinen sosi- 
lähestymis- Baumeister, St ` aalipsykologia 
, ryker, ; 
tapa Kurtines) Burke) (esim. Wexler) 
Elämän Postmodernismi Tulkinnallinen | Postmodernis- 
tarinalliset ja (esim. Gergenin symbolinen tinen lähesty- 
Subjekti- | narratiiviset t ä e interaktio- mistapa (esim. 
vistinen lähestymis- sit SINI nismi (esim. Bauman; 
tavat identi- N JC Goffman, Rattansi & 
teettiin ahestymistapa) Weigert) Phoenix) 


Taulukon epistemologinen perusjako objektivistiseen ja subjektivisti- 
seen liittyy siihen, millaisena ilmiönä identiteetti nähdään. Objektivis- 
tinen näkökulma lähtee siitä, että identiteetti on olemassa samanlaisena 
ja todennettavissa olevalla tavalla esimerkiksi tietyssä joukossa ihmisiä. 
Subjektivistinen tulkinta puolestaan pitää identiteettiä yksilöllisesti 
tai yhteisöllisesti rakennettuna, ei yhtenäisellä tavalla tai menetelmällä 
kuvattavissa olevana ilmiönä. 

Yksilöllinen tai yhteisöllinen suuntautuminen viittaa edelläkin jo 
moneen kertaan käsiteltyyn kahtiajakoon psykologiseen tai sosiologi- 
seen näkökulmaan. Se tarkastellaanko identiteettejä nykytilanteessa 
vai kriittisestä kontekstista, on toinen tärkeä erotteleva tekijä. Osa 
näin muodostuvista taulukon ruuduista on hyvin edustettuna tutki- 
muskirjallisuudessa, osaa luokkia edustaa vain kourallinen tutkijoita. 

Kysymys identiteetin ontologiasta eli siitä, missä se ”sijaitsee” 
tai onko sitä olemassa, sisältyy taulukkoon piilevästi. Yksilölähtöinen 

nykytilan kuvaus olettaa identiteetin ”sijaitsevan” joko mitattavissa 
olevina ominaisuuksina, tiedoissa ja käsityksissä tai narratiiveissa, 
kertomuksissa yksilön muistijärjestelmässä. Kriittinen objektivisti- 
nen näkökulma olettaa samalla tavoin identiteetin olevan yksilön 
ominaisuus, mutta keskittyy tarkastelemaan sen muodostumista 
kulttuurisesti. Kriittinen subjektivistinen painotus tuo tähän lisäksi 
yksilölähtöisen tulkinnallisuuden. 

Sosiologinen näkökulma identiteetin nykytilaan tarkastelee 
identiteettiä vuorovaikutuksen tuotoksena ja niissä ilmenevänä. Ero 
objektivistisen ja subjektivistisen lähestymistavan välillä on siinä, 
tutkitaanko vuorovaikutusta pysyvien yhteiskuntarakenteiden (raken- 
teellinen symbolinen interaktionismi) vai tulkinnallisten rakenteiden 
näkökulmasta. Kriittinen sosiologinen lähestymistapa tarkastelee 
puolestaan identiteettiin liittyvää vuorovaikutusta suhteessa aikaan 
ja sen luonteesta tehtyihin tulkintoihin. Esimerkiksi kysymys siitä, 
eletäänkö myöhäismodernia vai jälkimodernia aikaa on tällainen. 
Myöhäismodernissa oletukset modernin ajan luonteesta ovat voimassa, 
jälkimodernissa nämä olettamukset on kumottu. Kriittinen yhteiskun- 
nallinen tutkimus ei yleensä tarkastele identiteetin yksilöllistä olemus- 
ta, vaan pyrkii esimerkiksi paljastamaan sen kautta yhteiskunnallisia 
valtarakenteita ja niiden syntyä. Pohjimmaisena tavoitteena voi olla 
myös tasavertaisuuden ja yhtäläisten mahdollisuuksien edistäminen 
(Koro-Ljungberg ym. 2009). 

Kuten edellä on jo moneen kertaan todettu, yksiselitteistä vas- 
tausta siihen, mitä identiteetillä tarkoitetaan, ei ole. Tätä voidaan pitää 
yhtenä syynä siihen, ettei identiteettiä ole mainittu kovinkaan usein 
esimerkiksi opetuksen tai kasvatuksen päämääriä koskevassa keskus- 
telussa. Tutkimuksen näkökulmasta yhtä mieltä ollaan kuitenkin siitä, 
että identiteetti on jotain, mikä kuuluu ihmisenä olemiseen ja mikä 
kaikilla ihmisillä on tai ainakin pitäisi olla. Ellei identiteettiä ole, ihmi- 
sen oletetaan pyrkivän saavuttamaan sen. (Brubaker & Cooper 2000.) 

Päättyneessä Know-Id -hankkeessa, jonka tuloksia kirja käsit- 
telee, oletettiin, että identiteetti on olemassa sekä objektivistisena, 
mitattavissa olevana käsitteenä, että tulkinnallisena, subjektivistisena 

käsitteenä. Edelleen oletimme, että näin määritelty identiteetti syntyy 
sekä psykologisten että yhteisöllisten prosessien tuloksena. Tarkastelen 
seuraavassa kolmea lähtökohtaa identiteetin kehityksen prosesseihin. 
Näitä ovat kognitiivinen, narratiivinen ja diskursiivinen näkökulma 
identiteettiin. 


Identiteetti kognitiona 


Kognitiolla tarkoitetaan yleisesti informaation ja tiedon käsittelyä, joka 
ilmenee esimerkiksi ajatteluna, pohdintana, tulkintana, ongelmanrat- 
kaisuna tai muuna vastaavana psyykkisenä ja ensisijaisesti informaation 
käsittelyyn kohdistuvana toimintana. Tämä toiminta voi olla tietoista 
tai tiedostamatonta. Kognitio on yksilön tiedonkäsittelyjärjestelmässä 
tapahtuvaa toimintaa, jonka tuloksena muistijärjestelmään tallentuu 
tunnistettua ja tulkittua informaatiota. 

Identiteetti kognitiivisesti tulkittuna on siten yksilön informaa- 
tionkäsittelyjärjestelmän käsittelyn tuloksena muodostunut skeema, 
malli tai representaatio — mitä käsitettä nyt halutaankaan käyttää — 
yksilöstä itsestään. Tämä käsitys tallennetaan yksilön autobiografiseen, 
oman elämän historiaa koskevaan muistiin. Tästä sisäisestä käsityksestä 
tai omakuvasta yksilö voi poimia yksittäisiä merkityksiä itsestään. 
Toisin sanoen hän tietää itseään koskevia asioita, joiden perusteella 
hän voi muodostaa itselleen käsityksen itsestään yksilönä tai toimijana 
esimerkiksi eri rooleissa yhteisöjen jäsenenä. Ontologisesti identiteetti 
on siten samanlainen muistiin tallennettuun tietämykseen perustuva 
malli tai skeema kuin mitä tahansa muutakin ilmiötä tai asiaa koskeva 
kokonaiskäsitys. 

Miten malli itsestä syntyy? 


Kognitiivisen identiteetin voi ajatella syntyvän osana informaationkä- 
sittelyä. Itseä eri rooleissa koskevat käsitykset karttuvat roolipositioissa 
saatujen kokemusten ja niissä muodostetun, itseä koskevan tiedon 
kautta. Sen perusteella tapahtuva informaationkäsittely tuottaa sekä 
laajoja tietämysrakenteita että niiden elementteinä käytettäviä, muis- 
tiin tallentuvia yksittäisiä merkitys- ja tietorakenteita. 

Yksilö tekee päätelmiä itsestään pääosin toiminnasta saadus- 
ta palautteesta. Ongelmatilanteet tuottavat tietoa kyvyistä ratkaista 
ongelmia. Kilpailu ja sitä seuraava vertailu toisiin tuottavat tietoa 
kyvyistä ja taidoista suhteessa toisiin. Suoran verbaalisen palautteen 
toisilta ihmisiltä voi myös olettaa olevan tärkeä lähde itseä koskevien 
skeemarakenteiden muodostuksessa. 

Kognitiivista identiteettiä voidaan tutkia samoilla tavoilla kuin 
mitä tahansa monimutkaista tietämystä, jota yksilöllä on. Itseä koskeva 
tieto voidaan siten jakaa hierarkkisesti yksityiskohtaisista faktoista laa- 
ja-alaisiin käsityksiin ja malleihin, joissa yksilö voi pystyä erittelemään 
hyvinkin tarkasti niin fyysisiä, sosiaalisia, psyykkisiä ja spirituaalisia 
piirteitään kuin asenteitaan, arvojaan, näkemyksiään tai orientaati- 
oitaan. Kysymys on tällöin ikään kuin ulkopuolisena tehdyistä arvi- 
oista itsestä. Tällaisen identiteetin mittaaminen on mahdollista niin 
kvantitatiivisesti kuin kvalitatiivisesti. Väittämiä sisältävät mittarit 
ovatkin tyypillinen menetelmä tuottaa tietoa, jota voidaan vertailla 
toisiin ihmisiin. Mittarin voidaan olettaa mittaavan ontologisesti 
samaa käsitettä kaikilta vastaajilta. 

Kognitiivisen identiteetin voi olettaa pitävän sisällään tietoa osaa- 
misesta ja toimintakyvystä, joka liittyy yksilön rooleihin organisaati- 
oissa ja muissa yhteisöllisissä rakenteissa. Ammatillinen identiteetti 
on yksi ilmentymä tällaisesta näkökulmasta. 

Kognitiivinen identiteettikäsityksen vahvuus on mitattavuudessa. 
Ongelmana on, millaisella mittarilla mittaus voidaan tehdä ja miten 
luotettavasti. 

Identiteetti kertomuksena 


Narratiivisen identiteetin käsite tukeutuu kertomuksellisen tutki- 
muksen perinteeseen. Sen perusprinsiipit on luotu 1980-luvulla mm. 
Ricoeurin (1992), Brunerin (1986) tutkimusten perusteella. Meretojan 
(2014) mukaan narratiivisuutta tutkivien piirissä käytävässä nykykes- 
kustelussa keskeinen kysymys liittyy narratiivien merkityksen ymmär- 
tämiseen. Ovatko narratiivit olemukseltaan ensisijassa epistemologisia 
vai ontologisia? Jos narratiivit ovat ensisijassa epistemologisia (tiedon 
syntyyn liittyviä) niin niitä voidaan pitää jonkinlaisina kognitiivisina 
apuvälineinä, joiden avulla yksilö pyrkii selvittämään suhdettaan ja 
merkityksellistämään ympäröivää maailmaa ja kokemuksiaan siitä. 
(Meretoja 2014, 6.) 

Ontologinen näkökulma viittaa puolestaan narratiivien mer- 
kitykseen ihmisen olemassaololle, eksistenssille. Kysymys on silloin 
siitä, missä määrin ihmiset hahmottavat olemassaoloaan ja maailmaa 
ympärillään kertomusten avulla. (Meretoja 2014, 6.) 

Tässä olen omaksunut käsityksen, että narratiivit ovat tärkeitä 
sekä ontologisesti että epistemologisesti. Ihminen tietää maailmasta 
ja itsestään vain kertomusten kautta (ontologia). Tämä tietämys on 
puutteellista ja vajaata ja sisältää virheitä ja aukkoja. Kertomus täy- 
dentyy vähitellen, kun epistemologinen prosessi etenee. Toisin sanoen 
meidän on luotava merkityksiä siihen, mitä maailmasta ja itsestämme 
havaitsemme. 

Kuten monet tutkijat ovat todenneet, identiteettiä voidaan tut- 
kia kertomuksista ja kertomusten avulla. Narratiivisen viitekehyksen 
mukaan identiteettiä sellaisenaan ei voi tutkia, mutta sitä ilmenne- 
tään kertomuksissa, joiden sisältönä ovat itselle tärkeät subjektiiviset 
merkitykset, suhteiden kuvaukset, roolit, vuorovaikutuksen ja ase- 
moinnin kuvaukset. Kertomuksia itsestä muodostetaan ja muokataan 
kokemuksia tulkitsemalla ja merkityksellistämällä. Kokemus syntyy 
tapahtumien tai tilanteiden tulkinnasta. Merkitykset puolestaan luo- 
daan tulkinnan tuloksista. Tulkinta voi olla yksiulotteista (esim. per- 
soonallinen) tai moniulotteista (esim. persoonallinen, sosiaalinen ja 

kulttuurinen). Syntyneet merkitykset tallennetaan muistiin ja niistä 
voidaan muodostaa tilanteisia eli tähän tilanteeseen, aikaan ja paik- 
kaan, luotuja kertomuksia.. Prosessin luonteesta ja kestosta riippuu, 
miten koherentteja ja täydellisiä itseä koskevat kertomukset ovat. (ks. 
Yrjänäinen & Ropo 2013.) 

Identiteetin määrittely narratiivisena perustuu seuraaviin oletta- 
muksiin. Ensinnäkin, identiteettiä ei pidetä yksilön ominaisuutena tai 
piirteenä, joka on tietynlainen ja samana pysyvä. Identiteetin katsotaan 
ilmenevän parhaiten aikaan ja paikkaan sidotuissa kertomuksissa. 
Toiseksi, yksilö voi muunnella kertomuksiaan tilanteen, kuulijoiden 
ja ajankohdan mukaan. Kolmanneksi, narratiivinen identiteetti on 
kielellinen kuvaus ja tilanteessa tehty tulkinta niistä merkityksistä, joita 
yksilö sisällään liittää itseensä. Tällainen identiteetti on pääosin omiin 
kokemuksiin ja koettuun perustuva, mutta sisältää myös moniääni- 
syyttä. Tilanteessa kerrottu identiteetti on aina myös performatiivinen. 
Mitä haluan esittää itsestäni toisille tässä tilanteessa. (Kraus 2006.) 
Identiteetin performatiivisuus ilmenee muun muassa ”polyfoniana,” 
moniäänisyytenä, kuten Bakhtin on osoittanut (Hermans 2001). 
Kertomus itsestä sisältää näin ollen sekä omaa ja elettyä ja koettua että 
toisilta omaksuttua lainaa, jonka sopivuutta omaan kertomukseensa 
yksilö on ehkä vasta koettelemassa. 

Itseä koskevia kertomuksia voidaan tutkimuksessa analysoida 
monesta näkökulmasta. Yksi näkökulma on, mitä ne kertovat yksilön 
suhteesta ja asemoitumisesta (positiointi) itseensä, toisiin, yhteisöihin, 
kulttuuriin tai maailmaan. Toisaalta kertomusten sisältöä voidaan 
arvioida konventionaalisuuden näkökulmasta. Missä määrin yksilö 
kuvaa itseään perinteisin, strukturaalisin käsittein, missä määrin hän 
murtaa totuttuja yhteiskunnallisia tai psykologisia rakenteita, joiden 
varaan identiteettiä on perinteisesti muodostettu. Kertomusten risti- 
riitaisuus tai riidattomuus on myös tärkeä näkökulma. 

Identiteetin määrittely narratiivisena on opetuksen ja kasvatuk- 
sen kannalta sekä etu että ongelma. Narratiivisuus korostaa suhteissa 
olemisen, vuorovaikutuksen ja prosessin jatkuvuuden tärkeyttä. Identi- 
teetti ei ole koskaan valmis, vaan muuntuu toisenlaisiksi kertomuksiksi 

koko elämän ajan. Esimerkiksi elämän kriisit muuttavat kertomuksia. 
Voidaan myös olettaa kerronnan olevan väline tämän muutosprosessin 
toteuttamiseen (Vihottula, painossa). 

Kouluopetuksen näkökulmasta tärkeä kysymys on oppilaan suhde 
kouluun, opetussuunnitelmaan ja oppiaineisiin. Vuorovaikutuksesta 
syntyvät kokemukset ja niiden tulkinnat tuottavat merkityksiä, joiden 
perusteella oppilas muovaa sekä käsitystä itsestään että oppiaineista ja 
niiden merkityksestä itselle, yhteisöille ja kulttuurille. Narratiivisen 
oppilas- ja oppiaineidentiteetin muodostamisprosessin voi siten ajatella 
olevan yhteydessä myös opiskelun intensiteettiin ja suuntautumiseen 
eli opiskelumotivaatioon. 

Narratiivisessa oppimisprosessissa syntyvät merkitykset ovat aina 
yksilöllisiä. Tämä heterogeenisuus on hyväksyttävä itseisarvoisena 
lähtökohtana myös opetuksessa (Kraus 2006, 106). 

Identiteetin määrittely narratiiviseksi poikkeaa kognitiivisesta 
identiteettikäsityksestä. Jos kognitiivisessa lähestymistavassa tarkas- 
tellaan identiteettiä ominaisuuksien tai vahvuuksien kombinaationa, 
narratiivinen käsitys puolestaan korostaa identiteetin dynaamisuutta, 
muutosta ja moni-identtisyyttä. Kertomukset vaihtuvat, kun niitä 
rekonstruoidaan käyttäen ei-kielellisiä merkityksiä lähtökohtana. 
Siitä huolimatta oletuksena on, että kertomuksia voidaan käyttää 
suhteellisen luotettavasti identiteetin eri puolien ja siihen liittyvien 
prosessien analysointiin. Monesti kyse on henkilön itseään koskevien 
kokonaisvaltaisten elämänkulun juonirakenteiden kuvaamisesta. Yksilö 
itse voi muodostaa kertomuksensa kielelliseksi tai kuvalliseksi, mutta 
hän voi myös esittää sen toimintana, tanssina tai muuna performans- 
sina, joista käy monesti kielellistä kertomusta selkeämmin ilmi miten 
henkilö positioi itseään tai toisia suhteissa. Tällaisista kertomuksista 
on vaikea tehdä esimerkiksi vertailevia päätelmiä suhteessa toisten 
kertomuksiin. Kertomusten sisäinen logiikka vaihtelee yksilöstä toi- 
seen ja myös niiden rakenne ja sisältö voi vaihdella niin paljon, ettei 
vertailussa ole mieltä. 

Tutkimuksen fokuksen onkin oltava tapaustutkimuksenomai- 
nen: yksilön elämänkulun, kokemusten, oppimisen tai muun täl- 

laisen prosessin ymmärtäminen itseä koskevien kertomusten avulla. 
Identiteettikertomusten laatu on yksi erotteleva tekijä seuraavaan eli 
diskursiiviseen identiteettikäsitykseen. Identiteettinarratiiveja on mo- 
nesti etsitty niin sanotuista suurista identiteettikertomuksista’, joissa 
kuvataan identiteettiä hierarkkisesti kokonaisuudesta osiin. Viime 
vuosikymmenen aikana narratiivisia menetelmiä käyttävien tutkijoiden 
huomio onkin siirtynyt niin sanottuihin pieniin kertomuksiin (Bam- 
berg 2006). Näissä kertomuksissa yksilö kertoo pienistä kohtaamisista, 
arkielämän tilanteiden tapahtumista, joissa kerronnan kohteena ovat 
vuorovaikutteiset arkielämän lyhyet tai pidemmät tilanteet. 

Tällaisen aineiston avulla tapahtuva identiteettianalyysi koh- 
distuu siten tuosta tilanteesta kerrotun vuorovaikutuksen sisältöön, 
intensiteettiin ja yksilön positioitumiseen kyseessä olevassa tilanteessa. 
Identiteetti ymmärretään rakennetuksi vuorovaikutustilanteessa, suh- 
teessa neuvottelun osapuoliin. Se ei ole tällöin samanlainen, ainakin 
suhteellisen pysyvä ominaisuus niin kuin kognitiivinen käsitys sitä 
pitää tai pitkän ajan kuluessa syntynyt peruskertomus tai niiden joukko 
kuten narratiivinen identiteettikäsitys asian ymmärtää. 


Identiteetti neuvoteltuna 


Identiteettiä on edellä kuvattu kognitiivisena eli yksilön ominaisuuk- 
sien joukkona ja narratiivisena eli kertomuksissa esiintyvänä ja niihin 
sijoitettuna ja juonitettuna koosteena. Identiteettiä on tutkittu myös 
vuorovaikutuksellisena käsitteenä. Toisin sanoen identiteetin olemusta 
ja ilmenemistä on tutkittu neuvottelu- tai vuorovaikutustilanteista. 
Tämä näkökulma ei sulje pois edellä mainittuja näkökulmia, mutta 
korostaa sitä, että identiteetti on luonteeltaan prosessuaalinen, sitä 
luodaan ja toteutetaan yksilön normaalissa kanssakäymisessä ympä- 
ristön kanssa. 

Identiteettineuvottelujen analyysia on tehty erityisesti niin sa- 
notuista "pienistä kertomuksista. Pienillä kertomuksilla tutkijat ovat 
tarkoittaneet esimerkiksi lyhyitä keskusteluja arkielämän eri tilanteissa. 

Tällaisen pienen kertomuksen tunnistaminen on joidenkin tutkijoiden 
mukaan ongelma, koska ne ovat osia yksilön vuorovaikutuskontekstin 
kokonaisuudessa. Näin ne piiloutuvat yksilön joskus moneenkin 
suuntaan kohdistuvan vuorovaikutuksen sisään. Tällainen kertomus 
on monesti ajallisesti rajattu, pätkittäinen' ja juonirakenteeltaan 
puutteellinen. (Spreckels 2008, s. 394.) 

Perusoletuksena tässä lähestymistavassa on, että identiteetti ei 
ainoastaan määritä omaa tapaamme olla vuorovaikutuksessa, vaan 
myös päinvastoin. Identiteettiä muodostetaan vuorovaikutuksessa ja 
se näkyy yksilön tavassa kommunikoida ja puhua, asemoida itseään 
suhteessa itseensä, vastapuoleen ja puhunnan kohteena olevaan asiaan. 
Tämä prosessi liittyy läheisesti myös tiedonhankintaan ja merkitysten 
muodostukseen, sillä vaihtamalla positiotaan yksilö vaihtaa näkökul- 
maa vuorovaikutuksen toisesta osapuolesta tai puhunnan kohteena 
olevasta asiasta tai ilmiöstä. Davies ja Harré (1990) ovat ensimmäi- 
sinä käyttäneet asemoinnin eli positioinnin käsitettä kuvatessaan 
yksilöiden muuttuvaa ja keskustelun kuluessa joustavasti vaihtuvaa 
suhdetta itseen, toisiin, asioihin ja ympäristöön. Tällainen positiointi 
on tyypillistä ja helposti havaittavaa kaikessa keskustelussa. Voimme 
esimerkiksi ottaa neutraalin positioon suhteessa asiaan, vaihtaa toi- 
mijapositioon, syyllistää itsemme tekijäpositioon tai jotain muuta 
vastaavaa. Voimme puolustaa tai hyökätä, houkutella ja taivutella, 
ilmaista tunteita tai olla ilmaisematta ja niin edelleen. Keskustelun 
dynamiikka syntyy joustavasti vaihdetuista positioista ja siitä, että 
pyrimme positioimaan omalla puheellamme tai toiminnallamme 
myös keskustelun toista osapuolta. 

Identiteetti syntyy ikään kuin suhteissa tapahtuvan positioitumi- 
sen ja positioinnin sivutuotteena, suhteessa vuorovaikutuksen toiseen 
osapuoleen siinä ajallisessa ja paikallisessa kontekstissa, jossa osapuolet 
kulloinkin ovat. Neuvotellun identiteetin rajat on tärkeää tunnistaa. 
Esimerkiksi oppilas ja opettaja on koulukontekstissa asetettu ennalta 
määrättyihin rooleihin. Roolissa pitäytyminen on helppoa, koska 
esimerkiksi opettajien peruskoulutus ja instituution vakiintuneet 
käytännöt tukevat roolin mukaista käyttäytymistä. Suomalaisessa 

koulussa on esimerkiksi tyypillistä nähdä luokanopettaja eräänlaise- 
na mallikansalaisena, joka tehtävänä on kasvattaa. Aineenopettajan 
tehtävät rajataan monesti aineensa edustajaksi ja opettajaksi. Identi- 
teettineuvotteluja analysoitaessa onkin tärkeää tunnistaa, missä määri 
käytetyt ryhmänimikkeet, roolit tai muodolliset valta-asemat rajaavat 
neuvoteltavissa olevien identiteettien sisältöä (ks. esim. Varjonen 2013, 
19). Neuvottelun kuluessa identiteetti voi muuttua tai vaihtua, se voi 
vahvistua tai hajota riippuen siitä, miten osapuolet positioituvat ja 
positioivat toisiaan. 

Neuvoteltuun identiteettiin ja jossain määrin myös kerrottuun 
identiteettiin liittyy näkökulma identiteetistä tilana. Identiteetti on 
tila ainakin kahdessa mielessä. Ensinnäkin narratiivinen identiteetti 
voi olla kuvaus itsestä samalla tavalla kuin henkilö kuvaa asuntoaan, 
työpaikkaansa tai julkista, itselle tuttua konkreettista tilaa. Tällainen 
kerrottu identiteetti voi sisältää kuvauksen yksilön ”sisäisestä maailmas- 
ta’, asioista ja ilmiöistä, jotka ovat hänelle olemassa ja joihin hänellä 
on merkityksiä sisältäviä suhteita. Tässä kirjassa oleva Maija Kärnän 
artikkeli tarkastelee identiteettiä tällaisena opiskelun suuntautumiseen 
vaikuttavana tilana. 

Toisena näkökulmana identiteetin tilallisuuteen voidaan ottaa 
kertomukseen tai neuvotteluprosessiin sisältyvä rajojen määrittely, 
esimerkiksi niin että yksilö ei halua tulla joksikin tai jonkinlaiseksi 
tai ei halua asemoida itseään neuvottelun kuluessa niin että näkisi 
itsensä laajemmasta näkökulmasta, ikään kuin toisen ihmisen silmin. 
Tässä voidaan puhua myös vygotskylaiseen tapaan lähikehityksen 
vyöhykkeestä, eli alueesta, jolle yksilö voi siirtyä tuettuna, toiselta 
tukea hakien. Joillekin tämä lähikehityksen vyöhyke on haaste, jonka 
he pystyvät ja haluavat ottaa haltuun itsenäisesti, toiset vaativat vuo- 
rovaikutuksellista tukea. Cote (2006) on tässä yhteydessä puhunut 
identiteettipääomasta, jota nuorilla on eri määrä ja jonka johdosta 
toiset pystyvät tulemaan toimeen itsenään ja itsenäisesti paremmin 
kuin toiset. 

Yhteenvetoa 


Olen edellä tarkastellut identiteettikäsitteen vaihtelevia määritelmiä. 
Psykologinen tarkastelu painottaa yksilön näkökulmaa identiteettiin 
ja sosiologinen yksilön ja yhteisön välisiä suhteita. Molemmat näkö- 
kulmat ovat oikeassa. Toisin sanoen ei ole hedelmällistä tutkimuksen 
kannalta ryhtyä arvottamaan toisen oikeellisuutta tai paremmuutta 
suhteessa toiseen. Ne kuvaavat tarkastelemaansa ilmiötä eri suunnasta 
ja ovat siten toisiin täydentäviä. 

Tutkijan tehtävänä on valita oma näkökulmansa ja pitäytyä niissä 
selityksissä, joita kukin teoreettinen näkökulma tarjoaa. Tässä tutki- 
muksessa näkökulmaa identiteettiin voi kuvata psykologiseksi siinä 
mielessä, että tutkimuksen tarkoituksena on ymmärtää yksilön op- 
pimiseen ja identiteetin muodostumiseen liittyvien prosessien välisiä 
yhteyksiä. Ymmärrämme ja oletamme identiteetin olevan läheisessä 
yhteydessä vuorovaikutussuhteissa tapahtuvaan positioitumiseen. 

Kuvasin edellä tätä psykologisesta näkökulmasta tarkasteltua iden- 
titeettikäsitettä kolmella toisistaan hyvin tai melko paljon poikkeavalla 
tavalla. Kognitiivinen identiteetti on käsitteenä lähellä minäkuvaa 
ja itseä koskevia käsityksiä. Kokemusten ja eletyn perusteella yksilö 
muodostaa verbalisoitavissa olevan kognitiivisen mallin itsestään. 
Tämä malli tallentuu muistiin, josta se on palautettavissa tarkastelun 
tai kuvauksen kohteeksi verbaalisena, kuvallisena tai toimintana. 
Ontologisesti ajatellen tällainen identiteetti on "olemassa yksilön 
informaation käsittelyjärjestelmässä. 

Narratiivinen eli kertomuksellinen identiteetti voidaan puo- 
lestaan ymmärtää identiteetiksi, joka 1) muodostuu kertomuksel- 
listen prosessien kautta, 2) joka on tutkittavissa vain ja ainoastaan 
kertomuksista, 3) jota ei voida olettaa olevan olemassa kertomusten 
ulkopuolella *päänsisäisenä' mallina tai representaationa ja 4) joka 
rakennetaan kertomuksen muotoon tilanteissa. Kerrottu kertomus 
itsestä on aina ainutkertainen. Toisessa kontekstissa, jollekin toiselle 
tutkijalle kerrottuna, kertomus voi olla erilainen. 

Kolmas identiteetin määrittely tapahtui suhteiden kautta. Iden- 
titeetti neuvoteltuna ja neuvottelussa ilmenevänä korostaa käsitteen 
dynaamisuutta. Neuvottelusta tutkija voi tehdä päätelmiä esimerkiksi 
identiteetin kehityksen suunnasta, yksilön positioitumisvarannosta 
eli mahdollisten positioiden määrästä ja laadusta, jonka yksilö pystyy 
neuvottelussa ottamaan. Koulukontekstissa esimerkiksi aineenopet- 
taja joutuu ottamaan ja vaihtamaan positioitaan yhtä aikaa suhteessa 
aineen tiedepohjaan, opetussuunnitelman määrittelemiin opetetta- 
viin sisältöihin ja niiden oppimistavoitteisiin, oppilaisiin ryhmänä 
ja yksilöinä sekä itseensä toimijana (Yrjänäinen 2011). Tutkija voi 
siten analysoida aineistostaan esimerkiksi, miten yksilö asemoi itseään 
tilanteissa, miten hän tunnistaa positioittensa toimivuuden suhteessa 
toiminnan tavoitteisiin ja miten joustavasti hän pystyy vaihtamaan 
positioitaan vuorovaikutustilanteen antamien vihjeiden perusteella. 

Tällaisesta aineistosta ei voi eikä haluta tehdä suoria päätelmiä yk- 
silön ominaisuudesta nimeltä identiteetti. Mikäli meillä olisi käytössä 
runsaasti erilaisia saman henkilön identiteettineuvottelujen tilanteista 
koottua aineistoa, voitaisiin ehkä päätyä jonkinlaisiin yleistyksiin 
siitä, millaisia kyseessä olevan henkilön itseä koskevat neuvotteluti- 
lanteet näyttävät olevan ja millainen hänen positioitumisvarantonsa 
on kyseessä olevissa tilanteissa. Missä määrin tällaisista yleistyksistä on 
tehtävissä päätelmiä identiteetistä, on erittäin vaikea ja tällä hetkellä 
epäselvä kysymys. 

Tässä artikkelissa olen tukeutunut ajatukseen, että identiteetti ei 
vain synny eikä sitä omaksuta malleista valmiina eikä puolivalmiina- 
kaan. Se ei myöskään kehity ilman yksilön omaa aktiivista prosessia. 
Identiteetti rakennetaan vuorovaikutuksen tuloksena narratiivisen 
oppimisprosessin periaatteiden mukaisesti. (ks. Yrjänäinen & Ropo 
2013.) 

Miksi identiteetti on koulutuksen näkökulmasta kiinnostava 
käsite? Tähän kysymykseen voidaan vastata hyvin monella tavalla. 
Ensinnäkin identiteetti on yhteydessä yksilön perussuuntautumiseen 


tiedonhankintaa, kiinnostuksen suuntautumista ja merkitysten muo- 

dostusta. Identiteetti orientoi yksilön positioitumista, informaation 
valikointia, prosessoinnin intensiteettiä. Positioituminen vaikuttaa 
puolestaan siihen millaista informaatiota yksilö hakee ja millaisia 
merkityksiä niistä muodostuu. 

Identiteetti on oman itsen nykyhetken tilaa koskeva arvio, ker- 
tomus tai kuvaus. Identiteetti on tärkeä myös kehityksen näkökul- 
masta. Yksilö vertaa toiminnasta, toimintakyvystään tai osaamisestaan 
muodostunutta käsitystä tai kertomusta siihen, mitä haluaisi olla tai 
millaisen haluaisi kertomuksensa olevan. Olenko sitä mitä haluan olla, 
osaanko sen mitä haluan osata, toiminko ja pystynkö toimimaan niin 
kuin haluan toimia ja osata. Arvioinnin tuloksena yksilöllä on kolme 
mahdollisuutta: 1) oman toimintakyvyn ja oman osaamisen lisääminen 
identiteettistandardin mukaiseksi tavoitteeksi, 2) identiteettistandardin 
vaatimustason laskeminen nykyisen toimintakyvyn tasolle, ja 3) tyy- 
tyminen ristiriitaan identiteettistandardin ja nykyisen toimintakyvyn 
välillä. Hahmotimmepa identiteetin sisäisenä mallina, käsityksenä, 
kuvana tai narratiivina yllä oleva arviointi on yhtä relevanttia. 

Toinen identiteetin tärkeä liittymäkohta ovat opetuksen tavoitteet 
ja oppimisprosessi. Narratiivinen identiteetin muodostus voidaan 
ymmärtää kolmiportaisena prosessina, jossa ilmiöistä ja asioista muo- 
dostetaan merkityksiä ja merkityksistä muodostetaan kertomuksia 
a) suhteessa itseen b) suhteessa toisiin c) suhteessa yhteiskuntaan 
(Yrjänäinen & Ropo 2013). Kolmitasoisuus kuvaa siten sisällöllisen 
tietämyksen ja osaamisen abstraktiotasoja persoonallisten, yhteisöllis- 
ten ja kulttuuristen merkitysten näkökulmista (ks. tarkemmin Ropo 
2009). Kertomukset itsestä kuten myös opituista sisällöistä syvenevät, 
kun ilmiöitä, asioita ja omaa itseä merkityksellistetään kaikilla kolmella 
tasolla. Mitä tämä ilmiö merkitsee minulle, mitä se merkitsee yhteisölle 
ja millaisia kulttuurisia merkityksiä sillä voisi olla? 

Opittavan asian merkitys itselle on lähtökohta, mutta ei riittävä 
näkökulma merkityksiin. Yhteisöllinen näkökulma tuo lisäpiirteenä 
merkitykset, jotka liittyvät siihen, mitä ilmiöt ja asiat merkitsevät 
niille ryhmille, joihin henkilö kuuluu. Kuuluminen yhteisöön orien- 
toi havaitsemaan asioita toisin. Samalla yhteisöllisen näkökulman 

mukaisten merkitysten osoittaminen ja korostaminen vahvistaa ryh- 
mäidentiteettiä. 

Yhteisöllinen identiteetti ymmärretään yleensä ryhmän muo- 
dostamaksi käsitykseksi itsestään. Se, mikä yhdistää ryhmän jäsenet 
toisiinsa, muodostaa identiteettiä määrittelevän ominaisuuden. Esi- 
merkiksi ammatillista identiteettiä voidaan pitää tällaisena yhteisöl- 
lisenä identiteettinä. 

Kolmas näkökulma identiteettiin on kulttuurinen. Tähän viit- 
tasivat myös Castells ja Himanen (2013) puhuessaan kansallisesta 
identiteetistä. Kulttuurinen tai kollektiivinen identiteetti, niin kuin 
tätä joskus myös kutsutaan, muodostuu niistä piirteistä, jotka yhdis- 
tävät hyvin laajoja ihmisjoukkoja. Ihmisyys on tällainen ehkä kaikkein 
laajin näkökulma samuuteen. Olemme kaikki samanlaisia ihmisiä 
suhteessa luontoon. Tavanomaisen tapa muodostaa kollektiivisella 
tasolla identiteettikertomus voi liittyä esimerkiksi kansallisuuteen, 
poliittiseen ideologiaan tai uskontoon. Näin määritellyllä ryhmällä tai 
joukolla ihmisiä ei ole välttämättä keskinäisiä suhteita tai verkostoa, 
mutta yhdistävänä tekijänä on kieli, kansallisuus tai muu yhteiseen 
historiaan, uskomuksiin tai ajattelutapaan liittyvä yhteinen piirre. 

Identiteettikäsitteen ongelmallisuus on lukijalle varmasti tässä 
vaiheessa jo selvää. Käsitteelle ei ole olemassa vain yhtä määritel- 
mää eikä kuvausta. Ehkä tämä moninaisuus kuvastaa myös ihmisen 
olemassaolon mysteeriä ja siihen liittyviä kysymyksiä. Kun niihin 
pyrimme vastaamaan jää jäljelle vain kaksi hyvin perustavaa laatua 
olevaa kysymystä: mitä täällä maailmassa on (ontologia) ja mikä on 
suhteeni siinä, mitä olen täällä havainnut (epistemologia). 

Havaitsemme maailmasta eri asioita. Samaa voimme sanoa ha- 
vaintojemme kohteisiin rakentuvista merkityksistä. Fi ole vain yhtä 
maailmaa eikä yhtä hyväksyttyä merkitystä. Ihmisyys on samanlai- 
suutta erilaisena. Tämän moninaisuuden ymmärtämiseen tarvitsemme 
identiteetin käsitettä. 

OPPILAAN NARRATIIVISEN IDENTITEETIN 
RAKENTUMISEN TUKEMINEN 
PERUSOPETUKSESSA 


Maiju Kinossalo 


Johdanto 


Kasvatuksen ja opetuksen järjestämisen lähtökohtien myötä identi- 
teetin rakentumiseen liittyvät tavoitteet koulussa ovat lähes itsestään- 
perusteet (POPS, 2014) huomioi oppilaan identiteetin rakentumisen! 
laajemmin eri oppiaineissa ja useammin kuin tämän hetken perus- 
opetuksen opetussuunnitelman perusteet (vrt. POPS, 2004). Uudessa 
asiakirjassa tunnustetaan lisäksi identiteetin rakentumisen ja oppimisen 
yhteyksiä sekä ymmärretään identiteetin rakentuvan vastavuoroisessa 
suhteessa ihmisiin ja ympäristöön. 

Pääasiassa identiteetti mainitaan edelleen kieli- ja kulttuuri-identi- 
teettinä, ja sen ilmenemistä kuvataan esimerkiksi oman, sukupuolisen, 
alueellisen tai myönteisen identiteetin rakentumisena, kehityksenä, 


1. Oppiessaan oppilas rakentaa identiteettiään, ihmiskäsitystään, maailmanku- 
vaansa ja -katsomustaan sekä paikkaansa maailmassa. Samalla hän luo suh- 
detta itseensä, toisiin ihmisiin, yhteiskuntaan, luontoon ja eri kulttuureihin. 
Oppimisesta syrjäytyminen merkitsee sivistyksellisten oikeuksien toteutumatta 


elinikäiselle oppimiselle, joka on erottamaton osa hyvän elämän rakentamista. 


(POPS, 2014, 15.) 

vahvistumisena, syvenemisenä ja muotoutumisena (POPS 2014”). 
Identiteetti-käsitteen monimerkityksinen maininta selittyy jossain 
määrin sillä, että sitä voidaan tarkastella niin monesta näkökulmasta 
(ks. esim. Ropo, 2015). Tämä vaikeuttaa identiteetin rakentumisen 
hahmottamista pedagogisena ilmiönä. Siksi on myös mahdollista, 
että identiteettiä tukevat aihesisällöt pirstaloituvat yksittäisillä oppi- 
tunneilla käsiteltäviksi sisällöiksi tai jäävät vain tiettyjen oppiaineiden 
tavoitteiksi käytännön opetustyössä. Tämä artikkeli antaa näkökulmia 
siihen, miten tältä voidaan välttyä. 

Tässä identiteetti ymmärretään ihmisen kehityksen ja kasvun sekä 
oppimisen kokonaisuutena. Identiteetti antaa paitsi vastauksia koke- 
mukseen omasta itsestä se myös selittää yksilön suhdetta ympäröivään 
maailmaan, muihin ja opittaviin asioihin. Oppimisella ymmärretään 
olevan kasvun ja kehityksen rinnalla merkittävä rooli, sillä oppiminen 
mahdollistaa itsensä paikantamisen maailmassa. Identiteetin raken- 
tumisessakin painottuu laaja-alaisuus, mitä korostetaan myös tulevan 
opetussuunnitelman perusteissa (POPS, 2014). 

Kasvatussosiologisesti nähden koulu vaikuttaa identiteettiin mo- 
nin tavoin. Koulussa rakentunut koulutusidentiteetti ohjaa yksilön 
valintoja myös hänen tulevaisuudessa. Koulu tuottaa ja arvioi identi- 
teettejä omassa symbolisessa järjestyksessään, käytännöissä ja piilo-ope- 
tussuunnitelmassa, jonka lainalaisuudet eivät aina vastaa sosiaalisen 
todellisuuden maailmaa koulun ulkopuolella. (Antikainen, Rinne & 
Koski 2013; erityisesti luku Houtsonen, 2013, s. 285—311.) Tässä 
artikkelissa identiteetti ymmärretään lähemmin sosiokulttuurisen 
psykologian näkökulmasta, narratiivisena identiteettinä, mutta sitä 
tarkastellaan erityisesti juuri koulun kontekstissa. 

Narratiivisen identiteetin ymmärretään rakentuvan kertomuk- 
sellisesti, kertomusten muotoilemana ja elämäkerrallisena. Tällöin 
merkitykselliset kokemukset alkavat tiivistyvä identiteetin muotoiluksi 
erityisesti nuoruudessa. (ks. McAdams, 1993; Ropo, 2009; 2015.) 
Tällaisten kertomusten muotoutuminen on kuitenkin ymmärrettä- 


2. Katso myös Opetushallitus. http://www.edu.fi/perusopetus/biologia ja maan- 
tieto/maantieto 7 8 

vissä myös elämänmittaisena prosessina, joka alkaa varhaislapsuudessa 
ja jatkuu elämän loppuun saakka. Lisäksi narratiivisen identiteetin 
rakentumista voidaan tarkastella sosiaalisena prosessina, jossa jo var- 
haislapsuus ja sen kerrontaympäristöt nähdään osallisina identiteet- 
tikertomusten rakentumiseen (esim. Puroila & Estola, 2014). On 
myös selvää, että kertomuksellisen identiteetin rakentumista tukevat 
esimerkiksi muistin ja kielen sekä kerrontataitojen kehitys. (ks. katsaus 
Huttunen, 2013). 

Tässä oletuksena on, että kouluikäisenä lapsi pystyy kielellisesti 
tulkitsemaan hänelle tapahtuvia asioita sekä muistamaan niitä yhä 
pidempien aikojen päähän, jopa elämänsä loppuun saakka. Siten 
ymmärretään, että jotkin koulukontekstissa syntyneet kertomukset 
muokkaavat tai sulautuvat osaksi yksilön identiteettiä, hänen kerron- 
nallista tulkintaansa itsestä ja maailmasta. 
tarkoitetaan oppilaan prosessointia siitä, kuka hän on, mistä hän 
tulee, minne hän kuuluu, kuka hänestä voi tulla, ja miten koulussa 
opetettavat asiat liittyvät hänen kasvun, kehityksen, elämän ja kult- 
tuuristen sidonnaisuuksien kannalta tärkeisiin tietoihin tai taitoihin. 
Jatkumoksi tähän lisätään oppilaan tulevaisuusorientoitunut katse 
elämään, johon perusopetuksen eräänä tavoitteena on oppilaan ”am- 
matillistien intressien kehittyminen” (Merimaa & Kasurinen, 2013). 

Tämän artikkelin tarkoituksena on antaa lukijalle välineitä ym- 
märtää oppilaan identiteetin rakentumisen mahdollisuuksia kouluope- 
tuksessa. Niiden avulla lukija voi toteuttaa nykymuotoisen ja tulevan 
perusopetuksen opetussuunnitelman tieto- ja taitotavoitteiden mukais- 
ta opetusta. Sen rinnalle hän saa valmiuksia kehittää omaa pedagogista 
ja tietoista rooliansa lasten ja nuorten identiteetin tukijana. Artikkelin 
muutamat käytännönläheiset ja taustoittavat esimerkit inspiroivat 
lukijan omaa opetus- tai kasvatustyötä myös koulun ulkopuolella. 

Identiteettiä tarkastellaan seuraavan kahden kysymyksen kautta 
omissa luvuissaan: 

1. Miksi identiteetin rakentumisen huomioon ottaminen on 
tärkeää perusopetuksen kontekstissa? 
2. Miten identiteetin rakentumista voidaan koulussa tukea? 


Miksi identiteetin rakentuminen 
on tärkeää perusopetuksessa? 


Kotikasvatuksen ohessa perusopetuksen tehtävänä on tarjota oppilaalle 
tarpeellisia tietoja ja taitoja, tukea häntä kasvamaan ihmisenä sekä 
opettaa kykyjä soveltaa oppimaansa elämässään. Vaikka koti ja koulu 
rakentuu monissa muissakin ympäristöissä. Tässä luvussa esitellään 
muutama näkökulma, miksi identiteetin rakentumisen huomioiminen 
juuri koulussa on tärkeää. 

Välillä koulunkäynti tuntuu niin arkipäiväiseltä, että sen merkitys- 
tä itselle tai lapselle ei tule ajatelleeksi. Koulu on kuitenkin merkittävä 
konteksti ja ajanjakso, joka tavalla tai toisella vaikuttaa siihen, miten 
ihminen tulkitsee itseänsä oppijana, ihmisenä sekä sosiaalisena olen- 
tona myös myöhemmin elämässä. Koulussa jokainen saa eri tavoin 
palautetta siihen, kuka tai millainen on, tai millainen ei ole. Siellä 
muodostetaan jopa elinikäisiä ja merkityksellisiä suhteita toisiin, 
oppiaineisiin, kokemuksiin paitsi yksin myös muiden kanssa koulu- 
kontekstin suomin puittein. 

Koulun puitteet ovat konteksti, jotka sallivat identiteettikerto- 
muksille omanlaisensa ympäristön. Koska kertomusten rakentuminen 
on sidoksissa aikaan ja paikkaan, koko kontekstiin (esim. Bruner, 
2004), on todennäköistä, että oppilaan identiteettiin ja hänen pro- 
sessoimiin kertomuksiin kertyy aineksia koulusta. 

Gubriumia ja Holsteinia (2008) tulkiten koulua tarkastellaankin 
tässä eräänä kertomuksellisena ympäristönä, jossa vallitsee sekä erilaisten 
ryhmien välisiä että institutionaalisia diskursiivisia käytäntöjä. Kerron- 
nallinen ympäristö puolestaan muodostaa tilan, jossa siellä rakentuvat 
kertomukset kiertävät (emt., 2008). Koulun toimintakulttuuri sekä 

piilo-opetussuunnitelma sisältävät monitasoisia merkityksiä, normeja 
ja sääntöjä koskevia kertomuksia. Ne luovat erilaisia mahdollisuuksia 
oppilaan identiteetin rakentumiselle. Koulussa muotoutuneet identi- 
teettikertomukset, kokemukset ja muistot niistä, saattavat säilyä pit- 
kään ihmisen kertomuksessa itsestään, ja siten muovailla myöhemmin 
rakentuvaa identiteettiä. 

Koulu on vaikuttava yhteiskunnallinen kasvatusinstituutio, jolla 
on selkeä tavoite saada pitkään työssä jaksavia ja aktiivisia kansalaisia. 
Näin ajatellen koulun tavoitteena on tarjota oppilaalle perustaa, joka 
tukee hänen elämänkulkuaan pitkälle tulevaisuuteen. Kuitenkin jo 
aikaisemmin on todettu, että nykymuotoinen koulu ei tue identiteetin 
myönteistä rakentumista riittävästi, vaikka se on merkittävä identi- 
teettiä rakentava konteksti (Lannegrand-Willems & Bosma, 2006). 
Identiteetin merkitystä koulukasvatuksessa ei vielä täysin hyödynnetä, 
vaikka näyttäisi siltä, että sen prosessoiminen olisi orastavasti alkanut 
jo ennen koulun aloitusta (ks. Reese, Yan, Jack & Hayne. 2010; ks. 
myös Ahn, 2011; Huttunen 2013; Puroila & Estola, 2014). 

Kasvatuksessa koulun rooli korostuu silloin, kun lapsen kotiym- 
päristö ei pysty tarpeeksi hyvin tukemaan hänen kasvuaan myönteistä 
identiteettiä rakentavaksi ihmiseksi. Koulu ei kuitenkaan pysty nyky- 
muotoisenaan vastaamaan yksin identiteettikasvatuksen haasteisiin. 


Syrjäytymisen lisääntymiseen tai asteittain kasvavaan koulupudokkai- 
tavoitteet mielekkään elämän tai tulevaisuudenkuvan rakentumisen 
näkökulmasta eivät ehkä koskaan toteudu. (ks. esim. nuorten aikuisten 
työttömyystilastoja, Joensuu, 2012). 

Näyttää siltä, että yksilökeskeisessä yhteiskunnassa kysymykset 
nuoren identiteetin rakentumisesta, siitä, kuka hän on ja kuka hänestä 
voi tulla, ovat yhä tärkeämpiä elämässä pärjäämisen tai jaksamisen 
haasteita. Tarjontaa ja koulutuspolkuja on paljon, mutta joidenkin on 
vaikeaa löytää itselleen sopivaa. (ks. esim. Hall, 1999.) Esimerkiksi 
median luoma kuva identiteettitarjonnasta antaa kouluikäiselle useita 
mahdollisuuksia tulla joksikin: lapsi tai nuori, joka on vakuuttunut 
elämänsä tarkoituksesta olla seuraava laulukilpailun voittaja, tähti- 

kokki tai ainutlaatuinen taituri, saattaa nähdä koko elämänsä tuon, 
hänelle todellisen, tavoitteen näkökulmasta. Viimeistään 2000-luvun 
alkupuolta lähtien Suomeen onkin kasvanut kokonainen ikäluokka 
nuoria, joille koko kansan idolikilpailut ovat aina olleet olemassa. 

Kasvatuskeskustelussa on havahduttu merkkeihin siitä, että 
nyky-yhteiskunnan, oppimisympäristöjen, teknologian edistämien 
muutosten ja pedagogiikan välillä vallitsee epätasapaino. Perusope- 
tuksen tietopainotteisuus ja aihekokonaisuuksien vaatimaton asema 
kouluopetuksessa eivät edistä oppilaan kokonaisvaltaista identiteetin 
rakentumista niin hyvin kuin suomalaiselta perusopetukselta voisi 
olettaa ja odottaa (Ropo, 2009). 

Identiteettitarjonnan runsauden lisäksi koulun pedagogista mer- 
kitystä kertomuksellisena ympäristönä korostaa muistintutkimuksen 
havainto siitä, että lapsuudenaikaisella kielellisellä muisteluympäris- 
töllä näyttäisi olevan heijastuksia yksilön myöhempään kielelliseen 
taitoon jäsennellä ja tulkita tapahtumia (Jack, MacDonald, Reese 
& Hayne, 2009). Tässä (emt., 2009) korostuu sellaisen kielellisen 
ympäristön merkitys, jossa tarkastellaan? lapsen elämän tapahtumia 
monipuolisesti ja useista näkökulmista. Koulu voisi pedagogisesti 
osallistua tällaisten kykyjen harjaannuttamisen ja siten monipuolistaa 
oppilaiden keinoja antaa merkityksiä elämänsä tapahtumille ja ope- 
tuksen kohteena oleville asioille. 

Perinteinen koulutuksen tavoite on valmistaa lapsia tulevaisuu- 
teen. Lapsi kuitenkin elää tätä hetkeä ja tässä tilassa, jossa hän saa 
voimavaroja koko elämäänsä. Narratiivisen identiteetin rakentamisen 
myönteiset ja monipuoliset keinot ovat hyödyllisiä lapsen kouluaikana, 
mutta ne voivat heijastua myös myöhempään identiteetin muotoi- 
luun. Seuraavassa luvussa esitellään pedagogisia keinoja tukea lapsen 
narratiivista identiteettiä. 


3. Tästä käytetään vieraskielistä käsitettä elaboraatio. Elaboroinnilla tarkoitetaan 
esimerkiksi sitä, että keskustelukumppanina toimiva aikuinen kyselee moni- 
puolisia kysymyksiä ja antaa lisätietoa yhteisesti rakennettavaan kertomuk- 
seen, tapahtuman muisteluun tai asian opettamiseen. Kysymysten ja lisätiedon 
tarkoituksena on johdattaa asiaan tai tapahtumakertomukseen myös uusia 
näkökulmia. (Fivush, Haden & Reese, 2006, 1571.) 

Miten identiteetin rakentumista voidaan koulussa tukea? 


Jos identiteetin rakentumista sekä oppimisen ja tiedonrakentumisen 
välisiä yhteyksiä ei vielä riittävän hyvin tunneta (ks. esim. Ropo, 2015), 
niin miten sitten on mahdollista suunnitella identiteettiä tukevaa 
opetusta? Tässä luvussa esitetään kaksi perusopetukseen suunniteltua 
opetusinterventiota, joiden haasteena on vastata tähän kysymykseen. 
Haaste aloitetaan erittelemällä muutama lähtökohta, joihin on sovellet- 
tu narratiivisen identiteetin tukemiseen sidottuja pedagogisia keinoja. 
Lähtökohtien jälkeen kerrotaan interventioiden toteuttamisesta sekä 
esitellään niiden teemakokonaisuuksia. 

Kyseessä on sekä alakouluun että yläkouluun suunnitellut ope- 
tusinterventiot: toisen vuosiluokan (n=15) oppiaineiden integroitu 
kokonaisuus ja yläkoulun yhdeksännen vuosiluokan (n=41) oppi- 
laanohjauksen interventio. Nämä ovat tutkimushankkeessa kokeiltuja 
tutkimusperusteisia kokonaisuuksia, jotka sisältävät seuraavanlaisia 


lähtökohtia. 
Narratiivisten opetusinterventioiden lähtökohdat: 


e käsitys ja tietämys itsestä, muista ja maailmasta rakentuvat 
narratiivisesti (Polkinghorne, 1991; Heikkinen, 2002; Bruner, 
2004) 

* identiteettiä jäsennetään ajallisena jatkumona elämänhisto- 
riasta nykypäivään sekä tulevaisuuteen (McAdams & McLean, 
2013) 

e identiteetillä on yksilöllisiä, yhteisöllisiä ja kulttuuris-ympä- 
ristöllisiä tasoja (Ropo, 2009) 

* identiteetti alkaa kerätä aineksia jo varhaislapsuudessa (esi- 
merkiksi Reese ym., 2010; Puroila & Estola, 2014) 

e erityisesti kielellis-sosiaalinen vuorovaikutusympäristö edistää 
lapsen elämäkerrallisten, identiteetin rakentamiseen tarvitta- 
vien, taitojen kehittymistä (ks. katsaus Huttunen, 2013) 

* koulu on eräs kerronnallinen ympäristö, jossa kiertää monita- 
soisia, merkityksellisiä kertomuksia (Gubrium & Holstein, 
2008; ks. myös päiväkoti kerronnallisena ympäristönä, Pu- 
roila, 2013) 

* lapsuuden muisteluympäristö, kuten oletettavasti myös kou- 
lu, voi ennustaa myöhempää kertomuksellista identiteetin 
muotoilua (Jack ym., 2009) 

e tiedonrakentumiseen liitettävä oppiminen tukee identiteetin 
rakentumista (Yrjänäinen & Ropo, 2013) 

* perusopetuksen opetussuunnitelman tieto- ja taitotavoitteiden 
mukaista opetusta on mahdollista järjestää identiteettiä tuke- 
vaksi kokonaisuudeksi (ks. Huttunen & Pynninen, 2010). 


Oppilaan identiteetin rakentumisen tavoitteet interventioissa 


Edellä mainitut lähtökohdat, perusopetuksen opetussuunnitelman 
perusteet sekä identiteetin kolme tasoa (ks. alla) taustoittavat inter- 
ventioiden opetuksen suunnittelua sekä identiteetin rakentumiseen 
asetettuja tavoitteita: (Taulukko 1; ks. myös narratiivisen opetussuun- 
nitelman malli, Ropo, 2009). 

Identiteetin rakentaminen voi olla oppilaalle vielä täysin tiedosta- 
matonta. Siksi juuri aikuisen merkitys siihen kohdistuvien keinojen ja 
kykyjen harjaannuttamisessa korostuu. Seuraavassa luvussa korostetaan 
opettajan tai kasvattajan mahdollisuuksia ja roolia tukea ja ohjata 
oppilaita identiteetin rakentamisessa. Lisäksi selvennetään, millaista 
näkökulmaa interventioiden pedagoginen ote käyttää. Sen jälkeen 
esitellään narratiivista opetusta opetusinterventioissa. 

Taulukko 1. Oppilaan narratiivisen identiteetin rakentumisen tavoitteet 
opetusinterventioissa 


Taso Tavoite 


oppilas tuntee oman elämänhistoriansa ja hyväksyy siihen 
liittyvät historialliset tosiasiat, 


oppilas osaa eritellä ja tunnistaa merkittäviä kokemuksia 
omasta historiastaan, 


oppilaalla on jäsentynyt kuva omista vahvuuksistaan ja ke- 


Autobiografinen hittymisestään 


eli yksilöllinen 


taso o hän tunnistaa myös kehittämistä vaativat alueet ja 


oppilas tuntee elämänsä merkitykselliseksi ja pystyy luomaan 
tulevaisuuskuvia itselleen, 


o hänellä on suunnitelmia lähitulevaisuuteen ja unelmia 
ja toiveita omaan elämäänsä 


oppilas kuuluu erilaisiin ryhmiin ja osaa positioida itsensä 


Yhteisöllinen taso nas ae Pa PKA 
erilaisiin (vastuullisiin) rooleihin ryhmissä 


oppilaalla on selkeä käsitys suhteestaan yksilönä, kansalai- 
sena ja sosiaalisten ryhmien jäsenenä kulttuuris-historialli- 
Kulttuuris-ympä- seen elämänkontekstiinsa ja maailmaan 

ristöllinen taso 
oppilaalla on omakohtainen identiteetti suhteessa luontoon 
ja asuinympäristöönsä. 


Opettaja pedagogisena vaikuttajana 
— narratiivista identiteettiä tukeva opetus 


Oppimisen ja identiteetin rakentumisen narratiivista prosessia tukevas- 
ta pedagogisesta otteesta käytetään käsitettä narratiivinen opetus (esim. 
Ropo & Huttunen, 2013). Narratiivisen opetuksen tavoitteena on 
hyödyntää ja löytää elämäkerrallisten ja tiedonrakentumisen prosessien 
yhtymäkohtia. Narratiivisuus opetuksessa viittaa sosiokonstrukti- 
vistiseen oppimiskäsitykseen. Lisäksi narratiivinen opetus -käsitteen 

tarkoituksena on erottautua esimerkiksi tarinoita ja kertomuksia hyö- 
dyntävästä opetustavasta tai tietämyksen välittämisestä laajemmaksi, 
identiteetin rakentumista tukevaksi, pedagogiseksi taustafilosofiaksi 
ja teoreettiseksi perustaksi. 

Goodson ja Gill (2011) rakentavat narratiivisen pedagogian 
(narrative pedagogy) ja oppimisen taustaa Gadamerin hermeneuttisesta 
filosofiasta. He ymmärtävät ihmisen elämänhistoriallisena, sosiaalisena 
ja tunteellisena sekä hermeneuttisesti ymmärrystä rakentavana koko- 
naisuutena. Heidän mukaansa narratiivisen pedagogian tarkoituksena 
onkin elämänhistoriasta nouseva ihmisen kokonaisvaltainen kasvu 
(emt., 116). Samoin alla esiteltävissä opetusinterventioissa narratiivi- 
nen ote näkee oppilaan kokonaisvaltaisena ja merkityksiä rakentavana 
ihmisenä, ja opetusta pyritään toteuttamaan elämäkertaa tukien. 
Tarkoituksena on soveltaa kertomuksellisuutta painottavaa opetusta ja 
oppimista sekä opetuksen yhteydessä tapahtuvaa oppilaan elämäkerran 
jäsentymistä tietoperusteisen opetuksen yhteydessä. Tavoitteena on, 
että oppilas ymmärtää elämänsä historian, hyväksyy nykypäivänsä 
ja suunnittelee tulevaa suhteessa opetussuunnitelman tavoitteisiin. 

Narratiivinen ote opetuksessa hyödyntää erityisesti ihmisen ker- 
ronnallista ajattelun tapaa (ks. Bruner, 2004). Brunerin mukaan ihmi- 
sen on luontaista rakentaa tietämystään kertomuksellisessa muodossa. 
Erilainen tapa ajatella on paradigmaattinen eli tavallaan matemaat- 
tiseen, kaavamaiseen järkeilyyn perustuva ajattelu. (Bruner, 2004.) 
Molemmat tukevat toisinaan, mutta kertomuksellisuus tässä korostaa 
muistirakenteissa syntyvien merkitysten muodostumisia. 

Tarkoituksena on, että opettaja edistää opetettavan aineen tai il- 
miön ja oppilaan välisen merkityksellisen suhteen syntymistä. Suhteen 
syntyminen on osa identiteetin rakentumista, jossa oppilas yhdistää 
opittavan ilmiön tai oppiaineen osaksi omaa maailmanhahmotustaan 
ja kertomustaan siitä. (ks. Yrjänäinen & Ropo, 2013.) 

Suhde opittavaan aiheeseen voi löytyä kuitenkin yhtä hyvin kou- 
lun ulkopuolelta. Esimerkiksi kirjoittajan oma kiinnostus ruotsin kieltä 
kohtaan muuttui aikaisempaa huomattavasti positiivisemmaksi, kun 
hän löysi sen kielisiä sukulaisia. Suhde kieleen vahvistui omakohtaisen 

tarpeen ja kiinnostuksen kautta. Tämänkaltainen suhde opittavaan 
asiaan voi siis parhaillaan tukea oppilaan itsenäistä halua oppia, hakea 
tietoa ja syventää tuota suhdetta entisestään. Narratiivinen opetus 
tähtääkin siihen, että suhteen syntyminen voi jopa muuttaa kyseessä 
olevaan ilmiöön kohdistuvaa oppimisen asennetta tai auttaa tulkit- 
semaan maailmaa sen silmin. Oppimisen kohde on tarkoitus tuoda 
ikään kuin lähemmäksi oppilaan identiteettiä tai liittää se hänen 
identiteettinsä rakentumisen osaksi. 

Suhteen syntyminen edistää oppilaan aktiivista osallistumista, 
omatoimista tiedonhankintaa sekä vahvistaa hänen osuuttaan merki- 
tysten luojana. Tulkintaprosessin, merkitystenantamisen keinojen ja 
kykyjen monipuolistaminen sekä niiden harjaannuttaminen omakoh- 
taisiksi saattavat auttaa oppilasta löytämään ja luomaan merkityksiä 
koulun tietopohjaisen opetuksen sisältöihin. Tulevaisuusorientaatio 
identiteetissä saattaa puolestaan auttaa oppilasta havahtumaan siihen, 
miten opittua voisi hyödyntää myöhemmin elämässä. Tulevaisuuden 
haaveet esimerkiksi ammatillisesti voivat siis merkityksellistää siihen 


roolia identiteetin rakentumisen tukijana. (Harrell-Levy & Kerpelman, 
2010.) Tällaista otetta käyttävä opettaja on aktiivinen toimija, joka tukee 
oppilaan identiteetin kehitystä (emt.). Hän luo pedagogisesti sellaista 
yhteistoiminnallista oppimisympäristöä, jossa oppilas oppii yhä itse- 
näisemmäksi ja aktiiviseksi, oman identiteettinsä rakentajaksi. Tutki- 
joiden mukaan juuri opettajan tietoisuus omasta roolistaan oppilaan 
identiteetin rakentumisen tukijana luo erinomaisen mahdollisuuden 
mielekäs yhteistoiminnallinen ja narratiivinen oppimisympäristö olisi 
sellainen, joka edistäisi sekä oppijan itsenäistä innostusta oppia että 
omakohtaisen identiteetin rakentamista. 

Goodson ja Gill (2011) vertaavat narratiivista pedagogiaa Mezi- 
rowin transformatiivisen oppimisen teoriaan (transformative learning 
theory), jossa merkitysrakenteet saattavat muuttaa yksilön toimintaa 

oppimisen myötä muotoutuneiden uusien merkitysrakenteiden nä- 
kökulmasta (emt., s. 116). Muutos narratiivisessa oppimisessa on 
Goodsonin ja Gillin mukaan sitä, että ihminen ymmärtää minuuttaan 
paremmin, oppii muista ihmisistä, kokemuksistaan ihmisenä sekä 
suhteestaan maailmaan (emt., s. 117). Siten suhde opittavaan asiaan 
tai parempi ymmärrys maailmasta saattavat muotoilla tai muuttaa 
yksilön toimintaa, näin ollen myös identiteettiä eri ulottuvuuksil- 
la. Esimerkiksi ideologinen suhde luonnonsuojeluun on kokemus 
voimakkaasta kulttuuris-ympäristöllisestä suhteesta ja yhteisöllisestä 
osallistumisesta sekä yksilöllisen identiteetin rakentumisen tilasta. 

Narratiivisessa opetuksessa opettajan tehtävänä on luoda omilla 
pedagogisilla valinnoillaan elämäkerrallisen identiteetin rakentumisen 
tilaa, jossa oppilas oppii hyödyntämään, arvioimaan ja suhteuttamaan 
opittavia asioita osaksi yksilöllistä, yhteisöllistä ja kulttuuris-ympäris- 
töllistä suhdettaan itseensä ja maailmaan. Näin on mielekästä pitää 
mielessä, että alakoululainen voi myöhemmin elämässään oivaltaa 
koulussa opittua tai tapahtunutta merkitykselliseksi kokemukseksi ja 
osaksi hänen käsitystään itsestä tai maailmasta. Myös siksi muistissa 
pysyvät lapsuudenkokemukset ovat erityisiä narratiivisen identiteetin 
rakentumisen näkökulmasta. 

Seuraavaksi kuvaillaan, mitä narratiivinen opetus voi olla käytän- 
töön sovellettuna. (ks. Ropo, 2009; Huttunen & Pynninen, 2010; 
Ropo & Huttunen, 2013). ”Voi” korostaa erilaisia mahdollisuuksia, 
sillä narratiivisuus opetuksessa ei ole menetelmä, vaan sovellettava pe- 
dagoginen ote, jonka toteuttaminen muotoutuu opettajan, opetettavan 
ryhmän ja aiheen mukaan. 


Narratiivinen opetus interventioissa 


Narratiivinen, kertomuksellisuutta hyödyntävä opetus on vanha tapa 
välittää tietoa, tietämystä ja kokemuksia sukupolvelta toiselle (ks. esim. 
Kulkarni, 2013). Niinpä myöskään tässä esiteltävissä interventioissa 
ei toteuteta vasta keksittyä, täysin uudenlaista tai erilaista opetusta- 

paa, vaan yksinkertaisesti nähtynä jäsennetään opetusta seuraavien 
näkökulmien säestäminä: 


luodaan pedagogisesti sellaista yhteistoiminnallista oppimisympä- 
ristöä, jossa tietoisesti tuetaan oppilaan monipuolistuvia keinoja ja 
kykyjä antaa merkityksiä sekä rakentaa identiteettiä 


jäsennetään opetettavia asioita joko kertomuksellisiksi kokonaisuuk- 
siksi tai kokonaisuuksiksi, jotka houkuttelevat oppilasta antamaan 
merkityksiä sekä synnyttämään kertomuksellista prosessointia. 


Yksinkertaisimmillaan narratiivinen opetus voi tarkoittaa esimerkiksi 
narratiivien eli kertomusten käyttöä opetuksessa, opetusmateriaalin 
järjestämistä kerronnalliseen muotoon, oppilaiden kerronnan kult- 
tuurin hyödyntämistä, taidetta, draamaa tai liikuntaa narratiivisesta 
sekä performatiivisesta näkökulmasta tai opetusmateriaalin jäsenty- 
mistä osaksi oppilaan elämäkertaa. Opetuksen kohteena voivat olla 
eri oppiaineet, eheyttävä opetus, eri-ikäiset ja -kokoiset tai muuten 
erilaiset opetusryhmät. Narratiivisen opetuksen näkökulmasta voidaan 
tarkastella myös oppimistulosten ja -saavutusten arviointiin liittyviä 
menetelmiä ja asiasisältöjä. (Ropo & Huttunen, 2010.) 

Tällä voidaan tarkoittaa, että esimerkiksi matematiikan oppi- 
tunnista rakennetaan kertomus. Oppitunneilla voidaan käyttää myös 
muita kertomuksia, tarinoita, satuja ja draamaa, jotka jotenkin liitty- 
vät opittavaan aiheeseen tai oppilaan maailmaan: pyrkimyksenä on 
sulauttaa opetettava aines oppilaalle kertomuksellisessa muodossa. 
Kertomuksellinen muoto voi puolestaan tarkoittaa sekä oppilaan itse 
opetukseen omia kertomuksia, jotka ovat fiktiivisiä, henkilökohtaisia, 
tapahtumakertomuksia tai lempisatuja. Tarkoituksena on eheyttää 
opittava asia oppilaan elämäkertaan siten, että opittava asia ja oppilaan 
oma elämä kohtaavat; se voi tapahtua kertomalla, tarinaa tulkitsemalla 
tai siihen suhtautumalla. Kertomusten ja oppilaiden tulkinnan kautta 
pyritään luomaan merkityksiä opittaville asioille osaksi oppilaan omaa 

elämää ja ympäröivää maailmaa. Tärkeää on huomioida oppilaiden 
oma ääni ja kuulla heidän kokemuksiaan‘. 

Sekä tietämystä että identiteettiä rakennetaan vastavuoroisessa 
vuorovaikutuksessa muiden kanssa (mm. Heikkinen, 2002). Tarkoi- 
tuksena on, että omaa kertomusta rakentaessaan oppilas kuuntelee ja 
oppii ymmärtämään muiden kertomuksia — kun ryhmässä rakenne- 
taan, kerrotaan ja kuunnellaan yksilöiden omia ja ryhmien yhteisiä 
kertomuksia, oppilas saa kokemuksen olla osa yhteisöä ja kulttuuria. 
Oppilas tarvitsee muita ja mahdollisimman monipuolista ympäristöä, 
erilaisia ihmisiä ja kokemuksia, jotta maailmassa olisi paljon ihme- 
teltävää, josta oppia ja ymmärtää. Ihanteellinen, identiteettiä tukeva, 
oppimisympäristö auttaa ymmärtämään maailman monimuotoisuutta, 
ihmisten erilaisuutta ja omaa ainutlaatuisuutta. Se myös harjaannuttaa 
empaattisia taitoja sekä ennen kaikkea luo positiivista uteliasuutta 
ympäröiviä ilmiöitä kohtaan. 

Kerronnallisuuden myötä oppilaalle syntyy mahdollisuus kokea 
asia omakohtaiseksi, ja hän saattaa innostua tulkitsemaan sen sisäl- 
töä. Satuja ja elämään liittyviä kertomuksia voidaan käyttää myös 
motivaationa. Silloin tavoitteena on, että oppilas uppoutuu tarinan 
maailmaan ja pystyy eläytymään siihen. Innostuessaan hän jopa jatkaa 
tai muokkaa sitä. 

Opetuksen narratiivinen luonne monipuolistaa keinoja paitsi op- 
pimiseen myös arviointiin. Se mahdollistaa kertomuksellisia oppimisen 
prosesseja ja kertomuksellisia oppimistuloksia (ks. Niemi, 2013). 
Ne ovat mahdollisuus oppiainekohtaisen arvioinnin kehittämiselle, 
koska arvioinnin näkökulmasta ajateltuna oppilaan muodostamista 
oppimisen kertomuksista ilmenee perinteisten opetuksen tulosten, 
kuten tietämisen ja osaamisen lisäksi ymmärtämisen tasot, hänen oma 
suhtautuminen asiaan sekä hänen tekemiään tulkintoja opetettavista 
asioista. (Ropo, 2009; Huttunen & Pynninen, 2010.) 


4. — Katso myös TelLis-hanke (2010-2013). Lapset kertovat hyvinvoinnistaan — kuka 
kuuntelee? | Children tell of their well-being — Who listens? <http://tellisoulu. 
wordpress.com/ ja http://blogs.helsinki.fi/kasvatuspsykologia/tutkimushank- 
keet/lapset-kertovat-hyvinvoinnistaan-kuka-kuuntelee-tellis/>. 

Tiivistetysti alla esiteltävien opetusinterventioiden narratiivinen 
opetus tarkoittaa sitä, että oppilaan elämäkerta rakentuu perusope- 
tuksen tieto- ja taitotavoitteiden yhteydessä tietoisena pyrkimyksenä. 
Opetuksessa otetaan huomioon valtakunnallisen perusopetuksen 
opetussuunnitelman perusteet, mutta niitä sovelletaan ja jäsennetään 
narratiivisen opetussuunnitelman malliin (ks. Ropo, 2009). Tarkoi- 
tuksena ei ole muuttaa tai lisätä asiasisältöjä, vaan toteuttaa niitä 
narratiivista pedagogiaa käyttäen. 


Minä maailmassa -interventio alakoulussa 


Alakoulun interventioksi (Huttunen & Pynninen, 2010) suunni- 
teltiin kahden ja puolen kuukauden mittainen kokonaisuus, jonka 
aikana kerättiin oppilaiden omakohtaiseen kuka olen -kertomukseen 
ja sen kuvailemiseen liittyvää aineistoa sekä opetettiin identiteettiä 
tukien. Interventiossa kehitettiin ja kokeiltiin pedagogisia käytänteitä 
ja menetelmiä, joiden tavoitteena oli tukea oppilaan elämäkerrallisen 
identiteetin rakentumista identiteetin kolmella ulottuvuudella ja 
tietopohjaisen oppimisen yhteydessä (ks. Ropo, 2009). Lisäksi inter- 
vention tehtävänä oli kehittää narratiivisen identiteetin muotoiluun 
ja intervention toimivuuden arvioimiseen käytettäviä menetelmiä. 
Interventiossa tutkittiin, miten oppilaiden narratiivinen identiteetti 
muuttuu tai kehittyy itseä koskevan kertomuksen, piirroksen tai muun 
ilmaisun ja kokemuksen perusteella. (Huttunen & Pynninen, 2010.) 

Interventiossa integroitiin oppiaineita johdonmukaiseksi koko- 
naisuudeksi. Tässä opetussuunnitelman sisällön pedagoginen uudel- 
leenorganisointi antoi mahdollisuuden jäsentää opetettavat aiheet 
teemoittain. Kokonaisuus eteni oppilaan minuudesta aina maailman- 
kaikkeuteen saakka. Alakoulun opetusintervention nimeksi muotoutui 
Minä maailmassa -projekti. 

Opetuksessa käytettiin sekä uusia, interventioon suunniteltuja 
opetusmateriaaleja että oppilaiden jo olemassa olevia oppikirjoja ja 
-aineistoja, mutta niitä ei edetty kirjojen sisällysluetteloiden mukaisessa 

järjestyksessä. Opetuskokonaisuus eteni teemoittain siten, että aluksi 
oppilaat aktivoitiin pohtimaan, kirjoittamaan ja kuvailemaan itseään. 
Minuuden lähteillä -teemassa päädyttiin esimerkiksi yhteiseen johto- 
ja voidaan sanoa ”minä”. Sana ja käsite minä tunnustettiin omakoh- 
taiseksi, mutta yhteisesti luokassa taputtamalla omaa rintaa. Minä 
myös visualisoitiin oppilaiden henkilökohtaisten kansioiden kanteen 
sekä seinälle rakennettavaan posteriin. Sekä oppilaiden kansiot että 
seinäposteri rakentuivat laajentuen teemojen mukaisesti opetuksen 
edetessä. Alussa niissä oli minä, mutta sekä kansio että posteri täy- 
dentyivät aina elämänhistoriasta läheisiin ihmisiin, eri kulttuureihin, 
maanosiin, maapallon toimintaan, päivän, kuukauden ja vuoden 
kiertoihin ja aina universumin mustiin aukkoihin saakka. 

Narratiivinen opetus on alakoulun interventiossa eheytettyä 
opetusta, koska eri oppiaineita integroidaan toteuttamaan laajempia 
elämäkerrallisia kokonaisuuksia tai teemoja. Niitä onkin helpompi to- 
teuttaa alakoulun opetuksessa. Esimerkiksi suunnistustunnista luotiin 
osa kokonaisuutta, jossa kohtasivat oppilaan oma elämä, lähiympäristö, 
lempipaikat, ystävät, leikit tai muut sillä hetkellä oppilaan maailmaan 
sisältyvät asiat. 

Narratiivisuutta seuraten eheytetyssä opetuksessa esimerkiksi koko 
opetussuunnitelma järjestetään elämäkerrallisesti ihmisen elämänkulun 
tavoin. Tämän voi laajentaa oppisisältöihin esimerkiksi elämänkier- 
ron käsitteellä, jonka tavoitteena on auttaa oppilasta oivaltamaan 
maailmankaikkeuden historiallisesti tapahtuva lajien synty, elämä ja 
kuolema. Tietopohjaista opetusta ei edetä perinteisesti oppiaineesta 
toiseen tai aiheeseen, vaan teemasta tai kokonaisuudesta toiseen. 

Alle on lueteltuna Minä maailmassa -projektin teemat etene- 
misjärjestyksessä. Vaikka erään teeman nimi on Olen suomalainen, 
oli luokassa oppilaita, joiden tausta ei ollut suomalainen. Teemassa 
pohdittiin yhteisesti, että voidaan puhua suomalaisuudesta, sillä ”täällä 
tänään puhutaan suomen kieltä ja käydään Suomessa koulua”. Heidät 
siis toivotettiin suomalaisiksi. Myöhemmin matkustettiin? jokaista 
oppilasta eri tavoin koskettaviin maihin, ja opiskeltiin niistä tietoja. 

Seuraavaksi kerrotaan yksittäisiä esimerkkejä teemojen sisältä, mutta 
kokonaisuus on huomattavasti laajempi. Tässä artikkelissa korostuu 
erityisesti satujen käyttö opetuksessa. 


Minuuden lähteillä 
Minun perheeni 
Minun sukujuureni 
Elämässä sattuu ja tapahtuu 
Läheisiä ihmisiä 
Ystäviä ja luokkakavereita 
Tutustun ympäristööni 
Kotikaupunkini 
Olen suomalainen 
Minun satuni 
Kotimaani naapurimaita 
Suomi on yksi Euroopan maista 
Maapallo 
Leijumme avaruudessa 
Minä maailmassa 


Opetuksessa tarkasteltiin ihmisen elämänkaarta. Ihmisen alkutaivalta, 
munasolun hedelmöittymistä, opiskeltiin kirjan avulla, mutta esimer- 
kiksi synnytykseen liittyvän kirjaopiskelun lisäksi luokassa leikittiin 
synnytyssairaalaa. Sairaalassa luokkaan syntyi oma vauva (nukke), 
jonka napanuora katkaistiin, varpaat laskettiin, ja hänelle annettiin 
oma nimi. Näin opittiin toisen vuosiluokan tietotavoitteita hyödyn- 
täen, ”mistä vauvat tulevat”, mikä on yksi tärkeimmistä kysymyksistä 
siihen, kuka ja mikä ihminen on. 

Seuraavaksi opiskeltiin perheteemaa tuttujen satujen kautta. 
Sitä opiskeltiin siten, että yhdessä oppilaiden kanssa visualisoitiin 
satuhahmojen sukupuita taululle. Tässä saatiin aikaan useita erilaisia 
sukupuita ja todettiin, että ”jokaisen perhe on erilainen eikä kaikista 


Erilaisuutta sallittiin johdonmukaisesti opetuksen yhtenä koko interve- 

ntion kasvatustavoitteena. Sitä opiskeltiin myös Ruma Ankanpoikanen 
-sadun elävöittämänä. Kotitehtävinään oppilaat saivat muodostaa omat 
sukupuunsa huoltajien kanssa sellaiseksi kuin itse halusivat. 

Elämänkaareen tutustuttiin leikkaamalla sanomalehdistä eri-ikäis- 
ten ihmisen kuvia, jotka jäsennettiin yhteistuumin ihmisen elämän- 
kaareksi ja pohdittiin erilaisia elämänvaiheita. Tämän jälkeen kuun- 
neltiin kertomuksia, joiden hahmojen elämänkulun aikajanoja luotiin 
taululle. Myös opettaja kertoi omasta elämästään aikajanan avulla. 
Myöhemmin oppilaat aloittivat työstämään omakohtaisia Elämässä 
sattuu ja tapahtuu -aikajananojansa. 


ELÄMÄSSÄ SATTUU JA TAPAHTUU 


TULEVAISUUDEN SUUNNITELMIA JA 


SYNTYMÄ HAAVEITA 


AIKAJANA OMASTA ELÄMÄSTÄNI 


Kuva 1. Elämänkaari ja aikajana 


Tunteitakin tunnusteltiin monella tapaa. Aluksi tunteisiin tutustuttiin 
esimerkiksi voimakkaita tunteita sisältävän Dumbo-sadun kautta. 
Opettajalla oli jokaisesta sadun tunteesta kuvakortti, jonka hän näytti 
sadun edetessä sille kuuluvassa kohdassa oppilaille. Sadun jälkeen 
muisteltiin yhdessä, mikä tunteen nimi on, millainen tunne se on, ja 
millaisessa sadun kohdassa tunne oli tullut esiin. Seuraavaksi nämä 
tunteelliset kuvakortit jaettiin oppilaille. Halukkaat saivat näyttää 

tunnekuvan, nimetä sen sekä pohtia, milloin voisi itse tuntea kuvan 
tunteen tavoin. Näitä jatkettiin myös kirjallisina tehtävinä. Tarkoituk- 
sena oli, että oppilas sai tuntea, nähdä, kokea, nimetä ja tunnustella 
tunteita yksin ja ryhmässä. (Kinossalo & Mäkinen, 2014; Huttunen 
& Pynninen 2010.) 

Eräällä ympäristötieteen tunnilla opiskeltiin Suomen karttaa, sen 
merkkejä ja käyttöä. Tätä ennen oli tutustuttu rakennusten pohjapiir- 
roksiin sekä kotona että koulussa, lähiympäristön reitteihin ja oman 
kotikaupungin muotoon. Luokassa piirrettiin puolitoistametrinen 
Suomen kartta, johon oppilaat värittivät kirjojensa avulla maanpinnan 
muotoja ja vesistöjä sekä paikallistivat kotikaupunkinsa. Sekä koti- 
kaupungista että kotimaas- 
ta opiskeltiin perustietoja ja 
tehtiin muistiinpanoja. 

Seuraavaksi karttaopis- 
kelussa luettiin Miinan ja 
Manun satu Seikkailu Suo- 
messa. Sadussa käydään Suo- 
men kaupungeissa vierailul- 
la ja tutustutaan perinteisiin 
ja nähtävyyksiin. Nämä 
paikannettiin ja kuvitettiin 
yhteiseen karttaan. Oppilaat 
saivat itsekin ”matkustaa” 
Suomen maassa. He ker- 
toivat kohdekaupungin, 
käyttämänsä kulkuvälineen 
sekä ilmansuunnan, jonne 
suuntasivat. Sitten oppilaat 
kirjoittivat omat matkare- 


portaasinsa luokassa toimit- 
tamiinsa sanomalehtiin. 


Kuva 2. Suomen kartta ja naa- 
purimaat 

Naapurimaihin tutustuttaessa hyödynnettiin esiintymisharjoi- 
tuksia naapurimaajoukkueina ja järjestettiin maidenvälinen liikun- 
taturnaus. Ulkona leikittiin ilmansuuntaleikkejä. 

Euroopassa matkustettiin omin kokemuksin, kuvin, kuvitteelli- 
sesti sekä kertomusten, musiikin ja videoiden sekä kirjatiedon avulla. 
Kirjoista opiskeltiin perustietoja ja lopuksi muisteltiin Euroopan mai- 
ta, niiden lippuja ja mieleenpainuvia nähtävyyksiä sekä kuunneltiin 
kansallishymnejä. Maailmalle matkustettiin sadun Herra Hakkarainen 
[maailman] seitsemän ihmettä -kierroksen lumossa. Samassa opiskeltiin 
maanosia sekä pohdittiin omiakin ihmetysten aiheita, kuten miten 
maailma syntyi tai että kalat hengittävät vedessä. Suomi havainnol- 
listettiin karttapallolla, ja havahduttiin, että maapallolla on kaikkein 
eniten aasialaisia ihmisiä. Tuo sai hymyn aasialaistaustaisen oppilaan 
kasvoille: luokan suomalaisenemmistöstä tulikin vähemmistö. 

Maapallon hahmotuksen jälkeen opiskeltiin päivän kiertoa, kuun 
kiertoa sekä vuodenaikoja”. Maapallo paikallistettiin avaruuteen, Au- 


sae 


{ 
PA Vronus 


Jupirer 


nae 


Veonus Merkur iws 


Kuva 3. Aurinkokunta 


5. — Eräinähavainnollistamisvälineinä käytettiin koulusta löytynyttä, vanhaa telluuria 
sekä opetusvideoita. 

rinkokuntaan, hypistelemällä Aurinkokunnan planeettoja. Oppilaat 
tekivät ja nimesivät myös omat planeettansa sekä piirsivät Aurinko- 
kunnan (Kuva 3). Erityisesti musta aukko aiheutti suurta ihmetystä. 
Aurinkokunnan jälkeen, seuraavassa luvussa, tiivistän yläkoulussa 
toteutetun intervention. 


Oppilaanohjausta narratiivisena 
identiteettiprosessina yläkoulussa 


Perusopetuksen oppilaanohjauksella on merkittäviä tehtäviä ja ta- 
voitteita, joiden tulee tukea oppilasta koko koulupolun ajan ja koko 
oppilaitoksen toimesta (Merimaa & Kasurinen, 2013). Sen tehtävänä 
on myös toimia linkkinä koulun ja yhteiskunnan välillä sekä tukea 
oppilaan elämänsuunnittelun kannalta merkittävien taitojen kar- 
tuttamista (POPS 2014, 151—152, 277—278). Keskeisenä, oppilaan 
kasvun ja kehityksen ohella kaikille kuuluvan oppilaanohjauksen 
tarkoituksena ”on edistää koulutyön tuloksellisuutta, lisätä hyvin- 
vointia koulussa sekä ehkäistä syrjäytymistä” (POPS 2004, 258). 
Uudessa perusopetuksen opetussuunnitelman perusteissa korostetaan 
erityisesti opiskelustrategioiden tunnistamista, oppimaan oppimista 
ja tiedonhallintaa (POPS, 2014, esim. 278). Yläkoulussa oppilaanoh- 
jauksen merkitys voimistuu merkityksellistämään oppilaan tekemiä 
tulevaisuutta koskevia valintoja sekä antamaan hänelle valmiuksia 
jatkaa elämää perusopetuksen jälkeisiin vaiheisiin (POPS, 2014, 281, 
442—445). 

Tässä interventiossa oppilaanohjauksen tavoitteita ja tehtäviä 
tarkastellaan oppilaan elämäkerrallisena identiteetin prosessointina. 
Yläkoulussa oppiaineiden väliset rajat ylittävä interventio on vaikeam- 
pi toteuttaa, ja se vaatii usean aineenopettajan toimivaa yhteistyötä. 
Tässä artikkelissa keskitytään kuitenkin yläkoulun interventioon, 
joka toteutettiin kahdessa yhdeksännen vuosiluokan ryhmässä yh- 
teistyössä heidän oppilaanohjaajansa kanssa. Koska yhdeksännen 
luokan oppilaanohjauksen tavoitteisiin sisältyy voimakkaasti oppilaan 

jatko-opintoihin suuntautuminen, muotoutui intervention nimeksi 
Oppilaanohjausta narratiivisena identiteettiprosessina — tavoitteita tu- 
levaisuuteen -projekti. 

Intervention tarkoituksena oli tarkastella sitä, miten yhdeksäs- 
luokkalainen hahmottaa elämäänsä yhdeksännen luokan kevääseen 
mennessä. Tavoitteena oli luoda kokonaisuus, joka tukee oppilaan 
see häntä hahmottelemaan tulevaisuudensuunnitelmiaan. Interventio 
päättyi yhdeksännen luokan keväällä valtakunnallisten yhteishakujen 
jälkeen. 

Merimaa ja Kasurinen (2013) erottelevat oppilaanohjauksen 
suunnitelmasta kolme keskeistä näkökulmaa. Ne ovat 


1. oppilaan kasvun ja kehityksen tukeminen, 

2. opintojen ohjaukseen ja opintomenestykseen liittyvät sisällöt 
sekä 

3. oppilaan ammatillisen suuntautumisen eli ura- ja elämänsuun- 
nittelun ohjaus. 


Viimeisimmässä on tärkeää, että oppilaat saavat kytköksiä erilaisiin 
ammattialoihin ja voisivat suunnitella omaa suuntautumistaan. Ta- 
voitteena on täten oppilaan ”ammatillisten intressien kehittyminen”. 
(Merimaa & Kasurinen, 2013.) He jatkavat, että ”Sellaiset nuoret, 
joilla ammatilliset intressit eivät ole kehittyneet, ajautuvat helposti 
sytjaytymiskehitykseen”. Tämä johdattaa tarkastelemaan yhdeksännen 
luokan oppilaan kertomusta itsestään sekä hänen tulevaisuudestaan. 

Tässäkin interventiossa oppilaat jäsensivät elämäkertaansa eri 
tavoin. Jokainen tehtävänanto tehtiin koulussa, sillä oppilaanoh- 
jauksesta ei anneta kotitehtäviä. Mukana oli myös tuttu oppilaan- 
ohjaaja, ja oppitunnit pyrittiin pitämään samantyylisinä kuin ilman 
interventiotakin. Oppilaat kirjoittivat, kuvasivat ja pohtivat yhteisesti 
erilaisia elämäkertateemoihin liittyviä tehtäviä. He työstivät ihmisen 
elämänkulkua ja omaa elämää koskettavia tehtäviä sekä yksin että 
ryhmässä. Ryhmätyöskentelyn tarkoituksena oli auttaa pohtimaan 


Identiteetistä informaatiolukutaitoon — 69 


ihmisen elämänkulkua monipuolisina ja erilaisina kokonaisuuksina. 
Oppilailla oli mahdollisuus kertoa ryhmissä myös kuvitteellisista 
elämänkokemuksista, tulevaisuuden suunnitelmista, peloista, on- 
nistumisista ja ajankohtaisista asioista. Yläkoulun projektin teemat 
etenivät seuraavasti: 


Kuka minä olen: elämäni tarina 
Mistä minä tulen: elämäni historia 
Minne minä kuulun: yhteisöni ja kulttuuri 


Millainen on elämä: elämänkaari ja 
elämänvaiheet, aikajana 


Minne minä menen: tulevaisuuden 
haaveet, tavoitteet ja mahdollisuudet 


Intervention aluksi oppilaat aktivoitiin kirjoittamaan ja kuvailemaan 
itseään". Tämän tueksi oppilaat täyttivät tarkoitusta varten suunnitel- 
lun kyselylomakkeen. Seuraavaksi oppilaita pyydettiin kuvailemaan 
kirjoituksen muodossa elämänsä tärkeitä asioita. Tarkoituksena oli 
kirjata ylös yhdestä seitsemään tärkeätä muistoa (ks. Habermas & de 
Silveira, 2008). 

Koska kirjoittaminen ei ole aina luontainen tapa ilmaista ko- 
kemuksia, kokeiltiin luokkahuonetyöskentelyn puitteissa erilaisia 
havainnollistavia keinoja (visuaaliset, luettelot, tarinat) työstää asioita 
elämän varrelta. Oppilaat luonnostelivat esimerkiksi omat elämän- 
viivansa. Siihen lueteltiin menneen elämän tärkeitä, muistorikkaita, 
ikäviä ja mukavia asioita viivan molemmin puolin siten, että oppilas 
tulkitsi ikävät ja iloiset asiat eri puolille viivaa. Erilaisista asioista ja 
tapahtumista keskusteltiin. Keskustelun tarkoituksena oli rakentaa 
käsitystä siitä, että kukaan ei ole yksin kokemassa asioita. Tässä laa- 
jennettiin ymmärrystä kohti yhdessä rakennettua havaintoa siitä, 


6. Jokaisen tuotoksen sai halutessaan tehdä nimettömästi kuitenkin siten, että 
tuotoksista löytyisi kautta projektin sama tunniste, jolla tutkija yhdistäisi kunkin 
tuotokset saman henkilön kokonaisuudeksi. 

että jokaisella on omanlaisensa polut. Keskiviivan päälle kuljetettiin 
aaltoileva elämänkulku, joka käy viivan molemmin puolin. Elämän- 
kulku havainnollisti, että elämän vuoristoradassa on suhteessa sekä 
ikäviä että iloisia tapahtumia, mutta ilman aaltoilua elämä tuntuisi 
yksitoikkoiselta. 

Myös tässä interventiossa oppilaat prosessoivat omaa elämänhis- 
toriaansa ja pieniä tarinoita sieltä. Sukupuuhun työstettiin sukulaisten 
yhteyteen laajempia tietoja kuin alakoulun interventiossa. Tarkoi- 
tuksena oli jäsentää suvun historiaa myös sukulaisten ammattien tai 
elämänurien sekä maantieteellisten liikkeiden näkökulmista. 

Omaa elämää nykypäivässä tarkasteltiin erilaisin lehtileikkein, 
kuvin, kirjoituksin ja lyriikoin. Oppilaat kokosivat itseään kuvaavan 
posterin värikkääksi kokoelmaksi. Oppilaat tekivät nykypäivästään 
myös Minä kuulun -mietekartan. Karttaan kirjattiin itselle läheisiä 
ihmisiä, ryhmiä, yhteisöjä, asioita ja paikkoja, jotka kukin kokivat 
itselleen merkityksellisiksi tai itse kuuluvansa niihin. Oppilaat työstivät 
toisistaan positiiviset auringot, joihin kukin sai luokkatovereiltaan 
auringonsäteet liimattaviksi. Säteisiin toverit kirjoittivat positiivisia 
lausahduksia sekä saivat ehdottaa kohteelleen ammattia. Alla olevaan 
kuvaan eräs oppilas valitsi kokoelmaansa lehdistä löytyneitä miete- 


lauseita (kuva 4). 


Kuva 4. Mietelauseita 

Aivan kuten alakoulussa, myös yläkoulun oppilaiden kanssa tarkas- 
teltiin elämänkulkua ja elämänkaarta. Halukkaat kirjasivat taululle 
yhteiseen elämänkaareen ihmisen elämän vaiheita ja niihin liittyviä 
sisältöjä. Myöhemmin oppilaat luonnostelivat henkilökohtaisia aika- 
janojansa. Aikaisemmin mainitusta elämänviivasta poiketen aikajanan 
tuli olla kronologisesti jäsennelty. 

Tulevaisuudenhaaveisiin ja -suunnitelmiin ryhdyttiin samoihin 
aikoihin, kun oppilaanohjauksessa käytiin tutustumassa eri oppi- 
laitoksiin ja valmistauduttiin kevään yhteishakuun. Oppilaita roh- 
kaistiin haaveilemaan tulevaisuudesta kolmen vaihtoehdon turvin 
mielikuvitteellisesti ja tosissaan. Lisäksi oppilaat suunnittelivat ylä- 
koulun jälkeistä tulevaisuuttaan oppilaanohjaajan oppaasta löytyneen 
porrasmallin avulla. Sen portaisiin kirjattiin vaiheita, joiden kautta 
suunnitelma tulevaisuudesta tai esimerkiksi jatko-opinnoista voisi 
toteutua. Portaiden päässä oli kolme erilaista, spontaanisti suunniteltua 
tulevaisuudennäkymää, ”pilviä”. 

Lopuksi oppilaat kokosivat tehtävät itselleen henkilökohtaisiksi 
kansioiksi. Valitsemansa osat he muotoilivat tai tiivistivät nimettömiksi 
kollaaseiksi kollaasinäyttelyyn ”9. lk elämää” (kuva 5). Kollaasinayttely 
aiheutti useita pysähdyksiä koulun käytävällä. 


Kuva 5. 9.-luokkalaisen elämää -näyttely 

Keskustelu 


Artikkelissa on kuvailtu oppilaan identiteettiä tukevaa pedagogiaa, 
joka hyödyntää narratiivista tapaa hahmottaa maailmaa ja itseä. Tätä 
varten suunnitellut opetusinterventiot sisällytettiin koulun normaaliin 
toimintaan ja suoritettiin yhteistyössä luokkien omien opettajien kanssa. 
Niiden ensisijainen tarkoitus oli olla oppilaalle hyödyksi. Lisäksi tässä 
lapsi ymmärrettiin kokonaisvaltaisena toimijana, jolla on kyky antaa 
tutkimukseen äänensä, ja jonka ääni on huomioitava koulun toiminta- 
kulttuurissa identiteettiä rakentavana toimijana. (ks. Strandell, 2010.) 
Tutkija toimi opetusintervention suunnittelijana ja toteuttajana sekä 
tutkijan positiossa, jossa tutkijan oli tarkkailtava tuntikokonaisuuksia 
ja jokaista tutkimuksen teon vaihetta eettisinä toiminnan alueina. 
Myös raportin jättämä jälki on toiminnan eettisen tarkastelun alue. 

Tässä esitellyt interventiot tuottavat sekä tutkimukseen että opet- 
tajalle oppilaista monipuolista tietoa, jonka käsittely on ehdoton osa 
tutkimuksen etiikkaa. Opettajalle tieto edistää oppilastuntemusta ja 
auttaa häntä suunnittelemaan opetusta. Tärkeää onkin, että oppilaan 
identiteettiä tukeva pedagogia auttaa opettajaa kuulemaan oppilasta ja 
että oppilas saa kokemuksen äänensä kuulemisesta (ks. myös Estola 
& Puroila, 2013). 

Kuten Puroila, Estola ja Syrjälä (2012) huomaavat, ei lapsen 
kertomusta voi tarkastella ainoastaan kuultujen tai kirjoitettujen 
kertomusten kautta, vaan häntä on mielekästä havainnoida eri aistien 
kokonaisuutena, joka on tilannesidonnainen paikkaan sekä siihen 
hetkeen, joissa ne syntyvät. Näin ollen kuuntelemisen käsite on hyvä 
laajentaa koskemaan lapsen kokonaisvaltaisen identiteetin rakentu- 
misen tunnistamista perusopetuksen kontekstissa. 

Tarkoituksena ei ole tutkia oppilaan elämän sisältöä, vaan sitä, 
miten hän pystyy ja oppii prosessoimaan itseään koskevaa kertomus- 
ta. Vaikka omaelämäkerrallisten merkitysten tietoinen tiivistyminen 
osaksi identiteettiä voimistuu nuoruudessa (esim. Habermas, 2011), 
myös lapsuuden kokemusten ja käsitysten tulkinta jatkuu aikuisuu- 
dessa. Lisäksi jo lapsuudessa rakennetaan näitä merkitystenantamisen 

keinoja. Siksi on tärkeää tunnistaa kouluikäinen lapsi identiteettiä 
rakentavana toimijana. Saattaa olla, että oppilailla ei ole olemassa val- 
miita elämäkertanarratiiveja, mutta he voivat mitä todennäköisimmin 
oppia prosessoimaan niitä. 

Tässä esiteltyjen interventioiden oppilasaineistoa tulkiten näyttäisi 
siltä, että jo kymmenviikkoinen interventio voi rikastuttaa oppilaiden 
itseä kuvailevia kertomuksia. Seuraavan kuvan välityksellä tiivistyy 
erään alakoulun oppilaan 45 minuutin piirros itsestään intervention 
alussa ja lopussa (Kuva 6). 


Kuva 6. Oppilaan piirros alussa ja lopussa 


Koska koko kouluajan oppilaanohjauksen eräs tärkeä tavoite on ohjata 
oppilaan ammatillisten intressien ja tulevaisuudenkuvan hahmottu- 
mista, sopii tästä olla hieman huolissaan. Näissä kahdessa yläkoulun 
oppilaanohjauksen ryhmässä (n=41) neljäsosa oppilaista ei jostain syys- 
tä koko kymmenen viikon aikana halunnut, kiinnostunut tai pystynyt 
kuvailemaan tai jäsentämään tulevaisuuttaan. Näistä moni ei kertonut 
mitään menneestäänkään. Vastaavasti toinen neljäsosa oppilaista oli 

innostuneita suunnittelemaan tulevaisuuksiaan ja jäsentämään men- 
neisyyttään varsin monipuolisesti. Näin ollen esimerkiksi seuraavat 
kysymykset ovat kiinnostavia koko koulupolun oppilaanohjauksen 
tavoitteen toteutumisen kannalta: 


e Miten ammatilliset intressit kehittyvät sellaisilla oppilailla, joilla 
vielä yhdeksännen luokan keväällä oma elämäkerta, elämänhistoria, 
nykypäivä ja varsinkin tulevaisuus saattavat olla hajanaisia käsityksiä 
ja ajatuksia sieltä täältä? 

e Miten vasta yhdeksäsluokkalainen voi rakentaa omakohtaisia tule- 
vaisuuden ammatillisia mahdollisuuksia, kun vielä aikuisenakaan 
ei voi olla varma tulevaisuudesta? 


* Voisiko perusopetuksen kasvatustavoitteita kohdistaa voimakkaam- 
min oppilaaseen koulun arjessa merkityksiä rakentavana toimijana, 
joka kerää aineksia identiteettiinsä siinä hetkessä eikä vasta tulevai- 
suudessa? 


e Millaisin keinoin voitaisiin tukea tai rohkaista sellaisten oppilaiden 
moniaistillista identiteettiä tulkitsevaa kertomusta, jotka ovat jostain 
syystä estyneitä niitä ehkä jopa itselleen kertomaan? 


* Voisiko perusopetuksessa syntyneet merkitysten antamisen kyvyt 
tukea myöhempää identiteetin rakentumista (myös ammatillisesti)? 


Vaikka omasta elämästä kerrotaan eri tavoin eri tilanteissa, ja jokai- 
sella saattaa olla useita erilaisia identiteettejä, on ihmisen kasvun ja 
kehityksen kannalta olennaista, millaiselle perustalle kertomuksia on 
mahdollista rakentaa tai miten hän oppii tulkitsemaan kokemuksiaan. 
Onkin tärkeää kysyä, millaista tukea koulu tarjoaa niihin kertomuk- 
siin, joista oppilaat kokoavat syntyvää elämäkertaansa sekä kertomusta 
ja käsitystä siitä, millainen oppija kukin on tai millainen ihminen 
kenestäkin voi tulla. Voisiko perusopetuksen yhteydessä tapahtuva 
tietoisempi identiteetin tukeminen ehkäistä tai mieluummin jopa estää 

syrjäytymistä? Kiinnostavaa on, riittääkö opetussuunnitelman perus- 
teisiin kirjatut kieli- ja kulttuuri-identiteetit tulevaisuuden nuorelle, 
ja miten uuden suunnitelman identiteettitavoitteet välittyvät käytän- 
nössä. Tämän hetken peruskoulua käyvien identiteetin rakentamisen 
tulevaisuus on nyt ja tässä. 

Kasvatustieteestä puuttuu pedagoginen ja käsitteellinen ym- 
märrys, miten oppilas rakentaa identiteettiään koulun kontekstissa. 
Identiteettiin liittyvien ilmiöiden ja prosessien käsitteellistäminen ja 
teoretisoiminen tukee pedagogista osaamista, antaa uutta tietotaitoa 
opettajien koulutukseen ja yhteiskunnallisesti käytännön kenttätyössä 
edistää lasten ja nuorten hyvinvointia. 

Interventioiden perusteella oppilaat näyttävät hyötyvän tämänkal- 
taisista jaksoista koulussa. Kuitenkaan ei vielä ole tarpeeksi todisteita 
väittää sitä, että heidän narratiivinen identiteetti olisi kehittynyt. Siitä 
huolimatta voidaan väittää, että oppilaiden kertomukset, tavat ilmaista 
identiteettikertomuksia sekä kyky merkityksellistää elämänsä tapah- 
tumia monipuolistuivat. Tämä on suurimmaksi osaksi seurausta siitä, 
että opetusta uudelleenjärjestettiin tukemaan identiteettikertomuksia. 

Oppilaiden kertomukset opetusintervention alussa antavat näyt- 
töä siitä, että koulu ei tue identiteetin tai näiden kertomusten raken- 
tumista sillä voimakkuudella, johon sillä olisi mahdollisuuksia. On 
kuitenkin tarpeellista jatkaa tutkimusta sekä narratiivisen opetuksen 
pidempiaikaisista mahdollisuuksista ja vaikutuksista että oppilaan 
haastetta, joita näissä identiteettiä tukevissa interventioissa ja niistä 
tehtävässä tutkimuksessa kohdataan, ja jotka ovat myös oleellisia 
jatkotutkimuksen kannalta. 

Ensinnäkin interventioiden toimivuudesta on vielä niukasti tut- 
kimustietoa. Niiden toimivuuden arvioiminen absoluuttisesti saattaa 
olla jopa mahdotonta. Koska interventioiden tarkoituksena on tukea 
niin monimuotoista, tilannesidonnaista ja usealla ulottuvuudella 
rakentuvaa asiaa kuin identiteetti, jonka tietoisempi rakentaminen 
alkaa vahvistua perusasteen jälkeen, on identiteetin rakentumisen 
ulkopuoliseen arvioimiseen suhtauduttava varauksellisesti. 

Toiseksi toisen ihmisen kokemukseen itsestään tai tapahtumien 
tulkinnasta ei voi koskaan päästä sellaiseen ymmärrykseen siten, kuin 
kukin itse niitä tulkitsee. Varsinkaan lapsen kokemusmaailmaan ei 
pysty pääsemään ”käsiksi”, sillä he eivät vielä pysty kertomaan koke- 
muksistaan yhtä tietoisesti kuin aikuinen. Aineistosta on myös vaikea 
erottaa jälkeenpäin kaikkea oppilaalle ominaista kerrontaa, sillä hän on 
kokonaisuus, jota ei pysty paperille kuvailemaan. (Puroila ym., 2012.) 

Kolmanneksi interventioiden tutkimuksessa korostuu erityisesti 
konteksti, jossa ne on toteutettu. Koska oppilaiden yhdeksänvuoti- 
seen koulupolkuun kuuluu jäsentää oppimaansa merkityksellisiksi 
tiedonpalasiksi, on kiinnostavaa, miten he jäsentävät itseä koskevaa 
kertomusta samassa kontekstissa. Tässä joidenkin oppilaiden itsensä 
tai elämänsä kuvaileminen oli huomattavasti avoimempaa kuin tois- 
ten. Varsinkin joistakin yläkoululaisista itsensä kuvaileminen tuntui 
nololta, koska se ei ole todennäköisesti kuulunut heidän koulumuo- 
toiseen työskentelyynsä. Seuraava haaste on luoda oppimisympäristö, 
jossa tämänkaltainen työskentely tuntuisi kaikille yhtä avoimelta ja 
luonnolliselta. 

Neljänneksi tässä korostuu pitkäjänteinen työskentely ja resurssit. 
Kerronnallisuus ihmisen kasvussa on kokonaisvaltaisesti ja vuorovai- 
kutuksellisesti ympäristöstä sulautuva ja opittukin tapa. Sen tyyliä on 
vaikea muuttaa, ja esimerkiksi kouluympäristö tarvitsee pitkäaikaista 
sitoutumista ja siihen tähtäävää interventiota. Aikuisen on kuitenkin 
helpompi luoda lapselle kasvuympäristöä, jossa edistetään monipuolis- 
ta kerronnallisen identiteetin rakentamisen kulttuuria. (ks. Peterson, 
Jesso & McCabe, 1999.) 

Kirjan tarkoituksen näkökulmasta ideaalina nähdään, että itse- 
näisen oppijan tavoite toteutuu elämäkertaa tukevassa, narratiivisessa 
opetuksessa silloin, kun oppimisympäristössä ollaan herkkiä oppilaan 
identiteetin rakentumisen pienimmillekin mahdollisuuksille. Mah- 
dollisuuden löytäminen voi auttaa oppilasta rakentamaan pitkälle 
tähtäävää ja elämän monimuotoisuudesta kiinnostunutta identiteettiä 
ja siten vahvistaa hänen haluansa oppia. 

Opetussuunnitelmatyön uudistamisen tässä vaiheessa identitee- 
tin käsite on nostettu vahvemmalle maininnan tasolle aikaisempaan 
verraten. Siinä tiivistyy myös kodin ja koulun yhteinen vastuu sekä 
identiteetin tasot. Seuraava askel on ottaa käsite käyttöön opetustyössä 
ja opettajankoulutuksessa. 

- - Se ohjaa oppilaita löytämään omat vahvuutensa ja rakentamaan 
tarkastella sen opetus- ja kasvatustehtävän, yhteiskunnallisen tehtävän, 
kulttuuritehtävän sekä tulevaisuustehtävän näkökulmasta. - - Jokai- 
sella perusopetusta antavalla koululla on opetus- ja kasvatustehtävä. 
Tämä tarkoittaa oppilaiden oppimisen, kehityksen ja hyvinvoinnin 
tukemista yhteistyössä kotien kanssa. Perusopetus tarjoaa oppilaille 
mahdollisuuden osaamisen monipuoliseen kehittämiseen. Se rakentaa 
oppilaiden myönteistä identiteettiä ihmisinä, oppijoina ja yhteisön 
jäseninä. (POPS, 2014, 15—16.) 


Artikkeli on ilo päättää tutun kappaleen, Ihme ja kumma’, sanoin; 


Maailmassa monta on ihmeellistä asiaa, 
se hämmästyttää kummastuttaa pientä kulkijaa. 

NARRATIIVIT AMMATILLISEN IDENTITEETIN 
RAKENNUKSESSA 


Maija Kärnä 


Johdanto 


Perinteisesti ammatillinen identiteetti on nähty suhteellisen stabii- 
lina kokoelmana tietylle ammattiryhmälle tyypillisiä ominaisuuk- 
sia, asenteita, uskomuksia, motiiveja ja kokemuksia (Ibarra, 1999). 
Sen rakentuminen on nähty pitkänä ja monimutkaisena, usein jo 
lapsuudessa alkavana prosessina (Cohen-Scali, 2003). Prosessin on 
katsottu muodostuvan kahdesta toisiinsa kietoutuvasta dimensiosta, 
sosiaalisesta ja yksilöllisestä (Eteläpelto & Vähäsantanen, 2008, 41; 
Billet & Pavlova, 2005). Ammatillisen identiteetin rakentumisen 
alkutaipaleella sosiaalisen dimension merkitys on suurempi yksilön 
omaksuessa ja sopeutuessa tulevan ammattiryhmänsä arvoihin ja 
asenteisiin. ( Eteläpelto & Vähäsantanen, 2008, 41). Wenger (1998) 
näkeekin ammatillisen identiteetin rakentamisen oppimisprosessina, 
jonka aikana yksilö osallistuu ensin aloittelijana ammatillisen yhteisön 
eli käytäntöyhteisön (Lave & Wenger, 1991) toimintoihin ja vähitellen 
oppimisprosessin myötä lähestyy täysivaltaisen ammattilaisen asemaa. 
Saavutettuaan ryhmän täysivaltaisen jäsenyyden yksilö voi määritellä 
oman ammatillisen identiteettinsä omien erityispiirteidensä mukaises- 

ti, jolloin yksilöllinen dimensio painottuu identiteetin rakentamisen 
prosessissa (Eteläpelto & Vähäsantanen, 2008, 41). 

Korkeakoulutuksella on perinteisesti ollut tärkeä asema eri alojen 
ammattilaisten koulutuksessa (Reid, Dahlgren, Petocz & Abran- 
dt Dahlgren, 2008). Monesti ammatillisen identiteetin kehittymisen 
on kuitenkin oletettu tapahtuvan automaattisesti korkeakoulutuksen 
sivutuotteena (Dall’Alba, 2009, Barnett, 2005). Ammatillisen identi- 
teetin kehittymiseen liittyvät tavoitteet osana korkeakoulutusta ovat 
itsestäänselvyyksiä (vrt. identiteetin rakentuminen perusopetuksessa, 
Kinossalon artikkeli tässä kirjassa), mutta opiskelijat jätetään reflektoi- 
maan ja integroimaan ammattimaiseen toimintaan liittyviä tietämisen 
ja osaamisen dimensioita itsenäisesti, ilman ohjausta (Dall’Alba, 2009). 
Kuitenkin, esimerkiksi Lyonin ja Kirbyn (2000) mukaan, varsin harvat 
opiskelijat suunnittelevat tulevaa uraansa, ja monet ovat huonosti tie- 
toisia erilaisten ammattien osaamisvaatimuksista (Lyon & Kirby, 2000). 
Kinossalo (toisaalla tässä julkaisussa) toteaa omaan tutkimukseensa 
perustuen, että Suomessa ammatillinen identiteettityö näyttäisi suurella 
olevan aloittamatta. Identiteettityön vaatimaa oman elämän pohdiskelu 
ei innosta murrosikäisiä poikia, mikä asettaa sekä lukion että varsinkin 
korkeakoulujen osalle suuria haasteita opiskelijoiden ammatillisen tu- 
levaisuudenkuvan hahmottumisen suhteen. 

Työelämän kannalta opintonsa päättäneiden vajavaisesti muotou- 
tunut ammatillinen identiteetti aiheuttaa monenlaisia ongelmia aina 
huonoista työsuorituksista ja työtyytymättömyydestä aina motivaation 
puutteeseen ja jopa masennukseen asti (Nesler, Hanner, Melburg & 
McGowan, 2001). Samaan aikaan Euroopan työmarkkinoiden en- 
nustetaan tulevaisuudessa perustuvan yhä enemmän määräaikaisiin 
ja lyhytaikaisiin työsuhteisiin sekä itsensä työllistämiseen (Eteläpelto, 
2009, p. 106). Tämä vaatii työntekijöiltä joustavaa kykyä rakentaa yhä 
uudelleen oma ammatillinen identiteettinsä vaihtuvissa työympäris- 
töissä. Koulutuksen haasteena onkin auttaa opiskelijoita löytämään 
keinoja kyetä uusiutumaan ammatillisesti kunkin toimintaympäristön 
vaatimusten mukaan. 

Ammatillisen identiteetin kehittymiseen vaikuttavat seikat 


Vasta 2000-luvulla on alettu kiinnittää huomiota siihen, että ammat- 
tilaiseksi kasvamiseen eivät riitä pelkästään tietojen ja taitojen omak- 
suminen eli jonakin oleminen (being), vaan on huomioitava myös 
ammatillisen identiteetin kehittymiseen keskeisesti liittyvä muutos, 
joksikin tuleminen (becoming). (Barnett, 2004; Dall'Alba, 2009.) Pro- 
sessinäkökulma haastaa korkeakoulut rakentamaan koulutus tukemaan 
opiskelijoiden ammatillisen identiteetin kehittymisprosessia siten, 
että opiskelijalla opintojen lopuksi on mahdollisimman selkeä käsitys 
oman ammattialan identiteetin ytimestä (Dobrow & Higgins, 2005). 
Tsang'in (2009) mukaan tällainen opinto-ohjelman sisäänrakennettu 
mahdollisuus aktiivisesti kehittää omaa ammatillista identiteettiään 
vaikuttaa positiivisesti myös opiskelijoiden oppimiskokemukseen 
yleensä sekä johtaa positiivisempaan ja paremmin määriteltyyn am- 
matilliseen identiteettiin. 

Ammatillisen identiteetin kehittymiseen vaikuttavia seikkoja 
voivat olla niin koulutukseen tietoisesti sisältyvät aktiviteetit kuin sen 
ulkopuoliset, opiskelijan omaan ympäristöön ja toimintaan liittyvät 
seikat. Adamsin, Heanin, Sturgisin ja Macleod Clarkin (2006) mukaan 
ammatillisen identiteetin positiiviseen kehittymiseen vaikuttavat roo- 
limallit, joita tarjoavat sekä opiskelijoiden vanhemmat, opettajat että 
yrityselämän edustajat. Koulutukseen sisältyvillä työelämäyhteyksillä 
on merkittävä rooli identiteettityön ohjaamisessa haluttuun suuntaan. 
Esimerkiksi yrityskäynnit tarjoavat opiskelijoille mahdollisuuden ha- 
vainnoida tulevan käytäntöyhteisön (Lave & Wenger, 1991) edustajia 
heidän autenttisessa toimintaympäristössään ja päästä osallistumaan 
ammatilliseen diskurssiin heidän kanssaan. (Reid, ym., 2008.) Opin- 
tojensa alkuvaiheessa olevien opiskelijoiden kykyyn rakentaa identi- 
teettiään voivat vaikuttaa suotuisasti myös opiskelijan aikaisemmin 
hankkima työkokemus, tiedonrakennustaidot sekä tiimityötaidot 
(Adams, ym. 2006). Toisaalta opiskelijan idealistiset ja epärealistiset 
näkemykset ammatista voivat vaikuttaa identiteetin kehittymiseen 
epäsuotuisasti. Identiteettityö saattaa ensimmäisen vuoden opiskeli- 

joilla myös harhautua opiskelija-identiteetin rakentamiseen varsinaisen 
& Kokina, 2009.) 

Koulutusalan tavoitteena olevan ammatti-identiteetin selkeyden 
on todettu vaikuttavan identiteetin kehittymiseen. Reid, ym. (2008) 
toteavat, että jos opiskeltava ala ei tuota selkeästi rajattua professiota, 
vaan tarjoaa useaan ammattiin sopivaa laaja-alaista osaamista kuten 
valtiotieteet tai humanistiset tieteet, on ammatillisen identiteetin ra- 
kentaminen opiskelijoille haasteellista. Mäkisen (2004) tutkimuksen 
mukaan vain 40 % luonnontieteitä opiskelevista pystyi määrittelemään 
tulevan ammattinsa ja siinä vaadittavat tiedot ja taidot (Mäkinen 
2004). Jos taas opiskelija tähtää suhteellisen selkeästi fokusoituun am- 
mattiin kuten lääkärin, sairaanhoitajan, fysioterapeutin tai opettajan 
ammattiin, on todennäköistä, että jo koulutukseen hakeutuessaan 
hän on suhteellisen pitkällä ammatillisen identiteettinsä rakentami- 
sessa (Reid, ym., 2004). Esimerkiksi Mäkisen (2004) tutkimuksessa 
kävi ilmi, että 90 % lääketieteellisen tiedekunnan opiskelijoista oli 
jo opintoja aloittaessaan melko selkeä kuva tulevasta ammatistaan 
(Mäkinen 2004). 

Huolimatta siitä, että koulutukseen sisältyvillä määrätietoisilla, 
ammatillisen identiteettityön tukemiseen pyrkivillä toimilla on tär- 
keä rooli opiskelijoiden ammatti-identiteettien kehittymiselle, ovat 
koulutuslaitosten ja opetussuunnitelmien mahdollisuudet tuottaa 
opiskelijoille valmiita ja yleispäteviä ammatillisia identiteettejä hyvin 
rajalliset. Soreide (2007) korostaakin ympäristön kanssa tapahtuvan 
jatkuvan vuorovaikutuksen merkitystä osana ammatillisen identiteetin 
kehittymisen prosessia. Se mahdollistaa monipuolisten ja yksilöllisten 
ammatillisen identiteetin kehityspolkujen rakentamisen. (Soreide, 


2007.) 

Narratiivit ammatillisen identiteetin rakennuksessa 


Identiteettien rakentamisessa narratiiveillä on keskeinen osa (Ricoeur 
1992). Narratiivien avulla ihmiset pyrkivät rakentamaan merkityksiä 
ja selkeyttä kysymyksiin ”kuka minä olen” ja ”mitä minusta tulee”. 
Erityisesti narratiivisten prosessien dynaamisuutta, sosiaalisuutta ja 
vuorovaikutteisuutta korostavat näkemykset, jotka kertovat joksikin 
tulemisesta, ovat viime aikoina nousseet yhä enemmän esiin narratii- 
visessa tutkimuksessa (Puroila, Estola & Syrjälä 2012). Narratiiveja 
on lähdetty tarkastelemaan tiloina, joissa yksilöt luovat todellisuutta 
ja keskustelevat kokemusten merkityksistä vuorovaikutuksessa ym- 
päristönsä kanssa (Ahn & Filipenko 2007). 

Narratiivien avulla ihminen juonellistaa elämänsä irrallisista ta- 
pahtumista kokonaisuuden, jossa hän yhdistää itselleen merkityk- 
selliset tapahtumat, ihmiset ja toiminnot loogiseksi kertomukseksi 
(Polkinghorne, 1995,14). Korkeakoulukontekstissa vuorovaikuttei- 
suutta ympäröivän yhteiskunnan kanssa voidaan edistää esimerkiksi 
koulutukseen sisältyvillä yritystapaamisilla. Niiden kautta opiskelija 
pääsee osallistumaan ammatilliseen diskurssiin, saa vaikutteita tule- 
vaa ammattiaan edustavan henkilön toiminnasta ja voi tekemiensä 
tulkintojen kautta reflektoida oman ammatti-identiteettinsä kehi- 
tystilannetta ja -suuntaa. 


kertomuksestaan sellaisen, että vastaanottajan on se helpompi ym- 
märtää. Gergen näkee tiiviin yhteyden narratiivien päämäärien ja 
ympäröivän kulttuurin välillä. Ympäröivän kulttuurin arvojen ja 


joko tavoiteltavaksi tai vältettäväksi. Identiteettityössä tavoiteltavak- 
si päämääräksi asetettu ammatillinen identiteetti toimii ikään kuin 
itseään toteuttavana prosessina. Kaunismaa ja Laitinen (1998, 168) 
toteavat, että jos yksilö näkee itsensä esimerkiksi tietyn ammattikun- 


nan edustajana, on todennäköistä, että hänestä myös sellainen tulee. 

Somersin ja Gibsonin (2004) mukaan narratiivit voidaan jakaa 
vaikutuksensa laajuuden mukaan kolmeen eri tasoon: metatason- 
(meta tai master), julkisiin- (public) ja ontologisiin (ontological) 
narratiiveihin. Metanarratiivit edustavat valtiotason tai jopa globaaleja 
narratiiveja, jotka heijastavat vallitsevan kulttuurin mukaisia ajatus- 
malleja ja asenteita (Somers & Gibson, 2004). Metatason narratiivit 
muodostavat kulttuurisista normeista ja toimintatavoista koostuvat 
puitteet, joiden mukaan muut narratiivit rakennetaan (Bergen, 2010; 
Tannen, 2008; Gergen, 1994, 190). 

Toista narratiivien ääripäätä edustavat ontologiset narratiivit, 
jotka edustavat kertojan yksilöllistä elämismaailmaa. Elämismaailman 
käsitteellä Barab ja Root (2006) viittaavat yksilön toimintavalmiuksien 
(effectivities) ja ympäristön tarjoumien (affordances) yhdistymisen 
prosessiin eli siihen, miten yksilö pystyy hyödyntämään ympäristön 
tarjoamia mahdollisuuksia. Tarjoumilla viitataan tässä ympäristössä 
oleviin toimintamahdollisuuksiin (Norman 1988, 9). Toimintavalmiu- 
det taas tekevät yksilölle mahdolliseksi ympäristössä olevien tarjoumien 
hyödyntämisen (Gibson 1977). Esimerkiksi ammattimainen kokki 
näkee keittiössä olevat tarjoumat huomattavasti monipuolisemmin 
kuin harrastelijakokki. 

Yksilön elämismaailma kehittyy jatkuvassa vuorovaikutuksessa 
ympäristön kanssa saaden vaikutteita siitä, mutta myös itse vaikuttaen 
ympäristöönsä. Julkiset narratiivit, kuten ammatilliset, perhettä tai 
harrastuksia koskevat narratiivit, syntyvät useiden kertojien vuoro- 
vaikutuksen verkostossa, ”web of interlocution” (Benhabib, 1999). 
Ne ovat yleisempiä kuin ontologiset narratiivit, mutta vähemmän 
vaikutusvaltaisia kuin metanarratiivit (Soreide, 2007, 29). 

Denzin (1989) määrittelee narratiivit diskurssiivisiksi prosesseiksi, 
joissa kertoja ja hänen yleisönsä yhdessä rakentavat yhteistä ymmärrys- 
tä. Ammatilliset diskursiiviset prosessit ovat keinoja rakentaa, kehittää 
ja muuttaa ammatillista identiteettiä (Pietikäinen & Mäntynen, 2009, 
64). Osallistumalla diskurssiin yksilö samalla omaksuu tietyn position 
(Soreide, 2006), jonka kautta hän kokee maailman position määrit- 
telemästä näkökulmasta. Samalla hän omaksuu position edustamat 

asenteet, arvot ja tarinat (LaPointe, 2010). Ammatillista identiteettiä 
rakennettaessa tämä merkitsee tietyn ammattiryhmän näkökulman 
omaksumista ja tietyn ammatillisen käytäntöyhteisön jäseneksi pääsyä 
(Lave & Wenger, 1991). 

Yksilön elämismaailman ja ammattiryhmän edustamat elämis- 
maailmat limittyvät kehityksen kuluessa. Hänen kykynsä hyödyntää 
ympäristön tarjoumia alkaa muistuttaa kyseisen ammattiryhmän 
edustajien osaamista. Yksilön päämääränä, hänen halutessaan toi- 
mintayhteisön täysivaltaiseksi jäseneksi, onkin kehittää samanlaiset 
toimintavalmiudet, jotka ovat tyypillisiä juuri tälle ammattiryhmälle. 
Saavutettuaan täysjäsenyyden hänen elämismaailmansa ammatillisuu- 
den osalta on yhteneväinen kohteena olevan käytäntöyhteisön kanssa. 
Ammatillisen identiteetin rakentaminen voidaan nähdä positiointi- 
prosessina, jossa valintaprosessin kautta yksilö omaksuu tai hylkää 
esillä olevan position tarjoamat diskurssit (Davies & Harre, 1990). 

Samalla kun yksilö omaksuu tietyn position, joka antaa mahdol- 
lisuuden tarkastella maailman tietystä näkökulmasta, se myös saattaa 
rajoittaa yksilöä näkemästä muita ympäristön tarjoamia mahdollisuuk- 
sia (Soreide 2007, 36). Koulutuksen kontekstissa tämä merkitsee sitä, 
että opiskelija voi omaksua ammatillisen identiteetin kehittämiseen 
suorittamatta. Tällöin hän ei pysty hyödyntämään koulutuksen tar- 
joamia mahdollisuuksia ammatillisen identiteetin kehittämiseen tai 
ainakin hidastuttaa tätä kehitystä. Lisähaastetta tilanteeseen tuo iden- 
titeetin kehitysprosessin yksilöllisyys. Vaikka koulutuksen tarjoamat 
mahdollisuudet olisivat lähtökohtaisesti samat kaikille opiskelijoille, 
henkilökohtaiset identiteetin rakennuksen prosessit ja toisaalta kul- 
loinkin valitut positiot voivat vaihdella tilanteesta toiseen (Gubrium 
& Hostein, 2000; Davies & Harré, 2001; Sorende, 2006). 

Narratiivien käyttöä ammatillisen identiteetin kehittämisen tu- 
kena on tutkittu eri aloilla vasta rajallisesti. Lyonin ja Kirby (2000) 
tutkimuksen mukaan johtamisalan opiskelijoiden mielenkiintoa lähteä 
rakentamaan ammatillista identiteettiään aktiivisesti voidaan tukea 
ammatillisia tavoitteita koskevien narratiivien kirjoittamisen avulla. 

Niiden kirjoittamisen myötä opiskelija pystyi hahmottamaan, mitä 
tietoja, taitoja ja kokemuksia hänen opiskelemallaan alalla tarvitaan. 
Richmond, Juzwik ja Steelen (2011) tutkimuksessa narratiiveilla 
haluttiin löytää ne opettajaopiskelijat, joille ammatti-identiteetin 
kehittäminen oli haasteellista. Estolan (2003) tutkimuksessa nar- 
ratiiveilla tuotiin esiin opettajaopiskelijoiden identiteettikehityksen 
moraalisia aspekteja. Florent-Treacy (2009) käytti narratiivejä osana 
uusien ammatti-identiteettien luomista esimiestyöskentelyä käsitel- 
leen kurssin yhteydessä. Edellä mainitut tutkimustulokset puoltavat 
narratiivien hyödyntämistä koulutukseen liittyvän identiteettityön 
kehittämisessä esimerkiksi ongelmakohtien havaitsemisen apuna tai 
työvälineenä uuden ammatti-identiteetin kehittämisessä. 


Tutkimusmenetelmät 


Tampereen ammattikorkeakoulussa tehty tutkimus integroitui liike- 
talouden ensimmäisen vuoden nuorisoasteen opiskelijoiden amma- 
tillisen kasvun prosessien kehittämiseen. 52 liiketalouden opiskelijaa 
kirjoitti ensimmäisen opiskelulukukauden jälkeen narratiivin pohtien 
Narratiiveissa he tuottivat vastauksia kysymyksiin: Miten sinusta tuli 
liiketalouden opiskelija? Millaisena näet tulevaisuutesi liiketaloudessa? 
Narratiivit kirjoitettiin osana ammatillisen ohjauksen prosessia tavoit- 
teenaan auttaa opiskelijaa reflektoimaan, avaamaan ja tunnistamaan 
oman polkunsa kohti tulevaa alan ammattilaista. 

Narratiivit analysoitiin sisällön analyysin keinoin. Kyseessä oli 
narratiivien analyysi, jossa keskitytään etsimään narratiivien yhteisiä 
teemoja (Polkinghornen, 1995,9). Narratiivit analysoitiin tavoittee- 
na paikallistaa yhteisiä teemoja ja edelleen temaattisia ryhmiä, jotka 
kuvaavat opiskelijoiden valitsemia ammatillisia positioita. 

Analyysiprosessi alkoi lukemalla aineisto huolellisesti läpi useaan 
kertaan. Ensimmäisen lukukierroksen jälkeen narratiiveista kaksi 
päätettiin jättää tutkimuksen ulkopuolelle, koska kirjoittajat olivat 

aikuisia, toista tutkintoaan useiden työelämävuosien jälkeen suorit- 
tavia. Alustavien lukukierrosten jälkeen havaittiin aineiston jakau- 
tuvan kahteen pääryhmään: lapsuudesta asti ammatti-identiteetin 
kehittymistään kuvaavien ryhmään (elämänkerralliset tarinat) sekä 
niihin, jotka keskittyivät kertomaan identiteettikehityksestään vasta 
tradenomiopintojen alusta lähtien (tätä hetkeä koskevat tarinat). 

Analyysi jatkui sisällön analyysillä, jossa etsittiin pääryhmien 
sisältämistä narratiiveistä yhtäläisyyksiä ja eroavaisuuksia. Erityistä 
huomiota kiinnitettiin tekstin intensiteettiin ja tunnelmaan sekä 
kuvattuihin kriittisiin tapahtumiin, kirjoittajan esittelemiin luonteen- 
piirteisiin, ihmisiin, aktiviteetteihin, vuorovaikutukseen ja muihin 
tekstin solmukohtiin, joilla näytti olevan erityistä merkitystä identi- 
teetin kehittymisessä. Analyysin perusteella aineistosta löytyi toinen 
pääkoordinaatti, ammatti-identiteetin selkeys tarinassa. Käyttämäl- 
lä koordinaatteina kertomuksen pituutta (elämänkerralliset vs. tätä 
hetkeä kuvaavat) sekä kuvatun ammatti-identiteetin selkeyttä voitiin 
aineistosta erottaa neljä erilaista positiota kuvaamaan kirjoittajien 
suhdetta ammatti-identiteettiin: Luottavaiset, Testaajat, Turhautujat 
ja Ajopuut. 


Tulokset 


Löydettyjä neljää ammatillisen identiteetin positiota voidaan luon- 
nehtia lyhyesti seuraavasti: Luottavaiset — pitkälle prosessoitu kuva 
itsestä liiketalouden osaajana; Testaajat — aktiiviset alkuvaiheen iden- 
titeetin prosessoijat; Ajopuut — passiiviset, liiketalouden opintoihin 
ajautuneet, joilla identiteettiprosessi on pysähdyksissä kokonaan tai 
etenee epävarmasti; Turhautujat — identiteetin kehitysprosessi on täysin 
pysähdyksissä ja identiteettikriisi menossa. (Kuvio 1) 

Kuvio 1. Liiketalouden ensimmäisen vuoden opiskelijoiden suhdetta am- 
matilliseen identiteettiin kuvaavat positiot 


Noin puolet opiskelijoista kirjoitti narratiiveja, joita voi kuvata ni- 
mikkeellä Luottavaiset. Narratiiveissään he kuvasivat oman amma- 
tillisen identiteettinsä kehittymiseen johtaneita tapahtumia, siihen 
vaikuttaneita ihmisiä ja toimintoja lapsuudesta lähtien. Kirjoittajat 
keskustelivat suurella intensiteetillä kehittymisestään kohti tulevai- 
suuden ammattilaisia. Tyypillisiä muistoja ammattihaaveisiin liittyen 
olivat leikit ja lelut, jotka kirjoittaja jollain tavalla liitti liike-elämässä 
tarvittaviin ominaisuuksiin tai taitoihin. 


Muistan, että lapsena leikkiessäni usein kuvittelin olevani kaupan- 
pitäjä. Saatoin syventyä leikkiin tuntikausiksi. Nainen 3. 


Nämä opiskelijat pystyivät positioimaan itsensä ammatillisesti selvästi 
jo ennen ammattikorkeakouluopintojen alkua. Luottavaiset positioivat 

itsensä liiketalouden ammattilaisena joko hyvin selkeän ura-orientoi- 
tuneesti (erityisesti taloushallintoon suuntautuvat) tai yleisellä tasolla, 
jolloin he arvostivat tarinoissaan tradenomi-koulutuksen laaja-alai- 
suutta ja monipuolisia uramahdollisuuksia antavana. 


Selkeä suunnitelmani valita taloushallinto suuntautumisvaihtoeh- 
dokseni, on selkeytynyt entisestään viime syksyn aikana. Ei yksin- 
kertaisesti ole muita vaihtoehtoja. Rakastan kirjanpitoa ja haluan 
tulevaisuudessa tehdä sitä, mistä pidän. Nainen 10. 


Myös laaja-alaisesti ammatillisen identiteettinsä näkevät pitivät liike- 
talouden alaa selkeän suuntaa-antavana, eivätkä kokeneet ahdistusta 
liian epäselvästä ammatillisesta tulevaisuudesta. 

Kriittisiä solmukohtia ammatillisen identiteetin kehittymisessä 
olivat perheenjäsenten ammatit ja osa-aikaiset työt, kun taas koulua 
harvoin mainittiin merkittävässä osassa ammatti-identiteetin kehit- 
tymisessä. 


Minun kiinnostukseni liiketaloutta kohtaan alkoi hyvin varhain, sillä 
isäni työskenteli markkinointipäällikkönä ja hänen työnsä vaikutti 
mielenkiintoiselta..., Mies 21. 


Kertojat myös reflektoivat omia henkilökohtaisia ominaisuuksiaan 
suhteessa tosiasiallisiin tai kuviteltuihin vaatimuksiin alalla. 


Olen parhaimmillani matematiikassa ja kielissä. .. Numerot ovat aina 
olleet helppoja minulle, mikä on hyvä asia, sillä liiketaloudessa on 
käytettävä matematiikkaa ja numeroita enemmin tai myöhemmin, 
huolimatta tehtävistä. Mies 1. 


Luottavaisten kategoriaan kuuluvia narratiiveja luonnehti avoin ja 


positiivinen mieliala. Niissä oli selkeästi asetettu tavoite: tietyntyyppi- 
nen ammatti. Narratiivit osoittivat Luottavaisten käyttävän aktiivisesti 

hyväkseen opinto-ohjelman tarjoumia edistääkseen omaa kehittymis- 
tään kohti liiketalouden ammattilaista. 

Noin neljännes narratiiveista kuului Testaajien-luokkaan. Tes- 
taajille oli tyypillistä tarkkailla oppimisympäristöä vahvistaakseen 
olemassa olevia tai kehittymässä olevia käsityksiä tulevasta ammatis- 
taan. Aloittaessaan opintonsa Testaajat eivät pystyneet positioimaan 
itseään kovinkaan tarkasti suhteessa tulevaan ammattiinsa tai edes 
opiskelualaansa. 


Syksyllä, kun opinnot alkoivat, minulla ei ollut kovin selkeää kuvaa, 
millaista liiketalouden opiskelu oli tai mitä niihin sisältyi. Nainen 
21. 


Narratiiveihin sisältyvä ajanjakso kattoi kirjoittajan elämästä ainoas- 
taan ajan opintojen alusta lähtien, mutta sisälsi myös näkökulman 
tulevaisuuteen koskien kirjoittajan odotuksia tulevista opinnoista tai 
ammatista. Testaajat olivat hyvin aktiivisia reflektoidessaan opintojen 
sisältöä ja oppimisympäristön tarjoumia ja käyttivät niitä tietoisesti 

Koulutuksen aikana tapahtunut ammatillisen osaamisen kasvu 
on heijastunut myös näiden opiskelijoiden suhteeseen ulkomaailmaan 
ja sen sisältämiin ammatillisiin virikkeisiin, mikä kertoo menossa 
olevasta identiteetin kehitysprosessista. 


Puolen vuoden opintojen jälkeen tiedän enemmän [ura] mahdol- 
lisuuksistani ja tradenomin asemasta työelämässä. Olen oppinut 
paljon uusia asioita. Olen viime aikoina kiinnittänyt kriittisesti 
huomiota mainoksiin, ja joskus olen ohi kulkiessani miettinyt eri 
yrittäjien toimintaa ja kannattavuutta. Mies 17 


taakseen tyytyväisyyttään omaa koulutusvalintaansa. He reflektoivat 
opintojen käytännönläheisyyttä ja sisältöä ja käyttivät informaatiota 
rakentaakseen kokonaisvaltaista kuvaa omasta tulevaisuuden ammatis- 

taan. He myös aktiivisesti vertasivat omia henkilökohtaisia piirteitään 
ja olemassa olevia sekä tulevia taitojaan käsitykseensä niistä tiedoista 
ja taidoista, mitä he tulevaisuudessa tarvitsevat. 


On hienoa oppia uusi kieli, koska kielitaito tulee olemaan erittäin 
käyttökelpoinen taito tulevaisuudessa... Nainen 18. 


Jotkut Testaajista olivat pystyneet opintojen alun aikana jo selkeyttä- 
mään omaa näkemystään opinnoistaan, ja he olivat selvästi jo siirty- 
mässä Luottavaisten joukkoon. 


Kun aloitin opinnot, minulla oli vain epämääräinen mielikuva, 
mitä ammattikorkeakoulussa opiskeltaisiin ja millaista opiskelu 
tulisi olemaan. Näkökulmani on laajentunut päivä päivältä ja tunti 
tunnilta, ja olen hyvin tyytyväinen nykyiseen tilanteeseeni. Mies 


16. 


Testaajien identiteetti-narratiiveja kuvaa positiivinen ja avoin lähes- 
tymistapa tulevaisuuden ammatilliseen elämään. Positio mahdollistaa 
sen, että opiskelijat aktiivisesti ja päämäärätietoisesti hyödyntävät 
koulutuksen tarjoamia mahdollisuuksia oman ammatti-identiteettinsä 
kehittämisessä. 

Noin 10 % narratiiveistä kertoi epäilevästä tai pettyneestä suhtau- 
tumisesta opiskeluun. Tätä ryhmää kutsutaan Turhautujiksi. Ryhmään 
kuuluvat opiskelijat olivat rakentaneet ammatillista identiteettiään 
ennen opintoja, mutta kehitystyö oli suuntautunut lähinnä opiskeli- 
ja-identiteetin eikä niinkään ammatillisen identiteetin kehittämiseen. 
Heillä oli ongelmia positioida itseään niin nykyiseen opiskeluympä- 
ristöönsä kuin liiketalousalalle yleensä. Heidän odotuksensa olivat 
kohdistuneet opiskeluun yliopistossa ammattikorkeakoulun sijaan, 
Joillakin odotukset olivat lisäksi kohdistuneet muualle myös opiske- 
lupaikkakunnan suhteen. Täyttymättä jääneet odotukset aiheuttivat 
turhautumia ja motivaation katoamista opiskelusta. Tyypillistä näissä 

tapauksissa oli myös vastuun siirtäminen väärästä valinnasta muualle 
ja passiivisen sivusta seuraajan roolin ottaminen ammatillisen identi- 
teetin kehittämismahdollisuuksien selvittämisessä korkeakoulun sisällä. 


Tämä koulu ei millään tapaa vastaa odotuksiani korkeakouluopin- 
noista ... Lukiosta tulleena minulla ei ollut mitään tietoa liikealan 
vaatimuksista ja minä todella oletin saavani tietoa täällä. Nainen 8. 


Joissakin tapauksissa kirjoittaja ei pysty positioimaan itseään alalle ja 
indikoi turhautuneisuutta kykenemättömyyteensä identifioida itseään 
liiketalouden opiskelijaksi. Taustalla näissä narratiiveissa on usein liian 
vähäinen tieto alasta, jota on tulossa opiskelemaan tai vääristyneet 
näkemykset opinnoista ammattikorkeakoulussa. 


Suoraan sanottuna motivaationi on kadoksissa... liiketalous ei enää 
tunnu omalta alalta. Identiteettini liiketalouden opiskelijana on 
sen vuoksi hyvin epämääräinen ja olen lähtenyt pohtimaan muita 
vaihtoehtoja. Mies 6. 


pysähtyneisyyden tilaan tai vangiksi epäonnistumisesta ammatinva- 
linnassa kertovaan narratiiviinsa. Narratiiveistä ei ollut löydettävissä 
avauksia ympäröivien ammatillisen identiteetin kehittämiseen tar- 
koitettujen tarjoumien hyväksikäyttöön. Turhautujat olivat selvästi 
marginalisoitumassa ja ajautumassa motivaation täydelliseen katoa- 
miseen opinnoista. 

Alle 10 % narratiiveista kertoi siitä, että kirjoittaja oli ajautunut 
liiketalouden koulutukseen sattumalta tai kokeillakseen ilman mai- 
nittavampaa mielenkiintoa alaan. Näiden Ajopuiksi nimitettyjen 
narratiivien kirjoittajilla oli vähän tai ei lainkaan tietoa aloittamistaan 


opinnoista tai niiden päämääränä olevasta ammatista. 


Miksi olen liiketalouden opiskelija? Todella hyvä kysymys. Kyseessä 
on itse asiassa aivan sattuma. Nainen 9. 

Osa narratiiveista kertoi passiivisesta suhtautumisesta opintoihin. 
Kirjoittajat olivat jääneet epävarmuuden tilaan, eivätkä pystyneet 
positioimaan itseään liiketalouden alalla. 

Alun sattumanvaraisuudesta huolimatta osa Ajopuista kuitenkin 
ponnisteli löytääkseen polun liiketalouden maailmaan. He pyrkivät 
käyttämään hyväkseen aktiivisesti koulutuksen tarjoumia ja reflektoi- 
vat opintojen sisältöä muodostaakseen kuvan tulevasta ammatistaan. 


Syksyllä, kun opinnot alkoivat, minulla ei ollut kovin selvää kuvaa, 
miten liiketaloutta opiskeltiin tai mitä opinnon sisälsivät. Nyt viiden 
kuukauden kulutta kuva on selkeytynyt ja olen onnistunut saamaan 
kiinni opiskelurutiineista ja tutoriaalityöstä. Nainen 21. 


Nämä opiskelijat näyttivät olevat vähitellen siirtymässä kohti Tes- 
taajien positiota kehityksessään, ja he pyrkivät aktiivisesti löytämään 
positiotaan opinnoissa ja liiketalouden toimintaympäristössä. 


Johtopäätökset 


Tutkimuksen tarkoituksena oli selvittää, millaisia narratiivisia tiloja 
ammattikorkeakoulun ensimmäisen vuosikurssin opiskelijat luovat 
ammatillisen identiteettinsä rakentumista kuvatessaan ja miten liike- 
talouden opintonsa aloittaneet opiskelijat positioivat itsensä suhteessa 
tulevaan ammattiinsa. Tutkimuksen tulosten mukaan narratiivit näyt- 
täytyivät tiloina, joissa opiskelijat vuoropuhelussa yleisönsä (Denzin 
1989) eli narratiivit lukevan tutkijan kanssa rakensivat omaa amma- 
tillista identiteettiään. Narratiivit kuvasivat opiskelijoiden sen hetkistä 
elämismaailmaa ja sitä, miten ne limittyivät tavoitteena olevan liike- 
talouden alan käytäntöyhteisön edustaman elämismaailman kanssa 
(Barab & Roth, 2006). Opiskelijan valitsema positio ammatillisessa 
diskurssissa määritteli hänen näkökulmansa identiteetin kehittämiseen 
(LaPointe, 2010). Näkökulman mukaan taas muotoutui opiskelijan 
rakentaman identiteetti-tilan tyyppi. 

Useimmissa tapauksissa tilat olivat avoimia ja mahdollistivat 
vuorovaikutuksen ja limityksen ympäröivien ihmisten ja yhteisöjen 
elämismaailmoiden ja tarinoiden kanssa Benhabibin (1999) kuvaamas- 
sa vuorovaikutuksen verkostossa ”web of interlocution”. Toimijoina 
verkostossa olivat niin roolimalleina toimivat opettajat ja yritysten 
edustajat (Adams ym., 2006) kuin opiskelijatoverit ja mediakin. 

Reid ym. (2008) toteavat, että selkeän profession tuottavat alat 
tekevät opiskelijalle mahdolliseksi nähdä oppiminen holistisesti. Tässä 
tutkimuksessa erityisesti suhteellisen selkeän taloushallinnon am- 
mattilaisen professioon tähtäävien opiskelijoiden narratiivit olivat 
avoimia ja päämäärähakuisia tiloja. Narratiivit sisälsivät monipuolisen 
kuvauksen pitkäaikaisesta ammatillisen identiteetin kehittymisen 
prosessista sisältäen runsaasti vuorovaikutusta ympäristön roolimallien 
kanssa ja väliaikaisten työpaikkojen edustamien käytäntöyhteisöjen 
täysivaltaisten jäsenten kanssa (Cohen-Scali, 2003). Luottavaisten 
positiota edustavien opiskelijoiden narratiivit olivat selkeän temaattisia 
kehitystarinoita, joissa nivoutuivat yhteen kirjoittajan ammatillisen 
identiteetin kehityksessä merkittävät henkilöt, tapahtumat ja vuoro- 
vaikutustilanteet (Polkinghorne, 1995). Luottavaisten narratiiviset 
tilat kuvastivat toimintamahdollisuuksien (Gibson, 1977, 67) kehi- 
tystä siten, että he pystyivät kehittämään ympäristön ammatillisten 
tarjoumien kautta omaa tiedollista ja taidollista osaamistaan sekä 
rakentamaan ammatti-identiteettiään. 

Testaajien narratiivit olivat avoimia tiloja suhteessa tulevaisuu- 
teen, mutta suljettuja menneisyyden kehityksen suhteen. Positio oli 
valittu vähäisen ammatilliseen diskurssiin liittyvän vuorovaikutuksen 
perusteella, ja joissakin tapauksissa se edusti enemminkin ”liiketalo- 
uden opiskelijan” identiteettiä kuin varsinaiseen ammattiin liittyvää 
positiota (Guseva ym., 2009). Narratiivit sisälsivät kuitenkin liitoksia 
opiskelijatovereiden, opettajien ja muiden ammatillisten tarinoiden 
muodostamaan verkostoon (Benhabib, 1999). Testaajien positio an- 
toi heille mahdollisuuden hyödyntää koulutuksen tarjoumia, ja he 
olivat innokkaita osallistumaan koulutuksen tarjoamiin ammatilli- 
siin diskursseihin ja integroimaan ympäristön tarinoita valitsemansa 

position tarinoihin vahvistaakseen tekemäänsä valintaa (Gubrium & 
Holstein, 2000). 

Tutkimuksen tulokset vahvistivat Richmondin, Juzwikin ja Stee- 
len (2011) tutkimustuloksia siitä, että narratiivit soveltuivat käy- 
tettäväksi niiden opiskelijoiden tunnistamiseen, joilla ammatillisen 
identiteetin rakentamisessa on haasteita. Näissä tapauksissa narra- 
tiivit osoittautuivat ammatillisen identiteetin kehittämisen suhteen 
suljetuksi ja läpitunkemattomiksi tiloiksi (Turhautujat). Avoimuutta 
niissä oli vain menneisyyden suhteen, ja tapahtunut kehitystyö oli 
saattanut keskittynyt opiskelija-identiteetin eikä varsinaisen amma- 
tillisen identiteetin rakentamiseen (Guseva ym., 2009). Kun tämäkin 
identiteettityö oli suunnattu yliopisto-ympäristöön eikä ammattikor- 
keakouluympäristöön, opiskelija oli toteutumattomien haaveidensa 
vuoksi turhautunut ja menettänyt motivaationsa. Turhautuneiden osal- 
ta ammattikorkeakoulun liiketalouden opintoihin sopimaton positio 
oli jättänyt opiskelijan motivaatiotyhjiöön. Siinä hän ei ole kyennyt 
kehittämään sellaisia Gibsonin (1977) esittämiä toimintaedellytyk- 
siä, jotka antaisivat hänelle mahdollisuuden hyödyntää koulutuksen 
tarjoumia tulevan ammatillisen identiteettinsä rakentamiseen. 

Verrattaessa Turhautujien narratiivien sisältöjä Adams ym. (2006) 
mainitsemiin opiskelijan identiteettikehitystä tukeviin tekijöihin, 
kuten aikaisemmin hankittu työkokemus tai positiiviset roolimallit, 
havaitaan, että näitä tekijöitä opiskelijat eivät mainitse narratiiveissään. 
Kirjoittajien energia on narratiiveissa keskittynyt koulutusympäris- 
tön kulttuurin vastaisen tarinan kehittämiseen. Tämän ristiriidan 
seurauksena koulutusinstituutin kulttuurin mukaisen tavoitteen eli 
liiketalouden ammatti-identiteetin kehittäminen onkin muuttunut 
yksilön kannalta vältettäväksi tavoitteeksi (vrt. Gergen, 1994). 

Ajopuu-positiota edustavien opiskelijoiden narratiivit muodos- 
tivat pääosin suljetun tilan. Niiden tarinallisuudesta puuttui narra- 
kuitenkin antavat kirjoittajien turhautumien tai toiveiden kautta 
käsityksen kirjoittajan ammatillisen identiteetin kehityksestä. Huo- 
limatta sulkeutuneisuudestaan jotkut näistä narratiiveista antoivat 

viitteitä mahdollisuudesta vuorovaikutukseen ympäristön diskurssien 
kanssa, ja kirjoittajat onnistuivat ylläpitämään näiden avauksien kautta 
positiivisen suhtautumisen opiskeluun ja ammatillisen identiteettinsä 
kehittämiseen. Joissakin tapauksissa kuitenkin narratiiviset tilat näyt- 
tivät pysyvän suljettuina ympäristön kanssa käytävän vuorovaikutuk- 
sen suhteen kirjoittajan valitseman koulutusta kohtaan passiivisen 
suhtautumisen vuoksi. 


Lopuksi 


Tutkimuksen tulokset näyttäisivät osoittavan, että narratiivejä voi- 
daan käyttää ammatillisen identiteetin rakentamisen ja urakehityksen 
tukena sekä opiskelijan omassa prosessissa että korkeakoulun ohjaus- 
toiminnassa opintojen eri vaiheissa. Heti opintojen alussa tapahtuva 
narratiivien kirjoittaminen auttaa opiskelijaa tiedostamaan ja tunnis- 
tamaan ammatillisen identiteetin rakentamiseen liittyviä asioita itses- 
sään, omassa toiminnassaan sekä ympäristössään. Opintojen aikana 
toistuva kirjoitusprosessi edistää opiskelijan ammatillisen identiteetin 
kehitysprosessia. Narratiivin kirjoittaminen auttaa paikallistamaan 
identiteettityön haasteet sekä tunnistamaan keinot prosessin jatka- 
miselle. Kirjoitusprosessi konkretisoi ja tekee näkyväksi identiteetti- 
kehitykseen liittyvät vaiheet ja jo saavutetun osaamisen. Opintojen 
lopussa kirjoitettu narratiivi taas auttaa opiskelijaa tunnistamaan 
oman osaamisensa ja tekee näin mahdolliseksi sen tuotteistamisen 
työnantajia kiinnostavaksi kokonaisuudeksi. 

Korkeakoulun kannalta narratiivit auttavat tunnistamaan erilaisen 
ammatillisen position valinneet opiskelijat. Opintojen alussa kirjoitetut 
narratiivit antavat opintojen ohjaajille tietoa siitä, ketkä opiskelijoista 
tarvitsevat enemmän tukea ammatillisen polkunsa suuntaamisessa oi- 
kein. Narratiivien avulla voidaan myös kohdistaa oikein toimenpiteet, 
joilla voidaan edistää ja nopeuttaa niiden opiskelijoiden kehitystä, jotka 
ovat vahvasti omalla aktiivisuudellaan luomassa ammatillista identi- 
teettiään (Luottavaiset). Toisaalta voidaan vahvistaa esimerkiksi posi- 

tiivisilla rooliesimerkeillä niiden opiskelijoiden (Testaajat ja Ajopuut) 
valintaa, jotka ovat positiivisesti epävarmoja valinnastaan. Edelleen on 
tärkeätä pystyä tunnistamaan ne opiskelijat, joiden identiteettiprosessi 
on häiriintynyt ja jotka uhkaavat jäädä negatiivisten narratiiviensa 
vangeiksi. Haasteena on löytää ne keinot, jolla narratiivien itseään 
ruokkiva kehä saadaan katkaistua ja interventio prosessin suunnan 
muuttamiseksi tehtyä (Turhautuneet). Tässä työssä korkeakoulujen 
opintojen ohjaajilla on tärkeä rooli. 

IDENTITEETTI, AUTOBIOGRAFINEN 
MUISTI JA YHTEISÖLLINEN MEDIA 
OPETTAJANKOULUTUKSESSA 


Antti Syvänen & Eero Ropo 


Johdanto 


Tarkastelemme tässä artikkelissa yhteisöllisen median mahdollisuuk- 
sia tukea opettajaopiskelijoiden ammatillisen identiteetin kehitystä 
opintojen aikana. Näkökulmana on aineenopettajien peruskoulutus 
yliopistossa. Artikkeli on osa käynnissä olevan empiirisen tutkimuksen 
teoreettista viitekehystä. Erityisenä näkökulmanamme on autobiog- 
rafisen muistin välittävä rooli yhteisöllisen median kokemuksista 
identiteettiin. Autobiografisen muistin teoria pyrkii ymmärtämään 
persoonallisten kokemusten käsittelyä ihmisen informaationkäsitte- 
lyssä. Omaksumamme identiteettiteoria tarkastelee puolestaan koke- 
muksista tehtyjä tulkintoja eli merkityksiä identiteetin rakentumisen 
lähtökohtina. 

Artikkelin tavoitteena on vastata seuraaviin kysymyksiin: (1) mi- 
tallentumista autobiografiseen muistiin ja, (2) miten yhteisöllinen 
media voi tukea näiden merkitysten koostamista identiteettikerto- 
muksiksi. 

Koska tutkimuksen kohteena ovat opettajaopiskelijat, tarkaste- 
lemme seuraavaksi opettajan työn luonnetta, pyrkien erityisesti pe- 
rustelemaan kehittyneen identiteetin merkitystä työssä onnistumiseen 
ja siinä jaksamiseen. 


Opettajan työ 


vuorovaikutusta oppilaiden kanssa. Vuorovaikutuksen tavoitteet on 
ilmaistu opetussuunnitelmassa, ja ne ovat yhteiskunnan asettamia. 
Opettajan on osattava muuntaa tavoitteet pedagogiseksi toiminnaksi, jo- 
ka tukee tavoitteiden suuntaista oppilaiden oppimis- ja kehitysprosessia. 

Opettajalta vuorovaikutuksen osapuolena voidaan edellyttää ai- 
nakin seuraavia ominaisuuksia: kykyä olla subjekti, tavoitteellisuutta 
suhteessa oppilaissa tapahtuviin muutoksiin ja kykyä vaihtelevaan 
itsensä asemoimiseen eli positioitumiseen tilanteen mukaan. Subjekti- 
na olemisen vaade on yleinen niin sanotuissa ihmissuhdeammateissa, 
joihin opettajan ammattikin kuuluu. Opettajan tulee pystyä olemaan 
henkisesti läsnä vuorovaikutuksen aktiivisena osapuolena, vaikka 
oppilaat eivät hakisikaan aktiivista vuorovaikutusta opetustilanteissa. 
Toiseksi opettajan on tiedostettava, mikä on vuorovaikutuksen tavoite. 
Tavoitteellisuuden lähtökohtana on opetussuunnitelma ja siellä ase- 
tetut oppimistavoitteet. Näiden perusteella opettajan on pystyttävä 
muodostamaan osatavoitteita, joiden kautta hän ajattelee oppilaiden 
pystyvän saavuttamaan kokonaistavoitteen. Kolmantena yllä mainit- 
tuna edellytyksenä on, että opettajan on pystyttävä asemoimaan eli 
positioimaan itseään vuorovaikutustilanteiden dynaamisissa käänteissä 
tilanteen vaatimusten mukaan (ks. van Langenhove & Harré 1999). 
Ilman tällaista ominaisuutta opettaja ajautuu hyvin nopeasti tilantei- 
siin, joissa aktiivinen vuorovaikutus katkeaa. 

Opettajuus on myös yhteiskunnallinen tehtävä. Opettajan pitää 
pystyä tulkitsemaan nykyhetkeä ja siinä esiintyviä ilmiöitä. Hänellä 
pitäisi olla käsityksiä tulevaisuudesta ja siitä, mitä se tulee oppilailta 

vaatimaan. Tässä opettaja on niin sanotun pedagogisen paradoksin 
edessä: kasvattamassa nuoria maailmaan ja elämään, josta hän itse ei 
voi olla varmempi tai tietävämpi kuin kukaan muukaan. Opettaja ei 
voi myöskään tietää, mitä tietoa, osaamista tai millaista suhtautumista 
maailmaan kasvavat nuoret tarvitsevat (ks. Värri 1997, s. 25—26). 
Opettajan on siksi toimittava niin, että lapsen ja nuoren oikeus kasvuun, 
kehitykseen ja kasvatukseen toteutuu parhaalla mahdollisella tavalla. 


Identiteetti perspektiivinä opettajan työhön ja osaamiseen 


Identiteettiä on viimeaikaisessa ammatillisen kasvun tutkimuksessa 
tarkasteltu useista eri näkökulmista. Tässä tarkastelemme käsitettä 
toimijuuden ja toimintakyvyn näkökulmista (vrt. Eteläpelto ym. 
2013, 58). Identiteetissä on kysymys monimutkaisesta, jatkuvasti 
muotoutuvasta ja rakentuvasta itseä koskevien käsitysten, uskomusten, 
muistikuvien ja suhteiden verkostosta. Identiteettiä muodostetaan, 
ylläpidetään ja muokataan vuorovaikutussuhteissa. 

Opettajaidentiteettiä on eurooppalaisessa opettajatutkimuksessa 
hahmotettu tarkastelemalla identiteetin muodostusta, kartoittamalla 
identiteetin piirteitä tai tutkimalla opettajien narratiiveja itsestään ja 
työstään (Beijaard ym.. 2004). Uudemmassa tutkimuksessa käsite on 
liitetty laajasti myös minän käsitteeseen, toimijuuteen, narratiivisuu- 
teen ja diskursseihin (Beauchamp & Lynn 2009). Reflektion roolia 
sekä erilaisten kontekstitekijöiden vaikutuksia on myös tarkasteltu 
identiteetin muodostuksen edellytyksenä. 

Tarkastelemme tässä opettajaopiskelijoiden kehittyvää ammatil- 
lista identiteettiä lähinnä kognitiivisesta näkökulmasta. Oletamme 
opettajan tarvitsevan kehittynyttä identiteettiä toimintaan käytännön 
opetustilanteissa. Se vaikuttaa esimerkiksi siihen, millaisia päämääriä 
ja tavoitteita opettaja asettaa itselleen. 

Kuten Yrjänäinen (2011, 85) on väitöskirjassaan osoittanut, opet- 
tajan toiminnallisen osaamisen käsitteeseen sisältyy yhtenä olennaisina 
osina muun muassa suhde itseen, opetettaviin aineisiin ja toisiin 


106 — Fero Ropo, Eero Sormunen & Jannica Heinström (toim.) 


ihmisiin. Kysymys on suhteista ja suhteissa toimimisesta. Identiteetti 
ei siten ole ominaisuus, vaan se määrittää tapaamme olla olemassa. 
Esimerkiksi se, miten opettajat selittävät ja perustelevat asioita suh- 
teissä muihin ihmisiin ja tilanteisiin kuvastaa heidän ammatillista 
identiteettiään (Coldron & Smith 1999). 

Ammatillisessa peruskoulutuksessa ammatillinen identiteetti on 
rakentumisen vaiheessa. Yksilö opettelee tuntemaan itseään uudessa 
ammatillisessa roolissa ja hakee sellaisia positioita, jotka tuntee hal- 
litsevansa. Hyvälle koulutusvaiheelle tyypillistä on, että opiskelija on 
ohjattuna halukas kokeilemaan ja yrittämään myös sellaista, mihin ei 
vielä itsenäisesti pystyisi. Näitä kokemuksia reflektoimalla yksilön voi 
olettaa oppivan sekä opetuksen toteutuksesta että itsestään. 

Opettajan pitää pystyä vuorovaikutussuhteisiin hyvin erilaisten 
oppilaiden kanssa, myös sellaisten, joiden oppiainekiinnostus, luonne, 
lahjakkuudet tai muut ominaisuudet poikkeavat hyvinkin paljon hä- 
nestä itsestään. Opettajankoulutuksen näkökulmasta tällainen tilanne 
on haastava: miten yhdistää teoreettista koulutusta ja käytännön har- 
joittelutilanteita, joiden kautta vain vähän opettajakokemusta omaava 
opiskelija kehittyy vaihtelevien opetustilanteiden toiminnalliseksi 
osaajaksi. Kysymys on sekä oppilaita koskevan että oppiaine- ja ope- 
tussuunnitelmissa ilmaistun tavoitetiedon yhdistämisestä toiminnaksi 
opetustilanteissa. 


Identiteetti ja autobiografinen muisti 


Kuten on edellä todettu, kehittynyt (tai kehittyvä) identiteetti mah- 
dollistaa vuorovaikutusosaamisen kehityksen. Yksilö tavallaan tietää, 
kuka hän itse on, mitä osaa ja mitä haluaa. Tällainen opettaja voi 
myös joustaa ja toimia tarvittaessa omien mieltymystensä vastaisestikin 
menettämättä silti käsitystä itsestään. 

Autobiografinen muisti käsittelee ja varastoi aineistoa yksilön 
elämän tapahtumista ja tilanteista. Käsityksen muodostaminen itsestä 
ja sen säilyttäminen on autobiografisen muistin tärkein tehtävä. Muis- 

tijärjestelmä jaetaan yleensä episodiseen (henkilökohtaiset kokemukset 
ja tietyt objektit, ihmiset ja tapahtumat koettuna tiettynä aikana ja tie- 
tyssä paikassa) ja semanttiseen muistiin (yleinen tietämys ja maailmaa 
koskevat faktat; merkitykset) (Williams, Conway & Cohen 2008). 

Autobiografinen muistin osilla, episodisella ja semanttisella, on 
kummallakin oma tehtävänsä. Aiemmin tapahtuneiden opetustilantei- 
den vuorovaikutusepisodit (muistiepisodit) esimerkiksi saman ihmisen 
tai ryhmän kanssa, ohjaavat merkitysten rakentumista (semanttinen 
muisti) uusissa tilanteissa. Ilman tällaista muistia ei toiminnassa olisi 
jatkuvuutta toimittaessa samankaltaisissa tilanteissa, entuudestaan 
tuttujen ihmisten kanssa. Yksilö muistaa myös, miten toiset ennakoivat 
hänen käyttäytyvän eri tilanteissa, pystyen näin johdonmukaiseen 
ja ristiriidattomampaan toimintaan erilaisissa sosiaalisissa rooleissa. 
(Sedikides & Skowronski 2003.) 

Vuorovaikutustilanteen ennakoitavuus helpottaa ihmisten välisen 
kanssakäymisen sujuvuutta. Osaamme esimerkiksi ennakoida, miten 
eri tavoin opettaja keskustelee oppilaan tai hänen vanhempiensa kans- 
sa. Autobiografinen muisti tallentaa myös erilaisia keskustelutilanteita, 
ja sitä voidaan siten pitää sosiaalisten vuorovaikutustapahtumien 
muistina. Autobiografiseksi tätä muistia voi kutsua siksi, että sen 
sisältö on subjektiivista ja persoonallisten merkitysten leimaamaa. 

Episodisen muistin informaatiosta ihminen muodostaa johdon- 
mukaisen mallin itsestään, toisin sanoen identiteetin tai minäidentitee- 
tin (erotuksena sosiaalisesta tai kulttuurisesta identiteetistä), niin kuin 
tätä myös kutsutaan. Tämän luomisessa episodinen ja semanttinen 
osa toimivat vuorovaikutuksessa keskenään. On havaittu, että episo- 
disen muistin informaatiokoosteet rajoittavat semanttisen muistin 
tallentamien, omiin piirteisiin tai persoonallisuuteen liittyvien, in- 
formaatiokoosteiden merkitystä minäidentiteetille (Kihlstrom, Beer 
& Klein 2003). Muistettu oma käyttäytyminen, esimerkiksi ulospäin 
suuntautuneisuus sosiaalisessa tilanteessa (episodinen muisti), ja sen 
yhteensopimattomuus piirteisiin tai persoonallisuuden taipumukseen 
olla ulospäinsuuntautunut (semanttinen muisti), johtaa itsestä teh- 
tävien yleistysten rajoittamiseen. Tällöin ihminen päätyy muokkaa- 

maan omaa toimintaansa semanttisen muistin ohjaamana sosiaaliseen 
tilanteeseen sopivaksi — olkoonkin, että käsitys voi olla ristiriidassa 
episodisten muistikuvien kanssa omasta persoonallisesta taipumuksesta 
toimia. Nämä tulokset viittaavat autobiografisen muistin kolmeen 


kuvuuden ylläpitäminen sekä sosiaalisten sidosten ylläpitäminen ja 
kehittäminen (Bluck, Alea, Haberman & Rubin 2005). 

Autobiografisen muistin sosiaalisen vuorovaikutuksen ohjaamis- 
tehtävällä on tulkittu olevan yhteyttä ihmiskunnan evolutiiviseen 
mukautumiseen yhteisöjä muodostettaessa (Neisser 1988). Minäi- 
dentiteettien vaihtamisella eri sosiaalisissa konteksteissa on oletettu 
olevan merkitystä suurempien yhteisöjen ja ihmisryhmien toiminta- 
edellytyksiin (Sedikides & Skowronski 2003). 

Evolutiiviseen näkökulmaan kuuluu myös niin sanottu narra- 
tiivisen älykkyyden teoria (Dautenhahn 2001; 2002). Tämän teo- 
rian mukaan ihmislajin älykkyys, ajattelu ja kielellistäminen ovat 
sosio-evolutiivisesti kehittyneet kielellisen kommunikaation ilmaan- 
nuttua. Ensimmäisenä on muotoutunut verbaalinen tarinankerronta 
kompleksisten käsitteiden ja yleistysten välittämiseksi. 

Yleisesti voi todeta, että ihmisen mielenrakenteet ovat jäsentyneet 
käsittelemään ja painamaan mieleen informaatiota erityisen hyvin 
narratiivisessa muodossa. Tarinallinen, kerronnallinen tai episodinen 
muoto tuntuu ihmiselle luontevalta tavalta tuottaa ja käsitellä minäi- 
dentiteettiä. Kertomukset ovat erityisen tehokkaita tapoja painaa 
mieleen ja säilyttää muistissa (Balkin 2003). Edellä kuvattu tukee 
hyvin sitä, mitä kerronnallisen tutkimuksen piirissä tehdyt havainnot 
identiteetin rakentumisesta osoittavat (vrt. Yrjänäinen & Ropo, 2013). 


Yhteisöllinen media ja opettajaidentiteetin rakentuminen 
Verkkopohjaisten yhteisöllisen median (sosiaalinen media) välineiden 


monia mahdollisuuksia tiedon, kokemusten tai tarinoiden jakamiseen 

ja keskusteluun pienissä tai suurissa verkostoissa, joihin jokaisel- 
la osallistujalla on yhtäläinen pääsy ajasta tai paikasta riippumatta. 
Tarjolla olevan yhteisöllisen median välineiden ja sisällön määrän 
räjähdysmäinen kasvu on tuonut mukanaan myös informaation yli- 
tarjonnan. Aika ei riitä kaiken seuraamiseen ja sisällön kiinnostavuus 
tai ytimekkyys ratkaisee, tuleeko informaatio huomatuksi, luetuksi 
tai eteenpäin muille jaetuksi. 

Yhteisöllisessä mediassa sisältöä tuotetaan enenevästi informaation 
'naposteluun' soveltuvaksi, Tulokset ovat usein liiankin yksinkertais- 
tettuja lukijan kannalta. Toisaalta lukija ei informaatiotulvan keskellä 
selviytyäkseen välttämättä edes halua tietää yksityiskohtia ja kehittää 
näin eräänlaisen torjuntakeinon ylikuormittumisen välttämiseen. 
Monet mediat ottavat tämän piirteen huomioon. Esimerkiksi Twitter 
suorastaan pakottaa lyhentämään viestit vain noin virkkeen tai parin 
mittaisiksi. 

Yhteisöllisen median välineet voivat kuitenkin myös tarjota nyky- 
päivän digitaaliselle tarinankerronnalle foorumin, jossa eri mediamuo- 
tojen painotukset vaihtelevat. Erityisiä etuja niistä on tiedon muodos- 
tumisen kannalta silloin, kun pyritään jäsentämään omakohtaisista 
kokemuksista itselle merkityksellistä tietoa tai toiminnallista osaamista. 

Opettajaopiskelijoille yhteisöllinen media voi antaa keinoja kä- 
sitellä opiskelun aikana syntyviä havaintoja, kokemuksia ja tunteita 
yhdessä toisten opiskelijoiden kanssa. Kyse on tällöin kokemusten 
jakamisesta, vertailemisesta ja yhteisestä reflektoinnista. Tämän pro- 
sessin tuloksena omista opettajakokemuksista muodostetaan vähitellen 
narratiivista tietämystä, jossa käsitys itsestä opettajana on keskeinen 
osa. Narratiivinen ammatillinen identiteetti alkaa näin ollen muo- 
dostua itsen ja toisten kehitystarinoiden rakentumisen prosessissa. 

Yhteisöllinen media toimii kehittyvän ammatti-identiteetin tie- 
toisen ja johdonmukaisen testaamisen välineenä sekä omien kehitysta- 
rinoiden reflektio- että vertaisjärjestelmänä. Esimerkiksi blogit, jotka 
perustuvat kirjoittamalla tapahtuvaan vuorovaikutukseen, toimivat 
reflektiojärjestelmänä silloin, kun omasta kokemuksesta ja toiminnasta 
kirjoitetaan välittömästi tilanteen tai tapahtuman jälkeen. Toinen 

piirre tällaisessa järjestelmässä on, että omaan kirjoitukseen voidaan 
palata perspektiivin muututtua. Perinteinen oppimispäiväkirja tuottaa 
samantapaisen prosessin, joskin välitön kirjoittaminen sekä kuvallisen 
aineiston lisääminen vaatii sähköisen ympäristön. 

Vertaisjärjestelmänä yhteisöllinen media toimii silloin, kun täl- 
lainen, esimerkiksi blogiin tuotettu, aineisto jaetaan. Kirjoittaja tekee 
tällöin päätelmiä omista tuotoksistaan sen perusteella, miten toiset 
ovat siihen reagoineet. Havainnot toisten kommenteista voivat siten 
vahvistaa omia käsityksiä tai tuottaa paineita muuttaa niitä. Yhtei- 
söllisen median edut suhteessa oppimispäiväkirjaan näkyvät myös 
helppoudessa jakaa aineisto isollekin ryhmälle. Neljäs ominaisuus 
vertaisjärjestelmänä toimivalle yhteisölliselle medialle onkin mah- 
dollisuus oman kehitystarinan vertaamiseen toisten opiskelijoiden 
vastaaviin tarinoihin. Perinteinen oppimispäiväkirja ei tätä vaihtoehtoa 
mahdollista. 

Välineiden suosio vie yhteisöllistä mediaa ilmiönä eteenpäin, 
mutta pelkkä runsas käyttö ei tee välineestä tehokasta. Yhteisöllisen 
median etuna on pidetty muun muassa sen tasa-arvoistavaa vaiku- 
tusta sisällön tuotantoon. Tuotetun viestin arvon voidaankin katsoa 
riippuvan informaatiosisältöä enemmän siihen sisällytetyistä henkilö- 
kohtaisista merkityksistä. Merkitykset ovatkin lukijan kannalta ehkä 
kaikkein kiinnostavinta tietoa. Tällainen merkitystieto sopii huonosti 
klassisen tieteellisen tiedonmuodostuksen määritelmiin ja on ylipäänsä 
ristiriidassa perinteisen tiedon käsitteen kanssa. 

Yhteisöllisen median luoman tietokäsityksen mukaan tieto ei ole 
subjektista riippumaton objekti. Tieto koostuu merkityksistä, jotka 
ovat enemmän tai vähemmän perusteltuja. Itselle vieraista subjektiivi- 
sista näkökulmista tuotettua sisältöä on monesti vaikea käyttää omien 
merkitysten muokkaamiseen, ellei perusteita ole esitetty. Yhteisöllisen 
median vahvuus ei ehkä olekaan sen kyvyssä tuottaa uutta yhteisesti 
hyväksyttyä tietoa, vaan kyvyssä tuottaa henkilökohtaista subjektiivista 
ymmärrystä. Tällaisena se tukee yksilöllisten tulkintojen muodostusta, 
mutta voi johtaa lisääntyviin ristiriitoihin yksilöiden tulkintojen välillä. 

Koska yhteisöllinen media soveltuu hyvin henkilökohtaisesti 
merkityksellisen aineiston tuottamiseen ja jakamiseen, sen kautta 
voidaan ehkä tehokkaimmin jakaa autenttisia kokemuksia ja niihin 
liitettyjä subjektiivisia merkityksiä. Tuotetun aineiston autenttisuutta 
eli todenperäisyyttä voi yhteisöllisen median välineillä parantaa mo- 
nella tavalla. Ensinnäkin samaa tapahtumaa voidaan kuvailla monesta 
näkökulmasta. Esimerkiksi tapahtuman kokija ja tilanteessa toimija 
kuvailevat tapahtumaa omista näkökulmistaan. Havainnot syntyvät 
rajallisina aina sen mukaan, mihin yksilö suuntaa tietoisuutensa. 
Toinen edellytys liittyy ajallisuuteen. Parhaimmillaan aineisto on 
tuotettu välittömästi tapahtuman jälkeen tai ajallisesti lyhyen ajan ku- 
luttua tapahtumasta. Kolmas ominaisuus, kuvauksen rikkaus tai tiheys 
monipuolistaa median kautta asiaan tutustuvan kuvaa tapahtumasta 
ja auttaa arvioimaan siitä kerrottuja merkityksiä. Älypuhelimet ovat 
mahdollistaneet sellaisen yhteisöllisen median käytön, jossa sisältö voi- 
daan esittää multimodaalisena yhdistellen videokuvaa, ääntä ja tekstiä. 

Opettajaopiskelijalle etenkin opetustapahtumiin liittyvät vuo- 
rovaikutustilanteet ja niistä tallennetut episodit ovat ammatillisen 
identiteetin muodostumisen kannalta arvokkaita. Näiden perusteella 
yksilö luo kokemuksellista tietoa itsestään opettajana. Samalla hänelle 
karttuu tietoa, jonka avulla hän voi tunnistaa erilaisia opetuksellisia 
tilanteita. Kokemustieto ei kuitenkaan muutu merkityksiksi eikä 
teoriaan pohjautuvaksi ilman reflektiota. Ohjausryhmällä (ohjaa- 
vat opettajat ja oman aineen opettajaopiskelijat) on tässä prosessissa 
merkittävä rooli, joka on sitä merkittävämpi mitä autenttisempia ja 
rikkaammin kuvattuja yhdessä käsiteltävät tilanteet ovat. 

Yhteisölliseen mediaan voidaan tallentaa tilanteet ja niistä syn- 
tyneet kokemukset myös niille, jotka eivät itse ole olleet mukana 
kyseessä olevassa tilanteessa. Yhteisöllisessä mediassa tapahtuvaa 
reflektioprosessia voi kuvata sekä tekijän tai tuottajan prosessina että 
lukijan tai osallistujan prosessina. Osa tuotetusta jaetaan, osaa ei. 
Tämä on näkynyt myös hankkeessa kerätyssä empiirisessä aineistossa. 

Tuottamisprosessi tarjoaa tekijälleen aineiston ensimmäisen pro- 
sessointivaiheen, jonka aikana se jäsennetään jaettavaan muotoon 

oman aiemmin syntyneen ymmärryksen pohjalta. Julkaiseminen 
yhteisölle tarkoittaa sosiaalisen reflektion vaihetta, jonka aikana osal- 
listujat voivat liittää omat merkityksensä jaetusta tilanteesta annettuun 
kuvaukseen. Tällaisen keskustelun päämääränä on yhteisten, jaettujen 
merkitysten tuottaminen. Tämä yhteisten merkitysten synnyttäminen 
onkin kaiken opetuksen päätavoite (ks. Yrjänäinen & Ropo 2013). 
Median mahdollistama vuorovaikutus voi siten rikastaa ja monipuo- 
listaa kaikkien osapuolten tilanteesta luomia merkityksiä. Keskustelu 
voi olla tarpeen myös tuottajan omien merkitysten epävarmuuden 
vuoksi. Oma kokemus voi olla vähäistä ja niihin liitetyt persoonalliset 
merkitykset epävarmoja. Näin ollen alkuperäisen kokemuksen autent- 
tisuus tai kokijan havaintojen oikeellisuus yhteisön näkökulmasta voi 
parantua. (kts. Kuva 1). 

luopuminen. Voidaan väittää, että vain omalla nimellä omista koke- 
muksista tuotettua sisältöä voidaan tulkita todenperäiseksi. Anony- 
miteetti voi vapauttaa kirjoittajaa, mutta se antaa suuremmat mah- 
dollisuudet tuottaa myös keksittyjä kokemuksia. Suora toiselta saatu 
palaute ja muulla tavoin tapahtuva keskustelu ei tällöin myöskään 
onnistu. 

Opettajankoulutuksen kokonaisuudessa yhteisöllinen media tar- 
joaa paikan käydä keskustelua ja jatkaa sitä rajattoman ajan. Opet- 
tajaopiskelijalle yhteisöllisen median tukema yhteisöllisen reflektion 
vaihe on tärkeä osa ammatillisen identiteetin muodostusprosessia. 
Yhteisön muodostuessa opettajaopiskelijoista, muotoutuva identiteetti 
on noviisiopettajan identiteetti. Kuten asiantuntijuuden kehitystä 
koskeva tutkimus on osoittanut, opettajankin asiantuntijuus kehittyy 
huippuunsa vasta työvuosien karttuessa (ks. Ropo 2004). 

Opettajaopiskelija on pedagogisten opintojen aikana ikään kuin 
kaksoisroolissa. Toisaalta hän on opiskelija suhteessa ohjaaviin opet- 
tajiinsa, mutta harjoittelutuntiensa aikana hän on koulun oppilaisiin 
nähden opettajan roolissa (Yrjänäinen 2011). Opiskelijarooli saattaa 
rajoittaa opettajaidentiteetin muodostusta, mutta toisaalta se antaa 
turvaa. Opettajaksi kehittymisen kannalta elintärkeä opetuskokemus- 

ten kartuttaminen on opiskelijaroolissa turvallista ja epäonnistumiset 
mahdollista ulkoistaa, koska vastuu harjoitustunnin tapahtumista on 
viime kädessä ohjaavalla opettajalla. 

Opettaja joutuu toimimaan pääosin yksin luokkansa kanssa. 
Siksi toiminnallinen osaaminen on tärkeää. Ihmisen primäärimedia 
on kuitenkin aina kasvokkainen keskustelu. Tätä ei pidä unohtaa yh- 
teisöllisen median aikakaudellakaan. Saatu henkilökohtainen palaute 
on erittäin tärkeää opettajan työhön kasvussa. 


Lopuksi 


Yhteisöllinen media näyttää kokonaisuutena tarjoavan mahdollisuuk- 
sia rikastaa opiskelua ja opiskeluympäristöjä paitsi ajasta ja paikasta 
riippumattomuudella, myös sellaisilla kokemusten ja niistä syntynei- 
den henkilökohtaisten merkitysten jakamismahdollisuuksilla, jollaisia 
ei ennen ole ollut. Näitä mahdollisuuksia on tutkittava ja opittava 
hyödyntämään mahdollisimman tehokkaasti. 

Opetusteknologiaan monesti liitetyt käsitykset oppimisen ja 
kehityksen nopeutumisesta ja automatisoitumisesta sen avulla, ovat 
kokemustemme mukaan vääriä. Yhteisöllisen median välineillä voidaan 
tukea oppimisprosessia tarjoamalla entistä parempia mahdollisuuksia 
yhteisölliseen reflektioon. Blogiportfolio toimii hyvin tällaisena ym- 
päristönä. Opiskelija voi työstää autenttisia kokemuksiaan tarinalli- 
seen muotoon vielä kauan itse tapahtumien jälkeen. Ilman työtä ja 
ponnistelua ei oppimista edelleenkään tapahdu. 

Lähtökohtanamme tässä artikkelissa on ollut olettamus identitee- 
tin ja oppimisen välisistä yhteyksistä. Identiteetin kehitys edellyttää 
oppimista ja toisaalta oppiminen teemoittuu ja suuntautuu identiteetin 
lähikehityksen suuntiin. Mitä ihminen tavoittelee ja miksi haluaa tulla, 
siitä hän pyrkii myös hankkimaan tietoja ja osaamista. Opettajaksi 
opiskelijan on kehittyäkseen pohdittava identiteettiään: millainen 
opettaja olen ja millaiseksi opettajaksi haluan tulla. Identiteettityö on 
pitkäjänteinen oppimisprosessi, jossa eri tasoisella vuorovaikutuksella 

ja reflektiolla on tärkeä tehtävä. Vertaisryhmän tuen ohella ohjaavien 
opettajien panos on välttämätöntä. He tarjoavat perspektiivejä arvioi- 
da, millaiset persoonalliset toimintamallit toimivat, millaista osaamisen 
tasoa opetusmenetelmät vaativat, ja millainen pitäisi ammatillisen 
identiteetin olla työssä jaksamiseksi. 

Olemme edellä tarkastelleet sosiaalisen median mahdollisuuksia 
tukea ammatillisen identiteetin kehittymistä. Lähtökohtanamme on 
ollut oletus identiteetin ja toiminnallisen osaamisen kehittymisen 
yhteyksistä. Oppimisen ja opetuksen tavoitteiden määrittäminen 
identiteettityön käsitteistöllä osaamistavoitteiden rinnalla voi tuntua 
uudelta. Tällaisen määrittelyn hyödyt onkin osoitettava tulevalla 
tutkimuksella. 

MAAILMANKANSALAISUUDEN JA 
IDENTITEETIN SUHTEEN TARKASTELUA 


Esko Nikander 


Johdanto 


”Markkinoilla käydään kauppaa valonnopeudella, joten uusi shokki voi 
haihduttaa minuuteissa siivun kovan työn takana olleista voitoista”. Tä- 
mä Kauppalehden (9.6.2013) sitaatti Wall Street Journalista konkretisoi 
sitä, mihin yksilö on joutunut suhteessaan itseensä ja ympäristöönsä. 
Ihminen yhä edelleen syntyy, kasvaa ja elää läheispiirissä ja valtion 
kansalaisena, mutta asiallisesti valtioiden rajoista riippumattomat 
voimat muokkaavat yhä vahvemmalla otteella hänen identiteettiään. 

Globalisoituminen on kyseenalaistanut myös valtiokeskeisen ope- 
tussuunnitelman. Kysymyksessä on ennen näkemättömän laaja-alai- 
nen ja syvällinen murros. Murros vaikuttaa sekä institutionaalisten 
koululaitosten ja sitä ympäröivien yhteiskuntien välisiin suhteisiin 
että talouteen, sosiaalisiin ja kulttuurisiin piirteisiin sekä lasten ja 
nuorten ajatteluun ja näkemyksiin maailmasta ja siinä toimimisesta. 

Reaaliaikainen tiedon kulku, valtiollisiin rajoihin pitäytymättö- 
mät genret ja erilaisista kulttuureista tulevien ihmismassojen kohtaa- 
misten arkipäiväistyminen ovat jo muuttaneet käsitystämme kasva- 

vien sukupolvien sivistyksellisistä tarpeista. Maailmankansalaisuus on 
Maailmankansalaisuuteen kohdistuvan kiinnostuksen inspiroi- 
mina on luotu 20 Euroopan maan ministeriöiden Global Education 
Network Europe verkosto, jonka tehtävänä on vahvistaa sekä statuk- 
seltaan että laadullisesti globaalikasvatusta. Näissä yhteyksissä glo- 
baalikasvatus määriteltiin kasvatukseksi, joka avaa ihmisten silmät 
ja mielen maailman todellisuuksille ja herättää heidät toimimaan 
oikeudenmukaisemman, tasa-arvoisemman ja ihmisoikeuksia kun- 
nioittavamman maailman puolesta. (Anon 2001.) Kyseisen määri- 
telmän esittämä ymmärrys maailmankansalaisuudesta vastaa varsin 
hyvin tämän artikkelin eri yhteyksissä olevaa näkemystä. 
Artikkelissa tarkastellaan maailmankansalaisuuden ja identiteetin 
välistä suhdetta kahta lähinnä yleissivistävien koulujen opettajille 
suunnattua aineistoa vertailemalla. Ensimmäinen aineisto on Eu- 
roopan Neuvoston asiakirja White Paper on Intercultural Dialogue 
”Living Together as Eguals in Dignity” (Anon 2008.). Toinen on ope- 
tushallituksen vuonna 2011 julkaisema Koulu kohtaa maailman Mitä 
osaamista maailmankansalainen tarvitsee? (Jääskeläinen & Repo 2011). 
Artikkelissa rakennetaan kuvaa siitä, miten Euroopan Unionin yli- 
kansallisella tasolla ja suomalaiskansallisella tasolla ilmennetään maa- 
ilmankansalaisuuden ja identiteetin välistä suhdetta. Artikkeli on osa 
oppilaitosten opetussuunnitelman uudistamista koskevaa keskustelua. 
Maailmankansalaisuuden ja identiteetin suhteen analyysi kahdessa 
käytettävässä dokumentissa perustuu ennakkokäsitykselle siitä, että 
suhdetta kuvataan niissä yhtäläisesti, mutta suomalainen aineisto ei 
kuitenkaan ole täysin vailla kansallisia piirteitä. Lähtökohtaisesti on 
luonnollista näin ajatella, koska molempien dokumenttien tavoitteena 
on kuvata kansalaistensa identiteettiä globalisaation murroksessa ja 
kuitenkin toinen on Euroopan Unionin kaikkien 47 jäsenvaltion 
yhteisesti hyväksymä yleisasiakirja ja toinen kansallisen yhden jäsen- 
valtion keskusviraston opettajakunnalle kohdentama. 
Merkittävimmin artikkelin teoreettinen tausta on Muna Gol- 
mohamadin teoria eheytyneestä minuudesta. Teoria perustuu H. B. 

Daneshin (1997) esittämään malliin (Golmohamad 2004.). Golmo- 
hamad katsoo teorian käsitteellistävän onnistuneesti yksilön identi- 
teetin kehitysprosessia. Malli kuvaa yksilöä suhteessa heterogeeniseen 
ympäristöönsä sen eri käsitteellisillä tasoilla. Kantavana piirteenä 
eheytyneessä identiteetissä on sen monikerroksisuus ja yksilön per- 
soonallisten erityispiirteiden säilyminen. Kansalaiskasvatuksen näkö- 
kulmasta oleellista tässä on haaste sopeutua erilaisuuteen. 


Muotoutuva kansalaisuus 


Kansalaisuuden ja identiteettien muotoutuminen on kiinnostanut 
kasvavassa määrin tutkijoita ja opetuksen kehittäjiä vuosituhannen 
alusta lähtien. Erityispiirteenä identiteettiproblematiikan esille tuo- 
misessa nähdään akateemisuuden ohella populääriä kaupallisuutta 
ilmentäviä piirteitä. (Hietala 1997, 41—49.) 

Historian didaktiikan tutkimuksessa, joka perinteisesti on ollut 
valtiosidonnaista, ilmenee kansalaisuutta koskevien tutkimusintressien 
uudelleen määrittelyä kohti universaalin ajattelun taitojen kehittämistä 
(Virta 2012; Meyer-Hamme 2009, 85.). Tosin vielä 2000-luvun alun 
opetusta on luonnehdittu suorastaan kansallismieliseksi (Suutarinen 
2006.), mitä on selitetty syvällä ulkoisen uhan kollektiivisella koke- 
muksella (Suutarinen 2000.). Käsitteenä kansalaisuuden muotoutu- 
mista pidetään vaikeasti hallittavana ja vain heikosti ymmärrettävänä 
(McNeill 2003. Ks. myös Capella 2000.). 

Seuraavassa tuodaan esille erilaisia tutkijoiden tuomia näkökulmia 
maailmankansalaisuuden muotoutumiseen. Näitä ovat taloudelliset, 
käyttäytymistieteelliset, viestinnälliset, nuorisotutkimukselliset ja 
eettiset näkökulmat. Kukin näistä ilmentää opetussuunnitelmallista 

Erilaisia maailmankansalaisuuteen kasvattamisen hankkeita käsi- 
tellään laajasti vuonna 2007 ilmestyneessä teoksessa. Globalisoitumi- 
sen prosessia kuvataan ihmiskunnan lajityypillisenä piirteenä, jonka 
alkujuuret ovat 60 000 vuoden takana, jolloin ihminen levittäytyi 

Afrikan savanneilta kohti maapallon eri puolia. Levittäytymistä ovat 
kautta aikojen inspiroineet kaupankäynti, tuotanto ja kulutus. Globa- 
lisoitumisen dynamiikka nähdään ytimeltään taloudellisena, joka ajaa 
ihmisjoukkoja yhä uusille alueille. Modernilla ajalla väestömassojen 
liikehdinnän vaikutukset kyseenalaistivat vakiintuneet näkemykset 
koulutuksesta. (Suarez-Orozo & Sattin 2007.) 

Rita Siissmuth korostaa nuorten identiteetin tarkastelussa identi- 
teettikokemuksen kaksisuuntaisuutta natiiveilla ja maahanmuuttajilla. 
Molempien keskinäistä tunnetta hallitsee pelko ja käsitys identitee- 
tin vaarantumisesta. Identiteettikasvatuksessa koulun tehtävänä on 
käsitellä nuoren erilaisuuden pelkoja ja vahvistaa globaalin elinym- 
päristönsä ymmärrystä. Opetussuunnitelmallisesti tämä tarkoittaa 
perinteiseen kielen ja kulttuurin eroihin keskittymisestä luopumista ja 
interkulttuurisuuden tunnustamista oppimisympäristön voimavarana. 
(Siissmuth 2007.) 

Bernhard Hugonnier toteaa, että yhteiskunnat ovat vain hitaasti 
sopeutuneet kahden viimeisimmän vuosikymmenen dramaattiseen 
muutokseen, jonka kaupankäynnin, tietotalouden ja viestintätekno- 
loginen kehitys ovat saaneet aikaan. Muutoksen hyväksymättömyys 
näkyy erityisesti koulujen opetusohjelmissa, jotka ovat jämähtäneet 
teollistumisen kauden ratkaisuihin. Hän luettelee joukon realiteette- 
ja, joiden perusteella me emme enää elä yhden valtion kansalaisina 
vaan maailmankansalaisina. Näitä ovat ympäristökysymykset, köy- 
hyys, huume-, ase- ja ihmiskauppa sekä terrorismi. Nämä koskettavat 
maapallon jokaisen yksilön identiteettiä eikä niitä voida ratkaista 
kansallisesti. (Hugonnier 2007.) 

Hugonnier pitää tieto- ja viestintävalmiuksia kaikkein keskeisim- 
pinä maailmankansalaisen taitoina. Näiden lisäksi hän esittelee haas- 
teita, joihin koulutusorganisaatioissa tulee vastata. Maailmantalouden 
toimijoiden keskinäisestä riippuvuudesta seuraa se, että yksilöllä tulee 
olla asenteellinen valmius tietojensa ja taitojensa päivittämiseen ja 
heillä tulee olla joustavuutta useisiin työpaikan vaihtoihin työuransa 
aikana. Intensiivinen vuorovaikutus edellyttää monipuolista kielitai- 
toa ja kulttuurien tuntemusta. Kulttuurisen ja sosiaalisen koheesion 

hajoaminen sekä koulutuksen kansainvälistyminen tekevät tärkeäksi 
koulutuksellisen tasa-arvon toteuttamisen. Jokaisen yksilön on tultava 
tietoiseksi vastuista, joita maailmankansalaisuudesta seuraa. 

Mansilla ja Gardner jäsentävät maailmankansalaisuutta ja iden- 
titeettiä puheella globaalista sensitiivisyydestä, ymmärtämisestä ja 
itseymmärryksestä. Vaikka kyseisillä käsitteillä on omat erityisnäkö- 
kulmansa maailmankansalaisuuteen, yhteistä niille on viittaus yksilön 
subjektiivisuuteen. Sensitiivisyydestä puhuttaessa huomion kohteena 
on yksilön identiteettiä muuttava oivallus kulttuurisesta moninaisuu- 
desta, joka esimerkiksi kaupallisuuden kautta liittää toisiinsa rikkaiden 
ja köyhien alueiden ihmiset ja voi johtaa eettisiin arviointeihin. Glo- 
baalilla ymmärtämisellä viitataan puolestaan yksilön ymmärrykseen 
maapallon kehityksestä. Itseymmärryksellä viitataan yksilöön toimijana 
globaalissa viitekehyksessä. (Mansilla & Gardner 2007.) 

Monet tutkijat katsovat muotoutuvan kansalaisuuden kyseen- 
alaistavan formaalin koulutuksen aseman siten, että koulutusorgani- 
saatioiden ulkopuolisesta oppimisesta tulee entistä merkittävämpää 
(Suarez-Orozo & Sattin 2007.). Ääriradikaalisti Cheng katsoo, että 
koulutusinstituutiot kuuluvat 2000-luvun kansalaisuuskasvatuksessa 
menneeseen maailmaan (Cheng 2007.). Poikkeuksellista ei ole se, 
että koululaitos nähdään maailmankansalaisen identiteettikehityksen 
yhteydessä lähinnä muutosvastarinnan pesäkkeenä (Zambeta 2006.). 

Tutkijoiden hieman pessimististä näkemystä koulutusorgani- 
saatioiden mahdollisuuksiin vastata muotoutuvan kansalaisuuden 
haasteisiin Johanna Forster (2003) selittää puheella nuorisokulttuu- 
rin segmentoitumisesta toisaalla ja toisaalla individualisoitumisesta. 
Näiden vaikutuksesta sosiaalisen identiteetin muotoutuminen on 
etääntynyt lähipiirin, vanhempien ja opettajien kontrollista ja siir- 
tynyt persoonattoman informaation, ajanvirtausten ja massamedian 
vaikutukseen. 

Moninaisuuden kohtaaminen 


Muna Golmohamad tiivistää maailmankansalaisuuden ja identiteetin 
välisen suhteen haasteeksi kohdata demokraattinen kansalaisuus ja 
moninaisuus eli diversiteetti. Tulkinta perustuu sosiologi G. Delantyn 
teokseen Citizenship in a global age: society, culture, politics (Delanty 
2000, 120.). Identiteetin näkökulmasta tämä tarkoittaa ennen kaikkea 
monikerroksisuutta. Identiteetillä nähdään olevan myös horisontaa- 
linen näkökulmansa, millä tarkoitetaan identiteetin laajaa skaalaa 
kansallisuuteen sitoutuneesta universaaliin (Golmohamad 2004.). 

Golmohamadin erityispiirteenä on kansalaisuuden ymmärtämi- 
nen identiteettikysymyksenä, mitä hän käsittelee hyvin syvänä persoo- 
nallisuuden tasona. Monitulkintainen identiteetti on Golmohamadille 
mielenasenne, jossa antiikin hyveiden viljelyllä on merkittävä arvo. 

Golmohamadkin tulkitsee identiteetin varsin kompleksiseksi 
käsitteeksi, kun hän sitä tarkastelee monimuotoisuuden kohtaamisen 
yhteydessä. Historiallisesti koulutuspolitiikassa identiteetti on kuiten- 
kin lokeroitu yhtenäiseksi käsitteeksi erityisesti aktiivisen kansalaisen 
retoriikassa, jossa identiteetti sidotaan johonkin tiettyyn kansallisuu- 
teen. Globalisoituminen on tuonut keskusteluun näkemyksen iden- 
titeetin vanhan tulkinnan jatkuvasta kyseenalaistamisesta. Ihmisten 
monikansallinen tausta ja globaali liikkuvuus ovat häivyttäneet kan- 
sallisen identiteetin itsestään selvyyden. Toisaalta erilaisissa virallisissa 
yhteyksissä ihmisiltä edelleen vaaditaan hyvinkin yksiulotteisesti ja 
hienojakoisesti rajattua itsensä lokeroimista suhteessa kansalliseen 
identiteettiin, vaikka he eivät tätä kokemuksellisesti pitäisikään oikeana 
identiteettinsä määritelmänä. (Golmohamad 2004.) 

Golmohamad jäsentää identiteettiä puheella pinnallisesta ja sy- 
vällisestä identiteetistä. Pinnallisella identiteetillä hän tarkoittaa hei- 
kosti sisäistettyyn asemaan perustuvaa statustietoisuutta. Syvällinen 
identiteetti koskettaa mielentilaa ja olemassa olemisen tajuntaa sekä 
minätietoisuutta ja siihen kytkeytyviä sosiaalisia käytänteitä. Aktiivin 
kansalaisen identiteetti edellyttää syvällistä identiteettiä nähdä kansa- 
laisuuden sisällölliseen olemukseen ja yhteiskunnallisuuteen. Kunkin 

tuottama oma kertomus siitä, kuka hän on ja miten elää, ovat perus- 
tavaa laatua kansalaisuuden ja identiteetin yhteyden ymmärtämiselle. 
Kasvatuksen kautta aloitettu syvällisen identiteetin tietoisuuden tuke- 
minen mahdollistaa kansalaisuuden monikerroksisuuden näkemisen. 
Tämä tarkoittaa itsensä näkemistä suhteessa toisiin ja yhteiskuntaan 
kokonaisuudessaan. 

Aktiivinen kansalaisuus edellyttää syvää mielen asennetta niin 
lähipiirissä kuin valtiossa ja globaalisti. Yksilöllä on oltava tahtoa, kykyä 
ajatella itsenäisesti ja tunnetta analyyttisistä edellytyksistä vaikuttaa 
julkiseen elämään. Aktiivisena kansalaisena olemisen ajatteleminen 
on identiteetin syvyyssuunnan kehittymiselle oleellista. Kyseisenlaista 
tietoisuuden kehittymistä tulee kasvatustyön kautta edistää. 

Viitaten Tayloriin (1989) ja MacIntyreen (1985) Golmohamad 
nostaa esiin orientoitumisen hyvään ja kunnioituksen muita kansa- 
laisia kohtaan maailmankansalaisen identiteetin keskeisimpinä piir- 
teinä. Aktiivisena kansalaisena olemiselle yksilön suhde hyvään on 
perustavanlaatuista. Yksilön identiteetin, minän ja asianomaiselle 
merkityksellisen hyvän välillä on korrelaatiosuhde, mistä muodostuu 
kertomus elämän ykseydestä. Tiloilla, joissa yksilö elää kuten perheellä, 
naapurustolla, kaupungilla on vaikutusta siihen, miten henkilön pyrki- 
mys universaaliin hyvään alkaa. Oleellista on kypsyä näkemään elämä 
vaisuuteen. Kysymys on syvästä identiteetin tasosta. Kuitenkin jännite 
on olemassa universaalin ja kansallisuuteen sidotun kansalaisuuden 
välillä. Käsitteellisesti eheytetty minä merkitsee yhteisöpiirin laajene- 
mista ja kulttuurisen moninaisuuden kohtaamisen mahdollisuutta. 

Eheytetty minä tulkitaan inhimilliseksi tarpeeksi merkityksestä ja 
tarkoituksesta, mikä tarkoittaa korkean asteen minuuden kypsyyttä. 
Danesh jaottelee tässä yhteydessä eheytyneen minän pääasiallisiin 
inhimillisiin voimiin kuten tietoon, rakkauteen ja tahtoon sekä ensi- 
sijaisiin inhimillisiin suhteisiin kuten minuus, ihmissuhteet ja aika. 
Eheytyneellä minuudella hän tarkoittaa näiden tekijöiden synteesiä 
yksilön persoonassa, joka ilmenee ihmisen oivalluksessa parantaa yk- 
silön elämää yhteisöllisellä elämällä. Kysymys on ruumiin ja mielen 

sekä sielun ykseydestä. Hänen mukaansa me olemme itsessämme 
universumi ja yksilölliset kokemuksemme ovat pääasiassa yhteisiä 
muiden kanssa. (Danesh 1997, 160-170; Golmohamad 2004.) 
Totuus, ykseys ja palvelu ovat Daneshin mukaan perustavia eet- 
tisen kasvun periaatteita. Ne auttavat minuuden suuntautumisessa 
hyvään ja siinä, miten ihminen ymmärtää elämänsä kertomuksen ja 
sen suhteen toisiin kokonaisuutena. Ihmisellä on edellytykset jalostaa 
pelon ja vihan tunteensa positiiviseksi voimaksi asettamalla tunteensa 
mielensä kontrolliin. Daneshin mukaan integroituneeseen minuuteen 
kypsyminen on mahdollinen spirituaalisen prosessin kautta. 
Spirituaalinen prosessi, joka on ymmärrettävissä eheytyneen 
minän metaforiseksi näkökulmaksi, on yhtäpitävästi Daneshin, Nus- 
baumin ja Taylorin sisäkkäisten kehien kaltainen. Kysymys ei ole pai- 
kallisesta identiteetistä luopumisesta vaan itsensä näkemisestä suhteessa 
toisten muodostamaan kehään. Prosessi on yksilön tietoisuuden laaje- 
nemista kohti koko ihmiskunnan sisäänsä sulkevaa kehää. Kasvatuksen 
näkökulmasta ihmisen on opittava ymmärtämään samanlaisuutta ja 
erilaisuutta edistyäkseen kehällisesti kohti kosmopoliittisuutta. Vahva 
erilaisuuden ilmentymien tuntemus tuottaa ymmärrystä kaikkia yh- 
distävistä tavoitteista. Toisten ihmisten kertomusten tuntemus opettaa 
hyväksyntää ja empaattisuutta eli transformoitumista kohti hyvää. 
Tämä on maailman kansalaisuuden identiteetin ydintä. (Golmohamad 


2004; Taylor 1983, 60-77.) 


Maailmankansalaisuus kulttuurien välisenä dialogina 


Euroopan neuvoston asiakirjassa maailmankansalaisuuden ja identi- 
teetin suhde kuvataan kulttuurien välisenä dialogina. Tällä tarkoite- 
taan avointa ja keskinäiseen kunnioitukseen perustuvaa näkemysten 
vaihtamista etnisesti, kulttuurisesti, uskonnollisesti ja kielellisesti 
toisistaan poikkeavien yksilöiden ja ryhmien kesken. Arvoperus- 
tana ovat molemminpuolinen ymmärtäminen ja kunnioitus sekä 
ilmaisunvapaus ja toisten kuunteleminen. Sen katsotaan koskettavan 

kaikkia identiteetin tasoja yhteiskuntien sisällä ja yhteiskuntien välillä 
maailmanlaajuisesti. Vaikka kysymyksessä ei olekaan uusi näkökulma 
ihmisyyteen, nykytilanne on tehnyt pluralismista, suvaitsevaisuudesta 
ja avarakatseisuudesta merkittävämpiä kansalaiskasvatuksen tavoitteita 
kuin koskaan ennen. (Anon 2008, 10-17.) 

Kulttuurien välinen dialogi nähdään dynaamisena tekijänä ihmis- 
oikeuksien täydelle kunnioittamiselle, demokratialle ja laillisuudelle. 
Inklusiivisen yhteiskunnan katsotaan perustuvan juuri kulttuurien 
väliselle dialogille, joiden yksilöiden identiteettiin ei kuulu toisten 
marginalisoiminen ja määritteleminen ulkopuolisiksi. 

Keskinäinen avoimuus ja jakaminen syntyvät dialogisessa suh- 
teessa kulttuurien välillä. Dialogisuutta kuvataan välineeksi, jolla 
saavutetaan aiempaan verraten uusi identiteetin tasapaino, joka avaa 
kerrostumia identiteettiin. Dialogisuus nähdään myös keinona pysyä 
avoimena modernin yhteiskunnan asettamille haasteille. Kulttuuri- 
en välistä dialogia ei aseteta patenttiratkaisuksi kaikenlaisen pahan 
torjumiseksi. Kuitenkin dialogittomuutta pidetään stereotyyppisten 
ennakkoluulojen ja kaikenlaisen diskriminoinnin kasvualustana. 


Maailmankansalaisuus kosmopoliittisena orientaationa 


Suomalaisessa aineistossa maailmankansalaisuudella nähdään olevan 
sekä ymmärtämisen että kokemisen tasot. Kysymyksessä on useista 
näkökulmista koostuva käsite, jonka ytimessä on identifioituminen 
ympäröivään maailmaan. Asiallisesti voitaisiin puhua myös kosmo- 
poliittisesta orientaatiosta, millä tarkoitetaan käytännössä samaa kuin 
maailmankansalaisuus. (Jääskeläinen 2011.) 

Maailmankansalaisuus avautuu useisiin suuntiin. Se on kykyä 
kulttuurisen erilaisuuden kohtaamiseen ja toiseuteen eläytymistä. Se on 
eettisesti värittynyttä ympäristövastuuta korostavaa universaalisuutta. 
Se on paikallisuuden liittämistä maailmanlaajuiseen vastuullisuuteen. 
Se on globaalia kansalaisyhteiskuntatoimintaa. Se on kansallisvaltioon 
sitoutumisen laajentamista kohti maailmanvaltion kansalaisuutta. Se 

on ylikansallisen vapaan talouden arvostamista. Se on yksilöllisyyden 
arvostamista ja kunnioittamista. 

Maailmankansalaisuus on myös osaamista, jolla tarkoitetaan laa- 
jahkoja valmiuskokonaisuuksia, jotka ylittävät oppiainerajat ja eivät 
rajoitu vain tietoihin ja taitoihin (Halinen 2011.). Siksi puhutaan maa- 
ilmankansalaisuuden kompetensseista. Näitä ovat interkulttuurinen 
osaaminen, kestävä elämäntapa, yhteiskunnallinen osaaminen, globaali 
vastuullisuus, kehityskumppanina toimimista ja talousosaamisesta. 
(Jääskeläinen 2011.) Kysymys on yksilön valmiudesta toimia mah- 
dollisuuksiensa mukaan tarkoituksenmukaisesti kussakin tilanteessa 
(Halinen 2011.). 

Maailmankansalaisuuteen sisällytetyillä kompetensseilla on sekä 
yhteiskunnallinen että yksilöllinen näkökulmansa. 


Identiteetti universaalien arvojen ohjaamana 
Euroopan neuvoston asiakirjassa määritellään identiteetti monitahoi- 
seksi (Complex) ja kontekstiltaan herkäksi eri elementtien yhdistelmäk- 
si (Anon 2008, 18.). Monitahoisuudella tarkoitetaan sekä ihmisten 
ainutlaatuisuutta että ihmisten keskinäistä erilaisuutta. Identiteetillä 
kuvataan ihmisiä sosiaalisina toimijoina suhteessa toisiinsa. Identi- 
teettiin luettava yksilöiden inhimillinen arvokkuus (dignity) katsotaan 
yhteiskunnan perustavaksi arvoksi. 

Identiteetti nähdään yksilöiden omina valintoina. Oikeus valita 
oma kulttuurinen viitekehyksensä, johon identiteetin katsotaan kyt- 
keytyvän, on modernin demokraattisen yhteiskunnan peruspiirre. 
Vaikka ihmiset edelleenkin kantavat kotitaustansa luomaa identiteet- 
tiä, ihmisille kuuluu periaatteellinen oikeus määritellä identiteettinsä 
uudelleen myös elämän eri vaiheissa. Tämä tarkoittaa sitä, ettei yksilöä 
saa vastoin vapaata tahtoaan pakottaa identifioitumaan mihinkään 
tiettyyn ryhmään, näkemykseen, yhteisöön tai ajattelutapaan. Ai- 
noana identiteettiä rajoittavana tekijänä ovat universaalit arvot kuten 
ihmisoikeudet, demokratia ja lakien noudattaminen. 

Käytännössä universaalien arvojen katsotaan toteutuvan oman 
ainutkertaisen identiteettinsä omaavien ihmisten keskinäisessä avoi- 
muudessa ja jakamisessa, jotka ovat kulttuurisen viitekehyksen pe- 
rusäännöt. Keskinäinen kunnioittaminen koskee niin yksilöitä kuin 
heidän muodostamiaan ryhmiä. 


Identiteetti toden ymmärtämisenä 


Suomalaisen aineiston mukaan maantieteellisiin etäisyyksiin rajoittu- 
maton ihmisten keskinäinen riippuvuus asettaa eettisyyden modernin 
ihmisen identiteetin keskiöön. Oikeudenmukaisuus, rehellisyys, viisaus 
ja kohtuullisuus nähdään ihmisten välisissä suhteissa merkittäviksi 
arvoiksi. (Flo & Shabrokh 2011.) 

Yksilötasolla eettisyys tarkoittaa reflektoivaa suhdetta ja dialogista 
otetta siihen, mitä maailmankansalaisuus on asianomaiselle. Kysymys 
on rehellisestä ja hyvin perustellusta sitoutumisesta eettisiin valin- 
toihin. Tähän yksilö tarvitsee luotettavaa tietoa asioiden todellisesta 
luonteesta ja vaikutussuhteista. 

Luotettava tieto tarkoittaa henkilön ymmärrystä todesta. Luotet- 
tava tieto tarkoittaa maailmankuvan totuudellisuutta ja sen pätevyyden 
perustelemista ja ennakko-oletusten kriittistä tarkastelua. Yksilöllä 
tulee olla valmiutta arvioida tiedon laatua, ei vain yleisellä tasolla vaan 
henkilökohtaisesti kysymyksiä asettaen ja keskustellen. Viimekädessä 
prosessi tarkoittaa hyvän ja pahan analyyttistä ja kurinalaista erotte- 
lutaitoa, erilaisten vaihtoehtojen näkemistä ja rohkeutta omaksua 
oikeaksi näkemänsä vaihtoehto. (Kaihari & Virta 2011.) 

Aktiiviseen tietokäsitykseen sisällytetään vahva yhteiskuntakriit- 
tinen piirre. Tällä tarkoitetaan yhteiskunnallisten vakiintuneiden rat- 
kaisujen kyseenalaistamista, mutta myös kykyä tuottaa monipuolisia 
näkökulmia ja tulkintoja. Erilaisia näkökulmia hyödyntävä prosessi ei 
ole itsetarkoituksellinen vaan sen tavoitteena on oikeudenmukaiseen 

Vaikka loogisen päättelyn käyttäminen nähdään keskeisimpänä 
työkaluna ymmärrettävän vaihtoehdon valinnalle, tämä ei tarkoita sitä, 
että logiikan käyttämisen katsottaisiin ratkaisevan nuoria askarruttavia 
arjen kysymyksiä. Kuitenkin vastaus siihen, mikä pohjimmiltaan rat- 
ja velvollisuus torjutaan epämääräisinä. 

Oikean vaihtoehdon löytäminen ei maailmankansalaisen etiikassa 
ole arvo sinänsä vaan väline. Prosessin tavoitteena on löytää ihmisiä 
ja ihmiskuntaa yhdistäviä tekijöitä oikeudenmukaisuuden ja yhteisen 
kaikkia sitovan arvopohjan saavuttamiseksi. Välineellisyys tarkoittaa 
myös maailmanlaajuisten eettisten kysymysten ajatusten vaihdon 
tuottamista. 


Kulttuurien välinen osaaminen 


Sekä suomalaisessa että Euroopan neuvoston aineistossa ihmisten 
välinen toiminnallinen vuorovaikutus asetetaan keskeiseksi osaksi 
kulttuurien välistä oppimista. Käsitteellisesti tällä tarkoitetaan nä- 
kökulmaa, jossa huomion kohteina ovat kulttuurien väliset yhtey- 
det eivätkä niinkään erot kuten usein monikulttuurisuus tulkitaan. 
Kulttuurien välisyys on yhteisöllisyyden käsite, jossa toiseus on jotain 
hyvin tuttua ja vuorovaikutuksen innoittaja. (Hartikainen & Mattila 
2011; Anon 2008, 25—30.) 

Kulttuurien välisyys sopii hyvin kuvaamaan identiteettiä näihin 
molempiin sisältyvän kerroksellisuuden vuoksi. Molemmissa ovat yksi- 
lön, yhteisön ja universaalisuuden tasot, joilla dialogisuuden katsotaan 
voimistavan yksilöiden identiteettejä. Kokemusta osallisuudesta ja vai- 
kuttamisesta pidetään merkityksellisenä identiteetin vahvistumiselle. 

Interkulttuurisuuden monikerroksisuutta ilmentää myös se, että 
siihen sisällytetään suomalaisen ja eurooppalaisen kulttuuri-iden- 
titeetin ontologian ymmärtäminen, oman kulttuuri-identiteetin 
löytäminen ja kulttuurien ja kansojen välisessä vuorovaikutuksessa 
toimiminen. 

Kulttuurien välisellä oppimisella ja osaamisella tavoitellaan syväl- 
listä muutosta, transformaatiota, toisen kohtaamisessa. Erityishuomion 
kohteena on tällöin yksilön valmius ja tahto kehittää osaamistaan 
yhdessä toisten kanssa. Transformaatiota tavoitellaan hänen asenteis- 
saan. Interkulttuurinen oppiminen on mitä suurimassa määrin myös 
arvojen reflektoivaa käsittelyä. 

Suomalaisen perusopetuksen asiakirjoissa interkulttuurisen 
identiteetin kehittäminen on otettu vain ohuesti huomioon. Tosin 
useiden oppiaineiden — maantieto, uskonto, historia ja musiikki - 
taitotavoitteisiin on sisään rakennettu kulttuurien välisiä valmiuksia 
tukevia elementtejä kuten esimerkiksi suhtautumista myönteisesti 
vieraisiin maihin ja kansoihin tai kansainvälisen yhteisymmärryksen 
merkityksen ymmärtämistä. Kieliaineissa tavoitellaan kansainvälisen 
toimintakyvyn valmiutta, mikä on dokumentoitu kulttuurien välisen 
osaamisen taitotavoitteissa vuodelta 2011 ”A Framework of Reference 
Jor Pluralistic Approaches to Languages and Cultures’ (Anon 2012.). 
Kuitenkin maailmankansalaisuuden identiteetin rakentaminen jäte- 
tään lähes huomiotta. Se, mitä mainintana tuodaan esille, rakennetaan 
monikulttuurisuuskäsitteen sisään ja puheelle kansainvälisessä yhtei- 
sössä toimimiselle. Toisin kuin suomalaisissa opetussuunnitelman pe- 
rusteissa kansainvälisissä asiakirjoissa interkulttuurisuudella on sijansa. 


Erityiskorostuksia 


Suomalaisessa aineistossa on erityisnäkökulmia maailmankansalai- 
suuden ja identiteetin väliseen suhteen, joita ei ole eksplikoitu esiin 
elämäntapaan, taloudenpitoon ja valmiuksiin toimia yhteiskunnassa. 
Suomalaisessa aineistossa korostetaan erityisesti kriittistä suhdetta 
yhteiskuntaan. 

Vastaavasti Euroopan neuvoston aineistossa demokraattinen 
kansalaisuus, vähemmistöjen asema ja kielelliset valmiudet sekä ak- 
tiivinen kansalaisuus ovat näkökohtia, joille omistetaan suomalaista 

aineistoa painotetummin huomiota. Perusasteen koulutuksen tehtävän 
yhteydessä korostetaan nuorison kasvattamista aktiivisuuteen eikä 
kapea-alaisesti vain työelämän palvelukseen. Aktiiviseksi kansalaiseksi 
ohjaamisella tarkoitetaan erityisesti sosiaalisten valmiuksien, demo- 
kratian perusarvojen ja näitä tukevien strategioiden kehittämistä. 

Toisin kuin suomalaisessa aineistossa Euroopan neuvoston asia- 
kirjassa korostetaan historian, kielikasvatuksen ja uskonnon opetuksen 
merkitystä relevantteina oppiaineina. Näiden merkitystä perustellaan 
ennakkoluulojen välttämisellä. Kyseisten oppiaineiden asettaminen 
kulttuurien väliseen yhteyteen asiakirjan ja sen viittaaman Euroo- 
pan ministerineuvoston näkemyksen mukaan auttaa parantamaan 
kulttuurien välistä ymmärrystä, etiikan perusteita ja demokraattista 
kansalaisuutta. (Anon 2008, 31.) Toisaalta suomalaisessa maailman- 
kansalaisuutta sivuavassa tutkimuksessa todetaan etnisten ja uskon- 
nollisten ryhmien identiteetin vahvistuminen (Hietala 1997, 47). 

Tyypillisesti suomalaista korostusta on puolestaan puhe maail- 
mankansalaisen identiteetistä kestävänä elämäntapana, jossa oleellista 
on ihmisen asettaminen osaksi luonnon kokonaisuutta. Tämä sisältää 
universaalin vastuun sekä luonnon ekosysteemin säilymisestä että 
kulttuurien monimuotoisuudesta. Vastuullisuus ei ole vain nyt hetken 
maantieteellinen kysymys vaan sillä on tulevaisuuteen suuntautuva 
näkökulma. Nyt elävät ihmiset ovat vastuussa seuraaville sukupolville 
ekosysteemin ja kulttuurien monimuotoisuuden säilymisestä. (Hout- 
sonen & Jääskeläinen 2011.) 
on se, että yksilö omaksuu itselleen tavan ajatella ekologisesti. Iden- 
titeetin kolmiportaisen mallin mukaisesti ekologiseen ajattelutapaan 
kasvetaan lähiympäristön havainnoinnista koko ihmiskuntaa koskevien 
ekologisten ja kulttuuristen kysymysten asettamiseen ja ratkaisumallien 
valintoihin. (Houtsonen & Jääskeläinen 2011.) 

Narratiivisen lähestymistavan katsotaan palvelevan kestävän elä- 
mäntavan omaksumista. Vastauksen hakeminen omaa kulttuurista 
taustaa koskeviin kysymyksiin on katsottu merkittäväksi. Hyödyllistä 
on niin ikään se, että yksilö selvittää sitä, mihin hän haluaa sitoutua 

ja mitkä ovat ne sosiaaliset suhteet, joiden kanssa hän sitoutumistaan 
toteuttaa. (Houtsonen & Jääskeläinen 2011.) 


vaan ymmärrykseen perustuva ratkaisu. Taloudellisesti kestävän kulu- 
tuskulttuurin omaksumisen taustalla tulee olla globaalin taloudellisen 
toiminnan tuntemus ja omakohtaista näkemystä tämän kytkeytymises- 
tä paikalliseen talouteen. Omien valintojen perusta oikeudenmukaisen 
ja kestävän maailmantalouden puolesta on varsin abstraktin globaalin 
ja lokaalin talouden keskinäisten vaikutussuhteiden ymmärtämisessä. 

Yhteisen hyvän rakentamiseen sitoutuminen yli kieli- ja kulttuu- 
rirajojen katsotaan kestävän kehityksen liittoutujan identiteetin piir- 
teeksi. Sitoutumisen katsotaan puolestaan olevan valintoja, vastuuta 
ja toimintaa. Kestävän elämäntavan toteuttaminen on eksistentiaalista 
kysymyksenasettelua tyyliin, mikä elämässä on todella tärkeää. Myös 
tältä pohjalta voi havaita muutosmahdollisuuksia, minkä realisoiminen 
tarvitsee tuekseen yhteisön. 

Puheessa maailmankansalaisen talousosaamisesta peruskysymyk- 
seksi nostetaan henkilön oman lähiympäristön ja maailmantalouden 
välisen sidoksen ymmärtäminen. Kokemukseen perustuvana ihmisen 
identiteetti nähdään ensisijaisesti paikalliseksi, mutta horisontaalisesti 
ja tiedollisesti identiteetti saattaa olla globaali. Kuitenkin vasta näiden 
transformoituminen tuottaa aidon maailmankansalaisen taloudellisen 
identiteetin. (Arola 2011.) 

Kansantaloustieteen edustama tapa tarkastella taloudellisia il- 
miöitä on globaali. Valtiollisista ja kulttuurisista rajoista riippumatta 
kansantaloustieteen käsitteet pätevät kysymysten asettelussa ja niiden 
ratkaisukeinojen löytämisessä. Nimenomaan talouden globalisoitu- 
minen on luonut koulutuksellisen tarpeen kansalaisten universaalisen 
ajattelun kehittämiselle. Maailmaa tarkastellaan yhä voittopuolisem- 
min talouden kautta, mikä sekin on korostanut taloudelliseen ajatte- 
luun kehittämisen asemaa. 

Vaikka varsinaisesti kansantalouden teoreettista tietoa ei pidetä- 
kään maailmankansalaisen peruskysymyksenä, yhä tärkeämmäksi ovat 

nousseet tiedon käyttämisen valmiudet muutosten ymmärtämisessä. 
Yhä vaikeammin ratkaistavat kriisit, epävakaus, talouden uusjako, 
vapaa kilpailu ja seurausten leviäminen lähes reaaliaikaisesti luovat 
tarpeen kansantaloudellisen tiedon käytölle. 

Puhe kasvun rajoista ja kansantalouksien jatkuvasta kasvun vält- 
tämättömyydestä sekä kansainvälisten suuryritysten vaikutusvallasta 
ovat tuoneet maailmankansalaisen taloudelliseen osaamiseen eettisen 
haasteen ja tarpeen arvojen käsittelyyn. Tämä tarkoittaa niukkuuden 
ongelman ratkaisemiseen osallistumista. 

Yhteiskunnallisen osaamisen näkökulmasta maailmankansalaisuus 
määritellään yhtäällä osaamiseksi toisaalla normaaliksi elämänhallin- 
naksi. Identiteetin näkökulmasta tämä tarkoittaa ideaalitasolla yksilön 
lojaalia, harkitsevaa, valveutunutta, toimintakykyistä ja aktiivista 
suhdetta ihmiskuntaan. (Kaihari & Virta 2011.) 

Asenteellisesti yhteiskunnallinen osaaminen tarkoittaa jousta- 
vuutta, toisten arvostamista ja vertaisuutta suhteessa toisiin. Yksilön 
oma kulttuuri-identiteetti on vaikuttava tekijä siihen, että hän kasvaa 
globaalisti vastuuntuntoiseksi ja laajasti sosiaalisesti tiedostavaksi. 

Sosiaalisesti maailmankansalaiselta edellytetään kehittyneitä ja 
monipuolisia valmiuksia. Kielellistä osaamista sekä vuorovaikutus- 
taitoja pidetään keskeisinä. Sosiaalisissa valmiuksissa on nostettu yhä 
merkityksellisempään asemaan konfliktien ratkaisuvalmiudet, mikä 
edellyttää neuvottelu- ja keskustelutaitoja. Käytännöllistä sosiaalisuutta 
osallisuuden tunne ja toisessa päässä yksilöllä on hyvin tavanomaisen 
yhteiskunnallisen aktiivisuuden lisäksi hyvin monipuoliset ja monita- 
soiset forumit, joilla hän toimii. Kuitenkin tunnusomaista maailman- 
kansalaiselle on toimiminen muilla kuin perinteisillä edustuksellisen 
demokratian ja muotojen forumeilla. 

Maailmankansalaisen yhteiskunnallinen osaaminen rakentuu län- 
tisille ja osin universaaleille arvoille. Näitä ovat tasa-arvo, demokratia, 
laillisuus, ihmisoikeudet, syrjinnän vastustaminen, vastuullisuus ja 
moraalisten arvojen kunnioittaminen. Valmius arvioida toiminnan 

arvosidonnaista. Minäkuvallisesti tämä tarkoittaa luottamusta omiin 
edellytyksiin suoriutua tehtävästä ja muutoksen mahdollisuuteen. 


Vuorovaikutuksellista rohkeutta 


Maailmankansalaisuuden ja identiteetin välisen suhteen tarkastelussa 
nousi esiin yksilön sisäistämien arvojen ja päämäärien keskeisyys. 
Teoriataustassa, Euroopan neuvoston ja suomalaisessa aineistoissa 
maailmankansalaiselle katsotaan kuuluvan kollektiivisuuteen viittaavat 
yleisesti hyväksytyt universaalit arvot. Yksilökeskeisyyteen viittaa- 
vasti tähdennetään kunkin oikeutta valita identiteettinsä ja muuttaa 
identiteettiään elämänkaarensa eri vaiheissa. Käsitteellisesti puhutaan 
eheytyneestä minuudesta, joka sulkee sisäänsä identiteetin moniker- 
roksisuuden ja toiminnallisen suhteen ympäristöön. 


Taulukko 1. Maailmankansalaisuuden ja identiteetin suhdetta kuvaavia piir- 
teitä asiakirjoissa White Paper on Intercultural Dialogue ”Living Together as 
Eguals in Dignity” vuodelta 2008 ja Koulu kohtaa maailman Mitä osaamista 
maailmankansalainen tarvitsee? vuodelta 2011. 

Maailmankansalaisuuden katsotaan tarkoittavan persoonakoh- 
taista moninaisuuden kohtaamista ja tarvitsevan toteutuakseen yh- 
teisöllisyyttä. Erityisesti Euroopan neuvoston aineistossa korostuu 
avoimen kulttuurien välisen dialogin merkitys. Eetokseltaan aineisto 
on Golmohamadkin esittämiä näkemyksiä mukaileva. Suomalainen 
aineisto on eetokseltaan Hugonnierin esittämien korostusten suuntai- 
nen ja rakentuu hyvin pitkälti metakognitiivisten valmiuksien kehit- 
tämisen perustalle. Erityispiirteenä on ylipäätänsä kriittisen ajattelun 
korostaminen. 

Opetussuunnitelman perusteiden näkökulmasta käytetyssä tausta- 
kirjallisuudessa asemoiduttiin selvästi kyseenalaistavammin formaalin 
koulutusorganisaation edellytyksiin vastata yksilön identiteetin raken- 
tamisen tukemisesta maailmankansalaisena kuin Euroopan neuvoston 
ja opetushallituksen aineistoissa. Humanististen aineiden — historia, 
kielikasvatus ja uskonto — positiivinen merkitys kulttuurien kohtaa- 
misen kehitykselle tuodaan Euroopan neuvoston aineistossa esille. 
Vastaavasti yksilön ekologinen ja taloudellinen suhde ympäristöön 
korostuu suomalaisessa aineistossa. 

Maailmankansalaisuuden ja identiteetin suhteen tarkastelu antaa 
viitettä siitä, että opetussuunnitelmissa ja oppimisympäristöjen toteut- 
tamisessa tulisi aina olla läsnä oppilaiden tukeminen kokemukselli- 
sessa liikkeessä olevaan vuorovaikutukseen, jonka suuntana on oman 
identiteetin monikerroksinen tiedostaminen. Ennakoimattomissa 
muutoksissa selviytyäkseen ihmisen tulisi saada identiteetiltään kasvaa 
eettisesti korkeatasoiseksi ja syvällistä kosmopoliittista ymmärrystä 
omaavaksi sekä monipuolista kulttuurien keskinäistä dialogia toteut- 
tavaksi persoonaksi. 


Identiteetistä informaatiolukutaitoon — 135 


Lähteet 


Anon. (2001) Global Education Network Europe <http://www.gene.eu/>. 
Luettu 12.3.2013. 

Anon. (2008). White Paper on Intercultural Dialogue ”Living Together As 
Eguals in Dignity” Strasbourg: Council of Europe, <http://www.coe. 
int/t/dg4/intercultural/source/ white%20paper final revised en.pdf>. 
Luettu 3.2.2013. 

Anon. (2012). A Framework of Reference for Pluralistic Approaches to Languages 
and Cultures <www.tandfonline.com/doi/abs/10.1080/17501229.2012. 
725252>. Luettu 5.5.2013. 

Arola, P. (2011). Maailmankansalaisen talousosaaminen. Teoksessa L. Jääs- 
keläinen & T. Repo (toim.), Koulu Kohtaa maailman. Mitä osaamista 
maailmankansalainen tarvitsee? Opetushallituksen julkaisuja 2011:16, 
96-99 Helsinki: Opetushallitus. 

Bauman, Z. (2000). Globalization The human conseguences. London: Polity 
Press. 

Capella, J.-R. (2000.) Globalization, A Fading Citizenship. Teoksessa N. 
C. Burbules, C. A. Torres (toim.) Globalization and education critical 
perspectives, 227-251. New York: Routledge. 

Cheng, K.-M. (2007). The Postindustrial Workplace and Challenges to 
Education. Teoksessa M. Sudrez-Orozco (toim.) Learning in the global 
era International Perspectives on Globalization and Education, 175-191. 
London: University of California Press. 

Danesh, H. B. (1997). The psychology of spirituality, from divided self to inte- 
grated self. Winacht: Landegg Academy Press. 

Delanty, G. (2000). Citizenship in a global age: society, culture, politics. Buc- 
kingham: Open University Press. 

Elo, P & Shabrokh, H. (2011). Maailmankansalaisen etiikka. Teoksessa: L. 
Jääskeläinen & T. Repo (toim.), Koulu Kohtaa maailman. Mitä osaamista 
maailmankansalainen tarvitsee? Opetushallituksen julkaisuja 2011:16, 
82-84. Helsinki: Opetushallitus. 

Forster, J. (2003).Globale Geschichtsperspektiven und soziale Identifikation. 
Teoksessa S. Popp & J. Forster (toim.) Curriculum Weltgeschichte : in- 
terdisziplinäre Zugänge zu einem global orientierten Geschichtsunterricht, 
105-121. Schwalbach: Wochenschau Verlag. 

Golmohamad, M. (2004). World Citizenship, identity and the notion of 
an integrated self. Studies in Philosophy and Education 23(), 131-148. 

Halinen, I. (2011). Kompetenssiajattelun lähtökohdista ja sen vaikutuksesta 
pedagogiikkaan. Teoksessa L. Jääskeläinen & T. Repo (toim.), Koulu 
Kohtaa maailman. Mitä osaamista maailmankansalainen tarvitsee? Ope- 
tushallituksen julkaisuja 2011:16, 76-84. Helsinki: Opetushallitus. 


136 — Eero Ropo, Eero Sormunen & Jannica Heinström (toim.) 


Hartikainen, M. & Mattila, P. (2011). Interkulttuurinen osaaminen. Teok- 
sessa L. Jääskeläinen & T. Repo (toim.) Koulu Kohtaa maailman. Mitä 
osaamista maailmankansalainen tarvitsee? Opetushallituksen julkaisuja 
2011:16, 85—89. Helsinki: Opetushallitus. 

Hietala, M. (1997). Globaalihistorian haaste. Teoksessa M. Hietala, J. Oika- 
rinen & H. Virtala (toim.) Arvot, analyysi, tulkinta, 41—49. Helsinki: 
Suomen Historiallinen Seura. 

Houtsonen, L. & Jääskeläinen L. (2011). Kestävä elämäntapa. Teoksessa L. 
Jääskeläinen & T. Repo (toim.) Koulu Kohtaa maailman. Mitä osaamista 
maailmankansalainen tarvitsee? Opetushallituksen julkaisuja 2011:16, 
90-95. Helsinki: Opetushallitus. 

Hugonnier, B. (2007). Globalization and Education: Can the World Meet the 
Challenge? Teoksessa M. Sudrez-Orozco (toim.) Learning in the global 
era International Perspectives on Globalization and Education, 137-157. 
London: University of California Press. 

Jääskeläinen, L. (2011). Globaalikasvatuksen teoreettista taustaa ja uusia 
näköaloja. Teoksessa L. Jääskeläinen & T. Repo (toim.) Koulu Kohtaa 
maailman. Mitä osaamista maailmankansalainen tarvitsee? Opetushalli- 
tuksen julkaisuja 2011:16, 119—127. Helsinki: Opetushallitus. 

Jääskeläinen, L. & Repo, T. (toim.) (2011). Koulu Kohtaa maailman. Teok- 
sessa L. Jääskeläinen & T. Repo (toim.) Mitä osaamista maailmankan- 
salainen tarvitsee? Helsinki: Opetushallituksen julkaisuja 2011:16. 

http://www.oph.fi/download/138412 Koulu kohtaa maailman.pdf. Luettu 
5.5.2013. 

Kaihari, K. & Virta, A. (2011). Maailmankansalaisen yhteiskunnallinen 
osaaminen. Teoksessa L. Jääskeläinen & T. Repo (toim.) Koulu Kohtaa 
maailman. Mitä osaamista maailmankansalainen tarvitsee? Opetushalli- 
tuksen julkaisuja 2011:16, 100—104. Helsinki: Opetushallitus. 

Mansilla, V. & Gardner, H., (2007). From Teaching Globalization to Nur- 
turing Global Consciousness. Teoksessa M. Sudrez-Orozco (toim.) 
Learning in the Global Era International Perspectives on Globalization and 
Education, 47-66. London: University of California Press. 

McNeill, W., (2003). Unvertraute Perspektiven. Zur Annäherung von evolu- 
tionstheoretischen Wissenschaften und Geschihtswissenschaft. Teoksessa 
S. Popp & J. Forster (toim.) Curriculum Weltgeschihte Globale Zugänge 
fir den Geschihtsunterrich, 17-35. Düsseldorf: Wochenschau Verlag. 

Meyer-Hamme, J. (2009). Historische Identitäten und Geschichtsunterricht 
Fallstudien zum Verhältnis von kultureller Zugehörigkeit, schulischen Anfor- 
derungen und individueller Verarbeitung. Idestein: Schulz-Kirchner Verlag. 

Suarez-Orozo, M. & Sattin, C. (2007). Introduction: Learning in the Global 
Era. Teoksessa M. Suárez-Orozco (toim.) Learning in the global era In- 
ternational Perspectives on Globalization and Education, 1-43. London: 
University of California Press. 


Identiteetistä informaatiolukutaitoon — 137 


Suutarinen, S. (2000). Kansallisen identiteetin opettaminen ja uuden vuo- 
situhannen haasteet. Teoksessa S. Suutarinen (toim.), Nuoresta pätevä 
kansalainen Yhteiskunnallinen opetus Suomen peruskoulussa IEA Civics 
— Nuori kansalainen tutkimuksen julkaisuja 1, 86-126. Jyväskylä: Kou- 
lutuksen tutkimuslaitos. 

Suutarinen, S. (2006). Tietopainotteisen kansalaiskasvatuksen aika ohi Suo- 
messa — miten kansalaiskasvatus uudistetaan? Teoksessa S. Suutarinen 
(toim.), Aktiiviseksi Kansalaiseksi Kansalaisvaikuttamisen haaste, 99-124. 
Juva: PS-kustannus. 

Siissmuth, R. (2007). On the Need for Teaching Intercultural Skills: Challen- 
ges for Education in a Globalizing World. Teoksessa M. Sudrez-Orozco 
(toim.) Learning in the global era International Perspectives on Globaliza- 
tion and Education, 195-212. London: University of California Press. 

Taylor, C. (1989). Sources of Self. Cambridge: Harvard University Press 

Virta, A. (2012). Historian didaktiikka tutkimusalueena Suomessa. Teoksessa 
Arto Kallioniemi & Arja Virta (toim.) Ainedidaktiikka tutkimuskohtee- 
na ja tiedonalana, 146-171. Kasvatusalan tutkimuksia 60. Jyväskylä: 
Suomen Kasvatustieteellinen Seura. 

Zambeta, E. (2006). The survival of nationalism in a globalized system. Glo- 
balization and nationalism in education, 59-88. New York: Routledge 
Falmer. 


138 — Eero Ropo, Eero Sormunen & Jannica Heinström (toim.) 


VALINTA JA ITSEYS 
ERIKSONISTA KIERKEGAARDIIN 


Heikki Mäki-Kulmala 


Johdanto 


Identiteetti ja sen rakentumisen ongelmat ovat olleet jo muutaman 
vuosikymmenen ajan monien yhteiskunta- tai käyttäytymistieteiden 
kiinnostuksen keskiössä. Taustalla on perinteisten instituutioiden ja 
traditioiden ”auran” rapistuminen. Suuret uskonnolliset, kulttuuriset 
tai poliittiset kertomukset eivät liioin anna ihmisille selkeitä samas- 
tumisen kohteita tai ohjaa heidän elämäänsä entiseen tapaan. Jälkit- 
raditionalistisessa yhteiskunnassa ei kaikkein arkipäiväisimpiäkään 
roolimalleja (isä, äiti, isoäiti, virkamies, opettaja) ja niihin kohdistuvia 
odotuksia voida pitää itsestään selvinä. Niinpä yhteiskunta- ja käyt- 
täytymistieteilijöiden puheessa toistuvat taajaan sellaiset käsitteet kuin 
”kyseenalaistaminen”, ”(itse)reflektio”, ”elämänpolitiikka”, ”itsen pro- 
jektit” sekä myös ”riski”, ”ontologinen turvattomuus”, ”elämänurien 
pirstoutuminen” tai ”prekarisoituminen”. (Erikson 1982, 239—257.) 

Yksi identiteettiä koskevan keskustelun avainhahmo on ollut 
saksalaissyntyinen, mutta kolmekymmentäluvulla Yhdysvaltoihin 
siirtynyt, Erik H. Erikson (1902-1994). Hän sai psykoanalyytikon 
koulutuksen Wienissä Anna Freudin (1895—1982) ohjauksessa. Oh- 


Identiteetistä informaatiolukutaitoon — 139 


jaajansa tavoin hän oli alusta pitäen erityisen kiinnostunut minästä, 
identiteetistä, niiden kehityksestä sekä kehityksen kriisivaiheista. Hän 
korosti psykoanalyysin valtavirrasta hieman poikkeavalla tapaa yksilön 
psykososiaalista kehitystä — psykoseksuaalisen rinnalla. (Côté & Levine 
2002, 91-97; Freud 1969.) 

Eriksonin mukaan psykoanalyysin alkuaikoina sen keskeinen 
ongelma ja kiinnostuksen kohde olivat ne neuroottiset ja hysteeriset 
ilmiöt, jotka aiheutuivat ihmisen ja ankaran moraalinormiston välisestä 
ristiriidasta. Mutta uudessa kotimaassaan tekemänsä kliinisen työn 
perusteella hän vakuuttui, että ihmismielen keskeisimmät kipupisteet 
olivat siirtymässä toisaalle. Ne ilmaistiin nyt kysymyksillä ”kuka/mikä 
minä olen”, ”mihin minä kuulun”, ”mitä minun pitäisi tehdä” tai 
”mihin minä kykenen”. (Erikson 1983, 15—43.) 

Jälkitraditionaalissa yhteiskunnassa, joka oli yhä painotetummin 
myös individualistinen yhteiskunta, ihminen oli Eriksonin mukaan 
jatkuvasti valintojen edessä. Tämän vuoksi hänen näkemyksiään on 
kiintoisaa verrata eräisiin Soren Kierkegaardin (1813—1855) keskei- 
siin ajatuskulkuihin, vaikka hän tuleekin jo perin erilaisesta ajasta ja 
maailmasta. Hän oli kuitenkin Valinnan Filosofi mahdollisimman 
suurilla alkukirjaimilla kirjoitettuina ja hän oli myös sivullinen, mies 
vailla perhettä, tointa tai selkeää yhteiskunnallista asemaa. Kierke- 
gaard oli myös intohimoinen individualisti — ihmisen itse asiassa 
ainoa tehtävä oli hänen mukaansa tulla omaksi itsekseen, itseydeksi, 
konkreettiseksi yksilöksi. 

Kierkegaardin ja Eriksonin (tai ”eriksonilaisten”) käsityksissä 
identiteetistä näyttäisi olevan paljon yhteisiä piirteitä. Mutta kuten 
koetan tuonnempana osoittaa, ratkaisevalla kohtaa heidän tiensä 
kuitenkin eroavat. Näin Kierkegaardin ajattelusta voisi nousta myös 
uusia ja kriittisiä näkökulmia nykyiseen identiteettikeskusteluun. 


140 — Eero Ropo, Eero Sormunen & Jannica Heinström (toim.) 


Identiteetti ja Erik H. Eriksonin elämänkaarimalli 


Erik H. Erikson esitti teoksessaan Lapsuus ja yhteiskunta (Chilhood 
and Society, 1950) elämänkaarimallin, johon yhä viitataan monissa 
tutkimuksissa ja oppikirjoissa. Sen mukaan ihmisen elämä jakautuu 
kahdeksaan kauteen, jota kutakin luonnehtii oma perusristiriitansa 
tai kriisinsä: 


Vauvaikä (0-1 v.): luottamus vs. epäluottamus 

Pikkulapsi-ikä (1-3 v.): Itsenäisyys vs. epäily ja häpeä 

Leikki-ikä (3-6 v.): Aloitteellisuus vs. syyllisyydentunne 
Varhainen kouluikä (6-12 v.): Ahkeruus vs. alemmuudentunne 
Nuoruus (12-20 v.): Identiteetti vs. roolidiffuusio 
Varhaisaikuisuus (20 — 30 v.): Läheisyys vs. eristäytyneisyys 
Keski-ikä (30—60 v.): Tuottavuus (”generatiivisuus”) vs. lamautu- 
minen 


Vanhuus (60 — v.): Minän eheys (integraatio) vs. epätoivo (inho) 


joko ratkaistaan niin, että kasvavasta kehittyy luottavainen, itsenäi- 
nen, aloitteellinen jne. ihminen — tai sitten hän ajautuu negatiivisiin 
”ratkaisuihin”, epäluottamukseen, häpeään, syyllisyydentuntoihin jne. 
Jos kasvava ihminen ei kykene ratkaisemaan kriisiään, se vaikeuttaa 
tai tekee jopa mahdottomaksi myös myöhäisemmän kehityksen. 
(Erikson 1982, 239-257.) 

Eriksonin mukaan identiteetin saavuttaminen oli nimenomaan 
nuoruusvuosien tehtävä. Ajatus vaikuttaa alkuun hieman oudolta ja 
ristiriitaiseltakin, koska toisaalta hänen mukaansa yksilön identiteetin 
kehitys jatkuu elämänkaaren kaikissa vaiheissa. Nyt on kuitenkin 
huomattava, että Erikson erotti identiteetissä kolme eri kerrostumaa: 
minäidentiteetti (egoidentiteetti), persoonallinen identiteetti ja sosiaalinen 
identiteetti. Nuoruusiän ydintehtävä on nyt saavuttaa nimenomaan 
minäidentiteetti ja voittaa roolihajaannus (role confusion, role diffusion). 

Egoidentiteetti on yksinkertaisimmillaan tunnetta minän ehey- 
destä ja jatkuvuudesta, mikä on ominaista jo pienille lapsille. Mutta 
pieni lapsi saavuttaa tämän tunteen yksinkertaisten samaistumien 
kautta. Hän samaistuu välittömästi omaan kehoonsa, nimeensä sekä 
tietenkin vanhempiinsa ja koko perheeseensä. Toisaalta hänen on lei- 
keissään helppo samaistua mitä erilaisimpiin ihmisiin, satuhahmoihin 
ja jopa elottomiin esineisiin. Tärkeimmät samaistumiset kuitenkin 
ankkuroivat hänet todellisuuteen niin, että hän pystyy erottamaan 
sen kuvitelmista. (Erikson 1980, 118—121.) 

Mutta aikaa myöten keskeisetkin samaistumiskohteet osoittautu- 
vat ongelmalliseksi ja samaistumisten kautta saatu ”identiteetti” alkaa 
näin murentua. Nuoruudessa ihmiselle avautuu avaramman maail- 
man horisontti sen monine, usein vastakkaisine mahdollisuuksineen 
ja ristiriitaisine vaatimuksineen. Lapsuuden aikaiset käskyt ja kiellot 
sekä niitä valvovat auktoriteetit eivät enää liioin riitä hallitsemaan 
omasta tiedostamattomasta kohoavia impulsseja. 

Lapsuuden ajan ”identiteetti” voidaan mieltää samaistumisen 
kohteeksi — tai lapsi sai ”identiteettinsä? kohteesta käsin. Eriksonin 
tarkoittaman minäidentiteetin muodostuminen on eräänlainen ”ko- 
pernikaaninen käänne”, kun ihminen alkaa tajuta, ettei hän olekaan 
samaistumisen kohde vaan joku/jokin, joka samaistuu. Niin kauan 
kuin ihmiselle ei ole muodostunut minäidentiteettiä, hän jää ulkoa 
ja sisältään tulevan satunnaisen ärsykevirran armoille. Hän on niin 
sanotusti milloin mitäkin. Lapsuus ja yhteiskunta -teoksessaan Erikson 
luonnehtii minäidentiteetiä seuraavasti: 


Eheytyminen, joka nyt tapahtuu minäidentiteetin muodossa, on 
enemmän kuin lapsuuden samaistamisten summa. Se on karttunut 
kokemus minän kyvystä integroida nämä samaistumiset ja libidon 
vaihtelut, syntymässä saaduista lahjoista kehittyneet kyvyt sekä so- 
siaalisten roolien tarjoamat mahdollisuudet. Minäidentiteettitunne 
on siis lisääntynyttä luottamista siihen, että sisäistä samuutta ja jat- 
kuvuutta vastaa samuus ja jatkuvuus yksilön merkityksessä toisille, 
mistä todistaa kouraantuntuva toivo ”urasta” (Erikson 1982, 249). 

Minäidentiteetti on Eriksonin mukaan tiedostamaton, yksityinen ja 
” näkymätön”. Persoonallinen identiteetti koostuu taas niistä valinnois- 
ta, rooleista ja samaistumisen kohteista (arvot, uskomukset, ideologia, 
urasuuntautuneisuus, tyyli tai kielenkäyttö), jotka ihminen omaksuu. 
Näin ihminen voi olla tietoinen persoonallisen identiteettinsä piir- 
teistä ja ne voivat olla näkyviä myös muille. Sosiaalinen identiteetti 
on nimensä mukaisesti vieläkin ”julkisemp?” ja sillä tarkoitetaan niitä 
”paikkoja”, asemia ja yhteisöjä, joihin yksilö katsoo itse kuuluvansa 
ja joihin hänet hyväksytään.! 


Kauppamatkustaja Willy Lomanin tapaus 


Roolihajaannuksesta puhuessaan Erikson viittasi Arthur Millerin 
näytelmään Kauppamatkustajan kuolema, jonka miespuolisista pää- 
henkilöistä kukaan ei ole saanut todellista otetta elämäänsä, vaikka 
ulkoisesti heidän asiansa näyttivätkin olevan jotakuinkin järjestyksessä. 
Kaiken taustalla on epämääräinen levottomuus ja tyytymättömyys, 
joka vaivaa ensi näkemältä pahiten kauppamatkustajan vanhempaa 
poikaa Biffiä. Maailmalla kierreltyään ja yhtä ja toista yriteltyään tämä 
on juuri palannut kotiin, missä äidin (Linda) ja pojan välille syntyy 
keskustelu (Erikson 1983, 131)?: 


Linda: — Kun kirjoitat tulostasi, hän (kauppamatkustaja, isä - HMK) 
on kuin itse aurinko. Hän puhuu tulevaisuudesta ja on aivan 
ihmeellinen. Mutta mitä lähemmäksi se päivä tulee, sitä her- 
mostuneempi hän on. Ja kun vihdoin olet tullut, hän alkaa 
vältellä ja on aivan kuin vihaisi sinua. Ehkä se johtuu siitä, 
että hän ei saa itsestään --- hän ei voi avata sydäntään sinulle. 


1. Cöten ja Levinen mukaan Eriksonin ego-käsite rinnastuu jossain määrin, joskaan 
ei yksikäsitteisesti, G.E. Meadin käsitteeseen ””, jolla hän tarkoitti itsen (Self) 
”sisäpuolta”. Persoonallinen identiteetti, josta Erikson saattoi käyttää termiä 
”self” olisi taas Meadin ”julkisen minän” (Me) vastine. (Côté & Levine 2002, 
100-108.) 

2. —Miespuolisilla päähenkilöillä tarkoitetaan tässä kauppamatkustaja Willy Lomania 
ja hänen poikiaan Biffiä ja Happyä. 


Identiteetistä informaatiolukutaitoon — 143 


Miksi te kaksi olette niin vihamielisiä toisillenne? Mistä se 


johtuu? 
Biff (vältellen): En minä ole vihamielinen, äiti. 
Linda: Mutta sinä tuskin ennätät sisään, niin te jo alatte riidellä. 
Biff: En tiedä, mistä se johtuu. En haluaisi olla sellainen. Koetan 


muuttua, äiti, ymmärräthän. 
Linda: Aiotko jäädä kotiin nyt? 


Biff: En tiedä vielä. Kunhan minä nyt vähän katselen, olisiko täällä 
mahdollisuuksia. 

Linda: Biff, et sinä voi ”katsella? koko ikääsi. 

Biff: En osaa rauhoittua, äiti, en osaa asettua elämään aloillani. 


(Miller 1980, 105—106.) 


Vaikka kauppamatkustaja Willy Loman on jotenkin kyennyt ulkoisesti 
”elämään aloillaan”, niin kuitenkin hänen mielialansa sekä käsitykset 
itsestään ja ympäristöstään ovat äärimmäisen epävakaita: Välillä hän 
pitää itseään loistotyyppinä ja myyntimiehistä parhaimpana — välillä 
taas hän pelkää kaikkien nauravan hänelle. Hän saattaa kuvailla teke- 
määnsä myyntikierrosta menestykseksi — ja pian sen jälkeen todeta, 
ettei hän ole päässyt lähellekään tavoitteitaan. Ajoittain hän on hyvin 
ylpeä pojistaan, mutta pian ne ovatkin hänen silmissään huijareita, 
elostelijoita tai saamattomia vetelyksiä. Hänen roolihajaannuksensa 
on itse asiassa syvempää ja traagisempaa kuin esimerkiksi poikansa 
Biffin. Viimemainittu kykenee kuitenkin erottamaan todellisuuden 
kuvitelmista, kun taas Willy Lomanilla tämä raja on auttamattomasti 
hämärtynyt. 

Lomanin miesväen vastakohtia ovat naapurissa asuva vakavarainen 
liikemies Charley sekä hänen poikansa Bernard, josta on tullut menes- 
tyvä lakimies. Niin he, kuten myös Willy Loman poikineen ovat tai 
pyrkivät olemaan periamerikkalaisia self-made miehiä, jotka uskovat 
valoisaan tulevaisuuteen tehden kunnianhimoisia suunnitelmia sen 
varalle. Mutta Lomanien ”suunnitelmat” ovat vain epämääräistä toivea- 
jattelua ja jonkin onnellisen sattuman odotusta. Willyn johtotähtenä 
onkin hänen vanhempi veljensä Ben, josta monien uhkarohkeiden 

hankkeiden myötä oli tullut rikas, amerikkalaisen unelman tiivistymä. 
Aivan selvää ei kuitenkaan ole, kuinka paljon tässä isoveljen hahmossa 
on totta ja kuinka paljon Willyn kuvitelmaa. 

Charley ja Bernard ovat taas esimerkkejä miehistä, jotka ovat 
ja myös tuntevat olevansa omalla alallaan. Samalla heillä on myös 
realistinen käsitys siitä, mitä elämässä eteenpäin pääseminen vaatii. 
Erikson tarkoittamassa mielessä he ovat saavuttaneet identiteettinsä. 
Charley ei ole kuitenkaan kovasydäminen, vaan on huolissaan naa- 
puristaan. Hän näkee Willyn tilanteen paljon paremmin kuin tämä 
itse ja koettaa myös auttaa tätä tarjoamalla työtä ja lainaamalla (itse 
asiassa lahjoittamalla) rahaa. Näin siitäkin huolimatta, että epävakaa 
Willy saattaa kohdella häntä väliin varsin töykeästi. 


James Marcia ja identiteettistatukset 


Lapsuus ja yhteiskunta -teoksessaan Erikson näki nuoruusiälle, siis 
nuoruusiän kriisille, kaksi mahdollista lopputulemaa — identiteetti 
joko saavutettiin tai sitten ei. Mutta myöhemmissä teoksissaan hänellä 
alkaa hahmottua myös kaksi muuta mahdollisuutta: Kriisi voidaan 
ikään kuin jäädyttää ja sen ratkaisua voidaan siirtää epämääräiseen 
tulevaisuuteen (moratorium). Toinen mahdollisuus on, että ihminen 
tarrautuu johonkin tarjolla olevaan identiteettivaihtoehtoon, pakot- 
tautuu siihen (foreclosure). (Erikson 1966, 129-130, Erikson 1980, 
119-120, 133-135.) * 

James Marcia muotoili 1960 -luvulla Eriksonin ajatusten pohjalta 
nelikentän, ristiintaulukoimalla kaksi dikotomista muuttujaa: a) onko 
nuori tutkinut tai koetellut (exploration) erilaisia vaihtoja — ja b) onko 
nuori sitoutunut (commitment) joihinkin valintoihinsa. Näin saadaan 
kaksi uutta tyyppiä eli identiteettistatusta (identity status), ”viivytetty 
sitoutuminen” (moratoriun) ja ”vaihtoehdottomuus” (foreclosure). 
(Marcia 1980, erit. 111—112.) 


3. Eriksonin mukaan esimerkiksi Martti Lutherin vuodet munkkina olivat rat- 
kaisun lykkäämisen aikaa. 

Taulukko 1. James Marcian identiteettistatukset 


Koetellut vaihto-ehtoja > E E 
Sitoutunut valintoihinsa | EI Kyllä 
Identiteettihajaannus Sitoutumisen lykkäämi- 
Ei (Identity confusion, iden- | nen 
tity diffusion) (Moratorium) 
Kyllä Vaihtoehdottomuus Saavutettu identiteetti 
y (Foreclosure) (Identity achieved) 


Kauppamatkustajan kuoleman Biffin tilaa voidaan pitää myös lykkää- 
misenä, onhan hänen elämänsä jatkuvaa kokeilua, aina vain uusien 
mahdollisuuksien etsintää. Tässä kaikessa kiinnittymättömyydessään 
tai juurettomuudessaan hän on kuitenkin aktiivinen ja hänen et- 
saattavat Marcian mukaan usein olla älyllisesti hyvin virkeitä, laajasti 
oppineita ja moraalisesti herkkiä. Myös kauppamatkustajan pojalla 
oli kaikki nämä tuntomerkit. Toisaalta he olivat lyhytjänteisiä, usein 
epäluotettavia ja heillä oli myös taipumusta masentuneisuuteen sekä 
joskus myös rikollisuuteen, mitkä piirteet olivat Biffissä varastelutai- 
pumusta myöden helposti tunnistettavissa (Kroger & Marcia 2011). 

Willy Lomania itseään voitaisiin pitää myös vaihtoehdottomana 
tai lainatun identiteetin omaavana ihmisenä. Hän yrittää epätoivoisesti 
olla amerikkalaisen unelmansa mukainen ja jäljitellä veljeään Beniä. Jos 
isoveli oli luonut omaisuutensa löytämällä kultaa Alaskasta tai timantteja 
Afrikasta, niin myös Willy haaveilee aina uusista, pitemmistä tai tuot- 
toisemmista myyntimatkoista. Usein ne vain tuottavat pettymyksen, jos 
tai pakottautua unelmaan kärjistyy näytelmässä siihen, kun Willy (taas 
kerran) kieltäytyy ottamasta vastaan Charleyn hänelle turvallista, mutta 
vaatimatonta työpaikkaa yrityksessään. Sen sijaan hän mieluummin 
*lainaa” tältä suurehkon summan rahaa maksaakseen henkivakuutus- 
maksunsa ja — kuten käy ilmi — voidakseen sen jälkeen surmata itsensä.“ 


4. Roolihajaannuksen tai epäselvän identiteetin piirteet ilmenevät voimakkaimmin 
Happyssa (Harold), perheen nuoremmassa pojassa, joka on elänyt isoveljensä 
varjossa, eikä ole vielä kyennyt irtautumaan edes kodistaan. 

Toisin kuin Erikson, jonka tutkimukset ovat joko kliinisiä tai pel- 
kästään teoreettisia, Marcia ja hänen kollegansa ovat tehneet runsaasti 
empiiristä, laajoja kyselyaineistoja ja tilastollisia menetelmiä käyttä- 
vää tutkimusta. Niiden tuloksena heiltä on ilmestynyt jo useampia 
kymmeniä merkittäviä tieteellisiä julkaisuja. Hän on kollegoineen 
kehitellyt empiirisiä kysymyspatteristoja sekä mittareita sille, miten 
hyvin ihminen on saavuttanut identiteettinsä (Ego Identity Incomplete 
Sentences Blank, EL-ISB) — tai millä tavoin eri statustyyppien piirteet 
ilmenevät eri ihmisissä (Identity Status Interview, ISI). Näin saadut 
”identiteettipistemäärät” ovat osoittautuneet monissa tapauksissa 
varsin selityskykyisiksi muuttujiksi, kun on tarkasteltu esimerkiksi 
collegeopiskelijoiden opintomenestystä, myöhempää etenemistä työu- 
ralla tai sitä, miten eri statustyyppeihin kuuluvat ihmiset ovat osanneet 
kohdata perheen perustamiseen ja yleisemmin ihmissuhteisiin liittyviä 
ongelmia. Kiinnostavia ovat olleet myös ne tutkimukset, joissa on 
selvitelty eri statustyyppien yhteyttä alkoholi- ja huumeongelmiin 
sekä rikollisuuteen. 

Aluksi Marcian ja hänen kollegojensa tutkimukset keskittyivät 
varsin suppeaan sosiaaliseen joukkoon — miespuolisiin, valkoihoisiin 
yliopisto-opiskelijoihin. Vähitellen tutkittavien alue on laajentunut 
käsittämään molemmat sukupuolet, erilaisia etnisiä, uskonnollisia 
ja ammatillisia ryhmiä. Vuosien myötä on avautunut myös ajallinen 
ulottuvuus, kun on tullut mahdolliseksi seurata erilaisten yksilöiden 
ja tyyppien elämää pidemmällä aikavälillä. 

Suurissa linjoissaan empiiristen tutkimusten tulokset ovat teo- 
reettisten odotusten mukaisia. Identiteettihajaannuksesta kärsivät ja 
kaltaisia vaikeuksia niin opiskelu- kuin työurallaan ja heillä on ollut 
selvästi suurempi riski ajautua huume- tai alkoholiriippuvuuteen. 
Mutta toisaalta myös vaihtoehdottomuuteen takertuneille ovat odot- 
tamattomat elämän ehtojen muutokset (työttömyys, sairastuminen, 
henkiset tai aineelliset menetykset) olleet poikkeuksellisen vaikeita 
kohdata. Niinpä Marcia ja hänen kollegansa ovat kuitenkin taipuvaisia 
pitämään ratkaisujaan lykänneitä kehittyneempinä persoonallisuuksina 

kuin vaihtoehdottomuuteen pysähtyneitä. Yhdeksi ongelmakohdaksi 
näissä tutkimuksissa on osoittautunut eron tekeminen vaihtoehdot- 
tomien ja identiteettinsä saavuttaneiden välille. Molemmat saattavat 
näyttää nuoruudessaan ja varhaisessa aikuisuudessaan ihmisiltä, jotka 
”tietävät mitä tahtovat” tai jotka ”ovat löytäneet paikkansa”. Tämä 
on merkille pantava, kun siirrymme tarkastelemaan Kierkegaardin 
ajattelua. (Schwarz 2001.) 


Søren Kierkegaard (lyhyesti ja laveasti) 


Soren Kierkegaard kuuluu Ludwig Feuerbachin (1804-1872) ja Karl 
Marxin (1818-1883) ohella omaperäisimpien ja tärkeimpien jälki- 
hegeliläisten ajattelijoiden joukkoon. Vaikka heidän näkemyksensä 
kehittyivät erilaisiin, tai jopa vastakkaisiin suuntiin, niin yksi yhtei- 
nen piirre heissä on: he pyrkivät ulos Hegelin kaiken käsittävästä ja 
(ainakin näennäisesti) kaiken selittävästä spekulatiivisesta systeemistä. 
Tämän mukaisesti he hylkäsivät Hegelin idealistisen lähtökohdan, 
jonka mukaan ajattelu ja oleminen olivat identtisiä, minkä perusteella 
koko todellisuus voitaisiin käsitteellistää ja käsittää jäännöksettömästi. 
Wittgensteinin lausahdusta mukaillen he halusivat ”takaisin rosoiselle 
pinnalle”, maailman ja ihmisen käsitteistä itse maailman ja ihmisen 
käsittämiseen tai pikemminkin kohtaamiseen. Näin Feuerbachin 
ajattelun keskiöön nousi aistimellinen/ materiaalinen ihminen ja 
Marxin mielenkiinto kohdistui taas yhteiskuntaan, erityisesti siihen 
miten ihmiset tuottivat elämänsä välttämättömät aineelliset ja henkiset 


edellytykset.’ 


5. Kierkegaardiin viittaaminen on hieman ongelmallista, koska hänen tuotantonsa 
koostuu kahdenlaisista teoksista. Niistä toiset, puhtaasti kristillisiksi katsotut 
teokset (esimerkiksi Rakkauden teot, Rakkauden teot ja Kärsimysten evankeliu- 
mi) hän kirjoitti ja julkaisi omalla nimellään. Filosofiset teoksensa hän julkaisi 
nimimerkeillä — ja joskus jopa niin, että kirjan teksteillä on eri nimimerkki 
kirjoittajana, toimittajana ja vielä julkaisijanakin. Nimimerkkien joukossa 
voi olla niin Johannes Climacus (Päättävä epätieteellinen jälkikirjoitus) kuin 
myös Anti-Climacus (Kuolemansairaus). Tämän omalaatuiselta vaikuttavan 
temppuilun takana on kuitenkin ajattelijan yksi perusvakaumus: eksistenssi ei 
ole järjestelmä. 

Kierkegaard puolestaan pyrki tavoittamaan konkreettisen yksilön, 
hänen sisäisyytensä tai itseytensä. Hänen filosofiansa ei ole tällaisen 
olion kuvailua, vaan kiihkeää ja omakohtaista pyrkimystä opastaa ja 
tulla itse konkreettiseksi ihmiseksi ja sisäisyydeksi — tavoittaa itseytensä 
kaikkien sitä koskevien ja sitä vääristävien kuvitelmien takaa. Itsey- 
deksi tulemisen solmukohtia olivat Kierkegaardin mukaan valinnat, 
joita hän luonnehti myös laadullisiksi hypyiksi (kvalitativt spring).* 

Tässä tulee esiin yksi kaikkein olennaisin vastakkaisuus Hegelin ja 
Kierkegaardin välillä: Jos nimittäin koko todellisuus voidaan Hegelin 
tarkoittamassa mielessä käsitteellistää ja käsittää, niin silloin logiikka 
sulkee piiriinsä koko todellisuuden — eli koko todellisuus näyttäisi 
olevan järjellistä. Tällaisessa maailmassa valinnat ikään kuin tasoittuvat 
voi valaista karkealla esimerkillä: Me emme valitse, onko esimerkiksi 
luku 254 tasan jaollinen kahdeksalla, vaan suoritamme laskutoimi- 
tuksen (varmuuden vuoksi pariin kertaan). Sen perusteella voimme 
aukottomasti päätellä, että näin ei ole, koska jakojäännökseksi jää luku 
kuusi. Valinnasta puhuminen tässä yhteydessä on pelkkää komiikkaa.” 

Edelleen Kierkegaard katsoi, että kaikki käsitteellinen tai loogi- 
nen ajattelu liikkui yleisellä ja abstraktilla tasolla. Vaikka me kuinka 
hioisimme ja tarkentaisimme käsitteitämme, me emme koskaan voi 
päätyä yksittäisiin olioihin — eli kaikkein tarkimminkaan kehitellystä 
omenan käsitteestä ei koskaan sukeudu syötävää omenaa. Ja mikä 
tärkeintä: abstraktit oliot ovat ikuisia ja muuttumattomia ja sellaisina 
ne ovat ”mahdollisuuksien valtakunnan”? asukkeja. G. W. Leibniz ja 
myöhemmin esimerkiksi Bertrand Russel luonnehtivat logiikan ja 
matematiikan lakeja toteamalla, että ne pätevät ”kaikissa mahdollisissa 
maailmoissa”. Ne ovat tautologioita, eikä niiden pätevyys ei riipu 


6. —Pääpiirteissään tällaisen käsityksen Hegelin ”pesänjakajista” esittävät esimerkiksi 
Karl Löwith klassikon aseman saavuttaneessa teoksessaan Von Hegel zu Nietzsche: 
Der Revolutionäre Bruch im Denken des neunzehnten Jahrhunderts (ilm. 1941) 
sekä Herbert Marcuse samana vuonna ilmestyneessä Hegel -tutkimuksessaan 
Reason and Revolution: Hegel and the Rise of Social Theory. 

7. —Logiikalla tarkoitetaan tässä ”hegeliläistä logiikkaa”, joka on toki eri asia kuin 
perinteinen tai moderni muodollinen logiikka. Hegelin logiikkaa voisi von 
Wrightiä seuraten luonnehtia käsitteiden eksplikaatioksi. 

yksittäisten tosiseikkojen vallitsemisesta tai vallitsematta olemisesta. 
Olkoonpa siis maa tai sää mikä hyvänsä, lause ”*huomenna sataa tai 
ei sada” on aina paikkansa pitävä ”sääennuste”, joskaan se ei kerro 
seuraavan päivän säästä yhtään mitään. Kaikki todellisuutta koskevat 
lauseet ovat sen sijaan kontingentteja: joka ennustaa huomenna sa- 
tavan, astuu heti pettävälle pohjalle, sillä huomenna voi olla pelkkää 
poutaa. (Kauppi 2010, 72-81.) 

Kierkegaardin ajattelussa voidaan nähdä ainakin kolme kiinteästi 
toisiinsa liittyvää siirtymää tai oikeammin hyppyä. 


Abstrakti > Konkreetti 
Yleinen > Yksityinen 
Mahdollinen > Todellinen 


Yleisellä, käsitteellisellä tasolla (hegeliläisen spekulaation tasolla) liik- 
kuvat ajattelijat saattoivat näin syleillä vaivattomasti koko maailmaa 
ja rakennella komeita filosofisia järjestelmiä, jotka (yleisellä tasolla) 
kattavat ja selittävät kaiken. Vain yksi seikka jäi häneltä tavoittamatta 
ja unohduksiin: oma itseys, oma eksistenssi, oma konkreettinen elämä. 
Niinpä he Kierkegaardin mukaan rakensivat kristallipalatseja, mutta 
jäivät itse aina asumaan portinvartijan komeroon tai pihan perällä 
olevaan koirankoppiin.* 

Ehkä jonkinlainen analogia voidaan tässä nähdä nykyaikaiseen 
ydinfysiikkaan, jossa myös ajatellaan, ettei paraskaan teoria voi kos- 
kaan sanoa mitään yksittäisestä hiukkasesta — ainoastaan suurista 
hiukkasjoukoista. Jotkut fyysikot voivat todeta tähän, ettei yksittäisen 
hiukkasen käyttäytyminen olekaan tieteellisesti mielekäs tai mielen- 
kiintoinen ongelma. Fysiikassa näin on ehkä mahdollista ajatella, 


8. ”Ajattelija sommittelee suunnattoman suuren rakennuksen, systeemin, koko 
olemiston ja maailmanhistorian jne. käsittävän järjestelmän — mutta kun lähem- 
pää tarkastelee hänen persoonallista elämäänsä, havaitsee hämmästyksekseen 
sen kamalan ja naurettavan seikan, ettei hän itse asu tuossa suunnattoman 
suuressa korkeaholvisessa rakennuksessa, vaan sen vieressä karjakartanossa tai 
koirankopissa tai korkeintaan ovenvartijan suojassa. Jos rohkenisi sanallakaan 
huomauttaa hänelle tuosta ristiriidasta, niin hän närkästyisi. Hän näet ei pelkää 
harhassa olemista, kunhan vain saa valmiiksi systeeminsä — harhassa olemisen 


avulla.” (Kierkegaard 1924. 68-69.) 

mutta ihmisestä puheen ollen ja vallankin omalla kohdalla tällainen 
kuulostaa täysin absurdilta.? 


Valikoiminen ja valinta 


Kierkegaardin ajattelussa sanalla ”valinta” on aivan erityinen merki- 
tyksensä. Tavanomaisessa puheessamme voimme sanoa aivan pienten 
lasten tai jopa eläinten tekevän valintoja. Niillä on mieliruokansa, 
mielileikkinsä tai mielilelunsa ja vastaavat inhokkinsa. Kierkegaardin 
mukaan nämä eivät ole valintoja, vaan vaistotoimintoja, välittömiä 
kiintymyksen, pelon yms. ilmentymiä. 

Kierkegaardin mukaan aivan pieni lapsi on vielä puhtaasti ja 
viattomasti aistimellinen (esteettinen) olento — eli hän ”eksistoi” vain 
esteettisellä tasolla. Edelleen Kierkegaard erottaa toisistaan välittömän 
(naivin) ja reflektoivan esteetin. Pienten lasten ohella ensimainittuun 
tyyppiin hän katsoi kuuluvan myös Don Juanin, jota hän luonnehti 
myös ”lihan henkistymäksi” ja joka siis oli myös puhtaasti aistillinen 
olento, vieläpä sen korkeimmassa potenssissa. Reflektoivan esteetin 
perikuva Kierkegaardin tyyppigalleriassa oli puolestaan muuan Jo- 
hannes, Viettelijän päiväkirjan kuviteltu kirjoittaja. Tämä dandy oli 
äärimmäisen valikoiva ja hän oli hionut aistillisuutensa äärimmäisen 
hienosyiseksi taiteeksi. Hän ei oikeastaan ollut enää aistillinen olento, 
sillä hänen intohimonaan oli pelkkä viettely. Kun hän oli pääsemässä 


9. Niels Bohr (1885-1962), yksi modernin fysiikan portaalihahmoista, oli laajasti 
perehtynyt Kierkegaardin ajatteluun niin itsenäisesti kuin ystävänsä ja opetta- 
jansa, filosofi Harald Hoffdingin opastamana. Hoffding painotti filosofiassaan 
sitä Kierkegaardin perusperiaatetta, ettei inhimillistä eksistenssiä voi sulkea 
mihinkään järjestelmään. Mutta tavallaan hän astui vielä askeleen pidemmälle 
todeten, ettei myöskään tiede voinut, eikä sen tarvinnut, muodostaa todelli- 
suudesta kokokonaisvaltaista, loogisesti ehyttä kuvaa. Mitä ilmeisimmin tämä 
rohkaisi Bohria muotoilemaan ns. komplementaarisuusperiaattensa, jonka 
mukaan tutkijan valitsemasta koejärjestelystä riippuen aineella on joko hiukkas- 
tai aaltoluonne. K.V. Laurikaisen korostaman ”alkuperäisen kööpenhaminalai- 
sen” ajattelutavan mukaan kysymys yksittäisen hiukkasen käyttäytymisestä oli 
oleellinen todellisuutta koskettava kysymys, vaikka tiede ei siihen kyennytkään 
vastaamaan. Tämä kysymys paljasti sen, että todellisuus ei ole jäännöksettä 
palautettavissa mihinkään abstraktin rationaaliseen järjestelmään. (Feuer 1974, 
113- 136, Laurikainen 1985.) 

tuumansa perille, hän aina katosi ja hylkäsi viettelemänsä tytön. (Liehu 
1990, 63-67, Ukkola 1961, 145—178.) 

Reflektoiva esteetti valitsee (valikoi) aina ”tätä taikka tuota”. Sa- 
malla häntä voi luonnehtia myös yksilöksi, joka pyrkii olemaan täydel- 
lisen riippumaton ja varoo visusti kaikkea sitoutumista. Niinpä kaikilla 
hänen valinnoillaan oli hetkellisyyden leima. Hänen elämästään ei 
muodostu yhtenäistä tarinaa, sillä kaikki hänen tekonsa ovat perimmäl- 
tään satunnaisten impulssien aiheuttamia. Hänen autonomisuutensa 
on täydellistä sulkeutuneisuutta ja ulkopuolisuutta. Tämän vuoksi 
häntä piinaa alinomainen ja jatkuvasti paheneva raskasmielisyys, jota 
hän yrittää karkottaa etsimällä yhä sävähdyttävämpiä elämyksiä. ° 

Kun ihminen ei vain valikoi esteetin tavoin, hän valitsee ”va- 
litsee absoluuttisesti”. Tämä tarkoittaa tietenkin sitä, että ihminen 
valitsee jotain vakavasti, valintaansa sitoutuen. Mutta syvemmässä 
katsannossa ”absoluuttinen valinta” ei Kierkegaardin mukaan tarkoita 
sitä, että ihminen valitsee ”valitses tätä taikka tuota”, vaan että hän 
valitsee itsensä. Toisin sanoen: hän valitsee joko valitsemisen tai valit- 
semattomuuden. Tosin reflektoivan esteetin elämä on tässä suhteessa 
ristiriitaista: hänkin on itse asiassa tullut tehneeksi valinnan: valinnut 
valitsemattomuuden. Mutta itsensä tietoisesti valinnut ihminen on 
itseys — tai etenemässä kohti itseyttään — ja hän on astunut eettisen 
sfääriin. Eettisen ihmisen elämä ei ole enää vain toisiinsa löyhästi 
liittyvien episodien, hetkien ja vaikutelmien sarja. Valinnan myötä 
siihen alkaa hahmottua johdonmukainen juoni, ”punainen lanka”. 
(Kierkegaard 2004, 480—485.) 

Mutta eikö tällainen ”itsensä valitseminen” kuulosta paroni 
Miinchausenin tarinalta, jossa hän pelastui suosta nostamalla itseään 
hiuksista? 


10. Ääriesimerkkinä Kierkegaard mainitsee keisari Neron, joka poltatti Rooman 
pelkästä ikävystyneisyydestä, että jotain tapahtuisi (Kierkegaard 2004, 231-236). 

Itseys ja ahdistus 


Itseyden ja itsensä valinnan idean jäljille voi päästä seuraavan, Kuo- 
lemansairaus -teoksesta löytyvän katkelman avulla. Se tosin ei ole 
kaikkein helppolukuisinta filosofista tekstiä: 


Ihminen on henki. Mutta mikä on henki? Henki on itseys. Mutta 
mikä on itseys? Itseys on suhde, joka suhteutuu itseensä, tai se seikka 
suhteessa, että suhde suhteutuu itseensä; itseys ei ole suhde, vaan 
se, että suhde suhteutuu itseensä. Ihminen on äärettömyyden ja 
äärellisyyden, ajallisen ja ikuisen, vapauden ja välttämättömyyden 
synteesi, lyhyesti sanoen synteesi. Synteesi on kahden asian välinen 
suhde. Siten tarkasteltuna ihminen ei vielä ole itseys. (Kierkegaard 


1924, 19.) 


Katkelman purkaminen kannattaa aloittaa toteamasta ”Ihminen on 
äärettömyyden ja äärellisyyden, ajallisen ja ikuisen, vapauden ja vält- 
tämättömyyden synteesi”. Tähän Kierkegaard vielä muutaman sivun 
jälkeen lisää vielä yhden vastakohtaparin, ruumiin ja sielun. Synteesinä 
ihminen on siis kahden maailman asukas — eli voimme olettaa, että 
”äärettömyys”, ”ikuisuus”, ”vapaus” ja ”sielu” kuuluvat sen toiseen ja 
”äärellisyys”, ”ajallisuus”, ”välttämättömyys” ja ”ruumis” sen toiseen 
kohtioon. Heidi Liehu käyttää tässä termejä laajentava (broadening) 
vs. rajoittava (/imiting) tekijä (factor). (Liehu 1990, 43; Pörn 1981.) 

Perinteinen idealismi on pyrkinyt näkemään ihmisen vain edelli- 
seen ja materialismi taas jälkimmäiseen maailmaan kuuluvina. Platon- 
han katsoi ihmisen keskeisimmäksi tai oikeastaan ainoaksi tehtäväksi 
sielun harjoittamisen niin, että se pystyi jälleen kohoamaan todelliseen 
kotiinsa, ideoiden maailmaan. Luonnontieteellisen materialismin 
edustajat taas väittävät, että ihminen on vain yksi, joskin erittäin mo- 
nimutkainen fyysinen kappale. Heillä on tapana kiivailla sen puolesta, 
että kaikki ”ihmisen arvoitukset” olisi mahdollista selvittää nojautu- 
malla esimerkiksi biologiaan, kemiaan tai jopa fysiikkaan. 


Kierkegaardin mukaan ihminen on kuitenkin synteesi ja sellaisena 
väistämättä kummankin valtakunnan asukas — tai hän ei jäännöksettö- 
mästi kuulu kumpaankaan. Mutta nämä kaksi (laajentava ja rajoittava 
tekijä) tekijää ovat kuitenkin vasta itseyden ehtoja, itse itseys on niiden 
välinen suhde. Mutta tällaisena yksinkertaisena suhteena (”negatii- 
visena kolmantena”) se ei vielä ole itseys — vaan siksi sen tekee vasta 
”se seikka suhteessa että suhde suhteutuu itseensä”. Tällaisena se on 
”positiivinen kolmas”, henki, itseys ja myös vapaa. (Dreyfus 2004.) 

Jokainen ihminen siis on siis tällainen kahden maailman synteesi 
ja suhde, joka suhteutuu itseensä. Mutta me emme ole sitä kuitenkaan 
välittömästi tai automaattisesti tietoisia, eivätkä läheskään kaikki tule 
tai halua tulla sitä koskaan selkeästi tajuamaan. Se mahdollisuus, että 
me voimme valita itsemme (valita valitsemisen) asuu kuitenkin meissä 
”inkognito” ja se ilmenee ahdistuksena. 
tai aiheuttaja, jota ahdistuksella ei ole — eli ahdistuksen kohde on 
”ei-mikään”. On myös sanottu, että jyrkänteen reunalla pelkäämme 
putoamista, mutta ahdistusta aiheuttaa ajatus, että meillä on mahdol- 
lisuus hypätä alas. Ahdistus on Kierkegaardin mukaan (tiedostamat- 
toman) vapauden mahdollisuuden aiheuttamaa huimausta. Sitä ei siis 
aiheuta mikään ulkoinen olio, vaan jokin sisällämme oleva ”olematon” 
(mahdollinen). Siitä voi vapautua vain tulemalla vapaaksi — eli ihminen 
vapautuu vapautumalla ahdistuksesta. (Kierkegaard 1957, 27-33, 
Lehtinen 2008, 79-82.) 


Itseys ja epatoivo 


Jos itseys oli ”suhde, joka suhteutuu itseensä”, niin epätoivo oli puoles- 
taan itseyden sairaus — ”epäsuhde suhteessa, joka suhteutuu itseensä”. 
Edelleen Kierkegaard erotti epätoivossa kolme muunnelmaa: ihminen 
saattoi ”epätoivoisesti olla tietämätön itseydestään”, ”epätoivoisesti 
tahtoa olla oma itsensä” ja ”epätoivoisesti tahtoa olla olematta oma 

itsensä”. Muunnelmista ensimmäinen ei ollut vielä epätoivoa sanan 
ankarammassa mielessä. 

Nyt näyttäisi siltä, että Kierkegaardin epätoivon eri muunnel- 
milla ja Marcian Eriksoniin pohjautuvilla identiteettistatuksilla olisi 
paljonkin yhteistä (taulukko2). 


Taulukko 2. Marcian (M) Identiteettistatukset ja Kierkegaardin (K) epätoivon 
tyypit 


Koetellut vaihto-ehtoja > 
Sitoutunut valintoihinsa] Ei Kyllä 


M: Identiteettihajaannus M” Sitoutumisen INK: 


(Identity confusion, iden- N 
Ei tiy diffusion) sti olla tie. | K: "Epätoivoisesti olla 
n Epatolvolsestl ota 1e- | tahtomatta olla oma 
tämätön itseydestänsä : i ; 
itsensä” (tyyppi A) 
M:Vaihtoehdottomuus M:Saavutettu identi- 
(Foreclosure) age 
S E UD ; teetti 
Kyllä K: ”Epätoivoisesti tahtoa (Identity achieved) 
D oma itsensä” (tyyppi K: itseys/itseydeksi tulo 


Tyypin A epätoivossa elävä on kroonisesti tyytymätön itseensä ja haluaa 
epätoivoisesti olla jotain muuta ja suurempaa — Caesar, Napoleon tai 
vaikkapa Bill Gates. Hän pyrkii myös elämään vain laajentavan tekijän 
— ikuisen, äärettömän ja mahdollisen — sfäärissä ja sulkemaan silmänsä 
vastakkaisilta, rajoittavilta tekijöiltä. Hän on ikuinen nuorukainen, 
joka on nähnyt maailman ihmeiden huikaisevan moninaisuuden, eikä 
malta kääntää selkäänsä millekään, eikä sulkea yhtäkään ovea. Jos hän 
ryhtyy opiskelemaan vaikkapa saksan kieltä, tuskastuu hän nopeasti, 
koska keskittyessään tuntee rajoittavansa itseään. Niinpä hän päättää 
opiskella myös ranskaa, mutta ennen pitkään hänen mieltään alkaa 
painaa se, että kenties tärkeimmät maailman kielet — englanti, espanja 
taiden mahdollisuuksien sfääriin niin, ettei niistä mikään realisoidu. 
Yhdenkään kielen opinnoissa hän ei etene alkua pidemmälle. 

Mutta mitä tapahtuu, jos hän todella pysähtyy ja Napoleonista 
(tai Bill Gatesista) tulee hänelle pysyvä ihanne, jonka kaltaiseksi hän 
haluaa itsensä muovata. Siinäkin tapauksessa hän on yhä epätoivoinen, 
mutta nyt tyypin B edustaja. Vaikka hän onnistuisi tulemaan ällistyttä- 
vän pitkälle esimerkiksi Bill Gatesin kaltaiseksi, hän ei kuitenkaan ole 
itseys, vaan jonkun toisen jäljitelmä. Tämä oli myös kauppamatkustaja 
Willy Lomanin kohtalo — ja se olisi saattanut olla aivan yhtä traaginen 
siinäkin tapauksessa, että hän olisi menestynyt toimissaan loistavasti. 
Komean julkisivunsa takana hän olisi kuitenkin kaiken aikaa kokenut 
itsensä jonkinlaiseksi likatahraksi — ja pelännyt sen paljastumista. Tai 
sitten hän olisi yksinkertaisesti vain tuntenut elävänsä jonkun toisen 


sijaisena. (Kierkegaard 1924, 45—74.) 


Eettiseltä uskonnolliselle eksistenssitasolle 


Niin kauan kuin puhutaan vain Eriksonin ja Marcian typologian 
kolmesta ensimmäisestä tapauksesta, identiteetin hajaannuksesta, 
lykkäämisestä ja vaihtoehdottomuudesta, niille näyttäisi löytyvän 
”kierkegaardilaiset vastineet. Sen sijaan neljäs tapaus, ”saavutettu 
identiteetti”, on kohta, jossa tiet näyttävät eroavan. Jo pelkkä ajatus 
”saavutetusta identiteetistä” sopii Kierkegaardin ajatusmaailmaan 
äärimmäisen huonosti. ”Itseytenä oleminen” kun oli hänelle jatkuvaa 
itseydeksi tulemista. 

Kierkegaardin tyyppigalleriassa näyttäisi Enten-Ellerin asessori 
Wilhelm lähinnä ”identiteettinsä saavuttaneelta” henkilöltä. Hän eli 
onnellisesti aviossa ja hänellä oli arvostettu virka, jossa hän saattoi 
täysin sydämin palvella yhteiskuntaa ja yhteistä hyvää. Juuri hän lähetti 
jykevän isällisiä elämänviisauksia ”nuorelle ystävälleen”, joka saattoi 
olla itse Johannes Viettelijä, esteetti, joka ei suostunut tekemään va- 
lintaa (valitsemaan itseään), vaan surfaili pelkän esteettisen sfäärissä. 

Mutta Enten-Ellerin teoksen viimeinen osio, nimettömäksi jää- 
vän vaatimattoman maalaispapin kirje Wilhelmille, opiskeluaikojen 
ystävälleen, iskee kuitenkin asessorin komeaan julkisivuun korjaa- 

mattoman särön. Yhteen lauseeseen tiivistettynä kirjeen viesti oli, että 
Jumalan edessä olemme aina väärässä. Asessori piti sitä äärimmäisen 
suuressa arvossa ja halusi lähettää myös sen ”nuorelle ystävälleen”. 
Tämä tuskin voi tarkoittaa muuta kuin sitä, että myös Wilhelm koki 
syvällä sisimmässään olevansa väärässä, ettei hän vielä ollut itseys, 
vaikka hän eettisten mittapuiden mukaan olikin mitä kunniallisin ja 
kunnioitettavin kansalainen. Mutta toisaalta hän ei ollut kuitenkaan 
sulkeutunut kunniallisuuteen ja erinomaisuuteensa. Särö voidaan 
ymmärtää myös aukoksi muurissa, väyläksi avarammille vesille. Sitä 
kautta ihminen voi astua uskonnolliselle eksistenssitasolle, tasoista 
korkeimmalle tai perimmäisimmälle. Eettinen eksistoinnin taso oli 
Kierkegaardille sittenkin vain ”siirtymäkategoria”. (Kierkegaard 2004, 
597—609, Liehu 1990, 177-205, Lehtinen 2008, 135-137.) 
Vaikka Kierkegaard oli radikaali individualisti, niin han ei kui- 
tenkaan pitänyt ihmisyksilöä uusliberalistien tai libertaanien tavoin 
itseriittoisena olentona, jolle vapaus ylimpänä arvona oli riippumatto- 
muutta kaikesta ja kaikista muista. Molempia epätoivon lajeja voidaan 
itse asiassa pitää egoismin muunnelmina, sillä kummassakin tapauk- 
sessa ihminen yrittää ”omin pain” määritellä, luoda tai ”asettaa” itse 
itsensä. Mutta näin tehdessään ihmisestä tulee itseensä käpertynyt, 
itseensä sulkeutunut. Niinpä asessori Wilhelmin mukaan hänen nuo- 


ollut nihilistinen tai ”defaitistinen”, vaan rakentavista rakentavin. Se 
nimittäin vapauttaa ihmisen oman egoisminsa (ja egonsa) vankilasta. 
(Vainio 2004, 53—67.) 

Kuolemansairaudessa Kierkegaard toteaakin tästä vapautumisen 
hetkestä tai ”kaavasta”: 


Tämä näet on se kaava, joka kuvaa itseyden tilaa silloin, kun epä- 
toivo on juurineen poistettu: suhteutumalla itseensä ja tahtomalla 
olla oma itsensä itseys perustuu läpikuultoisesti siihen valtaan, joka 
sen on asettanut (Kierkegaard 1924, 21). 

Kierkegaard ei puhu tässä vielä kristinuskon Jumalasta, vaan yleisem- 
min ”vallasta, joka sen (itseyden — HMK) on asettanut”. Tällainen 
ajattelu on ”yleisuskonnollista” tai ”pateettisesti uskonnollista”, joka 
tunnustaa ihmisen heteronomisuuden suhteessa perustaansa tai ”jo- 
honkin vallan toiseen”. Se on luopumista ja sille on ominaista myös 
huumori, joka on vapauttavaa naurua kaikenlaiselle egoismille ja 
itsetärkeydelle — yrityksille olla itse itsensä asettaja. (Lehtinen 2008, 
138-154.) 

Korkeinta tai perimmäisintä eksistoinnin tasoa Kierkegaard ni- 
mitti paradoksikristillisyydeksi. Jos pateettinen uskonnollisuus oli 
luopumista, niin paradoksikristillisyydessä oli kysymys ”vastakkai- 
sesta liikkeestä”: uskosta mahdottomaan — toisin sanoen siihen, että 
Jumalalle oli kaikki mahdollista. Se oli laadullisista hypyistä (spring) 
kaikkein vaikein. Teoksessaan Pelko ja vavistus Kierkegaard kuvaa 
”uskon ritaria? nojautuen Vanhan testamentin kertomukseen siitä, 
kuinka Jumala käski Aabrahamia menemään Morian vuorelle ja uh- 
raamaan siellä rakkaimpansa, poikansa Iisakin — ja kuinka Aabrahan 
meni (Kierkegaard 2001). 

Kierkegaard korostaa, ettei Aabraham ollut traaginen sankari, sillä 
traagiselle oli ominaista kahden oikeana pidetyn eettisen periaatteen 
välinen ristiriita. Tällainen sankari tuli esimerkiksi kuningas Agamem- 
monista, jota vaadittiin uhraamaan rakas tyttärensä hintana sille, ettei 
hänen kaupunkiaan kaikkine sen asukkaineen olisi tuhottu. Ihmiset 
(näytelmän katselijat) ymmärsivät Agamemmonin kauhean tilanteen 
ja tunsivat häntä kohtaan sääliä. Sen sijaan Aabrahamin toiminta oli 
muille yhtä kaameaa kuin käsittämätöntäkin, ulkopuolisen silmissä hän 
oli yksinkertaisesti hirviö. Mutta Aabraham meni ja rakensi vuorelle 
polttorovion, eikä hän vielä veitseen tarttuessaankaan lakannut rakasta- 
masta poikaansa eikä liioin uskomasta Jumalan hyvyyteen. Kierkegaard 
korostaa vielä, ettei Aabraham pyrkinyt edes kovettamaan sydäntään 
tai turvautumaan mihinkään muuhunkaan temppuun — hän rakasti 
poikaansa viimeiseen asti ja luotti samalla Jumalansa hyvyyteen. Tässä 
tilassa ja tilanteessa Aabraham ei ollut joidenkin yleisten eettisten im- 
peratiivien ilmentymä, vaan täysin yksin — kaikesta riisuttuna. 

Kierkegaard luonnehti poikansa kanssa vuorelta palaavaa Aab- 
rahamia ”uskon isäksi”. Vieläkin paradoksaalisempaa kuin Aabra- 
hamin usko oli Kierkegaardin mukaan usko siihen, että Jumala oli 
tullut ihmiseksi ja elänyt tässä maailmassa ihmisen elämän, vieläpä 
vainottuna, petettynä ja väärin perustein kaikkein häpeällisimpään 
kuolemanrangaistukseen tuomittuna. Tällainen usko vaati — tai se 
oli — ääretöntä intohimoa, koska sitä ei voinut perustella millään 
loogisella tai spekulatiivisella ajatuskehitelmällä. (Kierkegaard 2003.) 

Kierkegaardin ajattelu voi nyt tuntua pelottavalta ja sokealta 
fanatismilta. Sitä kannattaa kuitenkin lähestyä Albert Camusin ja 
erityisesti hänen teoksensa Rutto kautta. Sehän on tarina hirvittävästä 
tautiepidemiasta, joka puhkeaa eristetyssä, erämaan keskellä olevassa 
kaupungissa. Rutolle ei ole minkäänlaista lääkettä, se etenee ja tappaa 


omalla ”matemaattisella vääjäämättömyydellään”. Teos on kertomus 
kolmen miehen, äärimmäisiä ponnistuksia vaatineesta taistelusta tautia 
vastaan. Miehet tiesivät järjellä ajatellen? taistelunsa täysin turhaksi, 
mutta siitä huolimatta he kaikin voimin hoivasivat sairastuneita ja 
koettivat estää uusia tartuntoja. Heidän ponnistelunsa oli ”absurdia 
kapinaa” julmaa todellisuutta vastaan. 

Jos miehet olisivat ajatelleet ”järkevästi”, he olisivat jääneet pelkän 
immanenssin, tämänpuoleisuuden ja sen hyötylaskelmien piiriin. 
Vaikka Camus oli ateisti, niin toisaalta absurdi kapin?” ei ollut tästä 
maailmasta, vaan se oli sen ”järkevissä silmissä? hullutusta. Mutta 
se — ja vain se — teki elämästä elämisen arvoista. Camusin absurdissa 
kapinassa on varsin paljon samaa, mitä Kierkegaard tarkoitti hypyllä 
uskonnolliselle eksistenssitasolle (Berthold 2013). 


Lopuksi 


Erik H. Eriksonin on kiistämättä yksi niistä tutkijoista, jotka ovat 
ansiokkaasti tuoneet identiteetin ongelmat ihmistieteellisen keskus- 
telun ytimeen. Hänen keskeiset teoksensa ovat edelleen hyvin luettuja 
ja niihin viitataan varsin paljon. Soren Kierkegaard oli puolestaan 

se filosofian klassikko, joka nosti esiin yksittäisen (”konkreettisen”) 
ihmisen itseyttä koskevan problematiikan väkevämmin ja terävämmin 
kuin kukaan toinen ennen häntä — kirkkoisä Augustinusta, Blaise 
Pascalia tai Jean-Jacgues Rousseauta kuitenkaan unohtamatta. Termiä 
tai käsitettä ”identiteetti” ei tosin Kierkegaardin teoksista löydy, mutta 
toisaalta itseä tai itseyttä voi pitää sen vastineena. 

Eriksonin ja Marcian ajatuksista löytyy monia tärkeitä ja kiinnos- 
tavia liittymäkohtia Kierkegaardin filosofiaan. He kaikki ovat kuvan- 
neet ja eritelleet osuvalla tapaa identiteetin/itseyden hajoamista sekä 
sitä etsivää tai pakenevaa ihmistä. Mutta toisaalta Erikson ja Marcia 
näyttävät Kierkegaardin rinnalla auttamattoman sovinnaisilta. Identi- 
teettinsä saavuttanut ihminen (jollaisesta Kierkegaard puhui korkein- 
taan vain ironisessa sävyssä) tarkoittaa heillä vain ”kunnon kansalaista”. 
Kunnon kansalainen kykenee integroimaan erilaiset ”samastumiset 
ja libidon vaihtelut, syntymässä saaduista lahjoista kehittyneet kyvyt 
sekä sosiaalisten roolien tarjoamat mahdollisuudet”, kuten määritelmä 
totesi. Tämä on myös puhetta, joka on tuttua opetussuunnitelmien 
niistä osista, joissa koetetaan hahmottaa kuvaa siitä ihanneihmisestä/ 
kansalaisesta, johon oppilaitokset toiminnassaan pyrkivät. Kierkegaar- 
din filosofia voisi olla sille radikaali haaste, koska sen mukaan kaikkein 
oleellisin taival itseydeksi tulemisessa on vielä edessä. 

Osa 2 


Informaatiolukutaito ja sen ohjaus 


INFORMAATIOLUKUTAITO 
JA SEN OPETTAMINEN LUKIOISSA 


Eero Sormunen ja Jannica Heinström 


Johdanto 


Koulutuksen kaikille tasoille on muodostunut isoksi haasteeksi sopeut- 
taa pedagogiikkansa internetin tuomiin informaatio- ja mediaympä- 
ristön muutoksiin. Perinteinen kouluopetus nojaa opettajajohtoiseen 
työskentelyyn sekä opetusta varten suunniteltuihin oppikirjoihin ja 
muihin oppimateriaaleihin. Kun internetin informaatiotarjonnasta 
tehokkaine hakupalveluineen on tullut osa oppilaiden arkipäivää, 
koulukaan ei voi jättää huomiotta avoimesti saatavilla olevien inter- 
netresurssien käyttöä. Opetushallituksen vuoteen 2016 tähtäävässä 
opetussuunnitelmatyössä asiaan onkin kiinnitetty huomiota korosta- 
malla monilukutaitoihin liittyviä oppimistavoitteita (ks. POPS, 2014). 

Koulutuksen arviointineuvoston selvityksessä suositellaan et- 
tä lukiossa tulisi kiinnittää enemmän huomioida sellaisten taitojen 
oppimiseen, joita ei arvioida ylioppilaskokeessa. Näitä geneerisiksi 
luonnehdittuja valmiuksia ovat muun muassa tietotekniset valmiudet, 
oppimaan oppimisen taidot, kriittisyys ja tieteellinen kirjoittaminen. 
Korkeakoulusta valmistuneet tai siellä opiskelevat ovat sitä mieltä, ettei 
lukiossa heille opetettu tiedonhakemiseen ja lähteiden käyttöön liitty- 

viä taitoja (Hautamäki ym., 2013). Tutkimukset viittaavatkin siihen 
että lukiolaisten nettitiedonhaun, lähteiden arvioinnin ja lähteiden 
pohjalta kirjoittamisen taidot ovat varsin puutteelliset (Kiili, 2012; 
Sormunen, Heinström, Romu, & Turunen, 2012). 

Opettajat kokevat että heidän koulutuksessaan ei ole huomioitu 
tiedonhaun ohjaamisen erityiskysymyksiä ja lisäkoulutusta tarvittaisiin 
(Aronen & Nousiainen, 2013). Tuore aineenopettajaharjoittelijoista 
tehty tutkimus paljasti, että he kyllä hallitsevat itse erilaiset tiedon- 
hankinnan tavat, mutta heille ei synny koulutuksessa ammatillista 
näkemystä miten tiedonhakutaitoja opetetaan (Tanni, 2013). Ruot- 
sissa tehdyissä laajoissa tutkimuksissa on havaittu, että opettajat kyl- 
lä tunnistavat oppilaiden vaikeudet tiedonhakemisessa ja lähteiden 
käytössä, mutta heidän valmiutensa ohjata oppilaiden työskentelyä 
ovat puutteelliset. Tutkijat korostavat, että kyse on koulun käytäntö- 
jen ja uusien oppimistavoitteiden välisestä kuilusta (Alexandersson 
& Limberg, 2012; Limberg, Alexandersson, Lantz-Andersson, & 
Folkesson, 2008). 

Kirjan osassa 2 esitellään pääasiassa Know-Id -hankkeessa teh- 
tyjen tutkimusten tuloksia, jotka täydentävät kuvaamme lukiolaisten 
informaatiolukutaidosta, heidän saamastaan ohjauksesta sekä mah- 
dollisuuksista kehittää informaatiolukutaitojen ohjausta. Tiedon han- 
kintaan ja käyttöön liittyvät ilmiöt ovat hyvin monitahoisia, samoin 
näihin liittyvien taitojen opettaminen ja oppiminen. Sen vuoksi esi- 
tämme taustoitukseksi katsauksen aihepiirin aiempaan tutkimukseen 
ennen varsinaisten tutkimusartikkelien esittelyä. 


Informaatiolukutaidon oppimisen haasteet 


Informaatiolukutaidoilla viitataan informaatiotutkimuksen piirissä 
informaation etsinnän, hankinnan, arvioinnin ja soveltaminen val- 
miuksiin (Bawden, 2001). Kasvatustieteissä ja erityisesti lukemisen 
tutkimuksen piirissä tarkastellaan samaa ilmiökenttää käsitteen aka- 
teemiset tekstitaidot tai internetlukeminen (online reading) alla (Kiili 

& Mäkinen, 2011; Kiili, 2012). Kuten kirjan johdannossa todettiin 
toinen kasvatustieteen piirissä syntynyt tutkimussuuntaus on ottanut 
käyttöön monilukutaitojen käsitteen (Cope & Kalantzis, 2009; New 
London Group, 1996). Mediakasvatuksen piirissä on omaksuttu näitä 
laajempi käsite media- ja informaatiolukutaidot (Tuominen, Kotilai- 
nen, Lundvall, & Laakkonen, 2012). Tämän kirjan puitteissa esitelty 
tutkimus nojaa kahteen ensinnä mainittuun tutkimustraditioon. 

Tiedonhaun ja lähteiden käytön tutkimus kuuluu perinteisesti 
informaatiotutkimuksen alaan. Oppimiseen liittyvän tiedonhan- 
kintatutkimuksen keskeisin auktoriteetti on Carol Kuhlthau, jonka 
tiedonhankinnan prosessimalli (Information Search Process - ISP) on 
olennaisesti selkeyttänyt käsitystämme tiedonhankinnan ilmiöistä ja 
niiden yhteydestä oppimisprosesseihin. Keskeistä mallissa on tiedon 
hankinnan ja käytön ymmärtäminen paljon epävarmuutta sisältäväksi, 
vaiheittain eteneväksi prosessiksi, joka onnistuessaan auttaa oppijaa 
muodostamaan tarkasteltavasta asiasta vähitellen selkiintyvän käsi- 
tyksen. (Kuhlthau, 2004.) 

Tiedonhakutaidot ovat haasteellinen ilmiö oppimisen näkökul- 
masta: (1) Tiedonhakemista voi oppia tehokkaasti vain mielekkään 
oppimistehtävän puitteissa. Yleiset hakutekniikat on toki hallittava, 
mutta tiedonhakutaito on mitä suurimmassa määrin ala- ja tilanne- 
kohtaisten ongelmien ratkaisussa hankittua kokemustietoa. (2) Tie- 
donhaku edellyttää taitoa hallita prosessiin liittyvää epävarmuutta, jota 
aiheuttavat muun muassa aiheen hahmottamisen ongelmat, vaikeus 
ennakoida mitä tietoa on saatavilla, tiedonhankintakanavien runsaus, 
hakujen muotoilun ongelmat, vaikeus tulkita lähteitä jne. (3) Tiedon- 
haussa ei ole ehdottomia oikeita toimintatapoja vaan kulloisessakin 
tilanteessa toimivinta ratkaisua on haettava yrityksen ja erehdyksen 
kautta. (Halttunen, 2011.) 

Kun tiedonhaku on tuottanut joukon potentiaalisesti käyttökel- 
poisia lähteitä, päästään tiedonkäytön vaiheeseen. Useisiin ja moni- 
muotoisiin lähteisiin perustuva kirjoittaminen on vaativa kognitiivinen 
prosessi. Ensin on ymmärrettävä lähteen asiasisältö, mihin sisältö 
perustuu ja mikä merkitys informaatiolla on oman tehtävän ratkai- 

semisessa. Sen jälkeen on tuotettava oma teksti, jonka tavoitteena on 
välittää haluttu informaatio tarkoituksenmukaisessa muodossa ajatel- 
lulle kohderyhmälle. Näitä kahta vaihetta voidaan kutsua merkityksen 
rakentamisen ja tiedon rakentamisen prosesseiksi. (Spivey, 1997, 136). 
Rouet (2006, 91-92) korostaa vielä merkitysten tulkinnan haastetta 
toteamalla, että tyypillisesti oppijalla ei ole aikaa tutustua lähteeseen 
kokonaisuudessaan, vaan hän joutuu poimimaan informaatiota läh- 
teistä valikoiden. 

Lukiolaisilla on jo pitkälle kehittyneet käytännöt oppikirjojen 
käytöstä oppimisen välineenä. Oppikirjoissa tiedot on valmiiksi vali- 
koituja, arvioituja ja oppimista varten tiivistettyjä tietopaketteja, joiden 
luotettavuutta ei ole tapana kyseenalaistaa. Oppikirjojen ”suojatussa? 
maailmassa työskentely ei kehitä niitä käytäntöjä (taitoja), joita avoi- 
messa informaatioympäristössä toimiminen vaatii. Ongelmana ovat 
oppikirjojen käytössä kehittyneet käytännöt, jos ne siirretään lähes 
sellaisenaan nettiympäristöön. Tästä on esimerkkinä lukiolaisten tai- 
pumus tulkita tutkielmatehtävät kritiikittömäksi faktojen keräilyksi 
löytyneistä lähteistä vähimmän vaivan periaatteella (Alexandersson & 
Limberg, 2003; Heinström, 2006) ja taipumus kopioivaan kirjoittami- 
seen (McGregor & Streitenberger, 2004; Sormunen & Lehtiö, 2011). 


Informaatiolukutaidon opettamisen haasteet 


Informaatiolukutaitojen opettaminen luo opettajalle aivan uuden- 
laisia pulmia. Opettaja ei voi nojautua tuttuun ja turvalliseen, hyvin 
jäsennettyyn oppikirjaan. Oppilaiden itsenäistä työskentelyä ohjataan 
informaatioympäristössä, jota opettaja ei voi kokonaisvaltaisesti hallita 
eikä tuntea sen sisältöä. Oppilaiden työskennellessä hankkimiensa 
aineistojen pohjalta opettaja joutuu usein tilanteisiin, joissa hänellä 
ei ole tiedollista auktoriteettia tai se jopa siirtyy oppilaalle. Tutki- 
mustulokset osoittavatkin, että opettajat kokevat tutkivan oppimisen 
ohjaamisen varsin haastavaksi. (Alexandersson & Limberg, 2012; 
Limberg ym., 2008.) 

Yhdeksi keskeiseksi haasteeksi on todettu ohjauskäytäntöjen 
kehittäminen. Opettajat keskittyvät mielellään ohjaamaan oppilai- 
den teknistä suoriutumista tiedonhankinnassa ja omien tekstien kir- 
joittamisessa. Arviointi painottuu enemmän lopputuotokseen kuin 
prosessiin. Opettajan työkalupakista' tuntuu puuttuvan konkreettiset 
keinot tukea oppilaita aiheiden rajaamisessa, tutkimuskysymysten 
muotoilussa ja informaation kriittisessä arvioinnissa. Taustalla on 
vaikeus konkretisoida oppimistavoitteita sekä niiden saavuttamista 
tukevia ohjaus- ja arviointikäytäntöjä. Oppilaiden ajatellaan oppi- 
van itsenäisesti työskentelemällä ilman erityistä ohjausta. Ohjauksen 
puutteet kasvattavat kuitenkin riskiä, että suuri osa oppilaista vain 
vahvistaa tiedonhaun, arvioinnin ja käytön huonoja toimintamalleja. 
(Alexandersson & Limberg, 2012; Limberg ym., 2008.) 

Tutkielmatyyppisten avointen oppimistehtävien ohjauksessa on 
vaikeata muotoilla ohjeita, jotka pätevät joka tilanteessa. Sen sijaan 
opettajalta vaaditaan joustavuutta ja läsnäoloa eri tavalla kuin perin- 
teisessä opettamisessa. Tutkivan oppimisen prosesseissa koko luokalle 
voidaan antaa yhteisesti vain yleistä ohjeistusta ja ohjausta. Sen sijaan 
opettajan on seurattava jokaisen oppilaan tai pienryhmän yksilöllistä 
oppimisprosessia tehtävän eri vaiheissa. Tutkivan oppimisen viite- 
kehyksessä on kehitetty käytännön malleja informaatiolukutaidon 
ohjaukseen. Esimerkiksi Carol Kuhlthaun tutkimusryhmä päätyi 
pitkäaikaisten kenttätutkimusten perusteella ohjatun tutkimuksen 
(Guided Inguiry) malliin. (Kuhlthau, Maniotes, & Caspari, 2012.) 

Yhteenvetona voidaan todeta, että niin tutkijat kuin ammatissa 
toimivat opettajatkin ovat varsin hyvin selvillä oppilaiden informaa- 
tiolukutaidon puutteista. Haasteeksi muodostuu, miten voimme 
tunnistaa, kehittää ja viedä käytäntöön niitä pedagogisia keinoja, 
joilla ongelmaa voidaan vähentää. Haasteita löytyy myös asenteelliselta 
puolelta. Muun muassa Limberg ym. (2008) havaitsivat, että moni 
opettaja ajatteli informaatiolukutaitoisuuden tai -taidottomuuden 
oppilaan ominaisuudeksi, johon ohjauksella ei voi olennaisesti vai- 
kuttaa. Toivottavasti kirjan artikkelit antavat lisää positiivista näkymää 
pessimismin sijaan. 

Artikkelien esittely 


Kaikki osan 2 artikkelit liittyvät lukiolaisten informaatiolukutaitoihin 
tai heidän opettajiensa tapaan ohjata oppimiseen liittyvää tiedonhan- 
kintaa. Ainoa poikkeus on Tannin artikkeli, jossa tutkimus kohdistuu 
aineenopettajaksi opiskelevien informaatiolukutaidon ohjaukseen 
liittyviin käsityksiin. Kaikki artikkelit, Kiiliä ja Laurista lukuun ot- 
tamatta, on tehty Know-Id -hankkeessa. Tähdellä (*) merkityt neljä 
artikkelia perustuvat samaan aineistoon, joka kerättiin tamperelaisen 
lukion äidinkielen ja historian luokilta. Tutkitut kurssit on kuvattu 
yksityiskohtaisimmin Alamettälän ja Sormusen artikkelissa. 

Artikkelit on ryhmitelty niin, että ensimmäisissä tutkimus koh- 
distuu oppilaiden oppimistehtävissä soveltamiin tiedonhankinnan ja 
lähteiden arvioinnin käytäntöihin. Oppilaat työskentelivät ryhmissä, 
joten yhteisölliset kysymykset nousevat esiin yhtenä tärkeänä tut- 
kimuskohteena. Kaksi viimeistä artikkelia kohdistuu enemmänkin 
opettajan näkökulmaan ja oppimistehtävien suunnittelun ja ohjaa- 
misen kysymyksiin. 


Teemu Mikkonen: Lukiolaiset tiedon arvioijina ja argumentoijina avoi- 
missa informaatioympäristöissä 


Artikkelissa tarkastellaan lukiolaisten tietokäsityksiä ja heidän tapojaan 
arvioida lähteiden ja tiedon luotettavuutta. Tutkimuksen perusteella 
esitellään oppilaiden näkemyksiä tiedon pätevyydestä ja luotettavuu- 
desta sekä miten he argumentoivat näkemyksiään. Monet oppilaat 
kokevat lähteiden pätevyyden ja luotettavuuden arvioiminen vaikeaksi. 


*Eero Sormunen: Kopioiva lähteistä kirjoittaminen lukion haasteena 
Artikkeli esittelee tekstianalyysimenetelmän, jolla voidaan systemaat- 
tisesti analysoida lähteiden käyttöä tutkielma- ja esseetyyppisissä op- 


pimistehtävissä. Menetelmää on sovellettu lukiolaisten kirjoittamien 
Wikipedia-artikkelien analyysissä. Tulosten pohjalta esitetään erilaisia 

oppilaiden lähdekirjoittamisen tyylejä kuten kopiointi, omasanainen 
kirjoittaminen, tekstin tiivistäminen ja lähteiden syntetisointi. 


Carita Kiili & Leena Laurinen: Lukiolaiset yksilöllisinä ja yhteisöllisinä 
internetlukijoina. 


Artikkelissa kuvataan lukiolaisten internetlukemien prosesseja silloin, 
kun he käyttävät internetiä kirjoitelmansa tiedonlähteenä. Tutkimustu- 
losten perusteella todetaan että heikot tiedonhakutaidot hankaloittavat 
lähteistä oppimista ja että informaation kriittinen arviointi on melko 
vähäistä. Tulosten perusteella esitetään useita käytännöllisiä ehdotuksia 
informaatiolukutaitojen ohjauksen kehittämiseksi. 


*Mikko Tanni & Eero Sormunen: Lukiolaisten ryhmätyöstrategiat läh- 
teisiin perustuvassa kirjoittamistehtävässä 


Ryhmätöitä käytetään usein informaatiolukutaidon opettamisessa. 
Ryhmätöille asetetut oppimistavoitteet ei kuitenkaan saavuteta, jos 
oppilaat välttelevät yhdessä tekemistä. Tässä artikkelissa esitetään tut- 
kimustuloksia oppilaiden erilaisista työskentelytavoista ryhmätyöteh- 
tävissä. Todetaan että noin puolet tutkituista ryhmistä ei suoriutunut 
lähdepohjaisesta kirjoitustehtävästä yhteisesti koordinoituna työnä. 


*Jannica Heinström & Eero Sormunen: Miten sosiaalinen identiteetti 
näkyy lukiolaisen sitoutumisessa ryhmässä kirjoittamiseen? 


Sosiaalisista ja emotionaalisista tekijöistä johtuen yhteisöllinen oppi- 
minen on monella tavalla vaativaa. Tässä luvussa tarkastellaan kuinka 
oppilaiden yhteisöllinen identiteetti vaikuttaa heidän ryhmätyöasen- 
teisiinsa ja työskentelyynsä ryhmäkirjoittamisprosessissa. Tulokset 
alleviivaavat sosiaalisten ja oppimiseen liittyvien oppimistavoitteiden 
ja näiden saavuttamista tukevan ohjauksen tärkeyttä yhteisöllisessä 
työskentelyssä. 

* Tuulikki Alamettälä & Eero Sormunen: Opettajien käytännöt infor- 
maatiolukutaidon opettamisessa 


Artikkelissa keskustellaan opettajan roolista tutkielmatehtävien ohjaa- 
jana. Suomalaisten opettajien käytäntöjä vertaillaan kansainväliseen, 
tutkimuksen pohjalta kehitettyyn opetuksen malliin. Tutkimuksessa 
todetaan että projektin toteutuksessa lopputuotoksen merkitys usein 
korostui itse prosessin ja muiden oppimistavoitteiden kustannuksella. 
Artikkelissa esitetään suosituksia tutkielmatyyppisten oppimistehtä- 
vien ohjaukseen. 


Mikko Tanni: Opettajaharjoittelijoiden käsityksiä informaatiolukutaidon 
opettamisesta. 


Viimeisessä artikkelissa keskustellaan opettajaharjoittelijoiden omista 
tiedonhankinnan ja -käytön haasteista ja miten nämä voi heijastaa 
informaatiolukutaidon ohjaamisen vaikeuteen. Tuloksena todetaan, 
ettei opettajankoulutuksessa anneta opettajaharjoittelijoille erillistä 
ohjausta oman informaatiolukutaidon muuttamiseksi pedagogisik- 
si strategioiksi. Artikkelissa annetaan suosituksia oppimistehtävien 
suunnittelemiseen informaatiolukutaidon opettamista varten. 

LUKIOLAISET TIEDON ARVIOIJINA 
JA ARGUMENTOIJINA AVOIMISSA 
INFORMAATIOYMPÄRISTÖISSÄ 


Teemu Mikkonen 


Johdanto 


Viestintävälineiden kehityksen myötä opiskelussa käytetään yhä enem- 
män internetin tarjoamia tietolähteitä. Tämä on muuttanut koulu- 
laisten informaatioympäristöä monimuotoisemmaksi ja vaikeammin 
hallittavaksi. Internetin tietolähteiden avoimuus ja jatkuva muuttu- 
vuus luo uuden haasteen sille, miten oppilaiden ja opettajien tulisi 
arvioida tietoa kouluissa. Oppikirjan ja opettajan määrittelemä tieto 
levaa tietoa. Koululaiset hakevat tietoa ja opastusta arjen ongelmiin 
Wikipediasta, sosiaalisesta mediasta, keskustelupalstoilta ja monista 
muista internetin tarjoamista palveluista (Suoranta & Vaden, 2010; 
Uusitalo, Vehmas, & Kupiainen, 2011). Näiden palvelujen arkikäyttö 
vaikuttaa sekä välillisesti että suoraan myös koulujen opetukseen (Ku- 
piainen & Sintonen, 2009). Omaehtoisissa oppimistehtävissä oppilaat 
turvautuvat yhä enemmän lähteisiin, jotka ovat tavalla tai toisella haet- 
tu netistä. Myös opettajat hyödyntävät internetistä löytyviä aineistoja 
opetuksessaan. (kts. esim. Opetushallitus, 2011.) Tähän avoimien 
verkkoympäristöjen tunkeutumiseen opetuksen alueelle on suhtau- 

duttu eri tavoin (mm. Kupiainen & Sintonen, 2009; Prensky, 2001; 
Suoranta & Vaden, 2010) ja siihen on kehitelty erilaisia teknologisia 
ja pedagogisia ratkaisuja (kts. esim. Kankaanranta & Vahtivuori-Hän- 
ninen, 2011). Tässä artikkelissa tarkoituksena on tarkastella miten 
nämä oppimistehtävien yhteydessä käytetyt avoimet verkkoympäristöt 
tuovat uusia haasteita tiedon arviointiin ja tuottamiseen. 
Artikkelissa kuvataan lukiolaisten tietokäsityksiä eli tiedon arvi- 
ointitapoja, joiden avulla he perustelevat koulutehtävissä käyttämiensä 
tiedonlähteiden totuudellisuutta ja merkityksellisyyttä. Lisäksi esitel- 
lään auktoriteetteja, jotka lukiolaiset näkivät luotettavan tiedon perus- 
teena. Artikkelin lopussa esitellään aineisto-otteiden avulla prosesseja, 
joissa oppilaat puolustavat omia näkemyksiään tiedon pätevyyden ja 
luotettavuuden suhteen erilaisten vakuuttamistapojen avulla. 


Tietokäsitykset argumentointitapoina 


Epistemologia viittaa filosofian osa-alueeseen, jossa tutkitaan tiedon 
mahdollisuuksia, rajoja, lähteitä, perusteita, pätevyyttä ja varmuutta 
(Niiniluoto, 1990). Epistemologiset uskomukset taas ovat käsityksiä 
siitä, miten jostain kohteesta on mahdollista saada tietoa ja miten 
pätevää tämä tieto on (Savolainen & Kari, 2008; Whitmire, 2003). 
Epistemologisten uskomuksien eli tietokäsitysten tutkimus ei siis ole 
varsinaisesti kiinnostunut tieto-oppiin liittyvistä tiedon määritelmistä 
vaan siitä miten tieto ja tietäminen ymmärretään. 

Epistemologisten uskomusten tutkimuksessa on olennaista nä- 
kemys tietokäsityksistä vaihtelevina ja kehittyvinä ominaisuuksina 
persoonaan liittyvien pysyvien luonteenpiirteiden sijaan (Hofer & 
Pintrich, 1997; Perry, 1970). Epistemologisten uskomusten määrittely 
vaihtelee eri tutkimuksissa. Epistemologisia uskomuksia on tutkittu a) 
kognitiivisena kehitysrakenteena, b) joukkona uskomuksia, asenteita ja 
olettamuksia, jotka vaikuttavat kognitiivisiin prosesseihin tai c) kogni- 
tiivisina prosesseina itsenään. Kaikissa näissä yhteistä on ensinnäkin 
se, että epistemologiset uskomukset liitetään jollain tavoin yksilön 

kognitiivisiin prosesseihin ja toisaalta se, että ne olettavat joidenkin 
epistemologisten uskomusten olevan kehittyneempiä kuin toisten. 
(Hofer & Pintrich, 1997.) 

Tutkimusten vaihemalleissa epistemologisten uskomusten ke- 
hittyminen näyttäytyy siten, että alimmalla tasolla opiskelija käsittää 
Perry, 1970), passiivisena (Belenky, McVicker Clinchy, Golberger 
& Tarule, 1986), ei-reflektoitavana (King & Kitchener, 1994) tai 
pinnallisena (Chan & Sachs, 2001). Ylimmällä tasolla tieto käsitetään 
kontekstuaalis-relativistisena (Perry, 1970, Baxter & Magolda, 1992), 
tuotettuna (Belenky, McVicker Clinchy, Golberger & Tarule, 1986), 
refleksiivisenä (King & Kitchener, 1994) tai konstruktivistisena (Chan 
& Sachs, 2001). Vaihemalleissa epistemologisia uskomuksia tarkas- 
tellaan pääosin yksilön ominaisuuksina, joiden nähdään muuttuvan 
eri kehitysvaiheissa. 

Tässä tutkimuksessa näkökulma muuttuu siten, että epistemo- 
logisten uskomusten osalta keskitytään tarkastelemaan yksilön omi- 
naisuuksien sijasta sosiaalista kontekstia, jossa uskomukset ilmenevät. 
Sosiaalinen konteksti ymmärretään argumentointitapana tilanteessa, 
jossa oppilas joutuu selittämään lähteiden hakuun ja valintaan liit- 
tyviä ratkaisujaan. Tässä tilanteessa oppilaat käyttävät hyväkseen 
omaksumiaan käsityksiä luotettavasta ja hyödyllisestä tiedosta. Nämä 
käsitykset ymmärretään tutkimuksessa tietokäsityksinä. Näkökulma 
siirtyy näin opiskelijoiden kognitiivisista prosesseista ja niiden kehit- 
tymisestä heidän argumentointitapojensa tarkasteluun. Yksilön sisäiset 
kulttuurissa ilmeneviin suhteellisen pysyviin malleihin ja strategioihin, 
joihin yksilöt turvautuvat kuvatessaan ja perustelleessaan toimintaansa. 
Toisin sanoen tutkimuksen kohteena eivät ole kertojat tai kertomuksen 
kohteet, vaan kertomuksen muodot ja niiden vaikutukset kertojien 
ja vastaanottajien toimintaan. 

Aineisto ja tutkimusasetelma 


Artikkeli perustuu vuoden 2012 syksyllä kerättyihin lukiolaisten 
ryhmähaastatteluihin ja ryhmien palauttamiin lähdepäiväkirjoihin. 
Haastattelut tehtiin Tampereella sijaitsevassa lukiossa uskonnon etii- 
kan ryhmätyötunneilla. Haastateltavat olivat pääosin täysi-ikäisiä 
viimeistä vuosiluokkaa käyviä tyttöjä ja poikia. Ryhmissä oli 1-3 
oppilasta. ja ryhmähaastatteluja tehtiin yhteensä 21 kappaletta. Li- 
säksi haastattelujen tukena käytettiin lähdepäiväkirjoja, joita oli 10 
kappaletta. Lähdepäiväkirjoja puuttui muutamilta ryhmiltä ja osissa 
ryhmähaastatteluista ei ollut kaikki ryhmän jäsenet paikalla. Kaikkia 
tunnilla olleita ryhmiä kuitenkin haastateltiin. Kaikki haastattelut 
tehtiin tuntien yhteydessä sen jälkeen, kun ryhmä oli pitänyt oman 
esitelmänsä. 

Kurssi, jolla oppilaita haastateltiin, oli kaikille pakollinen us- 
konnon etiikan kurssi, jolla oppilaat tutustuivat ryhmätöiden kautta 
etiikan perusteisiin, eettisiin teorioihin ja kristinuskon etiikkaan. 
Kurssilla pohdittiin ihmisen elämänkysymyksiä, yhteiskuntaetiikkaa 
sekä ajankohtaisia eettisiä kysymyksiä. Kurssilla jokaisen oppilaan 
tuli tehdä joko opettajan antamasta tai kurssin sisältöön sopivasta 
omasta aiheesta esitelmä. Esitelmät suositeltiin tehtäväksi ja esiteltä- 
väksi ryhmissä, mutta muutama oppilas halusi tehdä esitelmän yksin. 
Oppilaiden esitelmät olivat vaihtelevista aiheista (lääkärien ja hoitajien 
etiikka, naisen asema ja tasa-arvo, homoseksuaalien oikeudet, avioero, 
eettinen kuluttajuus, eutanasia, geenimanipulaatio jne.). 

Aineistoa on analysoitu koodaamalla siitä aluksi oppilaiden käyt- 
tämiä faktan statuksen rakentamiseen käytettyjä tekniikoita. Nämä 
ns. faktuaalistamistrategiat (vrt. Jokinen A., 1999) ja niihin liittyvät 
selonteot ovat tutkijan identifioimia oppilaiden puheissa esiintyviä 
keskinäisistä eroista ja yhtäläisyyksistä koostuvia merkityssysteemejä 
(ks. esim. Edwards & Potter, 1992; Suoninen, 1997). Faktuaalista- 
misstrategiat perustuvat tutkijan tulkintoihin eroista, yhtäläisyyksistä 
ja tunktioista, joita erilaisilla puhetavoilla tuotetaan. Aineiston analyysi 
rajautuu selontekoihin, joissa oppilaat selittävät ja tekevät ymmär- 

rettäväksi sitä, miksi he ovat valinneet koulutehtävässä käyttämänsä 
aineiston tiedonlähteekseen. 


Mitä selontekoja oppilaat käyttivät faktatiedon 
vakuuttamisessa? 


Kuten edellä jo todettiin, tietokäsitysten moninaisuus yksilön puheessa 
aiheuttaa sen, ettei ole tarkoituksenmukaista vertailla yksilöitä tietokä- 
sitysten suhteen kehittyneempinä tai kehittymättömämpinä. Yksilöjen 
erojen vertailun sijaan tietokäsityksiä tarkastellaan jatkossa erillisinä 
resursseina, joiden käyttöä vertaillaan aineiston sisällä. Kaaviossa 1 
esitellään oppilaiden käyttämiä selontekoja, joiden avulla he ovat 
määritelleet tiedolle faktan statuksen. Prosentit perustuvat koodattui- 
hin ja analysoituihin haastatteluotteisiin, joissa on esiintynyt yksi tai 
useampia selontekoja. Saman puhujan samassa lauseessa saattaa olla 
montakin eri selontekoa ja monet selonteot ovat keskenään päällek- 
käisiä. Tämä on huomioitu ja jokainen yksittäinen viittaus esimerkiksi 
kyseenalaistamattomaan auktoriteettiin tai puolueettomuuteen eri 
henkilöillä on kirjattu omaksi otteeksi. Selonteot on laskettu haas- 
tatteluista siten, että ne joko esiintyvät tai eivät esiinny haastattelussa 
ja näin kaaviossa prosentit kuvaavat sitä, kuinka monessa haastatte- 
lussa kyseinen selonteko tuli esille. Jokainen ote on jäljitettävissä ja 
todennettavissa jälkeenpäin ja samoja otteita on käytetty jäljempänä 
esimerkkeinä. Kaavion tarkoituksena ei ole esittää absoluuttisia vaan 
suhteellisia määriä, joilla pyritään havainnollistamaan miten faktuaa- 
listaminen on painottunut oppilaiden antamissa selonteoissa. 

miten vakuuttavien auktoriteettien avulla. Vakuuttavalla auktoriteetilla 
perusteleminen nähtiin itsessään riittäväksi useimmissa tapauksissa 
ilman, että auktoriteetin vakuuttavuutta olisi tarvinnut perustella 
millään muulla tavalla. Vakuuttaviksi nähtyjä auktoriteetteja oli eri- 
tyyppisiä ja niistä kerrotaan tarkemmin seuraavassa luvussa. 

Vakuuttava auktoriteetti. i 95% 


Puolueettomuus AAA 90%, 
Oma kokemus [INN 43% 
Konsensus —m 48% 
Ulkoiset piirteet — 48% 


Tuoreus 19% 


| 
Konteksti J 19% 

Kaavio 1. Oppilaiden faktatiedon perustelutavat ja niiden suhteelliset määrät 
(n=21) 


Toinen lähes yhtä yleinen tapa perustella tiedon paikkansapitävyyt- 
tä tai virheellisyyttä oli vetoaminen lähteen puolueettomuuteen. 
Puolueettomasta tai objektiivisesta tiedosta puhuminen liittyi usein 
internetin lähteisiin ja monille oppilaille erityisesti nettitiedon puo- 
lueettomuuden arvioiminen näyttäytyi ongelmallisena. Kirjat nähtiin 
yleensä itsestään selvästi puolueettomina. Tiedon objektiivisuudesta, 
puolueettomuudesta tai neutraaliudesta puhuminen oli lähes aina 
itsestään selvä valinnan tai hylkäämisen kriteeri. Ainoastaan kahdessa 
otteessa haastateltava viittasi puolueettomasta tiedosta puhuessaan 
jollain tavalla kontekstiin. 

Haastateltavat viittasivat usein heidän omaan kokemukseensa. 
Oma kokemus nähtiin takeena sille, että tietoon voi luottaa erittele- 
mättä sen tarkemmin mitä tämä oma kokemus on. Oma kokemus 
perustui yleensä tuntemukseen omasta kompetenssista arvioida tietoa, 
koska aihe on entuudestaan tuttu. Omalla kokemuksella perusteluun 
saattoi liittyä myös auktoriteeteilla perustelua. Silloin luotettavuutta ar- 
vioitiin sekä oman kokemuksen, että auktoriteettien itsensä perusteella. 

Internetin lähteiden paikkansapitävyyttä perusteltiin joissain 
otteissa niiden ulkoisten piirteiden perusteella (15 otteessa). Erityisesti 
ryhmissä, joissa tarkoituksena oli saada kurssi nopeasti läpi, luotetta- 
vuuden perusteena oli usein se kuinka paljon kirjoitusvirheitä sivustolla 
oli tai miltä sen graafinen ilme näytti. Harvinaisempi, mutta ulkoisiin 
piirteisiin liittyvä perustelutapa, oli lähdeaineiston ikä. Tämä tuli 
useammin esille muissa kuin nettiaineistoissa. Esimerkiksi vanhempia 
kirjoja saatettiin pelkästään niiden iän perusteella hylätä ja toisaalta 
uudempien kirjoja perustella niiden uutuudella. 

Osa oppilaista perusteli tiedon oikeellisuutta lähteiden keski- 
näisellä yhdenmukaisuudella, konsensuksella. Tämä perustelutapa 
oli kuitenkin suhteellisen harvinainen (13 otteessa) ja useimmissa 
tapauksissa se sisälsi vain viittauksen: ”ne oli aikalailla samat asiat mo- 
nissa...” (lainaius aineistosta). Myöskään aiemmin mainittu kontekstiin 
viittaaminen ei ollut oppilaiden keskuudessa suosittua. Vain kolmessa 
ryhmässä joku ryhmän jäsenistä perusteli valintojaan kontekstilla. 

Jos edellisiä faktuaalistamisstrategioita tarkastellaan tietokäsitysten 
näkökulmasta, näyttäisi siltä, että lukion viimeistä luokkaa käyvien 
oppilaiden tietokäsityksiä voisi kuvailla ”kehittymättömiksi”. Tämä 
siksi, että oppilaiden keskuudessa suosituin tapa perustella tietoa on 
turvautua luotettaviksi koettuihin auktoriteetteihin, jotka nähdään 
useimmiten joko oikeana tai vääränä ilman erityisempää reflektointia. 
Toisaalta monilla oppilailla oli rinnakkain eri tietokäsityksiä ja sama 
oppilas saattoi olla eri tilanteessa sekä ”kehittynyt”, että ”kehittymätön” 
tietokäsitysten suhteen (vrt. Schommer-Aikins, 2004). 


Minkä auktoriteettien avulla oppilaat perustelivat tietoa? 


Edellisessä luvussa esitettiin, että merkittävin oppilaiden käyttämä 
faktuaalistamisstrategia oli auktoriteeteilla vakuuttaminen. Tässä lu- 
vussa tarkastellaan mitkä auktoriteetit nähtiin oppilaiden puheissa 
vakuuttavina perustelemaan tietoa oikeaksi. Näitä auktoriteetteja 
esitellään seuraavassa kaaviossa (Kaavio 2). Kaavio perustuu pääosin 

haastatteluissa ryhmittäin esiin nousseisiin lähteisiin, mutta siinä on 
hyödynnetty myös lähdepäiväkirjoja niiden ryhmien osalta, jotka 
ovat ne palauttaneet. Kaikkiin kategorioihin sisältyy erilaisia yksit- 
täisiä lähteitä ja osa lähteistä saattaa samalla ryhmällä olla myös eri 
kategorioissa sen mukaan miten sen avulla on perusteltu käytetyn 
tiedon totuudenmukaisuutta. Prosentit on kaaviossa laskettu niin, 
että ne kuvaavat luokitellun auktoriteetin (esim. järjestö) mainintojen 
ja kaikkien vakuuttavina auktoriteetteina perusteltujen mainintojen 
suhdetta. 


Järjestö 31% 
Media Mn 20% 
Asiantuntija WIIN 11% 
Kirja MIN 11% 
Tiede IIN] 10% 
Valtio MIN 7% 
Uskonto INN 6% 


Opetus IA 4% 


0% 5% 10% 15% 20% 25% 30% 35% 


Kaavio 2. Oppilaiden faktatiedon perusteluun käyttämät auktoriteetit ja 
niiden suhteelliset määrät aineistossa (n=71) 


Eniten oppilaat luottivat koulutöissään erilaisiin järjestöihin. Järjes- 
töiksi viittauksissa luettiin mm. erilaisia liittoja (lääkäri, sairaanhoitaja, 
kuluttaja yms.), kansalaisjärjestöjä, YK:n alaisia järjestöjä ja muita 
vastaavia. Järjestöjen suuri määrä johtuu osin kurssin aiheesta. Us- 
konnon etiikka kurssin aiheena houkutteli turvautumaan järjestöjen 
ylläpitämiin nettisivustoihin, koska etiikan aiheet kuten lääkärien 
tai sodankäynnin etiikka liittyvät erilaisten järjestöjen toimialaan. 

Järjestöjen sivuilta oli myös helppo saada nopeasti luotettavalta vai- 
kuttavaa tietoa aiheesta. 

Toinen ryhmä vakuuttavia auktoriteetteja olivat erilaiset me- 
diayhtiöt. Erityisesti ulkomaiset mediayhtiöt, kuten BBC ja jotkut 
yhdysvaltalaiset mediayhtiöt, nähtiin vakuuttavina. Suomalaisia me- 
diayhtiöitä ei Yleä lukuun ottamatta käytetty lainkaan. Sitä, miksi 
mediayhtiöiden ulkomaalaisuus vakuutti enemmän kuin kotimaisuus, 
ei perusteltu, vaikkakin ulkomaalaisuutta käytettiin usein perusteena 
lähteiden vakuuttavuudelle. 

Asiantuntijoiden ja tieteen rooli oli aineistossa suhteellisen vä- 
häinen. Tähän syynä voi olla se, että eettisten kysymysten luonne 
ei välttämättä houkuttele turvautumaan asiantuntijoiden ja tieteen 
tarjoamaan tietoon samalla tavalla kuin muissa aiheissa. Toisaalta 
asiantuntijatiedon arvioiminen on internetissä haastavaa. 

Joissain otteissa lähteen totuudellisuutta perusteltiin erityisesti 
lähteen muodolla!. Muotoa ei kuitenkaan käytetty vakuuttamisen 
tukena internet-lähteitä käytettäessä. Sitä käytettiin ainoastaan silloin, 
kun kyseessä oli kirjalähde (vrt. Sundin & Francke, 2009). Tämä 
tarkoittaa sitä, että haastateltavien perusteluissa heidän näkemyksensä 
mukaan tiedon totuudellisuuden perusteeksi riitti, että se on julkaistu 
kirjassa. Pääosan oppilaiden lähteistä ollessa internetistä, kirjatieto 
saattoi toimia joillain haastateltavilla myös massasta erottautumisen 
apuna (ks. seuraava luku). 

Jotkut haastateltavat näkivät myös valtion tai uskonnon itsestään 
selvinä auktoriteetteina vaikkakin se oli suhteellisen harvinaista. Erityi- 
sesti uskontoon suhtauduttiin useimmiten epäillen ja uskonnollisten 
sivustojen nähtiin olevan puolueellisia. Vaikka kyseessä oli uskonnon 
kurssi, suurin osa oppilaista ei luottanut uskonnollisiin sivustoihin. 
Myöskään opettaja ei erityisemmin kehottanut turvautumaan niihin. 
Muutamassa otteessa viitattiin myös opetukseen vakuuttavana aukto- 
riteettina, mutta suhteessa muihin lähteisiin se oli harvinaista. Opetus 
oli luultavasti oppilaille itsestään selvä tietolähde, jonka mainitsemista 
ei nähty tarpeellisena. Haastatteluissa tätä kuitenkin kysyttiin erikseen. 


1 — Perusteluihin liittyi usein myös muilla auktoriteeteilla perustelua. 

Edellä mainitut tiedon auktoriteetit olivat oppilaiden käyttämiä 
lähteitä, joista tietoa haettiin suhteellisen kritiikittömästi. Ne olivat 
edellisessä luvussa mainittuja vakuuttavia auktoriteetteja, jotka haas- 
tateltavat näkivät itsestään selvästi todellisen tiedon takaajina. Toinen 
suosittu perustelutapa oli puolueettomuudella tai objektiivisuudella 
perusteleminen. Myös näissä perustelutavoissa viitattiin eri lähteisiin, 
joiden suhteellinen jakauma selviää seuraavasta kaaviosta (Kaavio 
3). Prosentit kaaviossa on laskettu siten, että lähteet, jotka on nähty 
neutraaleina, puolueellisina tai jotka on hylätty, on suhteutettu kaik- 
kiin mainintoihin, joissa on käytetty strategiana puolueettomuudella 
perustelemista. 


Määrittelemättömät 
internetsivut 


Järjestöt ja yritykset 


Keskustelupalstat 


Wikipedia 
W Neutraalit 
E Puolueelliset 


Uskonnolliset sivut 
W Hylätyt 


Blogit 


Tietokirjat 


Viralliset sivut 


T t T T 


0% 2% 4% 6% 8% 10% 12% 14% 16% 


Kaavio 3. Puolueettomuudella perustelevien kayttamat lahteet ja niiden 
suhteelliset maarat (n=40) 

Lähteiden puolueettomuuteen tai puolueellisuuteen viitattiin ylei- 
simmin puhuttaessa määrittelemättömistä nettisivuista. Samoin kuin 
kirjalähteet nähtiin vakuuttavina, koska ne olivat kirjoja, nähtiin net- 
tilähteet yleisellä tasolla epäilyttävinä, koska ne ovat internetissä. Vasta 
kun lähde määriteltiin esimerkiksi jonkun järjestön tai mediayhtiön 
sivustoiksi saivat ne uskottavan statuksen. 

Järjestöjen ja yritysten kohdalla se, että ne arvioitiin puolueelli- 
seksi, ei aiheuttanut sitä, että niitä ei olisi käytetty lähteenä. Tämä tar- 
koittaa siis sitä, että osa haastateltavista ymmärsi järjestöjen sivustojen 
olevan puolueellisia, mutta ne nähtiin silti hyödyllisinä tietolähteinä. 

Tietokirjojen osalta tilanne oli kaksijakoinen. Toisaalta tietokirjat 
nähtiin useimmiten puolueettomina, mutta oli myös kommentteja, 
joissa tietokirjoja hylättiin niiden puolueellisuuden takia. Wikipedia 
sitä vastoin nähtiin lähes aina puolueellisena ja sieltä löytyneet lähteet 
hylättiin. 

Uskonnolliset sivustot nähtiin lähes aina puolueellisina ja ne hy- 
lättiin yhtä poikkeusta lukuun ottamatta. Tämä siitä huolimatta, että 
kyseessä oli uskonnon kurssi. Viralliset sivut, kuten valtion ylläpitämät 
sivustot ja muut vastaavat, nähtiin yleensä kyseenalaistamattomana 
(kts. luku 6) ja erikseen mainittaessa myös puolueettomana. 

Blogit ja keskustelupalstat nähtiin kaikissa haastatteluotteissa 
puolueellisina ja ne suurimmalta osin hylättiin tämän takia. Osa 
haastateltavista osasi kuitenkin käyttää niitä esimerkkeinä erilaisista 
näkemyksistä, jolloin niiden puolueellisuudesta oli etua. 


Miten oppilaat käyttävät eri strategioita 
perustellessaan tietoa? 


Tässä luvussa tarkastellaan tietokäsityksiä oppilaiden antamina se- 
lontekoina, joissa turvaudutaan erilaisiin kulttuurin tarjoamiin re- 
sursseihin. Tämä ei tarkoita, että oppilaat pelkästään turvautuisivat 
valmiisiin malleihin, vaan he jatkuvasti myös muuttavat vanhoja 
ja luovat uusia malleja. Täten analyysi ei voi vain luetella valmiita 

kulttuurisia resursseja, joita oppilaat käyttävät, vaan tärkeää on myös 
tuoda esille mallien kehittymisen ja muuttumisen prosessiluonnetta. 
Tätä tietokäsitysten muuttumista, yhdistelyä ja luovaa hyväksikäyttä- 
mistä oppilaiden puheenvuoroissa havainnollistetaan esittelemällä ja 
analysoimalla valikoituja aineisto-otteita. Aineisto-otteet analysoidaan 
käymällä läpi prosessia, jossa oppilaat eri faktuaalistamisstrategioiden 


tavuuden suhteen. 


Puolueellinen puolueettomuus 


Tässä puolueettomuudella oikeuttamisen strategiassa puolueettomuus 
toimii itsestään selvänä viitekehyksenä, johon tulisi pyrkiä. Tämä siitä 
huolimatta, että haastateltava haluaa tuoda oman asemoitumisensa 
aiheeseen esille. 


K: —Löysittekö tämmösiä omista näkemyksistä poikkeavia näke- 
myksiä hirveesti netistä, jos löysitte niin, netistä tai kirjoista 
siis totta kai, niin jos löysitte niin mistä enimmäkseen? 

N1: Mulla tuli siitä naispappeudesta mä kannatan naispappeutta 
niin, sitten sieltä netistä löytyy niitä jotka vastustaa naispap- 
peutta. 

K: Miten sä huomioit ne sitten siihen? 

N1: No pakkohan ne on huomioida koska, kummiskin oleellinen 
osa oli esitystä että en mä voi jättää, sulkee niitä pois sen 
takia että oma mielipide oli vastakkainen et sit mä yritin 
niistä sitten kanssa puhua vaikka aluks sellasta että tää on 
niin väärin mutta, kyllä siihen sit kun ajatukseen tottu niin, 
pysty kattomaan objektiivisesti. 


Haastattelija houkuttelee aluksi vastaajat esittämään heidän omat 


mielipiteensä esitelmän aiheesta kysymällä mitä vastakkaisia mielipi- 
teitä he ovat käyttämistään tietolähteistä löytäneet. Toinen vastaajista 

lähtee tähän mukaan ja kertoo oman näkemyksensä naispappeudesta. 
Samalla hän asettaa seuraavassa puheenvuorossa itsensä puolustavaan 
asemaan kertomalla, ettei voi, vaikka haluaisikin, jättää vastakkaisia 
si tarkkailijaksi, jonka on ”pakko” ottaa huomioon myös vastakkaiset 
näkemykset (Jokinen A., 1999, 134). Omiin näkemyksiin viittaa- 
minen ilmaisulla: ”tää on niin väärin...” pehmennetään sanomalla 
se naurahtaen ja samalla myös pehmennetään oman mielipiteen ja 
objektiivisuuden välistä jännitettä. Neutraaliin näkemykseen liitetään 
näin velvoittavuuden määre siitä huolimatta, että oma identiteetti 
kategorisoidaan puolueelliseksi. Samalla myös puolueettomuutta 
vahvistetaan tunnustamalla oma mielipide. 

Tämä ote on esimerkki siitä miten samassa puheenvuorossa voi- 
daan oikeuttaa kaksi toisilleen vastakkaista näkemystä erottamalla 
ulkoa tuleva pakko ja oma mielipide. Määrittelemällä objektiivisuuden 
subjektiivisuudella perustelee haastateltava tiedon pätevyyttä puolueet- 
tomuudella oman puolueellisen identiteetin määrittelemisen kautta. 


Akateemiset esikuvat vakuuttavina auktoriteetteina 


Seuraavassa auktoriteetilla oikeuttamisen strategiassa akateemiset 
esikuvat toimivat itsestään selvinä takaajina tiedon pätevyydelle. Sa- 
malla ne toimivat haastateltavan oman identiteetin rakennusaineina. 


K: — Oliko teillä. 

N1: Eiollu. 

N2: No ehkä mä oon kauheen kiinnostunu Lacanista niin sitten 
sitä kautta tuli ihan, kun netistä ei löydy Lacanista mitään 
niin kirjoista lähti lukee Lacanista niin siel on, ja Julia Kriste- 
valtakin tuli semmosia tavallaan niin kuin, siihen symboliseen 
rekisteriin eli tavallaan liberaalifeminismiin liittyviä näkemyksiä 
mitkä ei ollu ihan uusia mutta, (-) [0:11:25.9] sitä informaatiota 
joka sai muuttaakin omaa ajatusmaailmaa ehkä. 

K: Tuliko tämmöstä, kirjoissa on vähän eri mutta oliko kirjoja 
semmosia mitä, mitkä olis vähän väittäny vastaan sitä sun 
omaa näkemystä? 

N2: No oli joo, kyllä siis oli muutama semmonen, mä en nyt 
muista ketä mutta suomalaisia miespuolisia tutkijoita joskus 
80-luvulla tehny jonkun tämmösen tutkimuksen, niin kyllä 
siinä oli aika hauskaa. 


Haastattelun jatkuessa toinen haastateltavista ottaa puheenvuoron 
itselleen puhuen aluksi muiden puhujien päälle nopeassa tahdissa 
omista kiinnostuksen kohteistaan. Hän tuo esille tietämystään La- 
canista ja Julia Kristevasta. Tässä ja muissakin kyseisen haastattelun 
eri kohdissa, Lacan ja Julia Kristeva nousevat usein esiin erilaisissa 
yhteyksissä haastateltavalle merkittävänä vakuuttamisen strategiana. 
Haastateltava ensinnäkin olettaa, että haastattelijalla on taustatietoa 
kyseisistä henkilöistä vakuuttavina auktoriteetteina, koska niihin 
palataan yhä uudestaan ja uudestaan eri tilanteissa?. Lisäksi haasta- 
teltava käyttää kirjailijoiden työhön liittyvää erikoissanastoa, kuten 
edellisessä otteessa ”symbolinen rekisteri”, jonka käytön voi tulkita 
toimivan erottautumisen välineenä muista oppilaista ja samalla oman 
identiteetin merkkaamisena. 

Lacan ja Julia Kristeva toimivat haastattelussa myös kirjoista 
hankitun tiedon ja nettitiedon erottajina. Puheenvuoron alussa koh- 
dassa ”kun netistä ei löydy Lacanista mitään niin kirjoista lähti lukeen 
Lacanista” puhuja yhdistää perustelun kirjojen käytölle esitelmän 
pääasiallisena lähteenä puheeseen Lacanista. Samalla puhuja asettuu 
asemaan, jossa hän kokee itsensä selontekovelvolliseksi pelkkien kirjo- 
jen käytöstä lähteinä. Selonteko ”kun netistä ei löydy mitään Lacanista” 
toimii perusteluna sille miksi haastateltava ei käyttänyt nettilähteitä. 
Lisäksi Lacan ja Julia Kristeva toimivat itsessään auktoriteetteina, 
joiden tietoa ei nähdä tarpeelliseksi kyseenalaistaa ja jotka puhujan 
näkemyksen mukaan toimivat esimerkkeinä tiedosta jota ei löydy 


2. Haastattelijan asema yliopistosta tulleena tutkijana saattoi olla yhtenä houkut- 
timena käyttää tämäntyyppistä vakuuttamisen tapaa. 

netistä. Nettitiedon hylkäämisen voi näin tulkita olevan toinen tapa 
korostaa puhujan omaa identiteettiä. 

Seuraavassa puheenvuorossa akateemista tutkimusta auktoriteetti- 
na kyseenalaistetaan viittaamalla suomalaisten 80-luvun miespuolisten 
tutkijoiden tutkimusten hauskuuteen. Tämän puheenvuoron ei nähdä 
tarvitsevan yksilöintiä samalla tavalla kuin Lacan ja Julia Kristeva, 
joiden nimet haastateltava olettaa muiden osanottajien tietävän ilman 
tarkempia määrittelyitä. Toisin sanoen, tiedon objektiivisuudesta ei 
tarvitse antaa selontekoa, koska valitut akateemiset auktoriteetit takaa- 
vat sen, että tieto on pätevää. Akateemisuus ei itsessään takaa tiedon 


vakuuttavuutta, mutta tietyt akateemiset nimet takaavat. 


Viralliset instituutiot vakuuttavina auktoriteetteina 


Tässä otteessa vakuutetaan tiedon pätevyyttä erityisesti auktoriteetin 
edustamalla instituutiolla. Samalla sellaiset mielipiteet, joilla ei ole 
virallista instituutiota takanaan, nähdään yksittäisinä ja puolueellisina. 


K2: Mitenkäs te arvioitte näitä sitten muuten että miks nää oli 
just nää oli niitä käyttökelposia? Että oliko se vaan että löyty 
helposti? 

M2: Ei, kyllä se oli se puhe. Koska se kuitenkin entisen urheilu- 
ministerin ja, ei ainakaan ite viittiny ottaa näistä blogeista ja, 
yhden henkilön mielipiteistä niitä, muodostaa sitä kokonais- 
kuvaa koska se voi olla vähän ykspuoleinen. 


Aluksi toinen haastattelijoista kysyy syitä valittujen lähteiden käytölle 
ja ehdottaa samalla, että valinnan syynä olisi ollut helppo saatavuus. 
Tämän ehdotuksen takana on jo aikaisemmin haastattelussa esille 
tullut haastateltavien esittämä selitys tiettyjen lähteiden käytölle. 
Haastateltavat eivät kuitenkaan lähde perustelemaan lähteitä niiden 
helpolla löytyvyydellä, vaan toinen heistä ilmoittaa syyksi urheilu- 
ministerin viran. Näin jo aikaisemmin haastattelussa esille tullut 

entisen urheiluministerin puhe nähdään ensinnäkin itsestään selvästi 
vakuuttavana ilman, että se vaatisi selittelyjä ja toiseksi vakuuttavana 
suhteessa muihin blogeihin ja yhden henkilön mielipiteisiin. Puhuja 
kategorisoi näin entisen urheiluministerin puheen eri kategoriaan kuin 
yksittäiset mielipiteet. Ministeriys instituutiona toimii siis itsestään 
selvänä määreenä sisällön merkittävyydelle. 

Tämä ote havainnollistaa kuinka ensinnäkin haastateltavan pu- 
heessa instituution uskottavuus siirtyy yksittäisen ihmisen uskottavuu- 
deksi (vrt. Jokinen A. 1999). Lisäksi otteesta tulee esille instituution 
ja yksittäisen ihmisen välinen dikotomia, joka toistui muidenkin 
haastateltavien puheissa (vrt. Sundin & Francke, 2009). 


Oma kokemus ja arvot 
suhteessa puolueettomaan näkökulmaan 


Seuraava ote on esimerkki siitä kuinka omaa kokemusta voidaan 
käyttää tiedon pätevyyden perusteena. 


K: —Osaattekste nyt sanoo näistä et mitkä oli kaikista keskeisim- 
mät lähteet? Oliko jotkut tietyt sivustot? 

N1: No siis, en mä osaa, ei sitä silleen pysty sanoo, kun kuitenkin 
ne kaikki, nää arvot on niin pitkältä ajalta pohdittuja, että 
vaikee siihen sillai, tollai yksiselitteistä sivustoo sanoo, koska 
se oli, kun niin paljon tietoo on ollu jo ennestään tästä asiasta. 
Sitä varten, ei meijän oikeestaan tarttenu etsiä sitä sen takia 
ettei me tiedettäis asioista. 


Otteessa haastattelija tiedustelee aluksi keskeisimpiä lähteitä. Toinen 
haastateltavista ei suoraan vastaa tähän, vaan kääntää puheen arvoihin. 
Arvojen avulla hän perustelee, ettei osaa nimetä mitään ”yksiselitteis- 
ta” sivustoa. Arvot ja aikaisempi tieto yhdistetään samaksi ja näillä 
perustellaan sitä, ettei tietoa tarvinnut erityisemmin etsiä. Arvojen 
ja niihin liittyneen perehtyneisyyden käytön perusteluna voi näh- 


190 — Eero Ropo, Eero Sormunen & Jannica Heinström (toim.) 


dä vastakohtana puolueettomuudella perustelulle. Tämä tulee esille 
tällä ryhmällä erityisesti puheenvuoroissa, joissa he selittävät omaa 
perustelutapaansa suhteessa objektiiviseen näkökulmaan. Seuraavassa 
otteessa haastateltava puntaroi näkemyksellisen tiedon ja puolueet- 
toman tiedon suhdetta. 


N1: Tai sillai mitä nyt on itsekin jo hakenu jostain tietoo vaikka 
niin onhan ne tietysti siihen suuntaan painottuneita ne sivut, 
mitä asiaa ne ajaa, kuten vaikka jotkut eläinoikeussivustot tai 
Greenpeace, niin sehän esittää vaan siitä tietystä näkökulmas- 
ta, mistä nytten. Että kyllähän se esittää faktoja mutta, sit se 
ei välttämättä kaikkea, semmosia itteään vastaan kääntyviä 
argumentteja anna. Et pitää olla sen verran kriittinen niistä. 


Haastateltava tuo aluksi esille faktatiedon näkemyksellisyyttä ja peruste- 
lee näkemyksellisten lähteiden käyttöä sillä, että tiedonkäytössä tulee olla 
kriittinen ja tiedostaa lähteen näkökulma. Omien arvojen tiedostaminen 
toimii näin apuvälineenä tiedonlähteiden arvojen tunnistamisessa. 


Ulkomuoto 


Internet-sivujen kohdalla ulkomuoto ja ikä oli joillain oppilailla eri- 
tyisinä perusteina perustella tiedon pätevyyttä. Seuraavassa otteessa 
on tästä esimerkki. 


K1: Niin että pohditteks te yhdessä sitä, luotettavuutta, arvioitteks 
te sitä? 

K2: Yleensä niitä asioita. 

M1: Kyllähän me, mälöysin jonkun nettisivun ja sit siel on Paintilla 
piirretty joku tankki siihen kivasti ja, vähän pientä tekstiä ja 
joku, Harri sieltä Hervannan asuinalueelta kirjoittanu niin, 
sitten vähän katottiin että ei kyllä nyt tästä näin. 

M2: Kyllähän silleen näkee siitä sitten yleisilmeestä sillein niin. 

Haastattelijoiden tiedustellessa, että miten ryhmässä on mietitty yh- 
dessä tiedon luotettavuutta, molemmat vastaajat tuovat esille net- 
tisivun ulkomuodon. Ensimmäinen vastaaja kertoo yksityiskohtai- 
sesti löytämästään nettisivusta, joka samalla toimii perusteluna sille, 
miksei joitain sivuja olla valittu lähteeksi. Kertomuksessa kuvaillaan 
ääritapausta?, jonka oletetaan olevan niin selvä esimerkki, että myös 
haastattelija ymmärtää millaisia sivuja ei ole valittu ja samalla myös 
syy miksi niitä ei ole valittu. Toinen vastaaja kuitenkin täydentää vielä, 
että tässä tarkoitetaan nettisivun yleisilmettä. 

Nettisivujen ulkomuoto oli tärkeimpänä perusteena arvioinnille 
ja tiedon pätevyyden vakuuttamiselle yleensä sellaisilla ryhmillä, jotka 
eivät olleet omien sanojensa mukaan panostaneet erityisemmin esitel- 
män tekoon ja tiedonhakuun. Muilla ryhmillä nettisivujen ulkomuoto 
toimi perusteena tiedon pätevyydelle muiden strategioiden rinnalla. 


Konsensus 


Seuraavassa aineisto-otteessa oppilaat vakuuttavat tiedon olevan luo- 
tettavaa vetoamalla eri sivustojen tarjoamien tietojen yhdenmukai- 
suuteen. 


K: No mites ne lähteet, oliks ne luotettavia teidän mielestä? 

N1: None, mitä me seulottiin sieltä, vähän ehkä vähemmän luo- 
tettavista lähteistä, niin ne oli kyllä ihan paikkaansapitäviä. 

K: — Joo. Miten te arvioitte sitä, että onks tää luotettava? 

N1: Katottiin, että löytyy ainakin samaa tietoo monesta eri sivus- 
tosta. 


Haastattelijan kysyessä lähteiden luotettavuudesta toinen haastatelta- 
vista vastaa molempien puolesta, että myös ”vähemmän luotettavat 
lähteet” olivat paikkansapitäviä. Haastattelijan kysyessä tarkennusta, 


3. Tässä otteessa on muitakin mielenkiintoisia selontekoja. Yhtenä esimerkkinä 
valinnoista on Hervannan asuinalue. Voidaan pohtia miksi juuri se on otettu 
kuvauksessa esille. 

haastateltava viittaa eri sivustojen yhdenmukaisuuteen. Haastatelta- 
va ei kuitenkaan tarkemmin määrittele mitä hän tarkoittaa samalla 
tiedolla tai millaisiin sivustoihin hän viittaa monilla sivustoilla. Haas- 
tateltavat kuitenkin sanovat myöhemmin haastattelussa, että heillä on 
”tieteellinen näkökulma”, johon liittyy myös tiedon yhdenmukaisuus 
eri lähteissä. Vähän edellisen otteen jälkeen, kun haastattelija kysyy 
tarkentavia kysymyksiä tiedon arvioinnista, nousee tärkeimmäksi 
arviointiperusteeksi kuitenkin ulkomuoto. 


K: Joo. Jotain sitten seuloitte poiskin. Minkälaisia ne oli? Mitkä 
oli epäluotettavia? 

NI: Nosemmoset missä on esimerkiks ihan kauheesti mainoksia, 
ne on aina vähän epämääräisiä. Ja sitten jos se kieli on sel- 
lasta, että se ei hirveen kirjakielistä oo, niin sekin on vähän 
kyseenalaista. 

K: Joo. Oliks sulla sama? 

N2: Joo. Ja sit myös jotenkin se ulkonäkö, sen sivun. 

K: Nii. 


N2: Just niin ku Leila? sano mainoksista, mutta muutenkin. 


Tämä esimerkki havainnollistaa eri tietokäsitysten ja faktuaalista- 
misstrategioiden yhtäaikaista ilmenemistä eri tilanteissa. Aluksi haas- 
tateltavat vakuuttavat esitelmässä käytetyn tiedon olevan tieteellisen 
näkökulman mukaista. Tämä näkökulma liittyy myös esitelmän ai- 
heeseen, kantasolututkimukseen. Haastattelun jatkuessa, kun välissä 
puhutaan lähdeluettelon laadinnasta ja muista käytännön asioista, 
vaihtuu myös viitekehys tieteellisestä käytännöllisempään. Tässä uu- 
dessa viitekehyksessä nähdään ulkomuoto tarpeeksi vakuuttavana 
tapana perustella lähteiden poisjättöä. Ensimmäisessä perusteluta- 
vassa oppilas käyttää ns. tieteellistä tietovarantoa (tai tietokäsitystä) 
ja keskustelun muuttuessa abstraktilta tasolta käytännöllisemmälle 
tasolle, käyttää hän ulkomuodolla perustelua kuvaamaan käytännön 
tekemistä. Tietokäsitys vaihtelee näin sen mukaan, missä kehyksessä 


4. Nimion muutettu. 

milloinkin puhutaan. Eri tilanteissa ja eri puhetavoissa aktivoituu eri 
tietokäsityksien mukaisia selitystapoja. Näin tilanne määrittelee sen, 
miten oppilaat turvautuvat eri tietokäsityksiin. 


Konteksti ja tiedon luotettavuus 


Viimeinen ote on esimerkki siitä miten oppilaiden perusteluissa on 
otettu konteksti huomioon tiedon käyttöä perustellessa. Tämä tiedon 
perustelutapa on lähimpänä tietokäsitystä, josta Whitmiren (2003) 
artikkelissa puhutaan ylemmän tason kehittyneempänä epistemolo- 
gisena uskomuksena. 


K: Mitenkä te kattelitte niitä mielipidekirjotuksia että oliko ne, 
kuinka luotettavia mielipiteitä? 

N2: Eihän me otettu niitä faktoina vaan.. 

NI: Niin, vaan enemmän et se on näkökulmia siihen, mitä eri 
osa-alueita on ja näin. 


Haastattelijan kysyessä mielipidekirjoitusten luotettavuudesta toinen 
vastaaja ilmoittaa heti, ettei niitä otettu faktoina. Tämän jälkeen toinen 
tarkentaa, että mielipidekirjoituksia on tutkittu näkökulmina, jotta 
voidaan katsoa mitä eri osa-alueita löytyisi. Tässä tulee esille aineis- 
tossa yleinen näkemys keskustelupalstoista ja blogeista mielipiteiden 
kartoittamiseen soveltuvina tietolähteinä. Oppilaat eivät kuitenkaan 
pääsääntöisesti näe, että esimerkiksi kirjat, organisaatioiden sivustot tai 
muut auktoriteetin aseman saaneet lähteet voisivat olla näkökulmaista 
tietoa. Tämä jaottelu objektiiviseen faktatietoon ja näkökulmaisiin 
mielipiteisiin toistaa samaa genreperustaista dikotomiaa, jota myös 
Sundin ja Francke (2009) kuvailevat vastaavanlaisessa tutkimukses- 
saan. Näkökulmaisuus ajatuksena tunnistetaan, mutta tietolähteitä 
arvioidessa se osataan sijoittaa vain sellaisiin sivustoihin joista selviää 
selkeästi, että ne ovat yksittäisten ihmisten puheenvuoroja. Blogit ja 
keskustelupalstat sijoittuivat tähän kategoriaan, mutta esimerkiksi 

Wikipedia oli osittain harmaalla alueella. Sen tietokirjamaisuus yhdis- 
tettynä vapaaseen muokattavuuteen aiheutti tilanteen, joka synnytti 
keskustelua tiedon luotettavuudesta (vrt. Sundin & Francke, 2009). 


Johtopäätökset 


Informaatioympäristön muuttuessa monimutkaisemmaksi ja moni- 
muotoisemmaksi, joutuvat oppilaat kamppailemaan tiedon pätevyy- 
den arvioinnin kanssa yhä enemmän. Kouluihin on tullut itsenäisesti 
ryhmässä tai yksin suoritettavia pääosin internet-lähteisiin perustuvia 
kursseja, joissa oppilaat joutuvat itse etsimään ja valitsemaan tietoa 
internetistä tai kirjoista. Opettajien ja oppikirjojen auktoriteetti 
faktatiedon tarjoajina ei enää yksin riitä, kun tietoa haetaan muista 
lähteistä. Valmiiksi tarjotun faktatiedon puuttuessa joutuvat oppilaat 
turvautumaan mitä erilaisimpiin tiedon luotettavuuden arviointita- 
poihin. Tämä tiedon arviointitapojen moninaisuus tuli artikkelin 
aineistossa hyvin esille. 

Haastatelluilla lukiolaisilla yleisin tapa perustella tiedon pätevyyttä 
oli turvautua sellaisiin lähteisiin, jotka vaikuttivat itsestään selvästi 
luotettavilta. Näistä lähteistä saadun tiedon historiaa, taustoja tai 
motiiveja ei erikseen huomioitu, vaan niihin luotettiin koska ”...ne 
oli semmosii virallisii ne, just järjestöt ja silleen niin uskalsi luottaa 
kuitenkin”. Tämä auktoriteettiin turvautuminen tarkoitti useimmiten 
pätevyyden vakuuttamista sillä, että tieto oli otettu jonkun järjestön 
internet-sivuilta. Järjestön luotettavuus toimi näin myös tiedon luo- 
tettavuuden määreenä. Järjestöjen lisäksi oli myös muita luotettaviksi 
tulkittuja auktoriteetteja, mutta erilaisten järjestöjen sivustoihin oli 
turvauduttu tämän kurssin puitteissa eniten. 

Toinen suosittu tapa perustella lähteiden luotettavuutta oli vedota 
niiden puolueettomuuteen. Puolueettomuudesta tai puolueellisuudesta 
puhuttaessa tuotiin usein esille omat puolueelliset näkemykset ja arvot, 
joiden kautta puolueelliset lähteet tunnistettiin. Omien arvojen ja 
oman puolueellisuuden tiedostaminen toimivat nuorilla sekä puo- 

lueellisen tiedon että tiedon kontekstin tunnistamisen edellytyksenä. 
Ilman omaa asemoitumista haettuun tietoon tiedon arviointi keskittyi 
yleensä ulkomuotoon tai ulkoa opittuihin sääntöihin. 

Muut perustelutavat, kuten omalla kokemuksella, konsensuk- 
sella tai kontekstilla perusteleminen, saattoivat viitata pintapuoliseen 
tarkemmin perustelemattomaan tiedon arviointiin tai syvällisempään 
omien arvojen kautta aineistoon tutustumiseen. Omaa kokemusta 
saatettiin käyttää sekä epämääräisesti suoraan lähteenä tai sitten sen 
avulla voitiin etsiä uusia lähteitä ja arvioida niiden pätevyyttä. Kon- 
sensuksen avulla saatettiin perustella joko niin, että kerrottiin mitkä 
eri lähteet olivat yhdenmukaisia tiedon suhteen tai sitten siihen voi- 
tiin vain viitata ulkoa opitusti kertomalla ”kaikilla sivustoilla” olleen 
samaa tietoa. Myös tiedon kontekstiin saatettiin viitata ulkoa opitusti 
erityisesti blogien, keskustelupalstojen ja Wikipedian kohdalla vaikka 
samaan aikaan muiden lähteiden konteksti jätettiin huomiotta. 

Edellä esitellyissä retorisissa strategioissa tärkeintä on huomioida 
se, että niitä käytetään joustavasti eri tilanteissa vakuuttamaan kuulija 
sekä siitä, että puhuja on tietoinen kyseisistä arviointitavoista ja siitä, 
että tieto jota niiden avulla on valittu, on esitelmään sopivaa relevanttia 
tietoa. Myös opiskelijoiden tietokäsitykset tulisi nähdä näiden kahden 
näkökulman kautta. Oppilaiden erittely ja luokittelu yksilöön kiinnit- 
tyvien pysyvien tietokäsitysten perusteella tulisi suhteuttaa siihen, että 
oppilaat käyttävät eri tietokäsityksiin pohjautuvaa argumentointia eri 
tilanteissa eri tavoin (vrt. Billig, 1991, 15). Aineistoissa esiintyvä eri 
tietokäsityksiin pohjautuva argumentoinnin kirjo lukiolaisten faktatie- 
don perustelutavoissa rakensi kuvaa oppilaasta jota ei voi kategorisoida 
tietokäsityksissä kehittyneisyydeltään alempi- tai ylempitasoiseksi. 


Lopuksi 


Artikkelissa esitelty tiedon pätevyyden ja luotettavuuden arviointita- 
pojen analyysi tarjoaa tietoa siitä miten oppilaat toimivat etsiessään 
tietoa eri lähteistä. Se tarjoaa tietoa sekä tiedon arviointiprosessista että 

tiedon pätevyyden perustelemistavoista. Kun oppilaita haastateltiin 
tutkimukseen, joutuivat he samalla miettimään perusteita sille miksi 
he ovat arvioineet valitut lähteet sopiviksi ja hylätyt lähteet epäsopiviksi 
esitelmiinsä. Näin he tulivat käyttäneeksi erilaisia retorisia strategioita 
vakuuttaakseen sekä käytetyn tiedon pätevyyden että oman kompe- 
tenssin etsiä tietoa eri lähteistä. Näitä retorisia strategioita eriteltiin 
sen suhteen miten yleisiä ne olivat. Lisäksi kahden yleisimmän stra- 
tegian kohdalta eriteltiin minkä tyyppisiä lähteitä niiden yhteydessä 
käytettiin. Lopussa esiteltiin vielä tarkemmin aineisto-otteiden avulla 
miten strategioita käytettiin käytännössä. 

Tietokäsityksiin liittyvistä tulevaisuuden haasteista kertoo se, 
että suurimmalla osalla oppilaita oli heidän omien sanojensa mukaan 
vaikeuksia arvioida lähteiden pätevyyttä ja luotettavuutta. Monilla 
ryhmillä tämä oli merkittävin haaste annetun koulutehtävän teossa. 
Koulun tarjoamat erilliset ohjeet nettitiedon arviointiin eivät näin 
olleet riittäviä, vaikka tälle nimenomaiselle kurssille oli normaaliope- 
tuksesta poiketen räätälöity yhden oppitunnin mittainen tiedonhallin- 
nan luento. Tulevaisuudessa tulisikin kiinnittää suurempaa huomiota 
tiedon arviointitapojen monipuoliseen opettamiseen yksittäisten tie- 
donhallinnan kurssien sijaan. 

KOPIOIVA LÄHTEISTÄ KIRJOITTAMINEN 
LUKION HAASTEENA 


Eero Sormunen 


Johdanto 


Oman tekstin kirjoittaminen on perinteinen menetelmä vahvistaa 
oppilaan oppimista. Lähteiden pohjalta kirjoittamisen tavoitteena 
on, että oppilas prosessoi lähteistä tulkitsemaansa informaatiota ja 
rakentaa sen pohjalta jäsennellyn tiedollisen esityksen (Tynjälä, Mason, 
& Lonka, 2001). Informaatiolukutaidon opetuksessa kirjoittaminen 
perustuu pääasiassa oppilaiden itsensä hankkimaan kirjallisuuteen, 
jolloin tehtävän tavoitteena on oppia tiedonhakemista, lähteiden arvi- 
ointia ja tulkintaa, argumentoivaa kirjoittamista ja viittaamiskäytäntöjä 
(Sundin, Francke, & Limberg, 2011). Kirjoittamistehtävät voivat 
saada hiukan eri muodon valitun tyylilajin mukaan. Vain opettajalle 
suunnattu kouluessee on luonteeltaan ja vaatimuksiltaan erilainen 
kuin esimerkiksi Wikipedia-artikkelina julkaistava teksti (vrt. Forte 
& Bruckman, 2009). 

Netin kehityksen myötä /ähteiden kopiointi on nostettu yleiseen 
keskusteluun koulunopetuksen ongelmana. Kirjoittamistehtävät ei- 
vät tuota toivottua oppimista, jos teksti ”googletetulta” nettisivulta 
siirretään mekaanisesti omaan tekstiin arvioimatta sen luotettavuutta 

ja tulkitsematta sen merkitystä. Kopioivaa kirjoittamista on tutkittu 
lähinnä /ähteiden plagiointina (esim. McGregor & Streitenberger, 
2004; Williamson, McGregor, & Archibald, 2010), jolloin tarkas- 
telu saa helposti moralisoivan sävyn. Oppimisen kannalta kopioivan 
kirjoittamisen olennaisin ongelma on kuitenkin se että oppija ei 
paneudu lähteiden kanssa työskentelyyn oppimista tuottavalla tavalla 
(ks. Alexandersson & Limberg, 2003). 

Kopiointi ymmärretään tässä artikkelissa kirjoittamiseksi, jossa 
teksti siirretään lähteestä omaan tekstiin sanasta sanaan. Kopiointia 
pidetään hyväksyttävänä, kun teksti esitetään sitaattina lähde asian- 
mukaisesti mainiten. Siteeraamisen tavoitteena on korostaa lähteen 
tapaa ilmaista jokin asia erityisen sattuvasti. Siteeraus on tehokeino 
jota yleensä käytetään harvakseltaan. Kopioinnista tulee plagiointia, 
kun käytetty lähde jätetään mainitsematta ja informaatio esitetään 
”omissa nimissä”. Plagiointi ei aina ole kopiointia sillä käsitteellisem- 
mällä tasolla tapahtuvat ideavarkaudet lasketaan myös plagioinniksi 
(McGregor & Williamson, 2005). 

Tässä raportoitavan tutkimuksen tavoitteena oli kehittää syste- 
maattinen menetelmä oppilaiden lähteiden käytön analysointiin tut- 
kielma- ja esseetyyppisissä oppimistehtävissä. Menetelmää sovellettiin 
kahden lukioluokan ryhmätyönä tekemiin Wikipedia-artikkeleihin. 
Huomio kiinnitetään oppilaiden lähdekirjoittamisen tyyleihin kuten 
kopiointiin, omasanaiseen kirjoittamiseen, tekstin tiivistämiseen ja 
lähteiden synteesiin. 

Artikkeli on jäsennetty seuraavasti: Ensin esitellään aiempaa tutki- 
musta tavoitteena syventää käsitystä kopioinnista ja kehittyneemmistä 
kirjoittamisen muodoista. Toiseksi esitellään kehitetty lähteiden käytön 
analysointimenetelmä, menetelmän kokeilussa sovellettu tutkimusai- 
neisto sekä tutkimuksen päätulokset. Artikkelin lopuksi keskustellaan 
tulosten pohjalta lukiolaisten lähdekirjoittamisen ja laajemminkin 
informaatiolukutaidon ohjaamisen haasteista. 

Kopiointia vai plagiointia? 


Aiempi tutkimus on löytänyt yhteyden kopioivan kirjoittamisen ja 
pintaoppimisen välillä. Limberg (1999) havaitsi että heikommin 
edistyvillä lukiolaisilla oli taipumusta faktasuuntautuneeseen tie- 
donhakuun, mikä johti helposti kopioivaan kirjoittamiseen. Nämä 
oppilaat eivät olleet kiinnostuneita aiheen tutkivasta tarkastelusta. 
He näkivät lähteistä kirjoittamisen hakuharjoituksena, jossa ”oikeat 
dersson & Limberg, 2003). Limbergin tutkimusryhmä (2008) toteaa 
monien Ruotsin yläkouluissa ja lukioissa tekemiensä tutkimusten 
perusteella että lähteiden kanssa työskentely onnistuu vain, jos oppi- 
laissa pystytään synnyttämään aito kiinnostus ymmärtää tarkasteltavaa 
asiaa (oppimistehtävän aihe). McGregorin ja Streitenbergerin (2004) 
tulokset tukevat tätä näkökulmaa: opettajan tiukempi lähdeviittausten 
kontrolli vähensi plagiointia mutta samalla lisäsi ”feikkiviitteitä”. 
Ulkokohtainen kontrollin lisääminen ei syventänyt lähteiden infor- 
maation prosessointia. 

Heinströmin (2005; 2006) tulokset täydentävät kuvaa tiedonhaun 
näkökulmasta. Hän totesi oppilaiden vahvan sitoutumisen oppimisteh- 
tävän aiheeseen johtavan tyypillisesti strategiseen tai syväoppimiseen. 
Strategiset ja syväoppijat profiloituivat tiedonhaussa ”syväsukeltajik- 
si”: he näkivät vaivaa löytääkseen hyviä lähteitä ja analysoidakseen 
niiden sisältöä. ”Surfarit” olivat tyypillisesti pintaoppijoita, jotka 
eivät panostaneet tiedonhakuun. Heinström (2006) rinnastaa heidät 
faktasuuntautuneisiin hakijoihin. Surfarit yksinkertaistavat infor- 
maatiolukutaidon hakutaidoksi eivätkä koe mielekkääksi harjoittaa 
lähteiden arvioinnin ja käytön valmiuksiaan. 

Plagiarismin tutkijoiden mukaan kopiointia ja plagiointia esiintyy 
erityisesti oppilailla, jotka kiinnittävät oppimistehtävän suorituksessa 
paljon huomiota lopputuotteen muodollisiin piirteisiin ja vähemmän 
itse opiskeluprosessiin. Sen sijaan prosessisuuntautuneet oppilaat 
käsittelivät lähteiden informaatiota syvällisemmin ja ylläpitivät kiin- 
nostusta aiheeseen (McGregor & Streitenberger, 2004). Plagiointi 

vaikuttaa luonnollisesti oppimistuloksiin. Esimerkiksi (McGregor 
& Williamson, 2005) totesivat että vähemmän plagioineet oppilaat 
muistivat myöhemmin järjestelyssä testissä enemmän opiskellusta 
aiheesta kuin plagiointiin taipuvaiset oppilaat. 


Lähteistä kirjoittamiseen haasteet 


Kasvatustieteen piirissä on muotoutunut tutkimusyhteisö, jonka 
kiinnostus kohdistuu lähdekirjoittamiseen oppimistehtävänä (rea- 
ding-to-write tasks). Lähinnä empiirisessä koeasetelmassa tehdyissä 
tutkimuksissa on selvitetty kuinka oppijat selviävät tehtävistä, joissa 
on syntetisoitava tietoa useasta annetusta lähteestä (ks. Segev-Miller, 
2004; Spivey, 1997). Yleensä koehenkilöt eivät ole hakeneet lähteitään 
itse vaan ovat saaneet ne tutkijalta. Tutkijat ovat keränneet kontrol- 
loidussa tilanteessa havaintoaineistoa luku- ja kirjoitusprosessista ja 
analysoineet millä tavalla koehenkilöt ovat valinneet, tulkinneet ja 
muokanneet informaatiota. 

Spivey (1997, 136, 144-145) määrittelee lähdekirjoittamisen 
tehtäväksi, jossa henkilö on saman aikaisesti kahdessa roolissa: lukijana 
hän rakentaa merkityksiä lähteestä ja kirjoittajana pyrkii luomaan 
merkityksiä omaan tekstiinsä. Lukeminen (ymmärtäminen) ja kirjoit- 
taminen (luominen) eivät ole lineaarisia, peräkkäisiä prosesseja vaan 
sekoittuvat toisiinsa. Kirjoittaja ei lue vain toisten tekstejä vaan lukee 
myös omaansa. Toisaalta kirjoittamisen kognitiivinen prosessi alkaa jo 
lähteitä lukiessa oman tekstin ideointina ja suunnitteluna. Erityisesti 
tietämystään aiheesta ja käsitystään tekstin ajatellun kohderyhmän 
diskursiivisista käytännöistä. 

Lähdekirjoittamisen empiiriset tutkimukset ovat osoittaneet että 
synteesin tekeminen useasta tekstistä on kognitiivisesti haastavampaa 
kuin tiivistelmän kirjoittaminen yksittäisestä lähteestä (Mateos & 
Sole, 2009). Tiivistelmän kirjoittamisessa voidaan käyttää samaa 
kerronnallista rakennetta kuin alkuperäisessä lähteessä. Usean lähteen 

syntetisointi edellyttää yleensä että kirjoittaja joutuu kehittämään 
oman kerronnallisen juonen, johon eri tavoin rakennettujen lähteiden 
antama informaatio voidaan muokata (Segev-Miller, 2004). 

Edellä kuvattu lähdekirjoittamisen tutkimus perustuu vahvaa 
semantiikkaa edustavien tekstianalyysimenetelmien käyttöön. Sekä 
lähteiden että kirjoitettujen tekstien lauseet jäsennetään propositio- 
esityksiksi jolloin niiden semanttisia sisältöjä voidaan vertailla. Näillä 
menetelmillä ei ole tutkimusekonomisesti mahdollista analysoida kuin 
pieniä määriä lähteitä ja niistä tuotettuja tekstejä (ks. Spivey, 1997, 
149-163). Lähestymistapa ei ole käyttökelpoinen, jos kukin oppilas 


käyttää tekstinsä pohjana vaihtelevaa määrää itse hankkimiaan lähteitä. 


Uusi menetelmä 


Lähteiden käytön analyysiin kehitetyn menetelmän perusideana on 
se, että kirjoitettuja tekstejä tarkastellaan virkkeittäin. Jokaisen virk- 
keen osalta etsitään vastausta kysymykseen: Mihin lähteeseen virke 
perustuu? Aineiston kokoaminen jakaantuu viiteen osatehtävään 
(yksityiskohtainen kuvaus, ks. Sormunen, Heinström, Romu, & 
Turunen, 2012): 


1. Artikkelit ja niissä viitatut lähteet kootaan sähköisessä muodossa, 
jos mahdollista. 

2. Artikkelit pilkotaan yksittäisiksi virkkeiksi. Virke toimii analyysiyk- 
sikkönä lähteiden käyttöä selvitettäessä. 

3. Ensimmäiseksi selvitetään yksinkertaisilla sanahauilla löytyykö kir- 
joittajan viittaamista lähteistä sanallisesti ja sisällöllisesti vastaavaa 
virkettä, tekstikappaletta tai näiden yhdistelmää. Jos virkkeen yhteys 
lähteeseen ei löydy sanahaulla, viitattuja lähteitä luetaan valikoiden 
informaatiosisällöllisen yhteyden tunnistamiseksi. Omasanaisten 
virkkeiden lähteet eivät löydy aina sanahaulla vaan vaativat lähteiden 
valikoivaa lukemista. 

4. Jos virkkeen tuottamiseen sopivaa tekstiä ei löydy viitatuista lähteistä, 
siirrytään plagiarismianalyysiin. Siihen voidaan soveltaa kirjoittajien 
toimintaympäristössä relevantteja hakupalveluja (esim. Google) tai 
varsinaisia plagiarismityökaluja (esim. Turn-It-In). 

5. Jos yhteys lähteeseen on edelleen epäselvä, voidaan jäljitystä laajentaa 
kirjoittajien toimintaympäristön lähteisiin kuten oppikirjoihin ja 
sähköisiin opiskeluaineistoihin. 


Virkkeen kirjoittamisessa potentiaalisesti käytettyjen lähteiden jäljittä- 
minen perustuu siis tekstisisältöjen mekaaniseen vertailuun (sanahaku) 
että sisällölliseen tulkintaan (lukeminen). Lopullinen ratkaisu virkkeen 
linkittämisestä lähteeseen tai lähteisiin perustuu aina sisällölliseen 
tulkintaan ja ulkoisten tekijöiden arviointiin (onko lähteen käyttö 
kirjoittajalle mahdollista ja todennäköistä). 

Menetelmän uskottava käyttö edellyttää että tekstien analysoi- 
jalla täytyy olla riittävä aihepiirin, sen lähteiden ja lähteiden käytön 
tuntemus. Mekaanisesti informaatiosisältöä siirtäville virkkeille on 
helppo löytää vastaava lähde. Sen sijaan omasanainen kirjoittami- 
nen yhdistellen informaatiota useammista lähteistä tekee yhteyksien 
tunnistamisen haasteelliseksi. Toisaalta näissäkin tapauksissa hyvin 
lähdekirjoittamisen käytännöt hallitseva kirjoittaja antaa lukijalle yk- 
siselitteiset viittaukset käyttämiinsä lähteisiin ja osaa ilmaista selkeästi 
milloin teksti ei perustu lähteisiin vaan omaan ajatteluun. Virkkeet, 
joiden lähde jää tunnistamatta, muodostavat oman kategoriansa jat- 
koanalyysissä. 


Tekstimuunnostyypit 


Aineistonkeruu tuottaa listan lähdekirjoitettuja virkkeitä ja kuhun- 
kin virkkeeseen liittyen tiedon todennäköisesti käytetystä lähteistä ja 
käytetyn informaation paikkatiedot lähteissä. Menetelmän seuraavassa 
vaiheessa tarvitaan luokitusjärjestelmä, jonka mukaan lähteen erilaisten 
käyttötapojen yleisyyttä voidaan eri kirjoittajilla määrittää. Teksti- 

muunnostyyppejä kehitettiin ja kokeiltiin kahdessa tutkimuksessa (ks. 
Sormunen et al., 2012; Sormunen & Lehtiö, 2011). Lähtökohtana 
oli soveltaa aiemman tutkimuksen perustelemia olennaisia lähteiden 
käytön ulottuvuuksia. Neljä ulottuvuutta liittyy varsinaiseen lähtei- 
den käyttöön, yksi tuotettuihin virkkeisiin ja yksi lähdetyyppeihin. 
Ulottuvuudet ovat seuraavat: 


. Omasanaisuus 

. Synteettisyys 

. Uskottavuus 

. Viittaustarkkuus 
. Virketyyppi 

. Lähdetyyppi 


A N KRW L — 


Omasanaisuus mittaa sitä kuinka paljon kirjoittaja käyttää omia tapo- 
jaan ilmaista lähteestä tulkittu informaatio. Omasanaisuuden asteesta 
tunnistettiin viisi kategoriaa: kopio, lähes kopio, muokattu, oma teksti 
ja tuntematon. Leikkaa-liimaa -tekniikalla tuotettu virke tulkitaan 
kopioksi ja pienin mekaanisin muutoksin lähteestä siirretty virke lähes 
kopioksi (esim. yksittäisten sanojen poisto tai lisäys). Muokattu viittaa 
siihen, että kirjoittaja on tehnyt virkkeessä merkityssisältöön liittyviä 
valintoja, joita ei voi pitää mekaanisina. Orna teksti viittaa kirjoitta- 
jan kommentteihin tai huomioihin, jotka eivät perustu mihinkään 
lähteeseen vaan omaan ajatteluun. Virkkeen omasanaisuus saa arvon 
tuntematon, jos lähde on tuntematon eikä virkettä voi perustellusti 
tulkita omaa pohdintaa edustavaksi. 

Synteettisyys mittaa kirjoittajan kykyä koota ja tiivistää tekstiinsä 
informaatiota yhdestä tai useammasta lähteestä. Virkkeen synteetti- 
syyden asteelle määriteltiin kuusi kategoriaa, jotka ilmaisevat käytetyn 
lähdepohjan laajuuden: virke, kappale, lähde, useita lähteitä, omaan 
tietoon yhdistely ja tuntematon. Virke, kappale ja lähde ilmaisevat et- 
tä virkkeen informaatiosisältö perustuu yhden lähteen virkkeeseen, 
tekstikappaleeseen tai laajempaan kokonaisuuteen lähteessä. Useita 
lähteitä viittaa siihen että virkkeen sisältö perustuu informaation yh- 

distelyyn kahdesta tai useammasta lähteestä. Omaan tietoon yhdistely 
tarkoittaa että omaa tietämystä on yhdistelty lähteestä tai lähteistä 
saatuun informaatioon. 

Uskottavuudella tarkoitetaan sitä kuinka vakaasti kirjoitetun virk- 
keen argumentit rakentuvat lähteen varaan (kategoriat: uskottava, 
monitulkintainen, virheellinen, heikko lähde, EOS). Tavoitteena ei ole 
arvioida onko virkkeen informaatio ”totta” vaan sitä miten pätevästi 
kirjoittaja käyttää lähdettä. Uskottava virke tuo selkeästi esille lähteen 
tarjoaman informaation ja tarvittaessa myös lähteeseen tai informaa- 
tion liittyvät varaukset. Monitulkintaisen virkkeen sisältö on epäselvä 
ja lukijalla on virkkeen perusteella suuri riski tulkita lähteen sisältö 
virheellisesti (esim. perusteeton yleistys). Virheellinen virke sisältää tul- 
kinnan joka ei vastaa lähteen informaatiosisältöä. Heikko lähde viittaa 
tilanteeseen, jossa kirjoittaja ei ole huomioinut lähteen luotettavuuteen 
liittyvää epävarmuutta. Kategoriaan EOS sijoitetaan virkkeet, joissa 
lähteen käytön uskottavuutta on vaikea arvioida. 

Viittaustarkkuus mittaa virkkeen ja lähdeviittauksen etäisyyttä 
kategorioilla virke, kappale, artikkeli, puuttuu, hämy, tuntematon. 
Virke, kappale ja artikkeli viittaavat siihen että lähteeseen on viitattu 
virkkeen, saman tekstikappaleen tai vasta artikkelin lähdeluettelon 
tasolla. Puuttuu -kategoriassa virkkeen lähdettä ei ole mainittu ollen- 
kaan. Hämy viittaa siihen että virkkeen tai kappaleen tasolla on viitattu 
vain sellaiseen lähteeseen, johon virke ei voi perustua. Puuttuu- ja 
hämy-virkkeiden yleinen esiintyminen vihjaa plagiointiongelmasta. 

Virketyyppi luokittaa kirjoittaman tuottaman virkkeen argumen- 
tatiivisen luonteen perusteella. Tämä voidaan tehdä esimerkiksi Hartin 
(1998, 89-93) esittämän väittämä-typologian mukaan. Hartin typo- 
logia sisältää muun muassa seuraavat kategoriat: käsitemääritelmä, 
Jaktaväittämä, tulkintaväittämä ja arvoväittämä. Käsitemääritelmät 
luonnehtivat tekstissä viitattujen käsitteiden ominaisuuksia. Faktavd- 
ittämät ilmaisevat asioiden tiloja, jotka voidaan periaatteessa osoittaa 
tosiksi ja epätosiksi (esimerkiksi ”Useimpien suomalaisten suuryritys- 
ten pääkonttorit sijaitsevat pääkaupunkiseudulla”). Tu/kintaväittämät 
esittävät tulkintoja faktoista (esimerkiksi ”Pääkaupunkiseudulla on 

keskeinen rooli Suomen taloudessa”). Arvoväittämät esittävät arvioita 
asioiden hyödyllisyydestä tai muusta arvosta. 

Lähdetyyppi laajentaa näkökulman kirjoittajan käyttämien läh- 
teiden ominaisuuksiin. Näiltä osin voidaan hyödyntää erityisesti tie- 
donhankintatutkimuksessa vakiintuneita lähdetyyppien kategorioita. 
johtaa alakategorioita tarvitulla tarkkuustasolla. Sopiva lähdetyyppi- 
typologia riippuu kirjoittamisen kontekstista ja alakategoriat voidaan 
johtaa myös tutkimusaineistosta. 


Tutkimuskysymykset, menetelmät ja aineistot 


Tässä alaluvussa kuvataan esimerkkitutkimus, jossa edellä kuvattua 
menetelmää sovellettiin autenttiseen lukiosta kerättyyn aineistoon. 
Tutkimuksen pääkysymys muotoiltiin näin: Kuinka lukiolaiset käyt- 
tävät lähteitä kirjoittaessaan ryhmätyönä Wikipedia-artikkelin? Pää- 
kysymyksestä muotoiltiin eri näkökulmia tarkentavat alakysymykset: 


TK1. Missä määrin lukiolaisten ryhmätyönä kirjoittamat Wikipe- 

dia-artikkelit sisälsivät 

a. kopiointia ja omasanaista tekstiä? 

b. tekstin tiivistämistä yhdestä lähteestä ja synteesiä useammasta 
lähteestä? 

c. lähteiden plagiointia? 

d. uskottavaa argumentointia lähteiden pohjalta? 
erityyppisiä virkkeitä (fakta- ja tulkintaväittämiä)? 


TK2. Onko painettujen ja nettilähteiden käytön välillä havaittavissa 
eroja, kun tarkastellaan 
a. kopiointia ja omasanaista tekstiä? 
b. tekstin tiivistämistä yhdestä lähteestä ja synteesiä useammasta 


lähteestä? 
c. lähteiden plagiointia? 

d. uskottavaa argumentointia lähteiden pohjalta? 
e. erityyppisiä virkkeitä (fakta- ja tulkintaväittämiä)? 


Ensimmäinen tutkimuskysymys demonstroi kuinka menetelmää voi- 
daan käyttää oppilaiden lähdekirjoitusten eri aspektien analysoinnissa. 
Toisessa tutkimuskysymyksessä tarkastelu laajennetaan lähdetyypin 
vaikutusten tarkasteluun: käytetäänkö nettilähteitä eri tavalla kuin 
painettuja lähteitä? 


Kurssikuvaukset 


Tutkimusaineistona käytetyt tekstit kerättiin kahdelta kahdeksan 
viikkoa kestäneeltä lukion kurssilta Tampereella keväällä 2011. Kirjoi- 
tustehtävää varten äidinkielen opettaja organisoi kurssinsa 30 oppilasta 
kymmeneen kolmen hengen ryhmään ja historian opettaja kurssinsa 
28 oppilasta seitsemään 3—5 hengen ryhmään. Molemmilla kursseilla 
ryhmien tehtävänä oli laatia Wikipedian kirjoitussääntöjen mukainen 
artikkeli mutta vain äidinkielen kurssilla artikkelit julkaistiin Wiki- 
pedian suomenkielisessä versiossa. Historian artikkelit tallennettiin 
luokan erilliseen wiki-sovellukseen. Molemmilla kursseilla opettaja 
nimesi ryhmät ja ryhmät valitsivat aiheensa opettajan valmistelemalta 
listalta. 

Äidinkielen kurssilla tehtävänä oli laatia artikkeli suomenkielisestä 
klassikkoromaanista. Oppilaat lukivat romaanin ja laativat siitä henki- 
lökohtaisen teosanalyysin ennen ryhmäkirjoitustehtävän aloittamista. 
Ryhmien piti kirjoittaa artikkelissa kuvaus teoksesta, kirjailijasta ja 
teoksen vastaanotosta käyttäen jäsentävänä mallina Wikipediassa jo 
olevia teosartikkeleita. Historian kurssilla oppilasryhmät kirjoittivat 
artikkelit Suomen sotien väliseen historiaan (1918—39) liittyvistä 
aiheista. Aiheet olivat melko laajoja. Jokaisesta aiheesta opettaja oli 
listannut alateemoja jotta oppilaat saisivat käsityksen, mitä teemoja 
artikkelien tuli käsitellä. 

Kurssien toteutus on kuvattu tarkemmin toisaalla tässä kirjassa 
Alamettälän ja Sormusen artikkelissa. 


Aineiston kokoaminen 


Tutkimukseen palkattiin tutkimusapulaisiksi kaksi opintojen loppu- 
vaiheessa olevaa maisteriopiskelijaa. Toisen pääaine oli kotimainen 
kirjallisuus ja toisen historia. Rekrytoinnissa pyrittiin varmistamaan 
että tutkimusapulaisilla oli riittävä tietämys artikkelien aihepiiristä 
ja aihepiirin kannalta relevanteista lähteistä lähtökohtana oppilaiden 
kirjoitelmien arviointiin. 

Ensimmäisessä vaiheessa koottiin oppilasryhmien kirjoittamat 
artikkelit, pilkottiin ne yksittäisiksi virkkeiksi ja tallennettiin tekstin- 
käsittelyohjelman taulukoiksi. Kaikki kirjoittajien mainitsemat lähteet 
kerättiin ja tallennettiin sähköisesti. Painetuista lähteistä skannattiin 
vain relevantit sivut. Virkkeisiin, joiden lähde ei löytynyt kirjoittajien 
viittauksista, sovellettiin plagiarismianalyysiä, jossa käytettiin syste- 
maattisesti tehtyjä Google- ja Wikipedia-hakuja. Jos tämän jälkeenkin 
merkittävä osa artikkelin virkkeistä (> 10 %) oli vailla lähde-ehdo- 
kasta, tutkimusapulaiset etsivät yhteyksiä luokassa käytössä olleisiin 
oppikirjoihin ja aineistoihin, jotka olivat tulleet esille oppilaiden 
haastatteluissa. 


Aineiston analyysi 


Tutkimusapulaiset tutustuivat menetelmään koodaamalla ensin yhden 
artikkelin omalta aihealueeltaan. Koodaajien kokemusten pohjalta 
tutkimustiimi tarkensi koodien määrittelyjä ja molemmat koodaajat 
käsittelivät itsenäisesti yhden artikkelin molemmilta aihealueilta. 
Koodaustuloksen erojen pohjalta tehtiin viimeiset tarkistukset koodien 
määrittelyihin ja suoritettiin koodaajien yhdenmukaisuustesti uudella 
artikkeliparilla. Yhdenmukaisuus kohosi 91-95 prosentin tasolle. 

Yhdenmukaisuustestien jälkeen tutkimusapulaiset koodasivat 
yksin loput oman aihealueensa artikkeleista. Yhteenveto analysoitujen 
virkkeiden ja tunnistettujen lähteiden määristä on esitetty oppilas- 
ryhmittäin taulukossa 1. Taulukosta ilmenee myös niiden virkkeiden 
jakautuminen painettuihin ja nettilähteisiin sekä kirjoittajien viit- 
taamat mutta käyttämättä jääneet lähteet. Äidinkielen artikkeleista 
analysoitiin vähemmän virkkeitä sillä suoraan klassikkoromaanin 
tulkintaan perustuvat osat kuten juoni- ja henkilökuvaukset jätettiin 
analyysin ulkopuolelle. Taulukon kolmas sarake kertoo kuinka monen 
virkkeen osalta lähde jäi tuntemattomaksi. Historian artikkeleis- 
sa lähde jäi epäselväksi 6 prosentissa ja äidinkielessä 11 prosentissa 
virkkeitä. Aineistoa voidaan pitää lähdekirjoittamisen tutkimisen 
kannalta edustavana. 

Tulokset tiivistettiin 2 x 2 ja 2 x 3 taulukoiksi ja tilastollinen mer- 
kitsevyys tarkistettiin x? (khii-toiseen) -testillä (ks. Siegel & Castellan, 
1988, 123-124). Merkitsevyyden kriteerinä käytettiin arvoa p<0,05. 
Riippuvuuden vahvuuden mittana käytettiin Cramérin kerrointa (V), 
joka sopii käytettäväksi erikokoisilla tulostaulukoilla (Siegel & Cas- 
tellan, 1988, 232). Riippuvuuden vahvuuden tulkinnassa sovellettiin 
Rean ja Parkerin (1997) kriteereitä, joiden mukaan arvot V<0,10 
edustavat käytännössä merkityksetöntä eroa. Tässä tutkimuksessa 
esiintyi enintään kohtalaisen vahvoja riippuvuuksia (moderate asso- 
ciations, V = 0,20-0,40). 

Tulokset 


Tutkimuskysmys 1: 
Miten oppilaat kirjoittivat lähteiden pohjalta? 


Ensimmäinen tutkimuskysymys hakee vastausta siihen, missä laajuu- 
dessa lukiolaiset muokkasivat lähteiden informaatiota, syntetisoivat 
sitä, viittasivat käyttämiinsä lähteisiin ja tekivät uskottavia tulkintoja 
kirjoittaessaan Wikipedia-artikkeleita. Samalla selvitetään oliko oppi- 
lasryhmien välillä havaittavissa eroja historian ja äidinkielen kursseilla. 
Empiirisen aineiston antamat vastaukset on tiivistetty taulukon 2 
sarakkeisiin 3-5. Tilastollisesti merkitsevät erot luokkien välillä on 
esitetty vahvennettuna. 

Omasanaisuus. Hiukan yli puolet (54%) oppilaiden lähteiden 
pohjalta kirjoittamista virkkeistä edusti omasanaista esitystapaa. Äi- 
dinkielen kurssin oppilaat olivat omasanaisempia (65%) kuin historian 
kurssin oppilaat (49%). Käytännössä ero luokkien välillä jäi vähäiseksi, 
jos sitä arvioidaan Cramérin kerroimella (V=0,16). Keskimäärin äidin- 
kielen artikkeleissa 65 virkettä sadasta oli omasanaisia, kun vastaava 
luku historian artikkeleissa oli 49. 

Toisin päin tulkittuna tulos kertoo että lähes puolet (46%) op- 
pilaiden kirjoittamista virkkeistä oli lähteiden virkkeiden kopiota tai 
lähes kopioita. Molemmissa luokissa suoraan kopioitujen virkkeiden 
osuus oli 9 prosenttia, mutta historian ryhmissä harrastettiin selvästi 
enemmän virkkeiden teknistä ”tuunaamista”. 42 virkettä sadasta oli 
lähes kopioita (äidinkielessä 26 sadasta). 

Synteettisyys. Useimmat kirjoitetut virkkeet (58%) perustuivat 
lähteen virkkeeseen tai tekstikappaleeseen. Noin kolmannes (35%) 
tiivisti informaatiota useammasta lähteen tekstikappaleesta ja vähäi- 
nen osa virkkeistä (7%) syntetisoi sisältöä kahdesta tai useammasta 
lähteestä. Äidinkielen ryhmissä kirjoitettiin hiukan enemmän tiivis- 
täen ja syntetisoiden kuin historian ryhmissä (47% vs. 39%). Ero on 
tilastollisesti merkitsevä mutta ero käytännössä vähäinen (V=0,11). 

Viittaustarkkuus. Kolmessa virkkeessä viidestä (60%) käytettyyn 
lähteeseen viitattiin virkkeen tai tekstikappaleen yhteydessä. Kum- 
mankin kurssin osalta 16 prosentissa virkkeitä oikea viittaus puuttui 
kokonaan lähdeluettelosta eli kirjoittamistapa voidaan tulkita plagioin- 
niksi. Historian oppilaat käyttivät jonkin verran yleisemmin tarkkoja 
viittauksia (65% vs. 49%). Ero luokkien välillä tarkoissa viittauksissa 
on tilastollisesti merkitsevä mutta käytännössä vähäinen (V=0,17). 

Uskottavuus. Oppilaat muotoilivat virkkeet lähteiden pohjalta 
pääosin uskottavasti (85%) eikä kurssien välillä ollut tilastollisesti 
merkitsevää eroa. Lukuja tulkitessa kannattaa huomioida että uskotta- 
vuus säilyy korkealla tasolla, jos lähteistä kirjoittaminen on kopioivaa. 

Virketyypit. Kolme viidestä virkkeestä (60%) edusti lähteistä 
poimittuja faktoja ja lopuista lähes kaikki (37%) edusti tulkintaväit- 
tämiä. Määritelmät ja arvoväittämät olivat harvinaisia. Historiassa 
artikkelit olivat huomattavasti enemmän faktapainotteisia (67% vs. 
31%) ja äidinkielessä tulkintaväittämät olivat vastaavasti yleisempiä 
(52% vs. 31%). Ero luokkien välillä oli tilastollisesti merkitsevä ja 
käytännössäkin ero kohtalaisen suuri (V=0,21). 

Tutkimuskysymys 2: Onko painettujen ja nettilähteiden käytössä 
eroja? 

Vastaukset kysymykseen on tiivistetty taulukon 2 sarakkeisiin 
6-8. Tästä tarkastelusta jätettiin pois 29 virkettä, jotka perustuivat 
sekä painettujen että nettilähteiden käyttöön (n=916 virkettä). 

Omasanaisuus. Tulokset paljastavat tendenssin kopioida lau- 
seita nettilähteistä (14% vs. 5%) ja omasanaisemman ilmaisutavan 
painettuja käytettäessä (57% vs. 48%). Lähdetyyppien välinen ero 
oli tilastollisesti merkitsevä. Käytännössä ero ei ole kuitenkaan liene 
silmiinpistävä (V=0,15). 

Synteettisyys. Oppilaat tiivistivät ja syntetisoivat lähteiden in- 
formaatiota samaan tapaan lähdetyypistä riippumatta. Kolme viidestä 
kirjoitetusta virkkeestä perustui yhteen virkkeeseen tai tekstikappa- 
leeseen niin painettuja kuin nettilähteitäkin käytettäessä. 

Viittaustarkkuus. Tulokset vahvistavat yleisen käsityksen pla- 
gioinnin liittymisestä erityisesti nettilähteiden käyttöön. Kirjoittajat 

Uskottavuus. Tuotettujen virkkeiden uskottavuus oli samalla 
tasolla lähdetyypistä riippumatta. 

Virketyyppi. Nettilähteiden pohjalta kirjoitettiin enemmän fak- 
taväittämiä (65% vs. 55%) ja painettujen pohjalta vastaavasti enem- 
män tulkintaväittämiä (42% vs. 33%). Ero on käytännön kannalta 


pienehkö (V=0.10). 


Keskustelua 


Edellä esitellyt tulokset demonstroivat sitä, että kehitetty menetelmä 
mahdollistaa lähteiden käytön yksityiskohtaisen ja systemaattisen 
analyysin. Menetelmää on mahdollista kehittää eteenpäin esimerkiksi 
käyttämällä syvällisempiä kategorisointeja kirjoitettujen virkkeiden 
uskottavuuden ja virketyypin määrittelyssä. Tarkastelu on myös helppo 
nostaa virkkeistä tekstikappaleisiin jolloin päästään ehkä luontevam- 
malle tasolle esimerkiksi tekstin synteettisyyden arvioinnissa. 
Menetelmä on tarkoitettua ensisijaisesti tutkijan välineeksi. Se 
on liian työläs toimiakseen opettajan työkaluna lähdekirjoittamisen 
tuotosten arvioinnissa. Toki opettajakin voi soveltaa menetelmää 
kertaluonteisesti perehtyäkseen oppilaiden tapaan kirjoittaa lähteistä. 
Myöskin perinteisessä tutkielmien arvioinnissa voi tarkkailla lähteiden 
käyttöä menetelmän yhteydessä kehitetyillä kriteereillä (omasanaisuus, 
synteettisyys, uskottavuus ja viittaustarkkuus). Analyysi voi antaa 
vihjeitä oppilaiden kirjoitusprosessien ohjauksen kehittämiseen. 
Esimerkkitutkimuksen tulokset kertovat lukiolaisten tavoista kir- 
joittaa lähteiden pohjalta ja miltä osin nämä tavat poikkesivat kahden 
eri oppiaineen ryhmätehtävissä. Äidinkielen ryhmissä oppilaat olivat 
omasanaisempia, tiivistivät ja syntetisoivat enemmän lähteiden infor- 
maatiota sekä kirjoittivat enemmän tulkintatyyppisiä virkkeitä kuin 
historian oppilaat. Vastaavasti historian artikkeleissa lähdeviittaukset 
olivat tarkempia eli enemmän virke- ja kappaletasolla kuin äidinkie- 
lessä. Kysymystä, mistä luokkien väliset erot mahdollisesti johtuvat, 
käsitellään Alamettälän ja Sormusen artikkelissa toisaalla tässä kirjassa. 


216 — Eero Ropo, Eero Sormunen & Jannica Heinström (toim.) 


Kaksi lähdekirjoittamisen piirrettä näyttäytyi täsmälleen saman- 
laisena molemmilla kursseilla: sekä äidinkielen että historian kursseilla 
artikkelien virkkeistä oli 9 prosenttia lähteen tekstin täsmällisiä kopioi- 
ta ja toisaalta 16 prosenttia virkkeistä oli jäänyt vaille lähdemerkintää 
eli täyttivät plagiaatin tunnusmerkit. Tulos voi johtua sattumasta, 
mutta toinenkin tulkinta on uskottava. "Sopivassa laajuudessa tehty 
lähdetekstin kopiointi ja viitteiden kirjaamatta jättäminen voi muo- 
dostua jaetuksi käytännöksi koulutyön arjessa. Molempia ”paheita” 
esiintyi oppiaineesta, oppimistehtävän erityispiirteistä tai annetusta 
ohjauksesta riippumatta. Muun muassa Limberg on korostanut 
koulun käytäntöjen (ns. koulukulttuurin) merkitystä oppilaiden työs- 
kentelytapojen selittäjänä (vrt. Limberg et al., 2008). 

Toinen tärkeä havainto oli kopioimisen ja plagioinnin liittyminen 
erityisesti nettilähteiden käyttöön. Oppiainekursseihin liittyvät tekijät 
eivät voi selittää eroja kopioinnin ja plagioinnin määrässä, koska ne 
olivat täsmälleen samalla tasolla. Aineiston lähempi tarkastelu paljasti 
että suurin osa plagioiduista virkkeistä oli lähtöisin Wikipediasta. 
Oppilaat käyttivät Wikipediaa lähteenä, mutta eivät voineet kirjata 
sitä lähteeksi, sillä se oli vastoin opettajan ohjeita. Kun Wikipediassa 
mahdollisesti mainittuja alkuperäisiä lähteitä on usein vaikea saada 
käyttöön tai se koetaan tarpeettomaksi lisätyöksi, plagioinnista tulee 
houkutteleva vaihtoehto. Jos kiinnijäämisen riski arvioidaan pieneksi 
yksittäisten virkkeiden osalta, ratkaisu on oppilaan kannalta perustel- 
tavissa. Tulos on linjassa aiempien plagiointitutkimusten kanssa (vrt. 
McGregor & Williamson, 2005; Purdy, 2009) 

Kopioinnin yleisyyttä nettilähteistä selittää varmaankin leik- 
kaa-liimaa -kopioinnin tekninen helppous, jolloin kiusaus kopiointiin 
on suuri. Painettuja lähteitä käytettäessä tekstiä on luettava huolelli- 
semmin jotta sen voisi edes kopioida. Positiivisesti katsoen, painetun 
lähteen huolellisempi lukeminen voi antaa myös ideoita kirjoittaa virke 
omasanaisesti. Äidinkielen artikkeleissa käytettiin suhteessa enemmän 
painettuja lähteitä, mikä saattaa selittää myös omasanaisten virkkeiden 
suuremman osuuden. Historian artikkeleissa käytettiin puolestaan 

nisesti tuunattujen) virkkeiden suurempaa osuutta. 

Oppilaat tiivistivät tai syntetisoivat lähteistä poimimiaan sisältöjä 
yhtä vähän painettuja ja nettilähteitä käyttäessään. Toisin sanoen 
informaation korkeamman tason prosessointi tapahtuu suunnilleen 
samalla tavalla lähdetyypistä riippumatta. Tämän vuoksi ei kannata 
liikaa korostaa nettilähteisiin liittyviä lieveilmiöitä. Suurin opetuk- 
sellinen haaste lienee se, että lukiolaisen lähdekirjoittamista dominoi 
melko suoraviivainen tekstin siirtoa lähteestä omaan tekstiin. Kolme 
viidestä kirjoitetusta virkkeestä perustui yhteen tai enintään 2-3 läh- 
teen virkkeeseen. 

LUKIOLAISTEN RYHMÄTYÖSTRATEGIAT 
LÄHTEISIIN PERUSTUVASSA 
KIRJOITTAMISTEHTÄVÄSSÄ 


Mikko Tanni ja Eero Sormunen 


Johdanto 


Kouluopetusta on arvosteltu siitä, että pedagoginen ajattelu keskittyy 
liikaa yksittäisen oppilaan motivaatioon, kognitioon, rationaaliseen 
ajatteluun ja tietämykseen (esim. Hakkarainen, 2009; Sfard, 1998). 
Ryhmätöiden teettäminen on kuitenkin yleistynyt kouluissa. Tämä 
koskee myös informaatiolukutaidon opettamista (Chu, Chow, Tse, 
& Kuhlthau, 2008; Chu, Tse, & Chow, 2011; Cole, Behesthi, Large, 
Lamoureux, & Abuhimed, 2013; Kuiper, Volman, & Terwel, 2005; 
Sormunen & Lehtiö, 2011). Ryhmätöiden yleistyminen motivoi tut- 
kimaan informaatiokäyttäytymisen ja oppimisen sosiaalisia ilmiöitä. 

Tämä artikkeli perustuu tutkimukseen tamperelaisten lukiolaisten 
yhteistyöstä ryhmätyöksi tarkoitetussa lähdepohjaisessa kirjoitustehtä- 
vässä, jonka tavoitteena oli oppilaiden informaatiolukutaidon kehit- 
täminen. Tutkimusta motivoi aiempi havainto, että monet oppilaat 
jakavat ryhmätyöt henkilökohtaisiksi projekteiksi, joiden välillä on 
vähän tai ei välttämättä lainkaan vuorovaikutusta (Sormunen, Lehtiö, 
& Heinström, 2011). Tutkimuksen yleinen tavoite oli selvittää, miten 

oppilaat työskentelevät informaatiolukutaidon opettamisessa tyypil- 
lisesti käytettävissä ryhmätyötehtävissä. 


Ryhmäopiskelun pedagogiikka 


Ryhmätöiden teettämistä ohjaavat enemmän tai vähemmän tiedoste- 
tut pedagogiset ideat. Yhteistoiminnan (cooperation — Slavin, 1991) 
ja yhdessä tekemisen (collaboration — Scardamalia & Bereiter, 2006) 
oletetaan edistävän oppimista. Oppilaat keskustelevat ryhmässä käsillä 
olevasta ongelmasta erilaisista näkökulmista, aktivoivat ja jakavat 
relevanttia tietoa ongelmasta, kehittävät ideoita sen ratkaisemiseksi 
sekä hakevat tiedonlähteitä ja neuvottelevat niiden käytöstä. Näin 
oppilaiden on tarkoitus saada oivalluksia, joita heidän olisi vaikea 
keksiä itsekseen (Stahl, 2006). 

Yhteistoiminnallista oppimista (cooperative learning) alettiin 
tutkia kognitiivisen psykologian teoriapohjalta jo 1970-luvulla. Yh- 
teistoiminnallisen oppimisen menetelmät kehitettiin täydentämään 
opetusta antamalla oppilaille mahdollisuuksia keskustella aiheesta 
ja harjoitella opettajan ensin esittelemiä taitoja. Joskus oppilaiden 
edellytettiin myös hakevan itsenäisesti tietoa osana ryhmätyöskentelyä 
(Slavin, 1991). Yhteistoiminnallisten oppimismenetelmien tarkoitus 
oli ensisijaisesti motivoida oppilaita ryhmäaktiviteeteilla, säilyttäen 
kuitenkin yksilön oppimisen arvioinnin kohteena. Ryhmän jäsenille 
annettujen roolien tai erityistehtävien todettiin lisäävän opiskelumo- 
tivaatiota (Huber & Huber, 2008; Slavin, 1983). 

Uudempi koulutussosiologian perinteeseen nojautuva tutkimus 
suuntautuu yhteisölliseen oppimiseen (collaborative learning). Erityi- 
sesti tietokoneavusteisen yhteisöllisen oppimisen (CSCL) tutkijat ovat 
kehitelleet metaforisia malleja tietämyksen yhteisöllisestä rakentami- 
sesta. Tietämyksen rakentamisen pedagogiikassa opetuksen painopiste 
siirretään yksittäisestä oppilaasta koko luokan muodostamaan tietä- 
myksen rakentamisen yhteisöön. Tietämyksen rakentamisen tavoit- 

teena on koko yhteisön tietämyksen kohentaminen. Tämän ajattelun 
tietokäsityksessä korostuu ennalta määriteltyjen totuuksien etsimisen 
sijaan pyrkimys perusteltuihin näkemyksiin ongelmien pohdiskelun ja 
ratkaisemisen kautta. Työskentelyssä keskeisessä roolissa on ”epistee- 
misten artefaktien” kuten mallien, teorioiden ja selitysten luominen 
yhteisön kohentuneen tietämyksen osoittamiseksi. (Scardamalia & 
Bereiter, 2006) 

Stahlin (2000) tiedonrakentamisen prosessimalli havainnollistaa, 
miten henkilökohtainen ja sosiaalinen ovat vuorovaikutuksessa tie- 
tämyksen rakentamisessa (Kuvio 1). Vasemman alanurkan elementit 
esittävät henkilökohtaisen ymmärryksen sykliä. Sykli alkaa piilevästä 
esiymmärryksestä, johon kunkin oppijan uskomukset maailmasta pe- 
rustuvat. Jotkin aktiviteetit herättävät yksilössä tuntemuksen vajeesta 
jonkin ilmiön ymmärtämisessä. Ryhmäprosessissa henkilökohtaiset 
uskomukset tehdään julkisiksi ja niitä vertaillaan. Ryhmä rakentaa 
keskustelun kautta yhteistä ymmärrystä tarkastellusta ilmiöstä jostakin 
sovitusta näkökulmasta. Tärkeän osan tiedonrakentamisen pedagogiik- 
kaa muodostaa kulttuuristen artefaktien käyttö. Tyypillisesti ryhmä 
hankkii, käyttää ja tuottaa erilaisia tekstejä. 

Yhteisöllisen ja yhteistoiminnallisen oppimisen välinen ero ei 
ole kovin selvä ja tulkinta riippuu tutkijan koulukunnasta. Muun 
muassa Dillenbourgin (1999) mukaan yhteisöllisessä oppimisessa 
ryhmän jäsenet suorittavat tehtävän yhdessä alusta loppuun, kun taas 
yhteistoiminnallisessa ryhmässä tehtävä jaetaan yksittäin suoritettaviin 
osatehtäviin, joiden (osa)tulokset kootaan lopuksi yhteen. Yhteisöl- 
linen ja yhteistoiminnallinen malli johtavat periaatteessa erilaisiin 
oppimisprosesseihin. Yhteisöllinen oppiminen tapahtuu sosiaalisesti 
jaettuna tietämyksen rakentamisena, yhteistoiminnallinen oppiminen 
erillisinä yksilöllisinä prosesseina. (Roschelle & Teasley, 1995) Toi- 
saalta yhteistoiminnallisuuden tutkijat korostavat ryhmän jäsenten 


(ks. Gillies, 2007; Huber & Huber, 2008; Sharan & Sharan, 1992). 
Esimerkiksi informaatiolukutaidon opetukseen kehitetty ohjatun 
tutkimisen malli (Guided Inguiry) korostaa sekä koko luokan ja 

pienryhmien yhteistä työskentelyä että oppilaan henkilökohtaista 
oppimisprosessia (Kuhlthau, Maniotes, & Caspari, 2007). 


Formalisoi ja 
Käytä Ravainnoilista 
toiminnassa 


Yhteinen 
tietämys 


Neuvottele 


Kulttuuriset 
artefaktit 
näkökulmista 
Henkilökohtaiset Jaettu tietämys 
käsitykset Yhteisöllinen 


tietämyksen Selkeytä 
rakentaminen merkityksiä 


Perustelu 


Keskustele 
vaihtoehdoista 


Henkilö- 


Hyväk: i 
TT kohtainen 


omana 


ilö- Muid 
Piilevä Henkilö Julkiset tasta 
esiymmärrys kekka väittämät julkiset 
Y ny uskomukset väittämät 


Kuvio 1. Kaaviokuva tietämyksenrakentamisprosessista (uudelleen piirretty 
Stahlin [2000] pohjalta). 


Shah (2012, 12—16) jäsentää ryhmän tekemän yhteistyön intensiteetin 
viisitasoisena mallina, jossa ryhmän työskentely tiivistyy satunnaisesta 
viestinnästä yhdessä tekemiseen: 


1. Viestintä (communication) tarkoittaa tiedon vaihtamista. 

2. Osallistuminen (contribution) on epämuodollista yksilöiden välistä 
avunantoa. 

3. Koordinointi (coordination) sovittaa yhteen yksittäisten toimijoiden 
aktiviteetteja tai resursseja. 

4. Yhteistoiminta (cooperation) johtaa samoista asioista kiinnostuneita 
yksilöitä suunnittelemaan aktiviteetteja, neuvottelemaan rooleista 
ja jakamaan resursseja yhteisten tavoitteiden saavuttamiseksi 

5. Yhdessä tekeminen/yhteisöllisyys (collaboration) sitouttaa yksilöt 
etsimään yhteisiä ratkaisuja, jotka ulottuvat heidän henkilökohtaisen 
asiantuntemuksensa ulkopuolelle. 


Malli on sisäkkäinen siten, että korkeammat tasot edellyttävät mata- 
lampien tasojen toteutumista. Esimerkiksi yhdessä tekeminen edel- 
lyttää yhteistoimintaa aktiviteettien suunnittelussa, resurssien käytön 
koordinointia, kaikkien osallistumista ja tehokasta viestintää. 


Aiempi tutkimus ryhmätyöskentelystä 


Informaatiokäyttäytymisen tai -käytäntöjen tutkimuksessa on har- 
vemmin keskitytty yhteisölliseen tietämyksen rakentamiseen op- 
pimistehtävissä. Empiiriset tutkimukset kuitenkin osoittavat, että 
tietyissä olosuhteissa ryhmätyöt lisäävät ryhmän jäsenten aktiivista 
vuorovaikutusta ja edistävät oppimista. Slavinin (1991) mukaan on- 
nistuneessa ryhmätyössä yhdistyvät ryhmän tavoitteet ja yksilöiden 
vastuuvelvollisuus. Toisin sanottuna, ryhmiä pitäisi palkita kaikkien 
jäsentensä oppimisesta, jotta kehittyneemmät oppilaat olisivat moti- 
voituneita auttamaan ryhmän heikommin edistyneitä jäseniä. Huber 
ja Huber (2008) huomauttavat, että yhteistoiminta osatehtäviin eri- 
koistumalla tuskin johtaa tehokkaaseen oppimiseen ilman ryhmän 
sisäisen vuorovaikutuksen tukemista. 

Ryhmätyöskentely koetaan eri tavoilla. Huonommin pärjäävät 
oppilaat arvostavat ryhmästä saamaansa apua ja saavuttavat ryhmässä 
parempia tuloksia kuin yleensä (Almond, 2009). Paremmin pärjäävät 
oppilaat taas työskentelevät mieluummin itsekseen (Bahar, 2003). 
Oppilaat saattavat kokea, että osallistuminen ryhmässä ei ole tasa- 
puolista (Pauli, Mohiyeddini, Bray, Michie, & Street, 2008) tai että 
yksilöinä työskenteleminen on tehokkaampi tapa oppia (Walker, 2001) 
tai saada tehtävä valmiiksi (Sormunen, Tanni, & Heinström, 2013; 
Sormunen, Tanni, Alamettälä & Heinström, 2014). 

Ryhmän sisäiset suhteet vaikuttavat ryhmätyöskentelyyn. Pe- 
rusteellisempaan yhdessä tekemiseen päästään ryhmissä, joissa yksi 
jäsenistä ryhtyy ryhmän johtajaksi ja onnistuu aktivoimaan muut osal- 
listumaan ryhmän toimintaan. Kaikki ryhmänjohtajat eivät kuitenkaan 
onnistu aktivoimaan ryhmän muita jäseniä tekemään yhdessä, jolloin 
ryhmänjohtaja joutuu tekemään suurimman osan työstä. (Fu & Pow, 
2011; Pauli et al., 2008) Ilman ryhmänjohtajaa oppilailla saattaa olla 
myös vaikeuksia työskennellä varsinaisen tehtävän parissa (Pauli et al., 
2008). Meyers (2011) huomasi, että oppilaat pitivät ongelmallisena 
yhteisen ymmärryksen muodostamista ryhmässä ja yrittivät välttää 
ryhmän sisäisiä kognitiivisia konflikteja (Meyers, 2011: 234—240), 
vaikka he pitivätkin ryhmätyöskentelyä hauskana ja affektiivisesti 
motivoivana (ibid. 241—242). 

Ryhmätöiden vaikutuksesta oppimistuloksiin on saatu ristiriitaisia 
tuloksia. Kiili, Marttunen, Laurinen ja Leu (2012) tutkivat pseudo-ko- 
keellisessa asetelmassa kuinka lukiolaiset oppilasparit hakivat tietoa 
Webistä ja kirjoittivat lyhyen esseen. Oppilasparien tavat työskennellä 
yhdessä erosivat huomattavasti toisistaan. Yhdessä tekevät oppilaat 
käyttivät vähintään puolet ajasta yhteiseen merkitysten rakentamiseen 
tiedonlähteistä ja saivat parhaat arvosanat. Eräät parit tekivät vain vä- 
hän yhdessä, tarkastelivat aineistoa silloinkin vain pinnallisesti ja saivat 
huonommat arvosanat. Parityönä yhdessä tehtyjen esseiden arvosana 
oli korkeampi kuin kontrolliryhmän yksistään kirjoitettujen. (Kiili et 
al., 2012) Muissakin tutkimuksissa on havaittu, että aktiivisimmin 
yhdessä tekevät ryhmät saavat todennäköisemmin aikaan parhaimmat 
tutkimusraportit (Fu & Pow, 2011; van Aalst, Hing, May, & Yan, 
2007), mutta näyttö ei ole kiistatonta (ks. Meyers alla). 

Meyers (2011: 109-148) havaitsi, että oppilaat saavuttivat kes- 
kimäärin yksin parempia hakutuloksia kuin ryhmässä, mutta oppi- 
mistulosten suhteen eroja ei ollut. Hancock (2004) havaitsi myös, 
että yhdessä työskentelemään pyrkivät oppilaat eivät välttämättä opi 
enemmän tilanteessa, joka edistää oppilaiden välistä vuorovaikutusta 
ja yhdessä tekemistä. Katsaukset tutkimuksiin yhteistoiminnallisesta 
oppimisesta vakuuttavat, että yhteistoiminnalliset pedagogiset lähes- 

tymistavat kohentavat oppimista (Mitchell, Montgomery, Holder, & 
Stuart, 2008; Slavin, 1991) mutta tulokset riippuvat pitkälti tavasta, 
jolla ryhmätyö järjestetään luokissa (Gillies, 2003; Huber & Hu- 
ber, 2008). Limbergin (1997, 1999) tulokset vahvistavat myös, että 
oppilaiden aktiivinen yhdessä tekeminen johtaa tuloksekkaampaan 
tiedonhankintaan, kehittyneempään tiedonkäyttöön ja parempiin 
oppimistuloksiin. Kontekstuaaliset ja tilannekohtaiset tekijät aiheutta- 
vat kuitenkin vaihtelua. Oppilaiden sijoittaminen ryhmiin tekemään 
vuorovaikutukseen ja tarkoituksenmukaisiin oppimistuloksiin (Gillies, 
2003; Huber & Huber, 2008). 

Korkeakouluissa tehdyt tutkimukset osoittavat, että opiskelijaryh- 
mät saattavat soveltaa varsin hienostuneita strategioita, yksin ja yhdessä 
tekemisen välillä vuorotellen. Saleh ja Large (2011) havaitsivat, että 
insinööriopiskelijat työskentelivät yhdessä projektinsa alkuvaiheissa 
muun muassa kehittääkseen ideoita, jäsentääkseen tehtävän, tunnis- 
taakseen tiedontarpeita ja projektin lopussa raporttia kirjoitettaessa. 
Työnjako eli eri osatehtävien antaminen ryhmän jäsenille oli yleistä, 
esimerkiksi tiedonhaku saatettiin jakaa aiheittain tai tiedonhankinnan 
kanavan perusteella. Monimutkaisissa tilanteissa toisia ryhmän jäse- 
niä käytettiin tiedonhankinnan kanavina tai tietoa haettiin yhdessä. 
Tiedon laatua arvioitiin myös usein ryhmässä. (Saleh & Large, 2011) 
Samantapaisia löytöjä raportoi myös Hyldegärd (2009). Korkeakou- 
luissa oppilaat näyttäisivät käyttävän varsin kehittyneitä yhteistoimin- 
nallisuuden ja yhdessä tekemisen muotoja. 


Tutkimuskysymykset, -menetelmät ja -aineistot 
Tässä tutkimuksessa tarkasteltiin kolmea kysymystä: 


1) Mitä ryhmätyöstrategioita oppilaat käyttävät lähdepohjaisen kir- 
joitustehtävän eri aktiviteeteissa? 

2) Miten oppilaiden strategiat vaihtelevat aktiviteeteittain projektin 
aikana? 
3) Miten oppilaat perustelivat ryhmätyöstrategioitaan? 


Aineisto kerättiin kahdelta kurssilta tamperelaisessa lukiossa kevät- 
lukukaudella 2011. Koulu ja ryhmät valittiin mukavuusperustein, 
mutta niitä voidaan silti pitää tyypillisenä esimerkkinä suomalaises- 
ta lukio-opetuksesta. Kummallakin kurssilla oppilaat arvottiin 3-5 
hengen ryhmiin; äidinkielen kurssilla oli 30 oppilasta ja 10 ryhmää 
ja historian kurssilla 28 oppilasta ja 7 ryhmää. Ks. kurssien tarkempi 
kuvaus Alamettälän ja Sormusen artikkelissa toisaalla tässä kirjassa. 
Oppilaita haastateltiin ryhmittäin luokkatyöskentelyn aikana kol- 
mesta viiteen kertaan ja kerran kurssin lopussa. Haastatteluissa selvitet- 
tiin mitä oppilaat olivat saaneet aikaan, mitä he olivat tekemässä, miten 
olivat järjestelleet työskentelynsä tehtävän eri aktiviteeteissa ja miksi 
he olivat päätyneet työskentelemään tavallaan. Loppuhaastattelu antoi 
oppilaille mahdollisuuden reflektoida projektia kokonaisuudessaan. 
Litteroitu haastatteluaineisto analysoitiin ryhmittäin ja temaatti- 
sesti. Haastatelluista 17:stä ryhmästä valittiin neljän ryhmän osanäyte, 
joka koostui kummankin kurssin eniten ja vähiten yhdessä työsken- 
televistä ryhmistä. Oppilasryhmien haastatteluista etsittiin ensiksi 
etukäteen määritellyt kuusi oppimistehtävän suorittamisen keskeistä 
aktiviteettia: 1) ryhmän toiminnan ja artikkelin sisällön suunnittelu, 
2) tiedonhankinta, 3) tiedonlähteiden arviointi, 4) lukeminen, 5) kir- 
joittaminen ja 6) artikkelin koostaminen. Oppilasryhmien strategiat 
ja niiden perustelut järjesteltiin teemoittain jatkuvan vertailun me- 
netelmällä. Aktiviteettien yhteydestä eriteltiin aluksi alustava joukko 
teemoja strategioiden ja perusteluista havaittujen erojen ja saman- 
kaltaisuuksien perusteella. Tämän jälkeen kutakin teemaa käytiin 
lävitse erikseen varmistuen yhtäältä sen sisäisestä yhtenäisyydestä. 
Tämän jälkeen teemoja vertailtiin keskenään. Yhteen teemaan liitetyn 
aineiston lukeminen korosti sen sisäisiä eroja, ja teemojen lukeminen 
ristikkäin korosti niiden välisiä eroja. Osanäytettä analysoitiin niin 
kauan, että teemojen kuvaukset vakiintuivat. Lopulta koko aineisto 

koodattiin tällä menetelmällä kehitetyillä teemoilla. Teema-analyy- 
sin luotettavuus varmistettiin osanäytteestä siten, että varsinaisen 
koodaajan ja testikoodaajan valintojen yhdenmukaisuus laskettiin 
ja tutkimusryhmän kolmas ja neljäs jäsen varmistivat, etteivät erot 
vaikuttaneet tuloksiin oleellisesti. 

Ryhmien strategioiden vaihtelua aktiviteeteittain analysoitiin 
hierarkkisen klusterianalyysin avulla samalla tavalla käyttäytyvien 
ryhmien eli ryppäiden tunnistamiseksi (ks. Aldenderfer & Blashfield, 
1984; Kaufman & Rousseeuw, 1991). Data esitettiin taulukkona, 
johon aktiviteetit kirjattiin sarakkeittain ja ryhmät riveittäin. Kuta- 
kin aktiviteettia pidettiin omana ulottuvuutenaan, jossa aiempaan 
laadulliseen analyysiin perustuen kunkin ryhmän tekemän yhteistyön 
intensiteetti kvantifioitiin 0:n ja 2:n välillä vaihtelevaksi kokonaislu- 
vuksi ryppäiden laskemiseksi. 


Tulokset 


Ryhmätyöstrategiat 


Aktiviteettien suorituksen kuvauksista tunnistettiin neljä oppilasryh- 
mien soveltamaa strategiaa: a) delegointi, b) työnjako, c) parityöskentely 
ja d) ryhmätyöskentely. Useimmat ryhmät sopivat tehtävän alussa 
työskentelevänsä yhteistoiminnallisesti (eli jakavansa työn yksilöp- 
rojekteiksi, joiden tulokset yhdistetään lopussa) tai yhteisöllisesti (eli 
tekevänsä aktiviteetit pääosin yhdessä). Ryhmän yleissuunnitelma 
saattoi kuitenkin muuttua projektin aikana tilannekohtaisista syistä, 
esimerkiksi ajanpuutteesta tai joidenkin jäsenten epäonnistuessa suo- 
riutumaan omasta osatehtävästään. Tästä syystä ryhmien toimintaa 
analysoitiin aktiviteeteittain ja jokaisesta ryhmästä raportoitiin tulok- 
sena yhteenlaskettu pisteytys ryhmän toteutuneesta toiminnasta kus- 
sakin aktiviteetissa, eikä ryhmien ilmaisemia aikeita tai suunnitelmia 
työskennellä tietyn strategian mukaisesti. 

Yhteenveto ryhmätyöstrategioiden soveltamisen yleisyydestä eri 
aktiviteeteissa on esitetty taulukossa 1. Delegoimalla vastuu jostakin 
aktiviteetista annettiin kokonaisuudessaan jollekin ryhmän jäsenel- 
le. Tällöin esimerkiksi vastuu artikkelin koostamisesta — tekstien 
yhdistämisestä ja muotoilusta tai siirtämisestä Wikiin — annettiin 
ryhmän yhdelle jäsenelle. Delegoiminen ei ollut usein käytetty stra- 
tegia: suunnitteluaktiviteetteja ja lukemista ei ohjattu yksittäisille 
oppilaille ollenkaan, ja muitakin aktiviteetteja delegoitiin vain parissa 
ryhmässä. Artikkelin koostaminen oli poikkeus, sillä se delegoitiin 
kuudessa ryhmässä. 
että ryhmän jäsenet työskentelevät erillään oman osa-aiheensa tai 
artikkelin osansa parissa. Toisaalta strategiaa sovellettiin myös yksit- 
täisten aktiviteettien osalta, jos ryhmä oli periaatteessa vastuussa jostain 
aktiviteetista yhdessä mutta kaikki työskentelivät silti erillään. Tällöin- 
kin oppilaat noudattivat työnjako-strategiaa, vaikka jotkut saattoivat 
silloin tällöin jakaa relevantteja tiedonlähteitä keskenään. Työnjakoa 
käytettiin erityisesti tiedonhaussa ja kirjoittamisessa (15 ryhmässä), 
hieman vähemmän tiedonlähteiden arvioinnissa ja suunnittelussa 
(11 ryhmässä) ja vähiten artikkelin toimittamisessa (6 ryhmässä). 
Työnjako oli suosituin strategia lukemisessa, mutta vain 11 ryhmää 
mainitsi eksplisiittisesti lukivatko he yhdessä vai eivät. Ehkä erillään 
lukemista pidettiin niin itsestään selvänä, ettei sitä huomattu mainita. 

Parityöskentelyssä kaksi oppilasta isommasta ryhmästä työs- 
kenteli keskenään yhdessä jonkin aktiviteetin parissa. Strategia oli 
tyypillisesti poikkeus ryhmän yleissuunnitelmasta jakaa työt tai työs- 
kennellä ryhmässä. Näin kävi esimerkiksi silloin, kun työt jakaneessa 
ryhmässä kaksi oppilasta huomasi etsivänsä tietoa samoista kirjoista 
tai kolmihenkisen ryhmän yksi jäsenistä oli poissa. Joidenkin ryhmien 
ratkaisut saattoivat olla hyvinkin monimutkaisia: esimerkiksi saman 
aktiviteetin parissa saatettiin työskennellä yksi oppilas erikseen ja kaksi 
parina. Parityöskentely oli yleisempää kuin delegoiminen, mutta akti- 
viteeteittain tarkasteltuna vain 2—5 ryhmää ilmoitti työskennelleensä 

parina. Näin tapahtui tyypillisesti suunnittelussa mutta joskus myös 
tiedonlähteiden arvioinnissa. 


Taulukko 1. Ryhmien määrä, joissa sovellettiin tiettyä ryhmätyöstrategiaa 
tietyssä aktiviteetissa (jotkut sovelsivat useampia strategioita). 


Ryhmätyöstra- [Suunnittelu | Tiedonhan- |Arviointi| Lukeminen ja Koostami- ka 
tegia (n=17) kinta (n=16) |(n=17) |(n=11) minen | nen (n=15) |<" 
(n=17) 
A. Delegointi 0 2 2 0 1 
B. Työnjako 11 15 11 6 15 10.7 
C. Parityös- 5 4 2 3 4 4 
kentely 
D: Ryhmä- 11 9 11 3 5 8 
työskentely 
Velliseve B,D B B, D B B | A,B,D 
strategia 
Strategioiden 
määrä ryh- 1.5 1.9 1.5 14 1.5 1.5 
maa kohden 


Ryhmätyöskentelyä eli vähintään kolmen oppilaan yhdessä työs- 
kentelyä ilmeni yleisimmin tehtävän alkuvaiheessa. Jotkut ryhmät 
varten, mutta rajoittivat yhdessä työskentelyn vain joihinkin aktiviteet- 
teihin. Eräät työn jakamisesta sopineet ryhmät kokoontuivat jossain 
vaiheessa yhteen suunnittelemaan tehtävän seuraavia aktiviteetteja tai 
selvittämään mitä erillään oli saatu aikaiseksi. Ryhmätyöskentely oli 
yleistä suunnittelussa ja tiedonlähteiden arvioinnissa (11 ryhmässä). 
sa (8 ryhmää). Ryhmätyöskentelyä käytettiin myös tiedonhaussa (9 
ryhmässä), lukemisessa (3 ryhmässä) ja kirjoittamisessa (5 ryhmässä). 

Ryhmätyöstrategioiden vaihtelu aktiviteeteittain 


Toinen tutkimuskysymys käsitteli ryhmätyöstrategioiden vaihtelua ak- 
tiviteeteittain kokonaisprosessin näkökulmasta. Koska klusterianalyysi 
ei huomioi aktiviteettien luonnollista järjestystä, klustereita ”hieno- 
säädettiin? ryhmien kokonaisprosessin (aktiviteettien yhdistelmän) 
samankaltaisuutta arvioiden (Taulukko 2). 

Ensimmäiselle klusterille annettiin nimi Yhteisölliset ja se koostuu 
samoista kolmesta ryhmästä kuin klusterianalyysin tuottama 1. klus- 
teri. Siihen kuuluvat ryhmät suorittivat useimmat aktiviteetit alusta 
loppuun yhdessä. Toinen klusteri kantaa nimeä Yhteistoiminnalliset 
ja se muodostettiin kahdesta klusterianalyysin tuottamasta joukosta. 
Nämä kuusi ryhmää työskentelivät vuorovaikutteisesti sekä yksin että 
yhdessä eri aktiviteeteissa suunnittelusta kirjoittamiseen asti. Viimeistä 
varsinaista klusteria kutsutaan nimellä Hajanaiset. Siihen sijoittui 
kuusi ryhmää, joiden ominaispiirteenä on ryhmätyön hajoaminen 
tehtävän loppuvaiheissa: lukemisessa, kirjoittamisessa ja artikkelin 
toimittamisessa. Kaksi ryhmää (H7, H3) katsottiin poikkeamiksi, 
mutta niidenkin toiminta muistuttaa Hajanaiset -klusteria. 


Oppilaiden perustelut ryhmätyöstrategioille 


Delegoimista pidettiin hyödyllisenä ensinnäkin siksi, että sen katsottiin 
tään selkeä osatehtävä. Toisaalta joidenkin aktiviteettien — erityisesti 
artikkelin toimittamisen osalta Wikipediaan siirtämisen — katsottiin 
sopivan ryhmän jonkun jäsenen erityisosaamiseen. Töiden delegointia 
perusteltiin myös jonkin oppilaan kiinnostuksella tehdä tietyntyyp- 
pisiä asioita. 

Työnjakoa perusteltiin työskentelyn tehokkuudella, koska se mi- 
nimoi ryhmätyöskentelyn sosiaaliset kustannukset. Oppilaat pystyivät 
työt jakamalla keskittymään tai erikoistumaan omiin osa-aiheisiinsa 
tai tiettyihin artikkelin osiin. Eräs oppilas viittasi erityisesti ajan te- 


Identiteetistä informaatiolukutaitoon — 231 


TUEN N IO 


josreueley 


Bssopy yA 


uss 


JOST] [CUUTLUTOISIONY A 


JISIJ[OSINUÄ. 


PASY EY uwəurweyrofary KE QUIOIALy eyuryueyuopaly, nyayjruunng 


(‘yewa}sIPYA UAJa}UeySOA}EWYA 18] -ued ef UOBTUOAI 1e} UOI] 
-eebajap = ,ESsapyä ef UISYA.. *ALSIUDASOAJELUUAN Je} -Yed UILA = ,ESSIPUA,. -Oye[UOA} 1e} HUIOBOJAP UILA = ,UISMA, "EIUUAI 
UeLO}SIY / H-LH EI EIWUAI UOJaDJuIPIe JENO OL] Y JEWUAY) UIEJIISJOSIAYE eysio|HayeysoApewyA oyeausayyA 'Z OYYNINET 


232 — Eero Ropo, Eero Sormunen & Jannica Heinström (toim.) 


hokkaaseen käyttämiseen tiedonlähteiden arvioinnissa, kun kaikkia 
tiedonlähteitä ei tarvinnut hyväksyttää ryhmän muilla jäsenillä. Lisäksi 
eräs ryhmä mainitsi, että työnjako oli helpompi aikatauluttaa kuin ryh- 
mätyöskentely. Tehokkuudella tarkoitettiin myös päällekkäisen työn 
välttämistä ja sitä, ettei tarvitse kiinnittää huomiota toisten työskente- 
lyyn. Jotkut oppilaat viittasivat sosiaalisten hankaluuksien välttämiseen 
perustellessaan työnjakoa. Esimerkiksi erään oppilaan mukaan kunkin 
keskittyessä omaan osa-aiheeseensa ei tarvitse neuvotella muun ryhmän 
kanssa erilaisista näkökulmista ja argumenteista. Toisen mukaan työt 
jakamalla saa enemmän aikaan yhdessä työskentelyä vähemmällä kin- 
astelulla. Työnjakoa perusteltiin myös (historian) opettajan antamilla 
ohjeilla. Oppilaat pitivät mielekkäänä jakaa kullekin yhden opettajan 
ohjeessa mainituista osa-aiheista. Työnjaon arveltiin myös takaavan 
töiden oikeudenmukaisen jakamisen. 

Parityöskentelyä perusteltiin työskentelyn laadulla. Eräs oppilas- 
pari perusteli, että toisen mielipiteiden kuuleminen, eri näkökulmista 
keskustelu, toisen motivointi ja toisen virheiden korjaaminen olivat 
nimenomaan positiivista parityöskentelyssä. Oppilaat olivat tietoisia 
siitä, ettei heidän strategiansa ollut nopein tapa saada artikkeli val- 
miiksi, mutta tällä tavalla heidän oli mahdollista työskennellä omalla 
tasollaan. Oppilaat mainitsivat myös jaetun vastuun työstä yhdeksi 
syyksi työskennellä parina tarkoittaen, ettei kumpikaan voinut syyttää 
toista huonosti ratkaisuista. Sen lisäksi he mainitsivat töiden oikeu- 
denmukaisen jakamisen syyksi parityöskentelylle tarkoittaen, ettei 
kumpikaan selvinnyt tekemällä vähemmän kuin toinen. 

Ryhmätyöskentelyä perusteltiin parityöskentelyn tavoin työs- 
kentelyn laadulla. Ryhmät mainitsivat tällä tavoin saavansa kaikkien 
mielipiteet esille. Tämän lisäksi jotkut ryhmätyöskentelyn perustelut 
koskivat lopputuotteen laatua - erotuksena aiemmin mainittuun 
työskentelyn laatuun. Ryhmätyöskentelyä perusteltiin myös yhteisellä 
vastuulla artikkelista. 

Keskustelu ja johtopäätökset 


Tämän artikkelin lähtökohtana oli, että ryhmätöitä käytetään usein 
informaatiolukutaidon opettamisessa. Artikkelin teoreettista viiteke- 
hystä perusteltiin yhteistoiminnallisella ja yhteisöllisellä oppimisella. 
Ne tarjosivat yleisen viitekehyksen informaatiokäyttäytymisen ja op- 
pimisen yksilöllisten ja yhteisöllisten ulottuvuuksien tarkasteluun. 
Erityisesti tietämyksen rakentamisen pedagogiikka (Scardamalia & 
Bereiter, 2006) korostaa yhteisten episteemisten artefaktien luomisen 
merkitystä oppimisessa, millä tässä artikkelissa tarkoitettiin yhteisen 
artikkelin luomista. Aikaisempi tutkimus informaationlukutaidon 
opettamisesta ei kerro juurikaan oppilaiden ryhmätyöskentelyn stra- 
tegioista ja niille annetuista perusteluista. 

Noin puolet tutkituista ryhmistä (eli ryhmät Hajanaiset ja Poik- 
keamat -ryppäissä) ei suoriutunut lähdepohjaisesta kirjoitustehtävästä 
yhteisesti koordinoituna työnä. Osa näistä ryhmistä saattoi aloittaa 
suunnittelemalla ryhmän toimintaa tai artikkelin sisältöä osittain 
yhdessä, mutta ne siirtyivät myöhemmin työskentelemään erikseen, 
tai sitten ryhmät jakoivat työn osa-aiheisiin tai osatehtäviin jo alusta. 
Lukemisen ja kirjoittamisen keskeisissä aktiviteeteissa ryhmien jäsenet 
työskentelivät yksinomaan erikseen. Tuloksena syntynyt artikkeli oli 
vain kokoelma löyhästi toisiinsa liittyviä tekstejä. Näissä ryhmissä 
oppilaiden perustelut korostivat erillään työskentelyn tehokkuutta 
yhdessä tekemiseen nähden. Tehokkuuteen liittyi myös sosiaalisten 
hankaluuksien ja ryhmän sisäisten riitojen vältteleminen (ks. Meyers, 
2011: 234—240). Oppilaiden huomion keskipisteenä oli opettajan 
todisteeksi vaatima itsenäisesti työstetty osa tekstiä eikä ryhmätyös- 
kentelyn tai lopputuotteen laatu. Nämä ryhmät eivät siis rakentaneet 
yhdessä episteemistä artefaktia, mikä on yhteisöllisen tietämyksen 
rakentamisen ydintavoitteita. 

Kolmen ryhmän vähemmistö eli Yhteisölliset työskentelivät 
yhdessä lähes kaikissa aktiviteeteissa. Nämä ryhmät olivat tietoisia 
yhdessä tekemisen vaatimasta ylimääräisestä vaivannäöstä, korosti- 
vat ryhmän jaettua vastuuta ja sekä tekemisen että lopputuotteen 

laatua. He eivät nähneet vuorovaikutusta muiden kanssa sosiaalisesti 
hankalana vaan korostivat erilaisten näkökulmien laajentavan ja pa- 
rantavan artikkelin sisältöä. Näillä ryhmillä oli ainakin periaatteessa 
mahdollisuudet hankkia ja rakentaa tietämystä yhdessä (vrt. Kiili et 
al., 2012) ja harjoittaa korkeamman tason informaatiolukutaitoja 
(vrt. Limberg, Alexandersson, Lantz-Andersson, & Folkesson, 2008; 
Sundin, Francke, & Limberg, 2011). Kuusi muuta ryhmää (eli Yhteis- 
toiminnalliset) työskentelivät sekä erillään että ryhmänä suurimmassa 
osassa aktiviteetteja. Heillä oli koordinoituja pyrkimyksiä työskennellä 
ryhmänä, mutta heidän vaikuttimenaan oli ehkä enemmän laatia yh- 
denmukainen lopputuote kuin oppia ja rakentaa tietämystä yhdessä. 

Mielenkiintoinen havainto oli, että sekä erillään tekemistä (eli 
delegointia ja työnjakoa) että yhteistyötä (eli yhteistoiminnallisuutta ja 
yhdessä tekemistä) perusteltiin töiden oikeudenmukaisella jakamisella. 
Erillään työskentelevissä ryhmissä oikeudenmukaisuutta arvioitiin 
konkreettisesti kunkin oppilaan itsenäisesti tuottamalla tekstillä. Yh- 
teistyötä tekevissä ryhmissä oikeudenmukaisuus ymmärrettiin ryhmän 
jäsenten yhtäläiseksi osallistumiseksi keskusteluun ja ryhmän toimin- 
toihin tietämyksen rakentamiseksi. Yksi työnjakoa perustellut oppilas 
jopa selitti, ettei se haittaisi, vaikka joku toinen ei kirjoittaisikaan omaa 
osuuttaan, sillä opettaja kuitenkin tietäisi hänen kirjoittaneen oman 
osuutensa. Aiemman kirjallisuuden perusteella nämä kaksi eri tapaa 
ajatella perustuvat luottamukseen tai epäluottamukseen (ks. Bahar, 
2003; Pauli et al., 2008). 

Tulokset ovat kuvattavissa Shahin (2012: 12—16) mallin avulla. 
Hajanaiset ja Poikkeamat -ryppäissä ryhmien yhteistyö rajoittui tiedon 
vaihtamiseen ja epämuodolliseen avunantoon tiedonhankinnassa ja 
arvioinnissa (tasot 1—2). Aktiviteettien koordinointi (taso 3) ryhmän 
sisällä epäonnistui, kun työtä ei koottu yhteen projektin lopussa. Vas- 
taavasti voidaan nähdä, että Yhteistoiminnalliset-klusterin ryhmissä 
yhteinen työskentely nousi tasolle 3 tai 4. Yhteisölliset-klusterissa 
yllettiin tasolle 5. Kokonaisuutena ajatellen ryhmätyön toteutuminen 
oli varsin vajavaista, kun vain kolme ryhmää seitsemästätoista osoitti 
selviä yhteisöllisen työskentelyn merkkejä. 

Tutkimuksessa tarkasteltiin oppilaiden työskentelyä aktiviteeteit- 
tain autenttisessa oppimistehtävässä koulussa. Informaatiolukutaidon 
opettamisen yhdistäminen sujuvasti aineenopettamiseen on ainoa 
tapa kehittää pitkäkestoisia ja sisäistettyjä informaatiolukutaitoja. 
Pedagogiikan kehittäminen tähän tarkoitukseen edellyttää, että ensin 
ymmärretään oppilaiden olemassa olevia informaatiokäytäntöjä. Tässä 
tutkimuksessa ei ainoastaan kuvattu oppilaiden strategioiden variaa- 
tiota siitä, mitä oppilaat tekevät saman oppimistehtävän puitteissa, 
vaan esitettiin myös oppilaiden valinnoilleen antamia perusteluja. 

Opettaja on keskeisessä roolissa kehitettäessä informaatioluku- 
taidon opettamista kouluissa (tunnustaen koulukirjatonhoitajien, 
rehtorien ja muiden toimijoiden roolit kouluissa). Luokassa oppi- 
mistehtävä on opettajan pääasiallinen väline suotuisan oppimisym- 
päristön luomiseksi oppilaiden työskentelyä varten. Huomionarvoista 
tuloksissa oli äidinkielen ja historian kurssien ilmeiset erot: kahdeksan 
yhdeksästä vähintään koordinoituun työskentelyyn yltäneistä ryhmistä 
tuli äidinkielen kurssilta. Tämä herättää kysymyksen oppimistehtä- 
vien suunnittelusta, jota tarkastellaan tässä kirjassa Alamettälän ja 
Sormusen artikkelissa. 

MITEN SOSIAALINEN IDENTITEETTI NÄKYY 
LUKIOLAISEN SITOUTUMISESSA RYHMÄSSÄ 
KIRJOITTAMISEEN? 


Jannica Heinström ja Eero Sormunen 


Johdanto 


Yhteisöllistä oppimista pidetään pedagogisena lähestymistapana, joka 
tarjoaa suuret mahdollisuudet syventää oppimisprosessia (Vygotsky, 
1978). Ideoiden jakamisen ja aihesisällöistä keskustelemisen ajatellaan 
johtavan opiskeltavan asian syvempään ymmärtämiseen (Kiili ym., 
2012). Toisaalta yhteisölliseen oppimiseen liittyy haasteitakin. Sosi- 
aalisista ja emotionaalisista tekijöistä johtuen se on monella tavalla 
vaativampaa kuin perinteinen, selkeämmin rakenteistettu oppimis- 
prosessi. Sosio-emotionaaliset tekijät liittyvät esimerkiksi tarpeeseen 
luoda oppijoiden ryhmässä aitoa keskustelua ja vuorovaikutusta, 
mikä on tiedon yhteisöllisen rakentamisen välttämätön perusta (Jo- 
nes & Isroff, 2005). Ryhmän jäsenet osallistuvat aktiivisesti ryhmän 
toimintaan vain jos heillä on riittävä motivaatio ja metakognitiiviset 
valmiudet yhteisölliseen työskentelyyn (Cantwell & Andrews, 2002). 
Monissa tutkimuksissa oppijoiden ryhmätyöasenteissa on havaittu 
suurta vaihtelua (ks. Hillyard, Gillespie & Littig, 2010). 

Tässä luvussa esitämme katsauksen tutkimukseen, jossa on tar- 
kasteltu ryhmätyötä oppimisen ja yhteisöllisyyden näkökulmasta. Sen 

jälkeen esittelemme oman tutkimuksemme tuloksia: kuinka oppilaiden 
yhteisöllinen identiteetti vaikuttaa heidän ryhmätyöasenteisiinsa ja 
työskentelyynsä ryhmäkirjoittamisprosessissa. 


Kirjallisuuskatsaus 
Ryhmätyö oppimisympäristönä 


Oppilaiden tyytyväisyys ryhmässä työskentelyyn vaihtelee varsin 
paljon. Esimerkiksi Hillyardin, Gillespien ja Littigin (2010) tutki- 
muksessa noin puolet oppilaista piti ryhmätyötä oppimisen kannalta 
hyödyllisenä, mutta yhtä suuri joukko olisi opiskellut mieluummin 
itsekseen. Karkeasti yleistäen toinen puoli luokasta tekisi innokkaasti 
ryhmätyötä, kun taas toinen puolikas haluaisi vältellä sitä. Tarkaste- 
lemme seuraavaksi syitä näkemysten jakautuneisuuteen yksilöllisten 
kokemusten ja asenteiden näkökulmasta. Monissa julkaisuissa koros- 
tetaan myös kontekstuaalisia tekijöiden kuten ryhmätöiden suunnit- 
telun ja ohjauksen merkitystä ryhmätyöstä syntyneisiin kokemusiin. 

Ryhmätyö luo oppimisen sosiaalisen miljöön. Sekä oppimisesta 
että sosiaalisesta vuorovaikutuksesta saadut kokemukset vaikuttavat 
oppilaiden ryhmätyöasenteisiin. Ryhmätyötä arvostavat oppilaat ko- 
rostavat usein ryhmäkeskustelujen tärkeyttä oppimisprosessin syven- 
täjänä (Bahar, 2003). Keskustelu auttaa heitä ymmärtämään parem- 
min opiskeltavaa asiaa. Ryhmäkeskustelu voi myös auttaa oppilaita 
ymmärtämään kurssiaineistoja ja laajentamaan näkökulmaa aiheeseen 
(Hillyard, Gillespie & Littig, 2010). Oppiminen ei kuitenkaan ole 
ainoa ryhmätyötä motivoiva tekijä. Joskus positiivinen asenne voi 
syntyä hyötynäkökohdista: tiimin jäseniltä odotetaan saatavan apua. 
Heikommin menestyvät oppilaat saavat yleensä apua muilta ryhmän 
jäseniltä ja he saavat parempia arvosanoja kuin yksin työskennelles- 
sään (Su, 2007; Almond, 2009). Seuralliset oppilaat, joita luonnehtii 
taipumus pintaoppimiseen, huoleton suhtautuminen koulunkäyntiin 
ja matala yleistietämyksen taso, suosivat erityisesti ryhmätyötehtäviä. 

Ryhmän tarjoama ”sosiaalisen lorvailun” mahdollisuus selittää tämä 
ryhmän kiinnostusta ryhmätöihin (Furnham ym., 2008). 

Monet oppilaat arvioivat oppivansa enemmän perinteisiä me- 
netelmiä soveltavassa opetuksessa (Cantwell & Andrews, 2002). Eri- 
tyisesti hyvin menestyvät oppilaat työskentelevät mieluummin yksin 
(Bahar, 2003). He saavat ryhmätöistä normaalia heikompia arvosanoja 
(Almond, 2009), mutta se ei ole heille ainoa syy karttaa ryhmätöitä. 
Ryhmätöissä heille kertyy helposti ylimääräistä työkuormaa muun 
muassa siksi, että he joutuvat tekemään toisille kuuluvia tehtäviä 
varmistaakseen kunnollisen arvosanan (Salomon & Globerson, 1989 
Paulin ym., 2008 mukaan). Toisaalta menestyvän oppilaan reaktio voi 
olla päinvastainen ja johtaa ponnistelun minimointiin, jotta hyväksi- 
käyttämistä ei pääsisi tapahtumaan (Pauli ym., 2008). Vastikkeeton 
uhrautuminen ryhmän puolesta luonnollisesti madaltaa näiden op- 
pilaiden ryhmätyömotivaatiota (Cole, 2009). 


Ryhmätyö yhteisöllisenä kokemuksena 


Yhteisöllisen oppimisen eduista ja haitoista käydään debattia, mutta 
vielä enemmän vastakkaisia näkemyksiä esiintyy ryhmätyökokemuksis- 
ta. Eräät tutkimukset nostavat esiin positiivisia ryhmätyökokemuksia 
(Bahar, 2003), mutta toiset taas korostavat oppijoiden ryhmätyötä 
vastustavia asenteita (Myers & Goodboy, 2005; Pauli ym., 2008). 
Ulkoiset tekijät kuten ohjauksen puute voivat selittää negatiivisia 
ryhmäkokemuksia, mutta ne liittyvät usein henkilöiden vuorovaiku- 
tuksen ongelmiin (Gillespie ym., 2006). Lerner (1995) kuvaa viisi 
opiskelijaprofiilia, jotka liittyvät vuorovaikutusongelmiin: (1) Sosiaa- 
liset vetelehtijät, jotka suhtautuvat työskentelyyn välipitämättömästi 
tai eivät ilmesty paikalle, (2) kontrolloivat oppilaat, (3) hiljaiset, (4) 
huonot kuuntelijat, jotka pelkästään tyrkyttävät omia ideoitaan sekä 
(5) yksinäiset sudet, jotka eivät usko että ryhmän muut jäsenet suo- 
riutuvat osuudestaan. Viimeksi mainitut ovat yleensä tarmokkaita, 
päämäärätietoisia ja itsevarmoja. He suhtautuvat kärsimättömästi 

toisten tekemisiin ja arvostavatkin yksintyöskentelyä (Barr, Dixon & 
Gassenheimer, 2005). 

Yksilölliset erot ryhmätyötuntemuksissa (perceptions) on lii- 
tetty henkilökohtaisiin ominaisuuksiin kuten monitulkintaisuuden 
ja erimielisyyden sietämiseen, keskusteluarkuuteen ja kognitiiviseen 
joustavuuteen (Myers ym., 2009). Ongelmalliset ryhmätyökokemukset 
(experiences) on puolestaan liitetty konfliktien välttelyyn, esiinty- 
mispelkoihin, ujouteen, kärsimättömyyteen ja ahdaskatseisuuteen 
(Schullery & Gibson, 2001). Negatiiviset ryhmätyöasenteet voidaan 
sen vuoksi usein selittää psykologisilla tekijöillä. On myös todettu, 
että itsekseen opiskelun arvostaminen ja epämukavuuden tuntemukset 
ryhmätilanteissa liittyvät yhteisölliseen ahdistukseen, kuten häpeän 
ja huomiotta jäämisen pelkoihin (Cantwell & Andrews, 2002). Int- 
rovertit yleensä arvostavat itsekseen opiskelua (Chamorro-Premuzic, 
Furnham & Lewis, 2007). 

Positiivisetkin ryhmätyöasenteet liittyvät psykologisiin tekijöihin. 
Oppilaat, jotka nauttivat ryhmätyöstä, ovat usein seurallisia ja heillä 
esiintyy vähän sosiaalista ahdistuneisuutta. (Cantwell & Andrews, 
2002). Ekstroverttisyyden on todettu ennustavan vahvasti positiivisia 
ryhmätyökokemuksia (Chamorro-Premuzic ym., 2005; Furnham ym., 
2008). Tämä tuntuu intuitiivisen selvältä sillä ekstrovertit nauttivat 
yhteisöllisestä vuorovaikutuksesta ja heidän itseluottamuksensa on 
yleensä vahva yhteisöllisissä tilanteissa (Furnham ym., 2008). Ryh- 
mätehtävät antavat tilaisuuden kohdata luokkatovereita ja jutella 
tutustua toisiin oppilasiin (Liden ym., 1986). 

Persoonallisuuserot eivät liene ainoa syy siihen, kuinka kotoisaksi 
henkilö kokee olonsa yhteisöllisessä tilanteessa tai kuinka puhelias 
hän on ryhmän jäsenenä. Ihmisten käyttäytymisen tendenssit vuo- 
rovaikutustilanteissa voivat vahvistaa joko positiivisia tai negatiivisia 
ryhmäkokemuksia. Ekstroverttien on esimerkiksi havaittu saavan 
introvertteja todennäköisemmin selityksiä tai vastauksia avunpyyntöi- 


(Webb, 1982 a-b). Nämä vuorovaikutuksen piirteet todennäköisesti 

vahvistavat asenteita ja viestintätapoja niin, että ekstrovertit ovat 
tulevaisuudessakin puheliaita ja osallistuvat keskusteluun, kun taas 
introvertit voivat vältellä ryhmätyötä. Statuserot ovat yksi tekijä, 
joka voi selittää samoja ilmiöitä sillä korkean statuksen omaavien 
henkilöiden on todettu usein dominoivan ryhmäkeskusteluja. Tässä 
asetelmassa matalan statuksen omaavien henkilöiden aloitteet voidaan 
torjua herkemmin, minkä seurauksena henkilön pätemättömyyden 
ja avuttomuuden tunteet voivat vahvistua (Salomon & Globerson, 
1989 Paulin ym., 2008 mukaan). 

Useimmissa oppilasryhmissä joku oppilas ottaa johtajan roolin, 
johon yleensä sisältyy vastuu annetun tehtävän valmiiksi saamisesta. 
johtajuus ja vastuu työn valmistumisesta ovat negatiivisia kokemuksia 
jolloin johtaja kokee itsensä ylikuormitetuksi ja “vapaamatkustajien” 
hyväksi käyttämäksi (Payne & Monk-Turner, 2006; Pfaff & Huddles- 
ton, 2003). Pfaff and Huddleston (2003) esittivät tutkimushypoteesin, 
jonka mukaan johtajan roolin ryhmässä saaneiden ryhmätyöasenteet 
olisivat positiivisempia kuin seuraajan (follower) roolin omaksuneil- 
la. Tutkimus ei kuitenkaan pystynyt vahvistamaan tätä hypoteesia. 
Mahdollisina selityksenä pidettiin sitä, että johtajan rooli oli tässä 
(Pfaff & Huddleston, 2003). 

Omassa tutkimuksessamme halusimme selvittää ovatko oppi- 
laiden yhteisöllinen identiteetti ja oppimistyylit yhteydessä heidän 
ryhmätyöasenteisiinsa ja edelleen heidän tapaansa työskennellä ryh- 
mätyönä suoritetussa lähdeperustaisessa kirjoitustehtävässä. 


Aineistot ja menetelmät 


Tutkimuksen aineisto kerättiin kahdelta tamperelaisen lukion kurssilta. 
Äidinkielen kurssilla työskenteli 30 oppilasta kymmenessä kolmen 
hengen ryhmässä. Historian kurssilla työskenteli 28 oppilasta seitse- 


244 — Eero Ropo, Eero Sormunen & Jannica Heinström (toim.) 


jakoi oppilaat ryhmiin arpomalla. Tarkempi kuvaus kursseista on 
esitetty Alamettälän ja Sormusen artikkelissa tässä kirjassa. 

Kursseilta kerättiin monipuolinen kysely-, haastattelu- ja do- 
kumenttiaineisto. Tässä paperissa keskitymme kyselyaineistoihin ja 
niissä kysymyksiin, jotka koskivat oppilaiden yhteisöllistä identiteettiä, 
oppimistyylejä, ryhmätyöasenteita ja ryhmässä käyttämiä työtapoja. 
53 oppilasta antoi kysymyksiin hyväksyttävän vastauksen. 

Yhteisöllistä identiteettiä mitattiin Know-Id -hankkeessa ke- 
hitetyllä kyselyllä (Ropo, 2012). Kuusi kysymystä mittasi vastaajan 
sosiaalisia suhteita ja rooleja, viisi yhteisöllistä itseluottamusta ja kaksi 
yhteisöllistä vakuuttavuutta. 


Tulokset 


Kyselyvastausten faktorianalyysi tuotti neljä yhteisöllisen identiteetin 
tyyppiä: suosittu, yksinäinen, johtaja ja seuraaja. Suosittu-identiteetin 
omaavalle oli tyypillistä tuntea olonsa yhteisössä luottavaiseksi ja 
itsensä arvostetuksi. Hän luotti siihen että toiset nauttivat hänen 
seurastaan ja kuuntelivat hänen mielipiteitään. Yksinäinen-identiteetin 
omaavalla ei ollut yhteisössä hyviä ystäviä, tunsi olonsa yksinäiseksi 
eikä kokenut tulevansa kuulluksi. Johtajan identiteettiin liittyi johtava 
rooli ystävien keskuudessa. Hän piti itseään puheliaana eikä epäillyt 
tuoda esiin omaa mielipidettään. Seuraaja oli taipuvainen seuraamaan 
Ryhmän ulkopuolelle jääminen oli tyypillisesti ahdistava kokemus. 

Seuraavaksi selvitimme korrelaatioanalyysillä yhteisöllisen identitee- 
tin yhteyksiä ryhmätyöasenteisiin, ryhmätyökokemuksiin ja ryhmässä 
työskentelyn tapaan. Ensiksi luonnehdimme kunkin identiteettityypin 
määrittelevät piirteet ja näiden kanssa korreloivat ryhmätyöasenteet ja — 
kokemukset sekä henkilökohtaiset työskentelytavat. Analyysin tulokset 
on esitelty taulukoissa 1-4. Huomaa, että kaikki identiteettityypit eivät 
korreloineet ryhmätyökokemuksiin tai omiin työskentelytapoihin. 
Näissä tapauksissa taulukon solu on jätetty tyhjäksi. 

Taulukko 1. Identiteettityypin suosittu määrittävät ominaisuudet ja riip- 
puvuudet. 


Muuttuja Väittämä 


Olen todella hauska seuraihminen 

Olen yhtä kivannäköinen kuin useimmat muut 
Ystäväni kuuntelevat mieluusti, millaisia mielipiteitä 
minulla on 

Useimmat muut eivät ole suositumpia kuin minä 
lkäiseni pitävät minun seurastani 

Tulen helposti toimeen muiden kanssa 


Määrittävät 
ominaisuudet 


Ryhmässä syntyy hyviä ideoita 

Pidän ryhmätyöstä 

Otan mielelläni ryhmässä vetäjän roolin 
Ryhmätyöskentely on itselleni sopiva opiskelumuoto 


Ryhmätyökokemukset | Ryhmässä syntyi hyviä ideoita 


Ryhmätyöasenteet 


Oma työskentelytapa | Luin aineistoa ja pyrin ymmärtämään sisällön 


Taulukko 1 näyttää yhteisöllisen identiteettityyppiin suosittu kuu- 
luvien oppilaiden ryhmätyöasenteisiin kuuluu muun muassa taipu- 
mus omaksua ryhmätyössä vetäjän roolin. He ilmaisevat pitävänsä 
ryhmätyöstä, kokevat ryhmätyön heille sopivaksi opiskelumuodoksi 
ja uskovat ryhmätyön tuottavan hyviä ideoita. Tämänkertainen ryh- 
mätyökokemus vahvisti heidän käsitystään ryhmätyöstä hyviä ideoita 
tuottavana työskentelymuotona. Työskentelymuodoissa korostui pyr- 
kimys ymmärtää saatuja ja hankittuja lähteitä. 


Taulukko 2. Identiteettityypin yksinäinen määrittävät ominaisuudet ja 
riippuvuudet. 


Muuttuja Väittämä 

Ystäväni eivät kuuntele mieluusti, millaisia mielipiteitä 
Määrittävät minulla on 
ominaisuudet Minulla ei ole ketään oikein hyvää ystävää 


Tunnen itseni usein yksinäiseksi 


Kun sovitaan jokaiselle ryhmässä oma tehtävä, niin 
Ryhmätyöasenteet syntyy tehokkaasti tuloksia 
Opin tehokkaammin yksin kuin ryhmässä. 


Ryhmätyökokemukset | - 


Oma työskentelytapa - 

Taulukko 2 esittää tiivistetysti identiteettityyppiin yksinäinen 
liittyvät korrelaatiot, joita löytyi ryhmätyöasenteisiin mutta ei muihin 
muuttujiin. Identiteetiltään yksinäisellä oppilaalla on taipumus ajatella, 
että hän oppisi tehokkaammin yksin kuin yhdessä työskentelemällä. 
Hänen mielestään ryhmätyössä opiskelu on tehokkainta, kun jaetaan 
jokaiselle oma tehtävä. Tämä identiteettityyppi ei profiloitunut millään 
tavalla poikkeavasti ryhmätyökokemustensa tai työskentelytapojensa 
osalta 


Taulukko 3. Identiteettityypin johtaja määrittävät ominaisuudet ja riip- 
puvuudet. 


Muuttuja Väittämä 


Kerron aina mielipiteeni asioihin 


Määrittävät ominaisuudet AU Ss i : ; 
Toimin usein johtajana kaveriporukassani 


Ryhmässä syntyy hyviä ideoita 


Ryhmätyöasenteet Ryhmätyö on hauskempaa kuin yksin opiskelu 


Ryhmätyökokemukset Ryhmätyö oli positiivinen kokemus 


Kirjoitin tekstin yhdessä ryhmän kanssa 

Luin aineistoa ja keskustelin sisällöistä ryh- 
mässä 

En alleviivannut/merkannut tekstiin kiinnostavia 
kohtia kun luin aineistoa 

En tehnyt aineistosta omia muistiinpanoja 


Oma työskentelytapa 


Johtaja-identiteettityyppiin kuuluvat oppilaat korostivat, että ryh- 
mässä syntyy hyviä ideoita ja että ryhmätyö on hauskaa (taulukko 
3). Nyt tehty ryhmätyö oli heille positiivinen kokemus. Ryhmässä 
työskentelyssä he toivat esille yhdessä kirjoittamisen sekä aineiston 
lukemisen ja aineistosta keskustelemisen. Sen sijaan johtajan profiili 
korreloi negatiivisesti aineistoihin liittyvien työskentelytapojen kanssa: 
luettuja tekstejä ei alleviivattu eikä niistä tehty omia muistiinpanoja. 

Taulukko 4. Identiteettityypin seuraaja määrittävät ominaisuudet ja riip- 
puvuudet. 


Muuttuja Väittämä 


Usein en päätä omista asioista itse 
Määrittävät ominaisuudet Minua jännittää olla erilainen 
Tykkään seurata muiden ohjeita 


Kun sovitaan jokaiselle ryhmässä oma tehtävä, 
niin syntyy tehokkaasti tuloksia 
Ryhmässä syntyy hyviä ideoita 


Rynmatyóasenteet En opi tehokkaammin yksin kuin ryhmässä 
Saan usein apua ryhmän muilta oppilailta 
Pidän ryhmätöistä 

Ryhmätyökokemukset - 

Oma työskentelytapa Pyysin muilta (esim. vanhemmilta) kommentteja 


Seuraaja-identiteettityypin oppilailla oli positiivisia ryhmätyöasen- 
teita (taulukko 4). Heidän mielestään ryhmässä syntyy hyviä ideoita 
ja tuloksia syntyy tehokkaasti, kun sovitaan jokaiselle oma tehtävä. 
He pitivät ryhmätöistä, uskoivat oppivansa ryhmässä ainakin yhtä 
hyvin kuin yksin ja saavansa apua ryhmän jäseniltä. Juuri tehdystä 
oppimistehtävästä seuraajille ei syntynyt yleisestä linjasta erottuvia 
ryhmätyökokemuksia. Omissa työskentelytavoissa korostuu koulun 
ulkopuolisilta henkilöiltä, esimerkiksi vanhemmilta, pyydetyt kom- 
mentit. 


Keskustelua 


Oppilaiden yhteisölliset identiteetit (suosittu, yksinäinen, johtaja ja 
seuraaja) korreloivat voimakkaammin heidän yleisiä ryhmätyöasenteita 
vastaukset poikkesivat merkittävästi yleisestä linjasta ainoastaan joh- 
taja-identiteetin omaavien ryhmässä. 

Suosittujen ryhmätyöasenteissa korostui se, että he pitivät ryhmä- 
töistä ja arvioivat niiden tuottavan hyviä ideoita. He luottivat itseensä 
ja arvelivat muiden arvostavan heitä, mikä varmaankin selittää heidän 
positiivisia ryhmätyöasenteitaan. Sen sijaan on hiukan ristiriitaista, 

että he ilmaisivat ryhmätyöasenteisiin liittyvissä vastauksissa ottavansa 
usein ryhmätöissä vetäjän roolin, mutta eivät identiteettikyselyssä 
nousseet esiin kaveriporukan johtajana (vrt. taulukko 4). Nyt tehdyssä 
ryhmätyössä he korostivat hyvien ideoiden syntymistä, mikä oli linjassa 
ryhmätyöasenteiden kanssa. 

Yksinäiset kokevat, että heillä ei ole ystäviä eikä heitä kuunnella. 
Yleisasenne ryhmätöihin oli kielteinen eli he opiskelivat mieluum- 
min yksin kuin ryhmässä. Tämä asenne ei tullut kuitenkaan esille 
tämänkertaista kurssia koskevissa vastauksissa. Ryhmätyökokemuksia 
ja oma työskentelyä koskevat vastaukset olivat samansuuntaisia kuin 
muillakin oppilailla. 

Johtaja-identiteetin oppilailla oli yleisesti positiiviset ryhmä- 
työasenteet ja nyt tehdystäkin ryhmätyöstä heillä oli positiivinen 
kokemus. Johtajat raportoivat muita voimakkaammin yhteisöllisestä 
toiminnasta kuten keskustelusta ja kirjoittamisesta ryhmänä. Tä- 
mä on luonnollista, kun heidän identiteettiään määrittää taipumus 
omien mielipiteiden esittämiseen ja johtajuuteen kaveriporukassa. 
Taipumus kaveriporukan johtajuuteen ei näkynyt kuitenkaan ryhmä- 
työasenteissa: johtajat eivät arvioineet ottavansa tiiminvetäjän roolia 
muita herkemmin (vrt. suositut, taulukko1). Tämä antaa aiheen 
kysyä, esiintyvätkö eri oppilaat ryhmän johtajina luokassa ja luokan 
ulkopuolella? Kiinnostavaa on myös se, että johtajat olivat muita 
passiivisempia itsenäisessä työskentelyssä lähteiden kanssa. Heidän 
opiskeluintressinsä kanavoitui ryhmän aktiviteetteihin. 

Seuraajat ilmaisivat yleisellä tasolla pitävänsä ryhmätöistä, kokivat 
saavansa apua muilta ryhmän jäseniltä ja uskoivat ryhmän tuottavan 
hyviä ideoita. Yllättäen positiiviset ennakkokäsitykset eivät näyttäneet 
realisoituvan nyt suoritetulla kurssilla ryhmään tukeutumisena. Seuraa- 
jat hakivatkin muita enemmän tukea ryhmän ja koulun ulkopuoliselta 
viiteryhmältä kuten vanhemmilta. Mahdollinen selitys lienee se, että 
näille opiskelijoille on vaikeaa ottaa itsenäistä vastuuta opiskelustaan ja 
normaalisti sitä haetaan kotiympäristöstä. Nyt toteutetun ryhmätyön 
malli ei tarjonnut uskottavaa vaihtoehtoa ”kotiavulle”. 

Sekä yhteisölliset että oppimiseen liittyvät tekijät näyttivät ohjaa- 
van oppilaiden ryhmätyöasenteita, jotka olivat positiivisia useimmissa 
oppilasryhmissä (suosittu, johtaja, seuraaja). Oppilaiden henkilö- 
kohtaiset taipumukset ja asenteet eivät kuitenkaan välttämättä tule 
esiin tiettynä käyttäytymisenä yksittäisessä oppimistehtävässä, vaan 
tehtävän toteutukseen liittyvien (satunnaisten) tekijöiden vaikutus voi 
olla merkittävämpi. Edellä olevassa Tannin ja Sormusen artikkelissa 
todettiin muun muassa että varsin harvat oppilasryhmät työskentelivät 
kiinteästi yhdessä. Oppilaat perustelivat erillään työskentelyä tarpeel- 
la kirjoittaa vaadittu teksti annetussa tiukassa aikataulussa; yhdessä 
työskentely koettiin liian hitaaksi tässä toimintakontekstissa. Vain 
johtaja-identiteetin omaavat oppilaat raportoivat työskennelleensä 
kiinteästi ryhmän kanssa keskustellen ja yhdessä kirjoittaen. Suositut 
ja seuraajat, joilla oli myös positiiviset ryhmätyöasenteet, eivät rapor- 
toineet yhdessä tekemisestä ryhmissään enempää kuin yksinäiset, joilla 
oli valmiiksi negatiiviset ryhmätyöasenteet. 

Tulokset korostavat sekä sosiaalisten että oppimiseen liittyvien 
tekijöiden huomioimisen tärkeyttä yhteisöllisessä työskentelyssä. Op- 
pilaan koulussa ja vapaa-ajalla muotoutunut yhteisöllinen identiteetti 
näyttää olevan yhteydessä ryhmätyöasenteisiin ja tapaan työskennellä 
ryhmässä. Yhteisöllinen identiteetti muodostaa keskeisen osan oppi- 
laan olemista eikä ole helposti muokattavissa. On sen vuoksi tärkeää, 
että opettaja huomioi nämä oppilaiden väliset erot esimerkiksi ryhmiä 
muodostaessaan. Aiempi tutkimus on osoittanut, että ainakin yliopis- 
to-opiskelijat työskentelevät tuottavammin itse muodostamissaan 
ryhmissä (Hyldegärd, 2006). Tällä voitaneen vähentää ryhmätyöhön 
liittyvää sosiaalista stressiä. Työskentely ennalta tuttujen vertaisten 
kanssa nopeuttaa ryhmän etenemistä tuottavan työskentelyn vaihee- 
seen. Jos päätavoitteena on kuitenkin kehittää yksilöiden ryhmässä 
toimimisen valmiuksia, niin lienee hyödyllistä muodostaa ryhmiä 
opettajan ennalta hahmottamin perustein. 

Yhteistoiminnallisissa (cooperative) opetusmenetelmissä ryhmän 
toimintaan luodaan rakennetta esimerkiksi jakamalla ryhmän jäsenille 
vastuita eri osatehtävistä (ks. esim. Gillies, 2007, Huber and Huber 

2008). Näin ehkäistään myös yhteisöllisen ”vetelehtimisen” riskiä. 
Informaatiolukutaidon opetukseen kehitetyissä pedagogisissa malleissa 
kuten ohjatun tutkimisen mallissa (Kuhlthau, ym. 2007) korostetaan 
ryhmän aktiivista ohjaamista prosessin eri vaiheissa. Suomalaisissa 
lukioissa vallitseva ohjauskäytäntö näyttää aivan liian passiiviselta. 
Verrattuna ohjatun tutkimisen malliin, huomattava ero on muun 
muassa se, että alkuvaiheessa ryhmää ei yleensä ohjata tutkittavan 
aiheen työstämiseen (mm. aiemman aihetietämyksen aktivointi ja 
aiheen fokusointi), vaan oppilaiden odotetaan aloittavan tiedonhaut 
heti aiheen saatuaan. Prosessista ei tehdä näkyvää esimerkiksi väli- 
raportoinnilla, vaan painotetaan lopputuotoksena syntyvää tekstiä. 
Oppilaille ei tarjota myöskään työvälineitä, joilla he tekevät henki- 
lökohtaista tai ryhmän edistymistä näkyväksi (oppimispäiväkirjat, 
käsitekartat, hakulokit). 

Ohjatun tutkimisena mallissa (Kuhlthau, ym. 2007) korostetaan 
yhtenä tavoitteena ryhmäopiskelun valmiuksia. Omassa tutkimukses- 
samme esiintyi varsin vähän merkkejä tähän tavoitteeseen liittyvistä 
aktiviteeteistä. Opetuksessa tulisi kiinnittää huomiota erityisesti ryh- 
män sosio-emotionaaliseen vuorovaikutukseen niin että riskiryhmän 
muodostavat, identiteetiltään yksinäiset oppilaat, eivät syrjäytyisi 
ryhmäprosesseista. Yksinäisillä on jo ryhmätyöasenteiden perusteella 
suurin riski syrjäytymiseen. Oppilaiden sosio-emotionaalisella hyvin- 
voinnilla on suorat heijastukset heidän kognitiiviseen menestymiseensä 
opinnoissa. Ongelmaa ei voi jättää oppilaiden keskuudessaan ratkais- 
tavaksi, vaan siihen on pyrittävä vaikuttamaan pedagogisin keinoin. 
Heikosti toimivan ryhmäopetuksen ongelmaa ei luonnollisestikaan 
voida ratkaista yksittäisen opettajan ja kurssin voimin vaan siihen tar- 
vitaan kouluvuosien ja -tasojen yli ulottuvia kumuloituvia ratkaisuja. 

LUKIOLAISET YKSILÖLLISINÄ JA 
YHTEISÖLLISINÄ INTERNETLUKIJOINA 


Carita Kiili ja Leena Laurinen 


Johdanto 


Nuorista puhutaan usein diginatiiveina (Prensky, 2001) tai nettisu- 
kupolvena (Jones & Czerniewicz, 2010), jolloin helposti ajatellaan 
kaikkien nuorten olevan lähes luontaisesti taitavia internetin käyttäjiä. 
käsitys, vaan monet lukiolaiset ajattelevat hallitsevansa vähintään 
melko hyvin tiedonhankintaan, informaation arviointiin ja eri läh- 
teistä löydetyn informaation yhdistämiseen tarvittavat taidot (Lakkala 
& Ilomäki 2013). Lakkala ja Ilomäki (2013) toteavat kuitenkin, 
etteivät lukiolaiset välttämättä hahmota internetin hyödyntämisen 
monimutkaisuutta. Taitava internetlukeminen vaatii korkeamman 
asteen ajattelutaitoja: onhan internetin käyttäjän osattava tunnistaa 
relevantteja lähteitä, arvioida niitä kriittisesti ja hyödyntää useita eri 
lähteitä (Leu, Kinzer, Coiro & Cammack, 2004; Leu, Kinzer, Coiro, 
Castek & Henry, 2013). Tämän väitöstutkimukseen (Kiili, 2012) 
perustuvan artikkelin tavoitteena on kuvata lukiolaisten internetlu- 
kemien prosesseja silloin, kun he käyttävät internetiä kirjoitelmansa 
tiedonlähteenä. 

Internetlukeminen 


Leu kollegoineen (2004; 2013) on tarkastellut internetlukemista osana 
laajempaa uusien tekstitaitojen teoriaa (New Literacies). He pitävät 
internetlukemista ongelmalähtöisenä, tutkivana prosessina, joka vaati 
lukijoilta niin perinteisten kuin uusien lukemisen taitojen, strategioi- 
den ja sosiaalisten käytänteiden joustavaa soveltamista. Uusia taitoja 
tarvitaan, koska perinteiset tekstit ovat usein hierarkkisesti organisoi- 
tuja, suoraviivaisesti ja loogisesti eteneviä, kun taas internettekstit ovat 
muuttuvia, joustavia ja toisiinsa linkitettyjä hypertekstejä (Palincsar & 
Ladewski, 2006). Perinteisissä teksteissä kirjoittaja määrittelee pitkälti 
sen, miten tekstissä edetään. Internetteksteille on puolestaan tyypil- 
listä lukijalähtöisyys — lukijat päättävät itse, mitä he lukevat ja miten 
he tekstissä etenevät (Coiro & Dobler, 2007; Palincsar & Ladewski, 
2006). Internetissä tekstit ovat myös entistä multimodaalisempia, ja 
ne voivat sisältää niin kirjoitettua kieltä, ääntä, kuvaa kuin liikkuvaa 
kuvaa (Coiro, 2003). 

Puolueettoman tiedon lisäksi internet sisältää myös poliittisesti, 
taloudellisesti ja ideologisesti värittynyttä tietoa, joten internetin käyt- 
täjältä vaaditaan hyviä kriittisen lukemisen taitoja (Leu ym., 2013). 
Kun internettiä käytetään tiedonlähteenä, on myös tavallista, että 
lukija ei löydä vastausta ongelmaansa yhdestä internetlähteestä, vaan 
ratkaisun löytäminen vaatii useiden lähteiden hyödyntämistä (Kiili, 
2013; Rouet, 2006). Internet on luonut myös uudenlaisia sosiaalisia 
käytänteitä, joissa lukeminen, kirjoittaminen ja kommunikointi lin- 
kittyvät aiempaa tiiviimmin toisiinsa (Leu ym., 2013). 

Leun ym (2004; 2013) mukaan internetlukemisessa keskeisiä 
prosesseja ovat: 1) tiedontarpeen määrittely ja kysymysten asettaminen; 
2) tiedonhaku; 3) informaation arviointi; 4) eri lähteistä löydetyn in- 
formaation yhdistäminen ja 5) informaation kommunikointi muille. 
Tiedontarpeen määrittely ja kysymysten asettaminen luovat perustan 
muille internetlukemisen prosesseille. Lukijan asettamat kysymykset 
ohjaavat sitä, millaisia internettekstejä etsitään ja miten löydettyjä 
tekstejä prosessoidaan. Esimerkiksi Taboada ja Guthrie (2006) havait- 

sivat, että 3.—4. -luokkalaisten oppilaiden itse asettamien kysymysten 
taso (kysymykset, joihin vastaaminen edellyttää: joko faktatietoa; 
yksinkertaista kuvausta; monimutkainen selitystä; käsitteiden välisten 
suhteiden hahmottamista) vaikutti heidän tekstien ymmärtämiseensä. 

Toinen keskeinen internetlukemisen prosessi on tiedonhaku. Kun 
lukija löytää tehokkaasti itselleen hyödyllistä informaatiota, voi hän 
keskittyä lukemiseen, joka edistää tutkittavan ilmiön ymmärtämistä 
(Cho, 2011). Hyödyllisten lähteiden löytäminen edellyttää tehokkai- 
den hakukyselyjen muotoilemista (Guinee, Eagleton & Hall, 2003), 
hakutulosten analysoimista (Henry, 2006) ja relevantin informaation 
paikallistamista internetsivulta (Cromley & Azevedo, 2009). Informaa- 
tion arviointi on puolestaan tärkeää, jotta lukija voi erottaa relevantin 
informaation epärelevantista ja luotettavan informaation epäluotet- 
tavasta. Relevanssia arvioidessaan lukija pohtii, vastaako internetsivu 
hänen asettamiinsa kysymyksiin (Maglauhghlin & Sonnenwald, 2002). 
Lukija voi arvioida luotettavuutta muun muassa pohtimalla kirjoittajan/ 

Neljäs internetlukemisen prosessi, eri lähteistä löydetyn infor- 
maation yhdistäminen, edellyttää eri internettekstien välisten yhte- 
yksien hahmottamista (Cho, 2011; Castek & Coiro, 2010). Miten 
eri tekstit tukevat toisiaan ja millaista ristiriitaista informaatiota ne 
mahdollisesti sisältävät? Kokonaiskuvan luominen ei aina ole helppoa, 
kun tekstit voivat olla tyyliltään tai rakenteeltaan hyvinkin erilaisia 
(Eagleton & Dobler, 2007). Viimeinen internetlukemiseen liittyvä 
prosessi on kommunikointi luetun pohjalta. Internet tarjoaa erilaisia 
sosiaalisia kommunikointikanavia, joiden avulla lukijat voivat jakaa 
internettekstien herättämiä ajatuksia muiden kanssa (Leu ym., 2013). 
Tällaisia kommunikointikanavia ovat muun muassa blogit, wikit ja 
keskustelupalstat. 

Tämän artikkelin tavoitteena on kuvata, miten lukiolaiset, joko 
yksin tai yhdessä, hakevat tietoa, arvioivat informaatiota ja työstä- 
vät lukemaansa silloin, kun he käyttävät internetiä kirjoitelmansa 
tiedonlähteenä. Lisäksi tarkastellaan, miten argumentointikaavion 
laatiminen lukemisen aikana voi tukea opiskelijoiden yhteisöllistä 
internetlukemista ja lähteisiin perustuvaa kirjoittamista. 


Tutkimuksen toteutus 


Tutkimuksessa järjestettiin kaksi opetuskokeilua osana äidinkielen 
opetusta. Ensimmäisessä kokeilussa (osatutkimukset I ja II) opiskelijat 
työskentelivät yksilöllisesti ja toisessa opetuskokeilussa yhteisöllisesti 
(osatutkimukset III ja IV). Taulukkoon 1 on koottu yhteenveto nel- 
jästä osatutkimuksesta. 

Ensimmäiseen opetuskokeiluun osallistui 25 lukiolaista (14 tyt- 
töä ja 11 poikaa). Opiskelijoita pyydettiin etsimään lähdemateriaalia 
internetistä kirjoitelmaa varten. Kirjoitelman aiheena oli ”Uni ihmisen 
voimavarana”. Opiskelijat saivat tehdä muistiinpanoja tiedonhaun 
aikana (40 min), jonka jälkeen heillä oli 45 minuuttia aikaa laatia 
kirjoitelmansa. 

Toiseen opetuskokeiluun osallistui 76 lukiolaista, joista 47 oli 
tyttöjä ja 29 poikia. Opetuskokeilussa opiskelijat työskentelivät pa- 
reittain ja he laativat yhteisen, eri näkökulmia tarkastelevan kirjoitel- 
man aiheesta ”Pitäisikö internetsensuuria tiukentaa?” Heidät jaettiin 
argumentointikaavioryhmään (38 opiskelijaa) ja muistiinpanoryh- 
mään (38 opiskelijaa). Opiskelijat työskentelivät kolmessa vaiheessa. 
Ensimmäisessä vaiheessa (aikaisemman tiedon aktivointi, 10-15 min) 
kaavioryhmään kuuluneet opiskelijat keskustelivat internetsensuurin 
tiukentamisesta ja laativat argumentointikaavion (Kuvio 1) keskuste- 
lujensa pohjalta. Muistiinpanoryhmään kuuluneet opiskelijat puoles- 
taan keskustelivat aiheesta tehden muistiinpanoja paperille. Toisessa 
vaiheessa (internetlähteiden lukeminen) opiskelijaparit etsivät interne- 
tistä lisätietoa aiheesta puolen tunnin ajan. Kaavioryhmän opiskelijat 

Ydinvoimaloita tulee rakentaa lisää 


Ydinvoima vähentää hiilidioksidi- N 
Radioaktiivinen jäte on 
ympäristöriski 


Suomi on sitoutunut vähen- à 
tämään hiilidioksidipäästöjä 


Jäte on varastoitava pitkäksi 
aikaa, joten riski siirtyy myös 
tuleville sukupolville 


Ydinvoima ratkaisee vain 
pienen osan vähennystarpeesta 


Kuvio 1. Esimerkkiargumentointikaaviosta, joka on tehty harjoiteltaessa 
kaaviotyökalun käyttöä. 


täydensivät laatimiaan kaavioita ja muistiinpanoryhmän opiskelijat 
muistiinpanojaan löytämänsä lisätiedon avulla. Kolmannessa vaiheessa 
opiskelijaparit laativat yhteisen kirjoitelman joko argumentointikaavio- 
taan tai muistiinpanojaan hyödyntäen. Opiskelijoilla oli 45 minuuttia 
aikaa yhteisen kirjoitelmansa laatimiseen. 

Opiskelijoiden internetlukemista tutkittiin ääneenajattelu- ja 
vuorovaikutusmenetelmällä. Ääeenajattelumenetelmässä opiskelijoita 
pyydettiin kertomaan ääneen siitä, mitä he ajattelevat lukiessaan inter- 
netissä. Mikäli opiskelija oli pidemmän aikaa kertomatta ajattelustaan, 
häntä muistutettiin ääneenajattelemisesta. Vuorovaikutusmenetel- 
mässä opiskelijapareja puolestaan pyydettiin suorittamaan annettu 

tehtävä yhdessä keskustellen. Joko opiskelijoiden ääneenajattelut tai 
opiskelijaparien käymät keskustelut sekä heidän internetissä tekemänsä 
toiminnot tallennettiin videonkaappausohjelmalla. 


Tutkimuksen aineisto ja analyysit 


Tutkimuksen aineisto koostuu ääneenajattelu- ja vuorovaikutusproto- 
kollista, opiskelijoiden internetissä tekemien toimintojen tallenteista 
sekä opiskelijoiden laatimista kirjoitelmista. Ääneenajatteluprotokollis- 
ta tunnistettiin ja luokiteltiin sellaiset i/maukset, jotka osoittivat opis- 
kelijan prosessoivan sisältöjä, arvioivan informaatiota tai tarkkailevan 
ja säätelevän omia toimintojaan. Tallenteista puolestaan tunnistettiin 
ja luokiteltiin opiskelijoiden tekemät tiedonhakutoiminnot (esim. 
hakukyselyn muotoileminen, hakutulosten selaaminen, linkkien va- 
litseminen hakutuloksista). 

Vuorovaikutusprotokollat analysoitiin kolmella tasolla. Ensinnä 
opiskelijoiden lukemisen aikana käydyt keskustelut jaettiin tiedon- 
haun, informaation arvioinnin, sisällön prosessoinnin ja toiminnan 
tarkkailun ja säätelyn episodeihin. Sisällön prosessoinnin episodit 
jaettiin edelleen katkelmiin sen perusteella, millaista yhteisöllistä luke- 
mista ne sisälsivät. Katkelmat luokiteltiin hyödyntämällä nelikenttää, 
joka muodostui kahdesta ulottuvuudesta: yhteisöllinen vs. yksilölli- 
nen ja syvällinen vs. pinnallinen informaation prosessointi. Hiljaa 
lukeminen luokiteltiin erikseen. Sisällön prosessoinnin episodeista 
paikallistettiin ja luokiteltiin myös sellaiset i/maisut, jotka osoittivat 
jonkin lukemisstrategian käyttöä. 

Opiskelijoiden yksilöllisesti laatimista kirjoitelmista selvitettiin 
kirjoitelmien sisällöllinen laajuus sekä kirjoitelmien sisältämän kau- 
saalisen ajattelun laajuus ja syvyys. Opiskelijaparien yhteisiä kirjoi- 
telmia tarkasteltiin luokittelemalla niiden sisällöt argumentatiiviseen, 
kuvailevaan sisältöön, internetsensuurin ongelmia tarkastelevaan ja 
ongelmanratkaisuja esittelevään sisältöön sekä sisältöön, jossa opiske- 
lijat ilmaisivat oman kantansa internetsensuuriin. Lisäksi tarkasteltiin, 

kuinka paljon opiskelijaparien kirjoitelmat sisälsivät argumentteja 
internetsensuurin puolesta ja sitä vastaan. Opiskelijoiden opettajat 
arvioivat yhteiset kirjoitelmat. 


Keskeisiä tuloksia ja johtopäätöksiä 
Heikot tiedonhakutaidot hankaloittavat lähteistä oppimista 


Tutkimus osoitti, että joillakin opiskelijoilla, oli sitten kyse yksilöllises- 
tä tai yhteisöllisestä lukemistilanteesta, oli vaikeuksia löytää relevanttia 
relevantin informaation etsimiseen, jolloin opiskelijoille jäi vähemmän 
aikaa itse tutkittavan ilmiön tarkasteluun. Mitä enemmän opiskelijat 
tekivät erilaisia tiedonhakutoimintoja yksilöllisessä lukemistilanteessa, 
sitä vähemmän he poimivat keskeisiä ajatuksia lukemastaan (r = -.42; 
p < 0.05). Samoin yhteisöllisessä lukemistilanteessa tiedonhakuun 
käytetty aika vähensi informaation prosessointiin käytettyä aikaa (r= 
-.894; p <0.01). 

Yksilöllisessä lukemistilanteessa tiedonhaun ongelmat näyttivät 
liittyvän hakukyselyiden muotoilemiseen, hakukoneiden toiminnan 
ymmärtämiseen, hakutulosten analysointiin sekä tiedonhaun suun- 
nitteluun ja sen säätelyyn. Ongelmia aiheuttivat erityisesti sellaiset 
hakukyselyt, jotka joko toistivat tehtävänannon sellaisenaan, eivät 
sisältäneet lainkaan tehtävänannon pääkäsitettä tai joissa käytettiin 
hyvin väljää hakutermiä. Tiedonhaun ongelmat näyttivät kasautuvan 
tietyille opiskelijoille. Vaikka suurin osa opiskelijoista löysi relevanttia 
informaatiota melko hyvin, vain harva opiskelija osasi rajata haku- 
kyselyitään taitavasti. Opiskelijat näyttäisivät tarvitsevan ohjausta 
systemaattisempaan tiedonhaun suunnitteluun ja hakukyselyiden 
kehittämiseen tiedonhaun aikana. 

Informaation kriittinen arviointi melko vähäistä 


Opiskelijat arvioivat useammin informaation relevanssia kuin sen 
luotettavuutta niin yksilöllisessä kuin yhteisöllisessäkin lukemistilan- 
teessa. Opiskelijat kysyivät siten useammin ”Onko tämä informaatio 
sitä, mitä tarvitsen?” kuin ”Voinko luottaa tähän?” Yksilöllisessä luke- 
mistilanteessa opiskelijat arvioivat keskimäärin 16.9 kertaa (kh=9.8) 
informaation relevanssia, kun taas luotettavuutta arvioitiin keskimää- 
rin vain 3.2 kertaa (kh=3.8) lukemisen aikana. Opiskelijat erosivat 
huomattavasti siinä, kuinka aktiivisesti he arvioivat informaatiota ja 
kuinka monipuolisia arviointistrategioita he käyttivät. Opiskelijoiden 
relevanssin arviointi vaihteli 6-43 maininnan välillä, kun taas luotet- 
tavuuden arviointi välillä 0-16. Kuusi opiskelijaa (24 %) ei arvioinut 
kertaakaan informaation luotettavuutta lukemisen aikana. 

Yhteisöllisessä lukemistilanteessa tulokset olivat samansuuntaisia. 
Internetlukemisen arviointiepisodeista 64 % kohdistui relevanssiin, 
32 % informaation luotettavuuteen ja 4 % kohdistui molempiin. 
Yhteisöllisessä lukemistilanteessa opiskelijat arvioivat hieman useam- 
min informaation luotettavuutta (36 % vs. 16 %) kuin yksilöllisessä 
lukemistilanteessa. Kuitenkin sellaisten opiskelijoiden, jotka eivät 
arvioineet lukemisen aikana kertaakaan informaation luotettavuutta, 
osuus oli yhteisöllisessä lukemistilanteessa suurempi kuin yksilöllisessä 
lukemistilanteessa (42 % vs. 24 %). Yhteisöllinen lukemistilanne ei 
siten itsessään näytä aikaansaavan yksilöllistä lukemistilannetta kriit- 
tisempää lukemistapaa. 

Yksilöllisessä lukemistilanteessa havaitut arviointiprofiilit ku- 
vaavat hyvin opiskelijoiden välisiä eroja informaation arvioinnissa. 
Arviointiprofiilit olivat seuraavat: 1) informaatiota monipuolisesti 
arvioivat lukijat, 2) relevanssin arviointiin keskittyvät lukijat, 3) sup- 
peasti informaatiota arvioivat lukijat, 4) disorientoituneet lukijat sekä 
5) kritiikittömästi informaatioon suhtautuvat lukijat. 

Informaatiota monipuolisesti arvioivat lukijat (3 opiskelijaa) arvioi- 
vat niin informaation relevanssia kuin sen luotettavuuttakin hyödyn- 
täen vaihtelevia arviointistrategioita. He käyttivät myös kognitiivisesti 

vaativia arviointistrategiota, kuten eri lähteiden vertailua ja kirjoittajan 
argumentoinnin arviointia. Relevanssin arviointiin keskittyvät lukijat 
(5 opiskelijaa) tarkkailivat lähteiden hyödyllisyyttä. He arvioivat 
informaatiota monipuolisesti arvioivia lukijoita harvemmin infor- 
maation luotettavuutta eivätkä heidän käyttämänsä arviointistrategiat 
olleet yhtä monipuolisia. Suppeasti informaatiota arvioivat lukijat (8 
opiskelijaa) eivät juuri arvioineet informaation luotettavuutta. He 
arvioivat edellisiin arviointiprofiileihin kuuluneita opiskelijoita vä- 
hemmän myös informaation relevanssia. Disorientoituneilla lukijoilla 
(5 opiskelijaa) oli ongelmia relevantin informaation löytämisessä, kun 
taas kritiikittömästi informaation suhtautuneet lukijat (3 opiskelijaa) 
tutkivat muita huomattavasti enemmän sellaisia internetsivuja, joiden 
luotettavuutta voidaan pitää melko kyseenalaisena. Yksi opiskelija ei 
sopinut yhteenkään edellä mainittuun profiiliin. Hänelle oli omi- 
naista aktiivinen informaation luotettavuuden arviointi ja erityisesti 
kirjoittajan argumentoinnin arviointi. 

Kuten tulokset osoittavat, monet lukiolaiset näyttävät arvioivan 
melko harvoin internetlähteiden luotettavuutta. Myös useissa kan- 
sainvälisissä tutkimuksissa on havaittu puutteita oppilaiden kriitti- 
sessä lukemisessa eri ikätasoilla (Grimes & Boening, 2001; Lorenzen, 
2001; Walrawen, Brand-Gruwel & Boshuizen, 2008). Lähdekritiikin 
opettamiseen tulisi siten kiinnittää huomiota kaikilla kouluasteilla. 
Kriittistä arviointia pitäisi harjoitella myös eri oppiaineissa, sillä eri 
tieteenalat ja erilaiset tehtävänannot vaativat opiskelijoilta joustavaa 
arviointistrategioiden soveltamista. 


Parhaimmillaan yhdessä lukeminen 
edistää asioiden syvällistä ymmärtämistä 


Yhteisöllinen lukeminen, jonka tavoitteena on tarkastella kiistanalaista 
asiaa eri näkökulmista, tukee syvällistä sisällön prosessointia. Yksilöl- 
lisessä lukemistilanteessa opiskelijat keskittyivät lähinnä informaation 
poimimiseen internetsivuilta. Kaikista sisällön prosessoinnin strate- 

gioista 80 % oli informaation poimintaa. Sitä vastoin yhteisöllisessä, 
argumentatiivista lukemista vaativassa tilanteessa vastaava osuus oli 37 
%. Muut opiskelijoiden käyttämät strategiat osoittivat informaation 
syvällisempää käsittelyä. Koska yksilölliset ja yhteisölliset tutkimus- 
tilanteet poikkesivat joiltain osin toisistaan, tulee edellä mainittuun 
tulkintaan suhtautua varauksella. 

Vaikka yhteisöllinen lukemistilanne näyttäisikin tukevan opiskeli- 
joiden tiedon rakentamista, eivät kaikki opiskelijat osanneet hyödyntää 
sen mahdollisuuksia. Tutkimuksessa havaittiinkin viisi erilaista yhdessä 
lukemisen tapaa: 1) yhteisöllinen tiedon rakentaminen; 2) yhteisölli- 
nen informaation hankkiminen; 3) yksilöllinen tiedon rakentaminen; 
4) yksilöllinen informaation hankkiminen ja 5) hiljaa lukeminen. 
Yhteisöllisille lukemistavoille oli ominaista sisältöjen prosessoinnin 
vastavuoroisuus, kun taas yksilöllisiä lukemistapoja luonnehti se, että 
parityöskentelyssä vain toinen opiskelijoista otti vastuun sisältöjen 
prosessoinnista. Tiedon rakentaminen ja informaation hankkiminen 
puolestaan erosivat siinä, kuinka syvällisiä prosessointistrategioita 
lukijat sovelsivat. Informaation hankkimisessa keskityttiin keskeisten 
asioiden poimimiseen teksteistä. Sitä vastoin tiedon rakentamisessa 
opiskelijat prosessoivat tietoa syvällisemmin hyödyntäen erilaisia 
lukemisen strategioita, kuten argumenttien esittämistä, omien aikai- 
sempien tietojen yhdistämistä ja ratkaisujen esittämistä havaittuihin 
ongelmiin. 

Opiskelijaparit erottuivat toisistaan siinä, millaiset lukemisen 
tavat painottuivat heidän yhteisen työskentelynsä aikana. Vallalla 
olevan lukemistavan perusteella opiskelijaparit voitiin jakaa seuraaviin 
lukijatyyppeihin: 1) yhteisölliset tiedonrakentajat; 2) yhteisölliset 
lukijat; 3) yksilöllistä ja yhteisöllistä lukemista yhdistelevät lukijat; 
4) yksilöllisesti orientoituneet lukijat ja 5) hiljaa lukijat. 

Yhteisölliset tiedonrakentajat (2 opiskelijaparia) käyttivät syvällisiä 
sisällön prosessoinnin strategioita vastavuoroisesti ja heidän sisällön 
prosessoinnistaan suurinta osaa (83 %) voi luonnehtia yhteisölliseksi 
tiedon rakentamiseksi. Heidän sisällön prosessoinnilleen oli ominaista 
monipuolinen lukemisen strategioiden käyttö. Heillä oli keskimäärin 

110 strategiaa. Yleisimmät strategiat olivat ideoiden poimiminen 
internetsivuilta, argumenttien esittäminen, kehittely tai arviointi ja 
kysymysten esittäminen. 

Suurin osa yhteisöllisten lukijoiden (2 opiskelijaparia) sisällön pro- 
sessoinnista oli joko yhteisöllistä informaation hankintaan (46 %) ja 
lukemisen strategiaa internetsivujen sisältöjen selvittämiseen ja niistä 
keskustelemiseen. Tyypillisimmät heidän käyttämistään strategioista 
olivat informaation poimiminen internetsivuilta ja oman aikaisemman 
tiedon yhdistäminen luettuun. 

Yksilöllistä ja yhteisöllistä lukemista yhdistelevien lukijoiden (6 
opiskelijaparia) sisällön prosessointi jakautui yhteisölliseen (55 %) 
ja yksilölliseen (11 %) sisällön prosessointiin ja hiljaa lukemiseen 
(34 %). Sisällön prosessoinnin aikana nämä opiskelijaparit käyttivät 
keskimäärin 60 lukemisen strategiaa. Yksi/öllisesti orientoituneet lukijat 
(4 opiskelijaparia) prosessoivat sisältöjä eniten hiljaa lukien (50 %). 
Yksilöllisen (18 %) ja yhteisöllisen (32 %) sisällön prosessoinnin ai- 
kana he käyttivät keskimäärin 41 lukemisen strategiaa. Hiljaa lukijat 
(5 opiskelijaparia) prosessoivat sisältöjä itsekseen (81 %) ja he jakoivat 
ajatuksia lukemastaan toisilleen harvakseltaan (ka = 17 strategiaa). 

Se, kuinka syvällisesti opiskelijat työstivät lukemaansa, oli yh- 
teydessä opiskelijoiden kirjoitelmien laatuun niin yksin kuin yh- 
dessä työskenneltäessä. Yksilöllisessä lukemistilanteessa monipuoli- 
nen tekstin prosessointi oli yhteydessä opiskelijoiden kirjoitelmien 
laajuuteen ja kausaalisuuteen. Yhteisöllisessä lukemistilanteessa ne 
opiskelijaparit, jotka käyttivät eniten aikaa yhteiseen merkitysten ja 
tiedon rakentamiseen, saivat kirjoitelmistaan parhaat arvosanat. Sitä 
vastoin opiskelijaparit, jotka käyttivät vähiten aikaa yhteiseen tiedon 
rakentamiseen ja jotka suosivat yksilöllisempää lukemistapaa, saivat 
keskimäärin heikoimmat arvosanat. Tämä tutkimus tuki ajatusta 
lukemisesta ja kirjoittamisesta toisiinsa limittyneinä tekstitaitoina. 

Taitava internetlukeminen edellyttää 
hyviä metakognitiivisia taitoja 


Tiedonhakutehtävässä hyvin ja heikommin menestyneet opiskelijat 
erosivat metakognitiivisilta taidoiltaan. Taitavat internetlukijat suun- 
nittelivat, tarkkailivat ja säätelivät omaa toimintaansa makrotasolla. 
Heidän lukemisensa internetissä oli ennakoivaa, toimintaa suuntaavaa 
ja tehtävän vaatimukset huomioivaa. Sen sijaan heikommin menes- 
tynet lukijat tarkkailivat ja säätelivät omaa toimintaansa pääasiassa 
mikrotasolla. Heidän toimintaansa voikin luonnehtia reaktiiviseksi, 
välittömien eli ”tässä ja nyt? -tapahtuvien toimintojen tarkkailuksi 
ja säätelyksi. 

Erot metakognitiivisessa toiminnassa tulivat esille niin tiedon- 
haussa, informaation arvioinnissa kuin sisältöjen prosessoinnissakin. 
Taitavat lukijat arvioivat hakukyselyjen toimivuutta ja pyrkivät valit- 
semaan hakutuloksista sellaisia linkkejä, joiden he ajattelivat olevan 
hyödyllisiä. Heikommat lukijat sen sijaan saattoivat esimerkiksi tois- 
taa tehottomia hakukyselyitä ja valita linkkejä hakutuloksista ilman 
sen suurempaa harkintaa. He eivät osanneet muuttaa tehottomaksi 
osoittautuneita tiedonhakustrategioitaan. Kun taitavat lukijat käytti- 
vät lukemisen strategioita tarkoituksenmukaisesti sekä informaation 
poimimiseen, lähteiden vertailuun että informaation syvällisempään 
työstämiseen, niin heikoimmat lukijat keskittyivät pääasiassa infor- 
maation kopiointiin yhdeltä sivulta kerrallaan. 


Argumentointikaavio lukemisen apuna 


Tämä tutkimus osoitti, että argumentointikaavion laatiminen voi 
jäsentää opiskelijoiden lukemista ja edistää käsitteiden ja argumenta- 
tiivisten suhteiden pohtimista sekä argumentatiivisen tekstin kirjoitta- 
mista. Opiskelijaparit, jotka laativat argumentointikaavion lukemisen 
aikana käyttivät vähemmän aikaa tiedonhakuun kuin opiskelijaparit, 
jotka tekivät lukemisen aikana muistiinpanoja (U = 248; p<0.05). Kun 

mahdollisuuksia keskittyä itse opiskeltavaan sisältöön. Opetuskokei- 
lua suunniteltaessa oletettiin, että aikaisemman tiedon kirjaaminen 
argumentointikaavioon helpottaisi hakukyselyiden muotoilemista. 
Opiskelijat eivät kuitenkaan hyödyntäneet kaavioon sisällyttämiään 
käsitteitä tiedonhaussaan. Näyttäisi siis siltä, että opiskelijat tarvitse- 
vat ohjausta siihen, miten he voivat hyödyntää aikaisempaa tietoaan 
tiedonhaussa. 

Opiskelijaparit, jotka laativat argumentointikaavion, pohtivat 
internetlähteitä tutkiessaan enemmän käsitteiden ja argumenttien 
välisiä suhteita kuin muistiinpanoja laatineet opiskelijaparit (U= 
16,5; p<0,001). Kun muistiinpanoryhmään kuuluneet opiskelijaparit 
pohtivat käsitteiden ja argumenttien välisiä suhteita keskimäärin vain 
1.3 kertaa, argumentointikaavioryhmään kuuluneet opiskelijaparit 
pohtivat niitä 9.2 kertaa. Argumentointikaavion avulla opiskelijat 
voivatkin tehdä näkyväksi sen, miten he yhdistivät lähteistä löytyneitä 
ja lähteiden virittämiä ajatuksia toisiinsa. Muutoin argumentointi- 
kaavio- ja muistiinpanoryhmän opiskelijat eivät eronneet lukemisen 
strategioiden käytössä. 

Argumentointikaavio auttoi opiskelijoita tuomaan kirjoitelmis- 
saan esille eri näkökulmia. Argumentointikaavion laatineiden opis- 
kelijaparien kirjoitelmat sisälsivät enemmän sekä argumentatiivista 
sisältöä (64 % vs. 44 %; U=76; p<0,01) että yksittäisiä argumentteja 
(18,3 vs. 11,7; U=98.5; p<0,05) kuin muistiinpanoja laatineiden 
opiskelijoiden kirjoitelmat. 


Internetlukemisen ohjaaminen 


Tämän tutkimuksen perusteella näyttää siltä, että opiskelijat tarvit- 
sisivat ohjausta internetlukemiseensa erityisesti silloin, kun on kyse 
informaation hyötykäytöstä. Opettajat voivat hyödyntää ainakin 
seuraavia internetlukemisen ohjaamisen keinoja osana oman oppiai- 
neensa opetusta: 1) oppimistavoitteiden asettaminen; 2) tehtävänan- 

tojen suunnittelu; 3) vaatimusten näkyväksi tekeminen; 4) tehtävän 
vaiheistaminen ja 5) dialogisen palautteen antaminen (Kiili, Mäkinen 
& Coiro, 2013). 


Oppimistavoitteiden asettaminen 


Kun internetiä käytetään oppitunneilla tiedonlähteenä, tulisi oppi- 
mistavoitteet asettaa niin oppisisällöille kuin internetlukemisellekin 
(Kiili, Mäkinen & Coiro, 2013). Oppimistavoitteet voivat kattaa 
kaikki internetlukemisen osa-alueet tiedontarpeen määrittelystä aina 
informaation yhdistelemiseen eri lähteistä ja sen kommunikointiin 
muille. Useiden internetlukemisen osa-alueiden harjoittelu voidaan 
parhaiten sisällyttää pitkäkestoisiin tutkivan (Hakkarainen, Lonka & 
Lipponen, 1999) tai ongelmaperustaisen oppimisen (Poikela, 2002) 
käytänteisiin. 

Kaikkien internetin osa-alueiden harjoittelua ei siten välttämättä 
pysty sisällyttämään yhdelle oppitunnille. Yhden oppitunnin aikana 
voidaan keskittyä vaikkapa vain yhteen internetlukemisen osa-aluee- 
seen, kuten lähteiden kriittiseen arviointiin tai eri näkökulmia tar- 
kastelevien lähteiden vertailuun. Lähteiden arvioinnissa oppimista- 
voitteena voisi olla, että opiskelijat osaavat arvioida internetsivuston 
julkaisijan tai sen kirjoittajan luotettavuutta, tiedon puolueettomuutta 
ja kirjoittajan tarkoitusperiä sekä sitä, miten kirjoittajat perustelevat 
omia kantojaan. Lisäksi tavoitteena voisi olla, että opiskelijat osaavat 
varmentaa löytämäänsä informaatioita vertailemalla eri lähteitä. Läh- 
teiden luotettavuuden arvioinnin lisäksi on tärkeää, että opiskelijat 
oppivat perustelemaan omia arvioitaan. 


Tehtävänantojen suunnittelu 


Internetlukemiselle asetetut tavoitteet luovat perustan tehtävänan- 
tojen suunnittelulle. Esimerkiksi kriittiseen arvioinnin harjoitteluun 

tarkoitetussa tehtävässä oppimistavoitteisiin päästään parhaiten, kun 
tehtävä edellyttää erityyppisten ja eri näkökulmista kirjoitettujen 
internetsivustojen sisältöjen vertailua. 

Tehtävänantojen tulisi myös olla mahdollisimman mielekkäitä ja 
riittävän haastavia. Jotta tehtävä motivoisi ja sitouttaisi opiskelijoita, 
sen tulisi olla kiinnostava, sen pitäisi antaa mahdollisuus omien valin- 
tojen tekemiseen ja lopputuotoksen tulisi olla mielekäs (Ainley, Pratt 
& Hansen, 2006). Jotta tähän päästäisiin, tehtävä olisi hyvä kytkeä 
jollakin tavalla opiskelijoiden elämismaailmaan (Salminen, Marttu- 
nen, & Laurinen, 2012). Opiskelijat kokevat tehtävän helpommin 
mielekkääksi, jos lopputuotoksella on jokin muukin yleisö kuin vain 
opettaja (Kiili, Mäkinen & Coiro, 2013). 

Opiskelijat turvautuvat helposti tiedon toistamiseen, jos tehtävät 
eivät ole riittävän haastavia eivätkä vaadi informaation syvällistä työstä- 
mistä (Greene & Ackerman, 1995). Tehtäviä suunniteltaessa tulisikin 
teeseen tukeutumalla vaan siihen tarvitaan useiden internetlähteiden 
hyödyntämistä. Kuten tämä tutkimus osoitti, kiistanalaisen aiheen 
tutkiminen yhdessä saa opiskelijat tarkastelemaan erilaisia näkökulmia. 


voivat myös aikaansaada syvällistä informaation prosessointia. 


Vaatimusten näkyväksi tekeminen 


Lakkalan ja Ilomäen (2013) mukaan internetlähteiden hyödyntämi- 
sessä olisi tärkeä tukea opiskelijoiden oman osaamisen tunnistamista. 
Opiskelijoiden tulisi ymmärtää, mitä taitava internetlukeminen pitää 
sisällään, jotta he voisivat verrata omaa osaamistaan taitavaan suoriutu- 
miseen (vrt. Nicol & Macfarlane-Dick, 2006). Mikäli vaatimuksia ei 
tehdä näkyväksi, jotkut opiskelijat eivät hahmota eri internetlukemisen 
osa-alueiden merkitystä tai moninaisia strategioita, joita he voisivat 
lukemisensa aikana hyödyntää (Edelson & Reiser, 2006). Tehtävän 
vaatimukset voi tehdä näkyväksi esimerkiksi mallintamalla hyväksi 

havaittuja toimintatapoja siten, että joko opettaja tai taitavasti luke- 
va opiskelija kertoo ääneen, miten hän toimii (Leu, Coiro, Castek, 
Hartman, Henry & Reinking, 2008; Coiro, 2011). 


Tehtävän vaiheistaminen 


Opiskelijoiden internetlukemista voidaan tukea jäsentämällä tehtävä 
erillisiin työvaiheisiin (Edelson & Reiser, 2006; Gagne, 1985; Van 
Merriénboer & Kirschner, 2007) ja linkittämällä lopuksi työvaiheet 
mielekkääksi kokonaisuudeksi. Tehtävän vaiheistamisen avulla voidaan 
luoda selkeä rakenne tehtävän suorittamiselle. Sen avulla voidaan myös 
kiinnittää opiskelijoiden huomio sellaisiin tehtävän osa-alueisiin, jotka 
saattavat jäädä heiltä huomaamatta. Esimerkiksi tässä tutkimuksessa 
havaittiin, että opiskelijat aloittavat tiedon etsimisen yleensä ilman sen 
kummempaa suunnitelmaa, vaikka selkeiden kysymysten asettaminen 
on hyvä lähtökohta onnistuneelle tiedonhaulle. Opiskelijoiden inter- 
netlukemista voisi vaiheistaa siten, että ennen varsinaisen tiedonhaun 
suunnittelemista käytetään hieman aikaa tiedontarpeen pohtimiseen. 
Yhdessä voidaan vaikka pohtia, mitkä voisivat olla tehtävän kannalta 
keskeisiä käsitteitä ja millaisiin kysymyksiin etsitään vastauksia. Teh- 
tävän vaiheistamisen etuna on myös se, että vaiheistaminen helpottaa 
ohjausta, opiskelijoiden ongelmien tunnistamista ja oikea-aikaisen 
palautteen antamista. 

Tässä tutkimuksessa opiskelijoiden yhteisöllinen internetlukemi- 
nen vaiheistettiin kolmeen erilliseen työskentelyvaiheeseen: aikaisem- 
man tiedon aktivointiin, lähteiden tutkimiseen ja yhteisen kirjoitelman 
laatimiseen. Opiskelijat keskustelivat aiheesta omien aikaisempien 
tietojensa pohjalta, täydensivät omia tietojaan lukemiensa tekstien 
ja niiden herättämien ajatusten avulla ja lopuksi vielä täsmensivät ja 
jäsensivät ajatuksiaan kirjoitelmaa laatiessaan. Vaiheistamisen ja yh- 
teisöllisen työskentelyn ansiosta yksikään opiskelijapari ei turvautunut 
kirjoitelmaansa laatiessaan leikkaa—liimaa -strategiaan. 

Dialoginen palaute 


Tehtävän suorittamisen aikana annettu palaute on yleensä hyödylli- 
sempää kuin jälkikäteen annettu palaute (Nicol & Macfarlane-Dick, 
2006). Vain lopputuotosta arvioimalla opettajan on usein vaikea tietää, 
millä internetlukemisen osa-alueella opiskelijat ovat onnistuneet hyvin 
ja missä heillä on ongelmia. Tämän vuoksi tehtävän vaiheistaminen 
eri osiin helpottaa oikea-aikaisen palautteen antamista. Kun inter- 
netlukemisen eri osa-alueisiin kytketty palaute annetaan dialogisesti 
keskustellen (Lillis, 2006; Kiili, Mäkinen & Coiro, 2013), luodaan 
hyvät edellytykset opiskelijoiden metakognitiivisten taitojen kehitty- 
miselle (Nicol & Macfarlane-Dick, 2006). Jotta opiskelijat pystyisivät 
käsittelemään saamaansa palautetta, sitä ei pitäisi kuitenkaan antaa 
liian paljon kerrallaan (Zumbrunn & Krause, 2012). 


Lopuksi 


Yhteenvetona voi vielä todeta, että silloin kun internettiä hyödynne- 
tään opetuksessa suunnitelmallisesti, tarjoaa se motivoivan ja ajattelun 
taitojen kehittymistä tukevan oppimisympäristön. Internet antaa 
opiskelijoille keksimisen iloa, kun he löytävät internetistä näkökulmia, 
joita muut eivät ole tulleet ajatelleeksi. Nuoret pystyvät myös hyö- 
dyntämään vapaa-aikana hankkimiaan tekstitaitoja koulussa. Koska 
internet on autenttinen ympäristö, voidaan koulussa harjoitella sellaisia 
ajattelun taitoja, joita nuoret tarvitsevat 2000-luvun yhteiskunnassa 
ja työelämässä. 

OPETTAJIEN KÄYTÄNNÖT 
INFORMAATIOLUKUTAIDON OPETTAMISESSA 


Tuulikki Alamettälä ja Eero Sormunen 


Johdanto 


Lukioiden informaatiolukutaidon opetuksessa käytetään yleisesti 
työmuotona kirjoitustehtäviä, joissa oppilas hankkii itsenäisesti tar- 
vitsemansa lähteet ja kirjoittaa niiden pohjalta esseen tai tutkielman. 
Oppilas voi työskennellä yksin tai pienryhmässä. Kirjoitustehtävien 
ohjaus poikkeaa huomattavasti normaalista opettajajohtoisesta luok- 
katyöskentelystä. Nykyinen opettajakoulutus ei kuitenkaan kiinnitä 
huomiota informaatiolukutaidon opetuksen kysymyksiin. Tuoreessa 
väitöskirjatutkimuksessa todettiin, että aineenopettajaksi opiskelevilla 
ei näytä olevan selkeää ammatillista käsitystä, miten ohjata oppi- 
laita tällaisissa tehtävissä (Tanni, 2013, ks. myös Tannin artikkeli 
tässä kirjassa). Sama ongelma on huomattu muun muassa Ruotsissa 
lukio-opettajiin kohdistuneissa tutkimuksissa. Opettajilla näyttää 
olevan puutteelliset valmiudet ohjata oppilaiden itsenäistä työsken- 
telyä lähdekirjoittamistehtävissä ja oppimistulokset näyttävät jäävän 
vaatimattomiksi (Limberg, Alexandersson, Lantz-Andersson, & Fol- 
kesson, 2008). 

Vaikka yleinen tilanne näyttää huolestuttavalta, on samalla to- 
dettava, että monet opettajat kehittävät itsenäisen tiedonhankinnan ja 
lähdekirjoittamisen ohjauskäytäntöjä oman koulunsa ja oppiaineensa 
puitteissa. Tästä on esimerkkinä muun muassa edellä mainittu Tieto 
haltuun -hanke, joka toteutettiin Tampereen lukioissa Opetushalli- 
tuksen rahoituksella. Hankkeessa kokeiltiin erilaisia opetusmuotoja 
opettajan ja kirjastonhoitajan yhteistyönä ja laadittiin tiedonhallinta- 
taitojen opetussuunnitelma (Tiedonhallintataitojen opetussuunnitelma, 
2010). Tässä artikkelissa esitellään kahdesta Tieto haltuun -hankkeen 
kurssista tehtyä tutkimusta, jossa kiinnostus kohdistui opettajan rooliin 
ryhmäkirjoitustehtävien ohjaajana. 

Tutkimusaineisto kerättiin äidinkielen ja historian kursseilta, 
joilla oppilaat laativat ryhmätyönä Wikipedia-artikkelin. Kirjoitus- 
tehtävän oli kehittänyt lukion äidinkielen opettajien tiimi. Tehtävän 
oppimistavoitteissa painottuivat muun muassa Wikipedia-artikkeli 
tekstityyppinä ja argumentoiva kirjoittaminen lähteiden pohjalta. 
Äidinkielessä tehtävätyyppiä oli jo kokeiltu aiemmin, samoin biolo- 
gian ja maantiedon kursseilla (ks. Sormunen & Lehtiö, 2011), mutta 
historian kurssilla oli kyse ensimmäisestä kokeilusta. Tutkimukseen 
osallistunut äidinkielen opettajakin ohjasi Wikipedia-kirjoittamista 
ensimmäistä kertaa, mutta luonnollisesti hän pystyi hyödyntämään 
oman tiiminsä aiempia kokemuksia ja sitä, että tehtävä oli alun perin 
sovitettu äidinkielen opetukseen. 

Ensimmäiset aineistosta tehdyt analyysit paljastivat eroja oppi- 
lasryhmien työskentelyssä äidinkielen ja historian kursseilla. Eroja ha- 
vaittiin esimerkiksi lähteiden käytössä (Sormunen, Heinström, Romu, 
& Turunen, 2012), ryhmien tavassa tehdä yhteistyötä (Sormunen, 
Tanni, & Heinström, 2013) ja oppimis- ja ryhmätyökokemuksissa 
(Heinström & Sormunen, 2013). Tulosten pohjalta pääteltiin, että 
opettajien tavat organisoida oppimistehtävän suoritus ja ohjata oppi- 
laita voi osaltaan selittää oppilasryhmien toiminnassa havaittuja eroja 
(Sormunen, Alamettälä, & Heinström, 2013). 

Käytämme tarkastelussa jäsentävänä kehyksenä ohjatun tutkimisen 


(Guided Inguiry) mallia, jonka Carol Kuhlthau kehitti Yhdysvalloissa 

oppilaiden tiedonhankinnan ohjaukseen laajan, oppimiseen liittyvän 
tiedonhankinnan tutkimustyön pohjalta (Kuhlthau, Maniotes, & 
Caspari, 2007; 2012). Vertaamme siis suomalaisten opettajien oman 
pedagogisen näkemyksensä pohjalta luomaa käytäntöä kansainväli- 
seen, tutkimuksen pohjalta kehitettyyn opetuksen malliin. Artikkelin 
lopussa esitämme suosituksia, mihin asioihin tutkielmatyyppisten 
oppimistehtävien ohjauksen kehittämisessä kannattaisi kiinnittää 
huomiota. 


Aiempaa tutkimusta 


Ruotsissa on tutkittu varsin laajasti informaatiolukutaidon opetusta 
ja oppimista (Alexandersson & Limberg, 2003; 2012; Limberg ym., 
kijat esittävät, että useimmat opettajat (ml. koulukirjastonhoitajat) 
ovat kyllä tietoisia oppilaiden vaikeuksista omaksua hyviä tiedonhan- 
kinnan käytäntöjä, mutta harvat löytävät konkreettisia ja toimivia 
menettelytapoja oppilaiden ohjaukseen itsenäisessä tiedonhankinnassa 
ja lähteiden pohjalta kirjoittamisessa. Ohjaus kohdistuu liikaa tekni- 
seen tekemiseen kuten hakujen suorittamiseen ja lähteiden merkin- 
tään irrallaan opiskeltavasta sisällöstä (Limberg ym., 2008). Heidän 
mukaansa opettajan tulisi keskittyä ohjauksessa kolmeen asiaan: 1) 
tutkimuskysymysten muotoiluun, 2) informaation kriittiseen arvioin- 
tiin tutkimuskysymysten ja opiskeltavan sisällön näkökulmasta ja 3) 
oppimistavoitteista keskusteluun (Alexandersson & Limberg, 2012). 

Carol Kuhlthau tutki 1980-luvulta alkaen oppimistehtäviin liitty- 
vää tiedonhankintaa ja kehitti tiedonhaun ilmiöitä havainnollistavan 
prosessimallin (ISP-malli). Kuhlthau osoitti, että oppimiseen liittyvä 
tiedonhankinta on oppimisen tapaan ymmärryksen rakentamisen 
prosessi, joka sisältää paljon epävarmuutta sekä kognitiivisessa että 
emotionaalisessa mielessä. Onnistuneessa prosessissa oppija kehit- 
telee oppimistehtävän aiheeseen fokusoidun näkökulman, mikä luo 
edellytykset mielekkäälle tiedon hakemiselle, lähteiden arvioinnille 

ja valinnalle sekä niiden pohjalta kirjoittamiselle. (Kuhlthau, 2004.) 
Kuhlthaun ja Limbergin tutkimustulokset tukevat toisiaan: oppi- 
mistehtävän suorituksen alkuvaiheessa pitää varmistaa, että oppijat 
löytävät itseään kiinnostavan näkökulman opiskelun kohteeseen. 
(Kuhlthau, 2004; Limberg ym., 2008.) 

Informaatiolukutaitoon liittyviä oppimistavoitteita on vaikea 
saavuttaa esseetyyppisissä tehtävissä, jos oppilaat eivät sitoudu läh- 
teiden käyttöön asiasisältöjen oppimisen näkökulmasta. Limberg 
(1999) havaitsi, että heikoimmin suoriutuvilla oppilailla on taipumus 
omaksua itsenäisissä oppimistehtävissä faktojen keräilyyn ja lähteiden 
kopiointiin perustuva työskentelymalli. Heinströmin (2005; 2006) 
tulokset kertovat samasta ilmiöstä oppimistyylien kautta. Hän havaitsi, 
että oppimistehtävään sitoutuneet oppilaat omaksuivat strategisen 
tai syväoppijan orientaation. Nämä oppilaat panostivat tiedonha- 
kemiseen löytääkseen parhaat lähteet ja perehtyivät lähteisiin muita 
huolellisemmin. 

Kiili & kumppanit tutkivat lukiolaisten tapoja käyttää lähteitä 
parityönä tehdyssä esseetehtävässä kiistanalaisesta aiheesta (sensuurin 
lisääminen netissä). Lähteiden hyödyntämistä tarkasteltiin kahdella 
ulottuvuudella: suuntautuivatko oppilaat 1) syvälliseen vai pinnalliseen 
informaatiosisältöjen käsittelyyn ja 2) työskentelemään yksilöinä vai 
parina. Parit, joiden esseet arvioitiin parhaiksi, käyttivät valtaosan 
ajastaan informaation syvälliseen käsittelyyn eli tulkitsivat lähteiden 
sisältöä (merkitysten rakentaminen) ja pohtivat esseen sisältöä (tiedon 
rakentaminen) yhdessä parinsa kanssa. Heikoimmat esseet kirjoittaneet 
parit keskustelivat vähemmän ja informaation käsittely oli pinnalli- 
sempaa. (Kiili, Laurinen, Marttunen, & Leu, 2012.) 


Ohjatun tutkimisen -malli 


Ohjattu tutkiminen on kehitetty sulauttamaan informaatiolukutaidon 
opetus luontevaksi osaksi kouluopetusta ja tukemaan tutkielmatyyp- 
pisten oppimistehtävien ohjausta. Informaatiolukutaidon oppimisen 

lisäksi tavoitteena on oppiainesisällön oppiminen, oppimaan oppimi- 
nen, viestinnällisten taitojen kehittäminen ja sosiaalisten valmiuksien 
kehittäminen. (Kuhlthau ym., 2012, 1, 8-11.) 

Yhteistyö opettajien ja kirjastonhoitajien välillä on myös olen- 
nainen osa ohjatun tutkimisen mallia. Opettajan ja kirjastonhoitajan 
muodostaman o/jaustiimin on tarkoitus olla oppilaiden tukena läpi 
koko prosessin — vetovastuussa aina se, jonka asiantuntemusta kul- 
loinkin tarvitaan. Kirjastonhoitaja toimii informaatiolukutaidon ja 
lähdeaineiston asiantuntijana. Opettaja on puolestaan pedagogiikan 
ja ainesisällön asiantuntija. (Kuhlthau ym., 2012, 11-12.) 


Työskentelytavat 


Ohjatun tutkimisen mallissa oppitunnilla on vähän luennointia, mutta 
sitäkin enemmän ohjattua työskentelyä, jossa opiskelun kohteena 
olevasta aiheesta tuotetaan tyypillisesti essee, tutkielma tai muu esitys 
(Kuhlthau ym., 2012, 6). Oppimistehtävän suorituksen ajatellaan 
jakaantuvan kahdeksaan vaiheeseen, joihin jokaiseen liittyy omat 
oppimistavoitteensa ja näiden saavuttamista edistäviä ohjaustiimin 
suunnittelemia aktiviteetteja (ks. seuraava alaluku). Oppilaat ohjataan 
työskentelemään erikokoisissa ryhmissä. Koko luokkana työskennel- 
täessä (inguiry community) käsitellään yleisiä tehtävän suoritukseen 
kokemuksia. Pienryhmät (inguiry circles) ovat tärkein foorumi, jossa 
oma aiheen opiskelu tapahtuu. Ohjatussa tutkimisessa ideana on, että 
oppilaat työskentelevät vuorotellen luokkana ja pienryhminä — välillä 
myös pareittain tai yksin, työvaiheesta riippuen. 

Ohjatun tutkimisen mallissa suositellaan käytettäväksi oppi- 
laskohtaisia dokumentointityökaluja. (Kuhlthau ym., 2012, 39—40.) 
Tutkimuspäiväkirjoilla tarkoitetaan oppimispäiväkirjoja, joissa oppilaat 
reflektoivat omaa oppimistaan ja pohdiskelevat omia ajatuksiaan ja 
tuntemuksiaan. Tutkimuslokiin oppilaat merkitsevät löytämänsä lähteet 
tarkkaillen samalla omia valintojaan. Tutkimuskaaviot ovat kaavioita ja 

käsitekarttoja, joissa oppilaat visualisoivat, organisoivat ja yhdistelevät 
ideoitaan. (Kuhlthau ym., 2012, 40.) Dokumentointityökaluja voi- 
daan käyttää hyväksi myös arviointia tehtäessä (Kuhlthau ym., 2012, 
154). Ne antavat kuvaa oppimisprosessin edistymisestä. 


Oppimistehtävän suorituksen vaiheistus 


Ohjatun tutkimisen malli jakaa tutkimisen prosessin eli oppimisteh- 
tävän suorituksen kahdeksaan vaiheeseen. Ne ovat (1) avaaminen, (2) 
uppoutuminen, (3) aiheen tunnustelu, (4) fokuksen muotoilu, (5) tiedon 
keruu, (6) luominen, (7) jakaminen ja (8) arviointi (ks. taulukko 1). 
Opiskelijat tarvitsevat oikein kohdennettua ohjausta prosessin joka 
vaiheessa, jotta syvällistä oppimista tapahtuisi. Kuhunkin vaiheeseen 
liittyy opetustiimin suunnittelemia tehtäviä, keskusteluja tai muita 
aktiviteetteja, jotka tukevat vaiheen tavoitteiden saavuttamista (Kuh- 
Ithau ym., 2012, 1—6) 

Avaamisvaiheen tarkoituksena on herätellä oppilaiden uteliaisuus 
ja kiinnostus aihetta kohtaan esimerkiksi ajatuksia herättävän videon 
tai kuvan avulla. Tässä vaiheessa luodaan pohja koko tulevalle pro- 
jektille. (Kuhlthau ym., 2012, 51.) Suuri merkitys on tavalla, jolla 
tehtävänanto annetaan oppilaille: jättääkö se tilaa oppilaiden omille 
näkökulmille. (Kuhlthau ym., 2007, 26, 134-135.) Avausvaiheessa 
on varottava keskittymästä liikaa työn lopputulokseen, jottei työsken- 
telyn prosessinomaisuus ja projektissa asteittain eteneminen unohdu 
(Kuhlthau ym., 2012, 55). Avausvaihetta seuraa uppoutuminen. Aihee- 
seen tulee orientoitua, jotta oppilaat pääsevät siihen sisälle ja löytävät 
teemoja, joita haluavat tutkia lähemmin. Tähän vaiheeseen kuuluu 
muun muassa ideoiminen, aiemman tiedon jakaminen, taustatietojen 
keruu ja sisältöön tutustuminen. (Kuhlthau ym., 2012, 61—66.) 


Identiteetistä informaatiolukutaitoon — 281 


Taulukko 1. Ohjatun tutkimisen mallin vaiheet, vaiheiden tavoitteet, 
yhteisölliset foorumit ja dokumentointivälineet. 


Vaihe 


Vaiheen aktiviteettien tavoite 


Yhteisölliset foorumit/ 
dokumentointivälineet 


1. Avaaminen 


Esitellään tehtävä, motivoidaan, 
herätellään kiinnostusta 


Luokka 


2. Uppoutuminen 


Aktivoidaan aihetietämystä, 
keksitään kiinnostavia ideoita 


Luokka, pienryhmät 
Tutkimuspäiväkirja 
käyttöön 


3. Tunnustelu 


Selvitetään ideoita lähteiden 
avulla, perehdytään lisää ai- 
heeseen 


Pienryhmät 
Tutkimusloki käyttöön 


Pysähdytään pohtimaan, vali- 


Pienryhmät 


a. a taan tutkimuskysymys / näkö- | Tutkimuskaaviot käyt- 
kulma töön 
5. Tiedon keruu Haetaan systemaattisesti lähtei- Pienryhmät 
tä ja arvioidaan niitä 
Reflektoidaan opittua, tulkitaan 
6. Luominen merkityksiä faktojen ohi, tuote- | Pienryhmät 
taan esitys opitusta 
7. Jakaminen Esitellään oma tuotos, jaetaan Luokka 


opittua, opitaan muilta 


Arvioidaan oppimistavoitteiden 
saavuttamista, reflektoidaan 
prosessia ja syntynyttä tuotosta 


8. Arviointi Luokka, pienryhmät 


Uppoutumisen jälkeen aihetta tunnustellaan. Tarkoituksena on silmäil- 
lä aiheeseen orientoivia lähteitä ja kehitellä tutkimuskysymyksiä. Ai- 
heen tunnustelussa ohjauksen tarve erityisen suuri, sillä oppilaat eivät 
ole tottuneet itsenäiseen kysymysten kehittelyyn ja tätä kautta omien 
oppimistavoitteiden asettamiseen. Usein oppilaat kuvittelevat voivansa 
siirtyä aiheen valinnasta suoraan aineiston keruuseen ja hämmentyvät, 
ja usein myös keskenään ristiriitaiseen tietoon joten epävarmuuden 
sietokyky korostuu tässä vaiheessa. Ohjaustiimin tulee tehdä töitä sen 
eteen, että oppilaat ymmärtävät sen olevan asiaan kuuluvaa ja että se 
on saatavissa hallintaan vaiheittain aiheeseen perehtymällä. (Kuhlthau 
ym., 2012, 75-82.) 

Tunnusteluvaihetta seuraa fokuksen muotoilu, joka tarkoittaa oman 
aiheen täsmentämistä tai tutkimuskysymyksen valitsemista (Kuhlthau 
ym., 2012, 93—98.). Fokuksen muotoilu on tunnustelun ohella toinen 
oppimistehtävän kriittinen vaihe. Ilman hyvin muotoiltua fokusta 
oppilaat päätyvät helposti keräilemään irrallisia faktoja. (Kuhlthau 
ym., 2007, 22-23.) 

Selkeä tutkimuskysymys antaa suuntaa tiedon keruulle. Ohjatun 
tutkimisen mallin mukaan oppilaita tulee ohjata pois pelkän oppikirjan 
käytöstä. Tietoa tulee kerätä monipuolisista lähteistä, syventäen omaa 
tietämystä ja entisestään tarkentaen omaa tutkimuskysymystä — oh- 
jaajien avustuksella. Oppilaita tulee auttaa tiedon paikantamisessa, 
arvioinnissa ja käytössä. Tärkeintä on, että oppilaat oppisivat valit- 
semaan oman tutkimuskysymyksensä kannalta merkityksellisimmät 
lähteet ja tunnistamaan niistä merkityksellisimmän sisällön. (Kuhlthau 
ym., 2012, 109.) 

Luomisella tarkoitetaan kaiken kerätyn tiedon yhdistämistä ja 
tutkimuskysymykseen vastaamista omasta, prosessin aikana muo- 
dostuneesta perspektiivistä. Se on myös merkitysten muodostamista 
ja oman oppimisen reflektointia, jotta kerätty tieto tulisi myös sisäis- 
tettyä. (Kuhlthau ym., 2012, 125—130.) Luomisen aikana oppijat 
valmistautuvat esittelemään oman työnsä toisille, joka tapahtuu jaka- 
misvaiheessa. Jakamisella tarkoitetaan oman tarinan kertomista toisille, 
ja samalla myös toisilta oppimista. (Kuhlthau ym., 2012, 139-145.) 

Prosessi päättyy arviointiin, oppimisen reflektointiin, joka tar- 
koittaa keskustelua opitusta ja tehtävästä suoriutumisesta. Tärkeätä 
on, että arvioinnissa tuloksia verrataan julkituotuihin tavoitteisiin. 
Ohjatun tutkimisen mallissa arviointia ei tee ainoastaan opettaja, 
vaan myös oppilaat arvioivat omaa suoriutumistaan. (Kuhlthau ym., 
2012, 153-161.) Huomionarvoista on myös, että arviointia ei tehdä 
ainoastaan lopputuotoksesta, vaan myös itse prosessista ja jo sen aikana 


(Kuhlthau ym., 2007, 6). 

Mikä on erityistä ohjatussa tutkimisessa? 


Ohjattu tutkiminen antaa esseetyyppisten tehtävien suunnitteluun 
ja ohjaukseen kehyksen, jota voi soveltaa tilannekohtaisesti. Malli 
esittää oppimistehtävän suorituksen vaiheet, eri vaiheiden tavoitteet 
ja yleisluonteisia vihjeitä, miten oppimistehtävän suoritusta ohjataan 
eri vaiheissa. Kuhunkin vaiheeseen liittyvät aktiviteetit kuten yksilö- ja 
ryhmätehtävät, keskustelut ja muut aktiviteetit jäävät opettajatiimin 
tilannekohtaisesti suunniteltavaksi. Esimerkiksi oppilasryhmän aiempi 
kokemus vastaavista tehtävistä vaikuttaa siihen, miten ohjatusti eri 
vaiheiden aktiviteetit suoritetaan. Myös eri oppiaineita opiskeltaes- 
sa tai eri tekstityyppejä käytettäessä tilanteeseen sopivat aktiviteetit 
luonnollisesti vaihtelevat. 

Erityistä ohjatun tutkimisen mallissa on, että se avaa informaatio- 
lukutaidon opetuksessa käytettyjen pienryhmätöiden mustan laatikon 
(vrt. Limberg ym., 2008). Musta laatikko tarkoittaa tässä toimintamal- 
lia, jossa oppilaille ensin annetaan esimerkiksi esseetehtävä asianmu- 
kaisine ohjeistuksineen, ja jonka jälkeen opettaja lähinnä vain odottaa 
valmiita töitä, arvioi ne ja antaa palautetta pelkän lopputuloksen 
perusteella. Opettajan rooli oppimisen ohjaamisessa jää hyvin ohueksi. 


Tutkimuskysymykset, -aineistot ja -menetelmät 


Tutkimuksessa pyrittiin selvittämään, missä määrin opettajien amma- 
tillisten käytäntöjen perustalle rakennetuissa informaatiolukutaidon 
oppimistehtävissä ja niiden ohjauksessa esiintyy ohjatun tutkimisen 
pedagogisia elementtejä, jotka ovat 


* oppimistavoitteet, 
* oppimistehtävien vaiheistus, 
* ohjaustiimin yhteistyö, 


ohjauksen aktiivisuus ja kohdentuminen sekä 


yhteisöllisten työskentelymallien ja dokumentointityökalujen käyttö. 

Tutkimusaineistot ja tiedonkeruumenetelmät 


Tutkimus oli luonteeltaan tapaustutkimus, jolle on luonteenomaista 


vaan ymmärtämään ilmiö syvällisesti tutkittavassa tapauksessa. (Saare- 
la-Kinnunen & Eskola, 2010, 194; Yin, 2009, 15.) Tutkimuskohteena 
olevat kurssit toimivat suomalaisen lukio-opetuksen ammatillisten 
käytäntöjen edustajina. Suomessa lukio-opetus nojaa yhteiseen kan- 
salliseen opetussuunnitelmaan, ja opetus ja opetussisällöt ovat melko 
yhteneväisiä kautta maan. Näin ollen hyvin valittu tapaus antaa mah- 
Tutkimuksessa oli mukana kaksi tamperelaisen lukion opintojak- 
soa, äidinkielen ja historian kurssit. Äidinkielen kurssille osallistui 30 ja 
historian kurssille 28 opiskelijaa. Äidinkielessä opiskelijoista muodos- 
tettiin projektia varten 10 ryhmää, historiassa seitsemän. Äidinkielen 
kurssilla opiskelijat kirjoittivat artikkeleita tunnetuista suomalaisista 
romaaneista, historian kurssilla aiheet käsittelivät Suomen historiaa 
sisällissodasta Talvisodan alkuun. Äidinkielen työt julkaistiin suomen- 
kielisessä Wikipediassa, historian työt ”Liikkeelle”-verkkopalvelun 
wikissä. Molemmilla kursseilla artikkelin kirjoittamisessa sovellettiin 
Wikipedian kirjoittajaohjeita. Opiskelijoille annettiin lisäksi tiedon- 
hankinnan opetusta kirjastossa, ja hankkeelle oli määritelty myös oma 
informaatikko, joka kävi ohjaamassa opiskelijoita koululla. 
Tutkimus pohjautuu oppilaiden ja opettajien haastatteluihin, 
tutkijoiden tekemiin tuntimuistioihin, opettajien kurssien alussa 
oppilaille jakamiin projektiohjeistuksiin sekä opettajien laatimiin 
hankeraportteihin. Tutkijat suorittivat oppilaiden haastattelut ryhmä- 
haastatteluina. Kukin ryhmä haastateltiin 3—4 kertaa ryhmätyötuntien 
aikana (tilannehaastattelut) ja kerran kurssin jälkeen (loppuhaastatte- 
lu). Kaikki haastattelut nauhoitettiin, litteroitiin ja oppilaiden nimet 
muutettiin pseudonimiksi. Käytämme sitaateissa oppilaiden pseu- 
donimiä ja ryhmistä kirjaintunnistetta hi (historia) tai äi (äidinkieli). 

Opettajat haastateltiin kaksi kertaa: ennen kurssia (alkuhaastattelu) 
ja sen jälkeen (loppuhaastattelu). Myös heidän haastattelunsa nau- 
hoitettiin ja litteroitiin. Kaikissa haastatteluissa käytettiin ennalta 
laadittua haastattelurunkoa. 


Aineiston analyysi 


Kurssien käytännön toteutuksesta tietoa haettiin tuntimuistioista, 
opettajien laatimista projektiohjeistuksista ja hankeraporteista. Opet- 
tajien ja oppilasryhmien haastatteluaineistot käytiin läpi laadullisen 
tutkimuksen analyysiin tarkoitetulla Atlas.ti -ohjelmalla. Haastatte- 
luaineistoille tehtiin sisällönanalyysiä teemoittelemalla. Teemoittelu 
on analyysimenetelmä, jonka perusidea on poimia aineistosta sen 
sisältämät keskeiset aiheet. Aineisto pilkotaan ja jäsennetään erilaisten 
aihepiirien mukaisesti (Eskola & Vastamäki, 2010, 43). Teemoittelun 
avulla tekstiaineistosta saadaan esille vastauksia tai tuloksia esitettyihin 
kysymyksiin (Eskola & Suoranta, 1998, 179). Aineistosta pyrittiin 
tunnistamaan tutkimuksen kannalta olennaiset aihealueet osin oh- 
jatun tutkimisen mallin pedagogisiin komponentteihin tukeutuen, 
osin aineistolähtöisesti. Keskeisten aihealueiden pohjalta vertailtiin 
oppimistehtäviä sekä ohjatun tutkimisen malliin että toisiinsa. 


Tulokset 


Oppimistavoitteista ja niiden tunnistamisesta 


Ohjatun tutkimisen malli näkee oppimistehtävät moniulotteisina pro- 
sesseina, jotka sisältävät mahdollisuuden monipuoliseen oppimiseen. 
Myös tutkimuskohteena olevien kurssien opettajat olivat asettaneet 
projekteilleen kattavat oppimistavoitteet. Opettajien alkuhaastatteluis- 
ta nousi esiin neljä teemaa projektille asetetuista oppimistavoitteista 

puhuttaessa: oppiainesisältö, informaatiolukutaito, julkaisualustaan 
(Wikipedia / wiki) tutustuminen sekä ryhmätyötaidot. 

Opettajien julkituomat teemat oppimistavoitteiden suhteen nou- 
sivat esiin myös oppilasryhmien loppuhaastatteluissa kysyttäessä oppi- 
laiden näkemystä projektin oppimistavoitteista. Oppimistavoitteiden 
painotukset tuntuivat noudattavan ainekohtaisesti samoja linjoja sekä 
opettajilla että oppilailla. Oppiainesisällön oppiminen oli tärkeätä 
historian opettajalle, ja se nousi esiin myös historian oppilasryhmi- 
en haastatteluissa. Äidinkielessä korostui puolestaan julkaisualustan 


(Wikipedian) rooli. 


Et kyl mulla on pääpaino ehdottomasti siinä asiasisällössä, mikä 
tässä syntyy. (historian opettajan alkuhaastattelu) 


Wikipediaan liittyvät oppimistavotteet mun mielestä sisältyy nyt 
juuriki siihen, että he oivaltavat sen että millä tavalla tätä tietosa- 
nakirjaa tehdään ja työstetään. Ja ihan tosissaan että he huomaavat 
sen oman roolinsakin että he voivat tosiaan olla sisällöntuottajia 
ihan niin kun kuka tahansa muu heidän kaveripiiristään, tuttava- 
piiristään, niin sen oivaltaminen ja toisaalta sitte ehkä kannustaa 
siihen että sinne rohkeammin sitte tän projektin jälkeen voi itse 
lähteä tuottamaan asioita ja semmosista omista vahvuusalueista niin 
voi ihan hyvin jopa jollekulle löytyä siitä harrastus. Mutta toisaalta 
sitte se kriittinen, kriittisyys sen tarkastelussa niin myöski sitte on 
yks tärkee tavote. (äidinkielen opettajan alkuhaastattelu) 


Se, että julkaisualusta nousi esiin enemmän äidinkielen ryhmillä kuin 
historian ryhmillä, saattaa johtua siitä, että äidinkielessä kirjoitettiin 
Wikipediaan, ja historiassa ”Liikkeelle”-palvelun wikiin. Eroja oppi- 
mistavoitteiden painotuksissa saattavat selittää myös erot oppiaineiden 


sisältöjen hallinta (POPS 2004, 176). Äidinkielessä erilaisten tieto- 
ja taitoalueiden kirjo on laajempi. Äidinkielen opetussuunnitelmaan 

kuuluu muun muassa eri tyylilajien tuntemus ja hallinta, joista yhtä 
Wikipedia-genre edustaa (POPS 2004, 32). 

Kummallakin kurssilla oppilasryhmien yleinen näkemys tuntui 
kuitenkin olevan se, että opettaja ei ollut tuonut oppimistavoitteita 
kovinkaan selvästi julki. Oppilaat kertoivat lukeneensa ne ”rivien 
välistä”. 


Tutkija: Toiko hän teiän mielestä selkeesti esille että mitä hän odottaa 
et te opettelette tän..? 

Irina (hi): En mä saanut ainakaa irti mutta kyl sen nyt voi arvata mitä 
opettaja haluaa.. 

Ira (hi): Mm. 

Irina (hi): ..tai sillee. 


Oppimistehtävän vaiheistuksesta 


Ohjatun tutkimisen mallissa oppimistehtävät on vaiheistettu ja siinä 
korostetaan projektin aivan alkuvaiheiden roolia koko projektin on- 
nistumisen kannalta. Suuri merkitys on tavalla, jolla tehtävä avataan. 
Sekä äidinkielen että historian kursseilla projektin etukäteisohjeistus 
oli tarkka: opettajat olivat kirjoittaneet projektia varten kirjalliset 
ohjeistukset, jotka he jakoivat oppilaille heti ensimmäisellä projektin 
kokoontumiskerralla. Myös artikkelien aiheet jaettiin ensimmäisellä 
projektikerralla, ja opettajat olivat määritelleet ne tarkasti. Oppilaita ei 
ohjattu pohdiskelemaan, mistä aiheessa on kysymys. Kursseilla tapah- 
tui juuri se, mitä ohjatun tutkimisen mallissa kehotetaan välttämään: 
lähestyttiin aihetta lopputuotoksen ja sen määrittelyn kautta sen sijaan 
että olisi lähdetty tutustumaan aiheeseen vaiheittain ja oppilaiden 
mielenkiintoa herätellen. 

Avaamisvaiheen jälkeen ohjatussa tutkimisessa aiheeseen uppou- 
dutaan ja sitä tunnustellaan. Tässä vaiheessa tutkitaan opettajan anta- 
mia tai itse haettuja lähteitä aiheen ymmärtämiseksi ja sovellettavien 
näkökulmien löytämiseksi siihen. Nämä tukevat oppilaita seuraavassa 

vaiheessa muotoilemaan työnsä fokuksen. Fokuksen muotoilu on 
aiheen tunnustelun lisäksi ohjatun tutkimisen kriittisimpiä vaiheita. 
Historian kurssilla nämä vaiheet kuitenkin sivuutettiin, ja tiedon- 
hakuun siirryttiin välittömästi aiheiden jakamisen jälkeen. Opettaja 
ehkä näki artikkelin aiheen tulkinnan toissijaiseksi prosessiksi, johon 
oppilaiden ei tarvitse paneutua. Hän määritteli itse, mitä alateemoja 
ryhmän tulisi käsitellä. Oppilaita ei ohjattu pohdiskelemaan, mitä 
alateema tarkoittaa tai mistä näkökulmasta sitä voisi tarkastella. 


Varmaan jaan ihan jokaselle siis paperilla ne aiheet, joissa on ne 
ryhmät ja joissa on se puheenjohtaja merkittynä, ja sitte siel jokasen 
ryhmän aiheen alla on site ne asiat, et mitä ainakin sinne wikiin on 
selvitettävä siitä aiheesta. Koska ne tarvii vähän semmosta ohjeistus- 
ta, että sinne tulee ne tietyt asiat, mitä meiän opetussuunnitelmakin 
just edellyttää. (historian opettajan alkuhaastattelu) 


Äidinkielessä aiheen tunnustelua sen sijaan tapahtui jonkin verran. 
Oppilaat tutustuivat Wikipediaan tekemällä sitä koskevan tehtävä- 
monisteen ja valmistautuivat artikkelin kirjoittamiseen tekemällä 
henkilökohtaisen rakenneanalyysin lukemastaan teoksesta. Kehotta- 
malla oppilaita tutustumaan valmiisiin teosartikkeleihin Wikipediassa 
opettaja ohjasi ryhmiä miettimään artikkelin rakennetta ja sitä, mistä 
näkökulmasta omaa teosta voisi käsitellä. Äidinkielessä korostuikin 
artikkeliin soveltuvan genren tunnistamisen merkitys ja voidaan sa- 
noa, että fokuksen muotoilua tapahtui sitä kautta. Ajanpuute vaivasi 


keskusteluille jäänyt kovin paljon tilaa. 


Että jollain tavalla se huoli siitä työn valmistumisesta oli sen verran 
kova, että mä näin, että heiän täytyy tarttua siihen tekemiseen, 
jotta me saadaan valmista aikaseksi, niin en pystyny sillä tavalla 
keskustelua välttämättä ruokkimaan. (äidinkielen opettajan lop- 
puhaastattelu) 

Pakko toimia tiukan aikataulun puitteissa on hyvä perustelu sille, 
miksi alkuvaiheet ohitettiin niin nopeasti tutkimuskohteena olevilla 
kursseilla. Kummallakin kurssilla projekti suoritettiin melko tiiviissä 
aikataulussa, ja kursseilla tuntui olevan kiire itse kirjoitustyöhön ja 
saamaan aikaan jotain konkreettista valmista. Eniten aikaa itse oppi- 
tunneista kursseilla käytettiinkin tiedonhankintaan ja kirjoittamiseen. 

Ohjatun tutkimisen mallin mukaan tiedon keruu -vaiheessa tietoa 
tulee hankkia monipuolisista lähteistä, syventää omaa tietämystä ja 
entisestään tarkentaa omaa tutkimuskysymystä — ohjaajien avustuk- 
sella. Tutkimuskohteena olevilla kursseilla tiedonhankinnan opastus 
ja kirjaston palveluihin tutustuminen Tampereen pääkirjastossa opetti 
tiedonhankintaa ja tutustutti sekä historian että äidinkielen kurssilaisia 
kirjallisiin lähteisiin. Ohjausta oli siis tässä vaiheessa tarjolla molem- 
milla kursseilla. Äidinkielessä oppilaat saivat kirjastosta runsaasti 
valmista aineistoa suoraan kirjastonhoitajalta ja he olivat siihen tyyty- 
väisiä. Historian oppilaat eivät sen sijaan kokeneet kirjastosta saadun 
aineiston olleen kovin käyttökelpoista, ja he turvautuivat enemmän 
nettihakuihin (ks. Sormunen, Eriksson, & Kurkipää, 2012). 


Tutkija: Mistä te ootte tätä lähdekirjallisuutta hakenu? 

Saana (äi): Metsosta. 

Saija (äi): Niin, Metsosta. Me oltiin siel kirjastokäynnillä, niin käytännös 
meille annettiin nää suoraan ettei meiän tarvinnu ite hirveesti 
ettiä. 


Ohjatun tutkimisen malli korostaa lisäksi, että oppilaita tulee ohja- 
ta pois pelkän oppikirjan käytöstä verkkotiedonlähteiden äärelle ja 
e-kirjastoihin. Historian kurssilla oppikirjojen käyttö lähteenä olikin 
kielletty. Äidinkielen kurssilla oppikirjasta tuskin olisi ollut hyötyä- 
kään, koska siellä aiheena olivat romaanit, joita ei todennäköisesti 
oppikirjoissa esitelty. 


[...] ,;mut periaattees meiän kirjaa mä en anna käyttää siinä lähteenä, 
elikkä et se tieto pitää hankkii jostain muualta. Et se et ne ei kirjota 

sitä kirjan tekstiä uudelleen, se ei oo se idea. (historian opettajan 
alkuhaastattelu) 


Itse kirjoitustyötä ohjatun tutkimisen mallissa kutsutaan luomiseksi, 
joka sisältää merkitysten muodostamista ja oman oppimisen reflektoin- 
tia, jotta kerätty tieto sisäistettäisiin. Kirjoittamiselle oli molemmilla 
kursseilla varattu aikaa suunnilleen saman verran. Äidinkielen opet- 
taja seurasi ja kommentoi oppilaiden kirjoitusprosessia ja artikkelien 
edistymistä koulun omalla wiki-alustalla, jonne oppilaat kirjoittivat 
artikkeliaan ennen kuin lopuksi siirsivät sen Wikipediaan. Historiassa 
seurantaa tai ohjausta ei tässä vaiheessa ollut juurikaan havaittavissa. 
Ohjatun tutkimisen mallissa nähdään tärkeänä, että projekti pää- 
tetään kokoavasti. Projektin loppuun tulee varata aikaa keskustelulle, 
oman oppimisen reflektoinnille ja opitun jakamiselle toisten kanssa. 
Tutkimuskohteena olevilla kursseilla työt esiteltiin toisille projektin 
lopussa, mutta esittelyn kohteena oli nimenomaan valmis työ. Siihen, 
miten sen tekeminen oli sujunut, ei puututtu. Ohjattuun tutkimiseen 
olennaisena osana kuuluva oppimisen reflektointi oli vähissä, erityisesti 
historian kurssilla, jolla toisten töihin tutustuttiin verkossa. 


Eli niitten, oliks se nyt kolmee työtäkö niitten piti sit kommentoi- 
da siellä. Lähteitä ja ulkoasua ja tällasia asioita siis kattoo vähän, 
kommentoida. Ja verrata vielä sit tietty siihen omaanki tuotokseen, 
et sitä kautta sais jotain kuvaa siitä, et mitä nyt tuli iteki tehtyä. 
(historian opettajan loppuhaastattelu) 


Äidinkielen kurssilla töiden esittely tapahtui suullisesti. Näin ollen 
äidinkielessä keskustelu esittelijöiden ja kuulijoiden välillä olisi peri- 
aatteessa ollut mahdollista tässä vaiheessa, mutta sitä ei juuri syntynyt. 


Mutta se mitä he sitte tekivät oppitunnilla niin he esittelivät suulli- 
sesti sen oman teoksensa ja sen tuotoksen näyttivät taululta, ja siinä 
oli tavotteena kertoa ydinsisältö teoksesta kirjavinkkauksen tapaan 
ja ydinsisältö heidän artikkelistaan. Ja siinä sitte oli mahdollisuus 

kysyä mut ei siellä tainnu kovin paljoa kysymyksiä tulla siinä koh- 
dassa, mutta ihan kiinnostuneina ne kuuntelivat ja katselivat sitä 
että mitä ne muut on saaneet aikaan, [...]. (äidinkielen opettajan 
loppuhaastattelu) 


Ohjatun tutkimisen mukaan arviointia ei tule tehdä ainoastaan loppu- 
tuloksesta, vaan myös itse prosessista ja jo sen aikana. Väliarviointeja 
tutkimuskohteena olevilla kursseilla ei tehty, joskin äidinkielen opettaja 
seurasi artikkelien edistymistä koulun wiki-alustalla ja kommentoi ja 
antoi korjausehdotuksia. Kurssien opettajat aikoivat kuitenkin ottaa 
arvioinnissa huomioon koko projektin. Molemmat tosin totesivat 
lopputuotoksen olevan olennaisin asia arvioinnissa. 


No siis arvioinnissa on, mä oon sanonu niille jo ku mä kurssin 
alotin, et tää koko wikiprojekti kokonaisuudessaan siis on osa tätä 
arviointia. Elikkä ei pelkästään se, et minkälainen se lopputulos 
on, totta kai lopputuloshan on aina mun kannalta se kaikkein tär- 
kein prosessi sen opetussuunnitelman sisällön kannalta. (historian 
opettajan alkuhaastattelu) 


Oppilaiden itsearvioinnissa prosessi tuli sen sijaan huomioitua, op- 
pilaat arvioivat projektin lopussa omaa oppimistaan sekä sisällön että 
koko prosessin osalta. Itsearviointi on myös olennainen osa ohjatun 
tutkimisen mallia. 


Opettajan ja kirjastonhoitajan yhteistyöstä 


Ohjatun tutkimisen malliin kuuluu olennaisena osana ajatus opetta- 
jista ja kirjastonhoitajista ohjaustiimeinä. Tätä ei ollut erityisen vah- 
vana havaittavissa kummallakaan kurssilla. Yhteistyötä tehtiin jonkin 
verran, mutta ohjatun tutkimisen kaltaisesta tiimityöskentelystä ei 
voida puhua. Kummallakin kurssilla ohjauksesta huolehti pääasiassa 
opettaja. Molemmat luokat tekivät kuitenkin myös kirjastokäynnin, 

jonka aikana opiskelijoille esiteltiin kirjaston palveluja, ohjeistettiin 
kirjaston tietokannan ja netin käytössä sekä avustettiin lähdekirjalli- 
suuden hankinnassa. Opettajat olivat toimittaneet tiedot artikkelien 
aiheista kirjastonhoitajalle, joten kirjaston antamaa ohjausta pystyttiin 
kohdentamaan luokille. Lisäksi äidinkielen kahdella työskentelyker- 
ralla informaatikko oli opastamassa opiskelijoita tietosanakirjatyylisen 
tekstin laadinnassa ja Wikipedian käytänteissä. 

Informaatikolla oli oma ajallisesti ja paikallisesti rajattu roolinsa 
tiedonhankinnan opetuksessa molemmilla kursseilla. Myös opettajien 
alkuhaastattelussa antamista kommenteista voi päätellä, että työnjako 
oli aika selvä: opettajat odottivat informaatikon hoitavan tietyt asiat: 


Ens viikolla me lähdetään liikkeelle siitä, että tosiaan he valitsevat 
sen aiheen ja sitten mä oon oikeestaan aika paljon nyt heittäny sitä 
palloa tuonne [informaatikon] suuntaan siinä lähteiden tai siinä 
tiedonhankintaopastuksessa ja -ohjeistuksessa, että mennään Met- 
soon silloin keskiviikkona ja sielä on informaatikko esittelemässä 
sielä ikään kun niitä vaihtoehtoisia paikkoja tai vaihtoehtoisia läh- 
teidenetsintätapoja ja sitte ehkä toivon mukaan pystyy jopa heitä 
vähä ohjaamaan jo semmosten hyvien aiheeseen liittyvien lähteiden 
äärelle ja sitte ihan sitä yleisohjeistusta tulee sitte taas [informaati- 
kon] kautta siitä lähdekritiikistä ja lähdeviittauksista ja merkinnöistä 
ja niin edelleen. (äidinkielen opettajan alkuhaastattelu) 


Toisaalta ohjatun tutkimisen mallissa todetaan myös, että ohjauksessa 
vetovastuussa on aina se, jonka asiantuntemusta kulloinkin tarvitaan. 


Tähän ohjaajien työnjako tutkimuskohteena olevilla kursseillakin 
näytti perustuvan. 


Interventioiden kohdistumisesta 


Oppilasryhmien haastatteluissa nousi esiin viisi aktiviteettia, joihin 
liittyen ohjaajat tekivät interventiota: prosessin suunnittelu, aihesisäl- 

lön suunnittelu, prosessin kontrollointi, tiedonhankinta ja arviointi 
sekä kirjoittaminen ja editointi. Haastatteluista esiin nousseeseen 
kuudenteen aktiviteettiin, lukemiseen, ei liittynyt interventioita. Suu- 
rin osa interventioista oli opettajan tekemiä. Kirjastonhoitajan osuus 
painottui lähdeaineiston jakamiseen. 

Taulukosta 2 voi nähdä, että eniten ohjaajat tekivät interventioita 
liittyen tiedonhankintaan ja -arviointiin. Mukaan on laskettu myös 
tilanteet, joissa opettaja tai kirjastonhoitaja antaa materiaalia oppi- 
laalle; muuta vuorovaikutusta niihin ei välttämättä liittynyt. Tämä 
korostui erityisesti äidinkielessä. Seuraavaksi eniten interventioita 
Viittyi kirjoittamiseen ja editointiin, sekä prosessin suunnitteluun. Vähi- 
ten interventioita tehtiin liittyen aihesisällön suunnitteluun ja prosessin 
kontrollointiin, ja näihinkin vain äidinkielessä. Lähteiden /ukemiseen 
ei liittynyt lainkaan interventioita. 

Äidinkielessä ohjaajat tekivät paljon enemmän interventioita 
kuin historiassa, sekä kasvotusten että verkossa, ja ne liittyivät mo- 
nipuolisemmin prosessin eri vaiheisiin ja aktiviteetteihin. Toisin sa- 
noen äidinkielen kurssilla oppilasryhmät joutuivat reagoimaan koko 
prosessin ajan opettajan kommentteihin, kysymyksiin ja neuvoihin. 

Interventioita tapahtui paljon enemmän kasvokkain kuin verkon 
enempää, vaikka tehtävä oli verkkoympäristöön suunnattu. Tämä 
koskee erityisesti historian kurssia, jolla ohjaajat eivät prosessin aikana 
hyödyntäneet lainkaan verkko-oppimisympäristöä yhteydenpidossa. 

Taulukko 2. Ohjaajien interventiot ryhmien työskentelyyn 


Historia Äidinkieli 
Aktiviteetit Yhteensä | Ohjatun tutki- 
misen vaihe 
k & 
Ny © E) v o © 
š 3/2/32) 3] 2 
a|2/2|/3|2| 2 
Oo o da Oo o EC 
Y | S |= | x |S5S | > 
Prosessin avaaminen, 
suunnittelu 2 = 2 |4 115 |7 uppoutumi- 
nen, aiheen 
Aihesisällö tunnustelu, 
VTT S - | |= {2 |% l3 |3 fokuksen 
suunnittelu TS 
Prosessin 
kontrollointi N 7 i 2 N 2 2 
Tiedon hankinta ; 
ja -arviointi 3 - 3 |14 | 1 15 | 18 tiedon keruu 
Lukeminen - - - - N = x 
Kirjoittaminen |4 |. J4 |4 [8 | 12143 luominen 
ja editointi 
Yhteensä 6 - 6 26 | 11 | 37 | 43 


Verkossa tapahtuvat interventiot painottuivat äidinkielessä kirjoit- 
tamiseen ja editointiin. Äidinkielen opettaja pystyi seuraamaan op- 
pilaiden kirjoitusprosessia ja artikkelien edistymistä koulun omalla 
wiki-alustalla, jonne oppilaat kirjoittivat artikkeliaan ennen kuin 
lopuksi siirsivät sen Wikipediaan. Opettaja myös kommentoi ja korjaili 
ryhmien aikaansaannoksia wiki-alustalla. 

Tutkija: Tuliko neuvoja kysymättä, jotain kautta? 

Taavi (äi): No periaatteessa ku se.. 

Taija (äi): Punakynämerkinnät sinne wikiin. 

Taavi (äi): Niin, punakynä sinne aina, wiki, mun horjuvista lauseista 
moitetta sinne että mä en osaa käyttää pilkkua jossain ja, joo, 
semmosta, oikeinkirjotusasiaa. 


Historiassa tämä ei joko ollut mahdollista tai sitten mahdollisuutta ei 
käytetty, mutta joka tapauksessa ryhmät saivat palautetta vasta kun 
työ oli palautettu. 

Historian opettajan toimintaan liittyviin seikkoihin vaikutti osal- 
taan todennäköisesti se, että historian opettaja oli poissa kahdelta 
kokoontumiskerralta, ja hänen tilallaan oli sijainen, joka ei välttä- 
mättä tiennyt, miten ryhmiä olisi tullut ohjata. Taulukon 2 viimeinen 
sarake esittelee, miten aktiviteettien, joihin liittyen ohjaajat tekivät 
interventioita, voi nähdä kohdentuvan ohjatun tutkimisen vaiheisiin. 

Ohjatun tutkimisen malli korostaa, että ohjaustiimin tulisi olla 
oppilaiden tukena läpi koko prosessin ja tehdä interventioita oppi- 
laan oppimisprosessin eri vaiheisiin. Tukea tarvitaan eritoten proses- 
sin alkuvaiheissa, aihetta tunnusteltaessa ja fokusta muotoiltaessa. 
Tutkimuskohteena olevissa oppimistehtävissä ohjaajien interventiot 
näyttivät keskittyvän näiden vaiheiden jälkeisiin tilanteisiin: tiedon- 
hankintaan ja -arviointiin sekä kirjoittamiseen ja editointiin. Tämä 
tietysti luonteva jatkumo sille, että prosessin alkuvaiheet ohitettiin 
kursseilla melko nopeasti, eritoten historian kurssilla. 

Aktiviteeteista ainoastaan aihesisällön suunnittelun voi katsoa 
liittyvän ohjatun tutkimisen ohjauksen kannalta merkittäviksi ni- 
meämiin uppoutumisen ja aiheen tunnustelun vaiheisiin. Aihesisällön 
suunnittelua käsitteleviä ohjaajien interventioita tapahtui ainoastaan 
olla se, että aiheet olivat opettajien itsensä määrittämät. Erityisesti 
historiassa opettaja oli miettinyt aihealueet tarkasti valmiiksi, eikä 
aktivoinut oppilaita itse pohtimaan omia näkökulmia aiheeseen. Äi- 

dinkielessä oppilasryhmät saivat suunnitella artikkelin sisältöä, mutta 
aikaa siihen ei ollut varattu paljon. 


Yhteisöllisten työskentelymallien käytöstä 


Tutkimuskohteena olevilla kursseilla yhteinen työskentely koko luok- 
kana oli vähäistä. Oppilaat olivat fyysisesti samassa paikassa, omassa 
luokassa tai kirjastossa, mutta pääasiassa toiminta oli sitä, että oppilaat 
kuuntelivat ohjaajaa, ja esittivät kysymyksiä tälle eivätkä toisilleen. 
Projektin lopussa äidinkielen kurssilla ryhmät tosin esittelevät valmiit 
työnsä toisilleen suullisesti, minkä voi laskea työskentelyksi tutkimus- 
yhteisönä. Historian kurssilla toisten töihin tutustuttiin vain verkossa. 

Varsinainen työskentely oli pääosin suunniteltu tapahtuvaksi 
pienryhmissä. Äidinkielen tunneilla pidettiin huolta siitä, että oppilaat 
myös tekivät työtä ryhmissä. Siihen ohjattiin projektiohjeistuksessa 
ja opettaja kehotti siihen tunnilla. Oppilaat järjestäytyivät ryhmiin 
melko hyvin. Äidinkielessä pienryhmätyöskentely näyttikin johtaneen 
suhteellisen onnistuneeseen yhdessä työskentelyyn ja keskusteluihin. 
Historiassa näin ei kaikkien ryhmien osalta tapahtunut. Oppilaat 
olivat yleensä hajallaan pitkin luokkaa, mutta opettaja ei puuttunut 
siihen kuin ensimmäisellä tunnilla, jolloin hän kehotti ryhmät yhteen 
aloittelemaan työtä. (tutkijan tuntimuistiot.) Lisäksi historian opet- 
tajan antamat alaotsikot vahvistivat aiheen jakamista henkilökohtai- 
siksi osioiksi ja ryhmätyöskentelyn hajoamista yksilötyöskentelyksi. 
Alaotsikoita oli joka aiheessa saman verran kuin ryhmässä oli jäseniä. 


Tutkija: Eli te ootte jakanu sen aiheen osiin ryhmän kesken. 

Ilmatar (hi): Joo. 

Tutkija: Miten te sen jaoitte? 

Ilma (hi): Siis siinä oli ne aiheet valmiina siinä lopussa, niin me vaan 
jaettiin, että joku tarkastelee jotain aihetta ja toinen toista. 

Historian opettajalla vaikutti olevan ajatuksena, että oppilaat 
työskentelisivät yhteistoiminnallisesti jakaen ensin työn osiin ja yh- 
distäen lopussa tekstit yhdeksi kokonaisuudeksi. Tämä ei kuitenkaan 
toteutunut kaikkien ryhmien osalta. 

Olisin kaivannut enemmän sitä ryhmätyötä niiltä, et ne ois yhessä 
kattonu niitä. Koska tuntu et jotkut ei ees siinä loppuvaiheessa kattonu 
sitä yhessä, et minkä näkönen se tuotos sitten on, mikä sinne sitte 
saadaan aikaiseksi. (historian opettajan loppuhaastattelu) 

Oppilaiden ryhmätyöskentelyn strategioita on käsitelty tarkem- 
min edellä Tannin ja Sormusen artikkelissa. 


Dokumentointityökalujen käytöstä 


Ohjatun tutkimisen mallin tarjoamien dokumentointityökalujen 
kaltaisia välineitä ei juuri hyödynnetty tutkimuskohteena olleilla 
kursseilla. Opettajilla oli suunnitelmissa, että ryhmät raportoisivat 
jokaisen oppitunnin jälkeen Moodleen, miten työ on edistynyt. Äi- 
dinkielen opettaja toivoi Moodlessa pidettävän myös kirjaa lähteistä. 
Tämä jäi kuitenkin suunnitelmista huolimatta äidinkielessä vähäiseksi, 
ja historiassa se jäi puuttumaan lähes kokonaan. Kursseilla jäivät siis 
suurelta osin hyödyntämättä verkko-oppimisympäristön suomat mah- 
dollisuudet prosessin seurannassa raportoinnin muodossa sekä yhtey- 
denpidossa niin ryhmien sisällä kuin opettajan ja ryhmien välilläkin. 


Tulosten tarkastelua 


Tutkimuksessa tarkasteltiin ohjatun tutkimisen mallin pedagogisten 
elementtien esiintymistä opettajien ammatillisten käytäntöjen pe- 
rustalle rakennetuissa informaatiolukutaidon oppimistehtävissä ja 
niiden ohjauksessa. Vaikka tutkimuskohteena olevat kurssit perustui- 
vat puhtaasti opettajien ammatillisille käytännöille ja kokemuksille, 
oli erityisesti äidinkielen kursseilla havaittavissa ohjatun tutkimisen 

elementtejä. Näitä edustivat muun muassa prosessin alkuvaiheiden 
suoritusta ohjaavat tehtävät ja opettajan aktiivinen palaute erityisesti 
kirjoitusvaiheessa. Opettajat asettivat Wikipedia-tehtävälle monipuo- 
lisia oppimistavoitteita ohjatun tutkimisen mallin tapaan. Tavoitteita 
ei ilmeisesti julkituotu kovin selkeästi, sillä oppilaat osasivat loppu- 
haastattelussa eritellä niitä heikosti. Äidinkielessä tehtävän alkuvaihee- 
seen liittyvät tehtävät (Wikipedian periaatteisiin ja kirjoitusohjeisiin 
perehtyminen; malliartikkelien tutkiminen) näkyivät oppilaiden ra- 
portoimissa oppimiskokemuksissa. Äidinkielen oppilaat raportoivat 
historian oppilaita vahvemmista Wikipediaan, Wikipedian ja muiden 
lähteiden eroihin ja lähteisiin viittaamiseen liittyvistä oppimiskoke- 
muksista (Sormunen, Alamettälä, & Heinström, 2013). Äidinkielen 
kurssilla syntyneet artikkelit olivat myös omasanaisemmin kirjoitettuja 
sekä tiivistivät ja syntetisoivat paremmin lähteistä poimittua infor- 
maatiota (ks. Sormusen artikkeli edellä). On perusteltua olettaa, että 
tehtävän alkuvaiheeseen liitetyt tehtävät ja aktiivinen välituotosten 
kommentointi vaikuttivat positiivisesti niin oppimiskokemuksiin 
kuin artikkelien sisältöön. 

Historian kurssilla tehtävän suorituksen vaiheisiin ei liittynyt 
ohjattuja aktiviteetteja ja niiden ohjausta. Kyseessä oli ensimmäinen 
kokeilu eivätkä äidinkielen kurssilla kehitetyt tehtävät suoraan soveltu- 
neet historian kurssille. Historian opettaja painotti myös voimakkaasti 
oppiaineen opetussuunnitelman määrittelemien oppimistavoitteiden 
ensisijaisuutta. Suunnitellut aktiviteetit, esimerkiksi toisten ryhmien 
artikkelien lukeminen, liittyivät asiasisältöjen oppimistavoitteisiin. 
Historian oppilaat raportoivat kyllä äidinkielen opiskelijoita vahvem- 
pia oppimiskokemuksia Web-tiedonhaussa, mutta nämä eivät näytä 
liittyvän ohjattuihin aktiviteetteihin tai opettajan interventioihin. 
Oppilaat pyrkivät ratkaisemaan aineistonhankinnan ahkeralla ”goo- 
glaamisella”, kun kirjastosta saatua aineistoa ei koettu hyödylliseksi. 
Toisaalta eroa kurssien välillä selittää se, että äidinkielessä opettajan 
ja kirjaston jakamat painetut lähteet riittivät varsin pitkälle artikkelin 
kirjoittamisessa eikä oppilaiden tarvinnut äidinkielen kurssilla juuri- 
kaan panostaa omiin hakuihin (vrt. Sormunen ym., 2013). 

Informaatiolukutaito ei ole puhtaasti geneerinen valmius, vaan 
siihen liittyy aina alakohtaisia piirteitä. Tämän vuoksi olisi tärkeää, että 
näitä valmiuksia opetetaan muissakin oppiaineissa kuin äidinkielessä. 
Wikipediaa voidaan soveltaa mielekkäästi myös historian oppiainees- 
sa (samoin biologiassa, maantiedossa, jne) mutta se edellyttää, että 
prosessin eri vaiheisiin kehitetään oppiaineeseen sopivia aktiviteetteja. 
Eri oppiaineissa on järkevää asettaa alakohtaisia oppimistavoitteita, 
joita palvelemaan prosessin aktiviteetitkin kannattaa suunnitella. 
Äidinkielessä on luontevaa painottaa esimerkiksi eri tekstityyppeihin 
liittyviä tavoitteita, kun historiassa on järkevää keskittyä esimerkiksi 
historian tietolähteisiin ja lähteiden käytön konventioihin. Tutki- 
tarpeista lähtien. 

Ohjatun tutkimisen mallin mukaiset alkuvaiheen aktiviteetit — 
oppilaiden kiinnostuksen ja oman tietämyksen herättely, johdattelu 
aiheen tunnustelemiseen alustavien tiedonhakujen avulla sekä oman 
näkökulman kehittelyyn ohjaaminen - sivuutettiin historian kurssilla 
lähestulkoon kokonaan, eikä niitä äidinkielessäkään vahvasti huomi- 
oitu. Tässä on ehkä suurin tutkimuksessa esiin noussut haaste ohjaus- 
käytäntöjen kehittämiseksi. Aloitusvaiheen aktiviteettien laiminlyönti 
ja siitä seuraavat oppilaan vaikeudet päästä mielekkäälle ja toimivalle 
lähteiden hakemisen, valinnan ja käytön polulle on tunnistettu ai- 
emminkin muun muassa Ruotsissa tehdyissä tutkimuksissa (Alex- 
andersson & Limberg, 2012; Limberg ym., 2008). Paradoksaalista 
kyllä, onnistunut informaatiolukutaitoihin perehdyttäminen vaatii 
opettajalta aihesisältöihin keskittyvää ohjausta. Ellei oppilasta onnis- 
tuta sitouttamaan tutkivaan otteeseen tehtävänsä aiheen käsittelyssä, 
aineiston hakemisen, arvioinnin ja käytön prosessit jäävät pinnallisiksi. 
Prosessin alkuvaiheen aktiviteetit ovat ratkaisevassa roolissa positiivisen 
oppimisprosessin synnyssä. Syntyvä teksti ja opitut informaatioluku- 
taitojen käytännöt ovat periaatteessa vain sivutuote tässä prosessissa. 

Tutkimustulosten perusteella näyttää siltä, että informaatiolu- 
kutaidon oppimistavoitteita on vaikea saavuttaa yksittäisten kurssien 
puitteissa. Wikipedia-artikkelin kirjoittaminen sopii hyvin esimerkiksi 

lähteiden argumentoivan käytön, viittaamiskäytäntöjen ja tietyssä gen- 
ressä kirjoittamisen opettamiseen. Näillä osa-alueilla äidinkielen oppi- 
laat näyttivätkin saavuttavan hyviä oppimistuloksia ja annettu ohjaus 
painotti oikeita alueita. Historian kurssilla olisi tarvittu selkeämpää 
käsitystä, miten historiallisista aiheista kirjoitetaan Wikipedia-artik- 
keli, tätä tukevien aktiviteettien suunnittelua ja vastaavaa painotusta 
ohjauksessa. Olisi tarpeen jakaa informaatiolukutaidon opetuksen 
tavoitteet osa-alueisiin ja suunnitella useamman tyyppisiä rajatum- 
pia oppimistehtäviä ja keskittyä vuorotellen eri oppimistavoitteiden 
saavuttamiseen. Jakamalla rajattuja tehtäviä yläkouluun ja lukioon 
useampiin oppiaineisiin ei ehkä törmättäisi aikapulaan ja oppimis- 
tulokset voitaisiin saavuttaa pienemmin askelin mutta paremmin. 

OPETTAJAHARJOITTELIJOIDEN KÄSITYKSIÄ 
INFORMAATIOLUKUTAIDON OPETTAMISESTA 


Mikko Tanni 


Johdanto 


Internetin kehitys on vaikuttanut oleellisesti koulujen informaatio- 
ympäristöön. Informaatiosta on tullut kaikkialla käytettävissä oleva 
resurssi, mikä on korostanut itsenäisen tiedonhankinnan ja -käytön 
taitojen merkitystä ulkoa opettelun sijaan (Kuiper, Volman & Terwel 
2005; Limberg, Alexandersson, Lantz-Andersson & Folkesson 2008). 
Myös käsitykset lukutaidosta ovat muuttuneet. Niin sanottujen uusien 
lukutaitojen opettaminen kouluissa on käynyt sitä tärkeämmäksi, 
mitä oleellisempia niistä on tullut arki- ja työelämässä. (Leu, Kinzer, 
Coiro & Cammack 2004.) Koulujen kannalta uusista lukutaidoista 
olennaisin on informaatiolukutaito. Sillä tarkoitetaan kykyä hankkia 
mien ratkaisemisessa niin vapaa-ajalla, koulussa kuin työelämässäkin 
(Kuhlthau, Maniotes, & Caspari 2007: 77-91; Limberg ym. 2008; 
Limberg & Alexandersson 2010). 

Internet on tuonut perustavanlaatuisia muutoksia kouluopetuk- 
seen. Internetistä saatavia olevia tiedonlähteitä ei ole yleensä tarkoitettu 
opetusmateriaaliksi, joten oppilailla voi olla vaikeuksia ymmärtää 

niitä. Lisäksi opettajat saattavat pitää välttämättömänä kontrolloida 
oppilaiden Internetin käyttöä haitallisena pitämänsä materiaalin pe- 
lossa. (Kuiper ym. 2005; Limberg & Alexandersson 2010.) Internetin 


käydä läpi kaikkia saatavillaan olevia relevantteja tiedonlähteitä ja 
sitten vain päättää löytäneensä tarpeeksi tietoa (Kuhlthau 2004: 112, 
199). Informaatioympäristön muutokset korostavat uudella tavalla 
oppilaiden kykyä valikoida tiedonlähteitä ja tietoa niistä (Merchant 
& Hepworth 2002). 

Tiedon välitön saatavuus ei takaa tarkoituksenmukaisia oppi- 
mistuloksia. Viimeaikainen kotimaassa tehty tutkimus on osoittanut, 
että vielä lukiovaiheessa suomalaisten oppilaiden Internet-tiedon- 
haun, aineiston arvioinnin ja käytön valmiudet ovat puutteelliset 
(Kiili, Laurinen & Marttunen 2008; Sormunen & Lehtiö 2011). 
Tiedonhankinta kouluissa on perinteisesti tarkoittanut, että oppilaat 
etsivät, opettelevat ulkoa ja raportoivat tietoa opettajan heille osoitta- 
mista tiedonlähteistä (Limberg ym. 2008; Limberg & Alexandersson 
2010). Erityisiä vaikeuksia oppilaille tuottavat itsenäistä tutkimista 
edellyttävät oppimistehtävät, jotka edellyttävät heidän käyttävän In- 
ternetistä hankkimaansa tietoa tutkimuskysymyksiin vastaamiseksi 
(Alexandersson & Limberg 2003; Bilal 2004; Hultgren & Limberg 
2003; Kuiper ym. 2005; McGregor & Streitenberger 2004). Oppilaat 
yksinkertaistavat varsinkin käytettävissä olevaan aikaan nähden hy- 
vin avoimet, epämääräiset ja laajat tehtävänannot faktatiedonhauksi 
vastoin opettajansa asettamia oppimistavoitteita (Alexandersson & 
Limberg 2003; Bilal 2004; Hongisto & Sormunen 2010; Hultgren & 
Limberg 2003; Merchant & Hepworth 2002). Uudet tekniset välineet 
ovat lisäksi antaneet oppilaille vain uusia keinoja kopioida vastauksia 
suoraan tiedonlähteistä (Limberg ym. 2008). 

Kirjallisuudessa suositellaan informaatiolukutaidon opettamisen 
sulauttamista aineenopetuksen tietosisältöjen opetukseen. Esimerkiksi 
tutkiva- ja ongelmaperustainen oppiminen pyrkivät luomaan autent- 
tisen kontekstin oppilaiden tiedonhankinnalle (Kuhlthau ym. 2007; 
Limberg & Alexandersson 2010). Aihesisältöjen ohessa opetettuna 

muuten helposti abstraktiksi jäävät taidot saavat konkreettisen merki- 
tyksen (Hepworth & Walton 2009: 11, 105). Tästä syystä informaatio- 
lukutaidon opettamista ei voida jättää yksinomaan kirjastonhoitajien 
tehtäväksi (Woolwine 2010). Opettajan tehtäväksi tulee suunnitella 
ja ohjata oppimistehtäviä, joissa oppilaat hankkivat Internetistä tietoa 
omiin itsenäisiin tutkimuksiinsa eivätkä vain vastatakseen opettajan 
antamiin kysymyksiin. Informaatioympäristön muutoksessa on täten 
kyse myös opettajan roolin muuttumisesta luennoivasta tiedonjakajasta 
oppilaiden itsenäistä oppimista ohjaavaksi pedagogiksi. 
Tutkimukset ovat kuitenkin osoittaneet, että opettajilla on vai- 
keuksia kehittää konkreettisia pedagogisia ratkaisuja informaatioluku- 
taidon opettamiseksi (Kuiper ym. 2005; 2008; Limberg & Folkesson 
2006; Limberg & Sundin 2006; Williams & Wavell 2007). Jopa 
aineenopettajat usein sivuuttavat aihesisällöt keskittyessään neuvomaan 
oppilaita erilaisten teknisten välineiden käytössä ja oppimistehtävien 
suorittamiseen liittyvissä käytännöissä (Limberg ym. 2008). Esimer- 
kiksi Hongisto ja Sormunen (2010) havaitsivat, että opettajan ja 
oppilaiden välinen vuorovaikutus oppimistehtävän aikana keskittyi 
pääosin teknisten välineiden käyttöön ja tehtävästä suoriutumiseen. 
Vain pieni osa oppilaiden avunpyynnöistä koski tehtävän aihesisältöä. 
Tapauksen opettaja ei kytkenyt informaatiolukutaidon opettamista 
aihesisältöön, eikä tehtävä edellyttänyt oppilaiden kehittävän tut- 
kimuskysymyksiä tai vastaavan sellaisiin. (Hongisto & Sormunen 
2010.) Viimeaikainen kotimaassa ja ulkomailla tehty tutkimus on 
osoittanut, että perinteisistä opettajankoulutusohjelmista valmistunei- 
den, ammattiaan pitkään harjoittaneiden opettajien valmiudet ohjata 
oppilaita itsenäiseen tiedonhankintaan perustuvaan oppimiseen ovat 
varsin puutteelliset (Hongisto & Sormunen 2010; Sormunen, Tanni, 
Alamettälä & Heinström 2013; Limberg, Alexandersson, Lantz-An- 
dersson & Folkesson 2008; Williams & Wavell 2007). 
Informaatioympäristön muutokset edellyttävät informaatioluku- 
taidon opettamisen kehittämistä peruskouluissa, lukioissa ja yliopis- 
toissa. Tässä tehtävässä opettajankoulutus on keskeisessä asemassa. 
Vasta opettajankoulutusta läpi käyvien, tulevien opettajien valmiuk- 

sista opettaa informaatiolukutaitoa tiedetään kuitenkin hyvin vähän. 
Huomionarvoista kuitenkin on, ettei opettajaharjoittelijoita ohjata 
Suomessa informaatiolukutaidon opettamista varten. Heitä pidetään 
oman ammattinsa tutkijoina, jotka kehittävät ammatillisia taitojaan re- 
flektoimalla omakohtaisia kokemuksiaan uusien pedagogisten teorioi- 
den avulla henkilökohtaisiksi käytännön opetusteorioikseen (Kohonen 
2010). Tämä on oleellinen seikka verrattaessa opettajaharjoittelijoiden 
informaatiolukutaidon opettamisen valmiuksia ammatissa pidempään 
toimineisiin opettajiin. Ihanteellisesti vastikään opettajankoulutuksesta 
valmistuneiden tulisi pystyä ilmaisemaan suhteellisen jäsentyneitä 
käsityksiä siitä, miten informaatiolukutaitoa tulisi opettaa käytännössä. 

Tämä artikkeli perustuu äskettäin julkaistuun väitöskirjaan (Tanni 
2013), jossa tutkittiin aineenopettajaharjoittelijoiden tiedonhankin- 
taa oppituntien suunnittelun yhteydessä sekä heidän käsityksiään 
omien tiedonhankinnan ja -käytön kokemustensa hyödyntämisestä 
informaatiolukutaidon opettamisessa. Aineistonkeruumenetelmänä 
käytettiin puolistrukturoituja haastatteluja ja analyysimenetelmänä 
teema-analyysia. Artikkeli tiivistää väitöskirjan keskeisiä empiirisiä 
tuloksia ja täsmentää aiemmin (Tanni 2008) opettajille annettuja 
neuvoja oppimistehtävien suunnittelemiseksi informaatiolukutaidon 
opettamista varten. 


Jäsennyksiä informaatiolukutaidon opettamista varten 


Lukutaitoa pidetään jatkumona alkaen kirjainyhdistelmien tuottami- 
sesta päätyen korkean tason kognitiivisiin taitoihin, jotka mahdollista- 
vat loogisen päättelyn. Informaatiolukutaidon määritelmät ulottuvat 
vastaavalla tavalla erilaisten työkalujen käyttämisestä ja niiden perus- 
tana olevien käsitteiden ymmärtämisestä aina abstraktiin ajatteluun 
informaatiosta. (Bawden 2001.) Käsitykset informaatiolukutaidosta 
voidaan jäsentää esimerkiksi Bloomin taksonomian kognitiivisen 
alueen taitojen mukaisesti kahdelle tasolle. Matalaan tasoon kuulu- 
vat relevantin tietämyksen palauttaminen mieleen muistista, luetun 

ymmärtäminen ja erilaisten tilannesidonnaisten menettelytapojen 
soveltaminen. (Reece 2007.) Esimerkkejä tällaisista taidoista ovat 
esimerkiksi tiedonlähteiden paikantaminen Internetin tai kirjaston 
kautta, navigoiminen erityyppisten tiedonlähteiden välillä ja relevan- 
tin tiedon paikantaminen tiedonlähteistä (Limberg & Alexandersson 
2010; Limberg & Folkesson 2006; Limberg ym. 2008; Reece 2007; 
Williams & Wavell 2007). Kirjastoilla on pitkä perinne kortistojen ja 
bibliografioiden sekä myöhemmin tietokantojen ja Boolen operaat- 
torien käytön havainnollistamisesta. 

Korkean tason informaatiolukutaito informaatiosta kattaa analy- 
soinnin, syntetisoinnin ja tietosisältöjen arvioinnin — osien suhteutta- 
misen toisiinsa ja kokonaisuuteen, järkeilemisen yleisestä erityiseen ja 
Näillä tarkoitetaan esimerkiksi tietokantojen järjestely- ja toimin- 
taperiaatteiden ymmärtämistä sekä tiedonhausta ja tietokantojen 
toiminnasta opitun soveltamista tilanteesta toiseen, eikä ainoastaan 
havainnollistusten toistamista. (Reece 2007.) Muita esimerkkejä kor- 
kean tason informaatiolukutaidosta ovat tiedonlähteiden relevanssin 
tiedonlähteiden kriittinen arvioiminen sisällön perusteella ja tiedonläh- 
teistä peräisin olevan tiedon ymmärtäminen suhteessa aiempaan tietä- 
mykseen (Kuhlthau ym. 2007: 77-91, 111; Limberg & Alexandersson 
2010; Williams & Wavell 2007). Korkean tason informaatiolukutaito 
suuntautuu siis enemmän tiedon käyttämiseen kuin tiedonlähteiden 
hankkimiseen (Limberg ym. 2008). 

Viimeaikaisessa kirjallisuudessa on arvosteltu käsitystä informaa- 
tiolukutaidosta yleisenä taitona, jota voidaan opettaa oppiaineesta 
tai asiayhteydestä riippumatta (Hepworth & Walton 2009: 43, 105; 
Limberg ym. 2008; Tuominen, Savolainen & Talja 2005; Woolwine 
2010). Informaatiolukutaitoa ei voida eristää aihesisällöistä, sillä abst- 
raktit käsitteet eivät ole ymmärrettävissä ilman niiden konkreettisia 
sovelluksia. Empiirinen tutkimus on osoittanut eroja oppiaineiden 
käsityksissä ajankohtaisuudesta, asiantuntijuudesta, puolueellisuudes- 
ta, todistettavuudesta ja jopa sisällön johdonmukaisuudesta aineiston 

arviointikriteereinä. (Woolwine 2010.) Näin ollen informaatiolu- 
kutaidon opettamisessa asettuvat vastakkain informaatiolukutaidon 
siirrettävyys sekä analysoinnin, syntetisoinnin, ideoiden arvottamisen, 

Kirjallisuudessa korostetaan aihesisällön lisäksi informaatioluku- 
taidon opettamisen kytkemistä autenttisiin aktiviteetteihin, jotka täh- 
& Walton 2009: 4, 43; Limberg & Alexandersson 2010; Woolwine 
2010). Tarkoituksenmukaisempia lähestymistapoja korkean tason 
informaatiolukutaidon opettamiseksi on tutkiva oppiminen, jossa 
tiedonhankinta on väline aihesisällöistä oppimiseksi ja informaatio- 
lukutaito tavoite aihesisältöjen oppimisen ohessa (Kuiper ym. 2005; 
Limberg & Alexandersson 2010). Tutkivan oppimisen lähtökohtana 
on opettajan laatima tehtävänanto, joka on riittävän avoin mah- 
avustaa tarvittaessa, mutta vastuu oppimisesta jää oppilaalle itselleen. 
Oppilaan on luotava tehtävänannosta ratkaistavissa oleva ongelma, 
tunnistettava tiedontarpeensa, hankittava tietoa itsenäisesti saatavilla 
olevista tiedonlähteistä, tulkittava niistä uusia merkityksiä ja käytettävä 
1999; Kahn & O’Rourke 2005; Kuhlthau 2004, 43; Kuhlthau ym. 
2007: 18; McGregor & Streitenberger 2004.) 

Kirjasto- ja informaatiotieteissä tunnetaan kaksi empiiriseen 
tutkimukseen perustuvaa tiedonhankinnan mallia, jotka tarjoavat 
käytännöllisiä ideoita informaatiolukutaidon ohjaamiseksi aihesisäl- 
töjä opettavien tehtävien ohessa. Eisenbergin (2008) Big6 tähdentää, 
että informaatiolukutaidon eri osatekijät tai informaatiolukutaidon 
muodostavat yksittäiset taidot eivät ole irrallaan toisistaan vaan ne 
kytkeytyvät yhteen tehtävän suorituksessa. Malli kuvaa tehtävän suo- 
rituksen jakautuneeksi peräkkäisiin vaiheisiin, joista jokaiseen kuuluu 
voidaan käyttää opetussuunnitelman järjestelemiseksi tai ainakin 
viitekehyksenä erilaisille ongelmanratkaisutaidoille, koska se osoittaa 
yksittäisten taitojen ja niiden soveltamisessa käytettävien työkalujen 

suhteet toisiinsa. Tällä tavoin malli tukee erilaisten työkalujen käyt- 
tämiseen liittyvien taitojen oppimista osana opetussuunnitelmassa 
mainittujen sisältöjen oppimista. 

Kuhlthaun (2004, 134—143) tiedonhankinnan prosessimalli! on 
toinen mainituista informaatiolukutaidon ohjaamiseen soveltuvista 
malleista. Se kuvaa myös tiedonhankinnan vaiheittaisena prosessina 
tietämyksen muodostamiseksi tiettyyn kysymykseen etsittävän oi- 
kean vastauksen sijaan. Malli esittää tiedonhankintaprosessin vaiheet 
muutoksina oppilaan ajatuksissa, tuntemuksissa ja toiminnassa. Kuh- 
Ithau ynnä muut (2007) ovat kehittäneet malliin perustuvat Ohjatun 
tutkimuksen? -lähestymistavan aihesisältöjen ja informaatiolukutai- 
don opettamisen yhdistämiseksi. Tiedonhankinnan prosessimallin 
perusteella opettaja voi päätellä pystyykö oppilas suoriutumaan tie- 
donhankinnasta itse, tarvitseeko oppilas apua ja millaista apua hän 
tarvitsee. Opettajat keskustelevat oppilaiden kanssa selvittääkseen 
missä tehtävän vaiheessa oppilaat ovat. Ohjaus keskitetään erityisesti 
aiheen valintaan, aiheeseen tutustumiseen ja aiheen täsmentämiseen, 
jotka ovat tehtävän keskeisimmät ja vaikeimmat vaiheet. 


Opettajaharjoittelijat informaatiolukutaidon opettamisesta 


Väitöskirjaprojektissa tutkittiin aineenopettajaharjoittelijoiden tiedon- 
opettamisesta. Aineisto kerättiin vuosina 2007—2008 yhteensä 39:ltä 
historian, yhteiskuntaopin, psykologian ja filosofian opettajaharjoit- 
telijalta, jotka suorittivat Tampereen yliopiston opettajankoulutuksen 
opetusharjoitteluja. 

Kahdessa empiirisessä tutkimuksessa opettajaharjoittelijat ku- 
vailivat 


1. Information search process 
2. Guided inquiry 

e — useita erilaisia tapoja hankkia tietoa 

e — perustelujaan erilaisten tiedonhankinnan kanavien väliltä valitse- 
miseksi 

e muitakin tiedonlähteiden valikoinnin kriteereitään kuin vain tekijän 
(mainiten muun muassa pitkänaikavälin aiheenmukaisuuden ja 
tiedon sovittamisen) 

e — tiedon käyttöään (muun muassa tiedon soveltamista ja muokkaa- 
mista oppilaita varten) 

e — tietoista päätösten tekemistä siitä mikä on riittävästi tietoa, oleellista 
tietoa tiedonlähteissä ja keinoja tulla toimeen tiedon määrän kanssa. 


Opettajaharjoittelijat mainitsivat omista tiedonhankinnan ja -käytön 
kokemuksistaan haasteellisiksi tiedonhankinnan kanavien valinnan 
ja käytännön vaikeudet päästä käsiksi tiedonlähteisiin. He viittasivat 
informaatiolukutaidon matalaan tasoon kuuluviin kokemuksiin myös 
mainitessaan tiedonlähteiden arvioinnin yleisillä luotettavuuden kri- 
teereillä. Informaatiolukutaidon korkealle tasolle kuuluvista haasteista 
he mainitsivat oppilaille oleellisen ja oppilaiden ymmärrettävissä olevan 
tiedon valikoinnin tiedonlähteistä, sisällöltään eroavien oppikirjojen 
väliltä valitsemisen ja ylipäätään päättämisen siitä, milloin he ovat 
hankkineet tarpeeksi tietoa. Tällä tasolla tiedon käyttämisen haasteita 
olivat opettamiseen soveltuvan pedagogisen sisällön prosessoiminen 
erilaisista tiedonlähteistä ja suomentaminen vieraskielisistä tiedonläh- 
teistä oppilaiden ymmärrettävissä olevaan muotoon. 
Opettajaharjoittelijat eivät pääsääntöisesti mieltäneet korkean 
tason informaatiolukutaitonsa olevan hyödynnettävissä omassa ope- 
tuksessaan. Vain muutama heistä mainitsi olennaisen tunnistamisen 
tiedonlähteistä ja erilaisten tiedonlähteiden vertailun tiedon (toden- 
mukaisuuden) varmistamiseksi esimerkkeinä hyödynnettävistä koke- 
he olivat hankkineet tarpeeksi tietoa tai tiedon esittämistä toises- 
sa muodossa tässä yhteydessä. Opettajaharjoittelijat pitivät omista 
kokemuksissaan sovellettavana lähinnä erilaisia tiedonhankinnan 
menettelytapoja, tietämystään mistä lähteistä hakea tietoa ja miten 

käyttää useita erityyppisiä tiedonhankinnan kanavia. Tiedonlähtei- 
den arvioinnin kokemuksistaan he pitivät siirrettävänä myös erilaisia 
menettelytapojaan luotettavuuden arvioimiseksi esimerkiksi tekijän 
(maineen) perusteella, tietämystään erilaisista luotettavista tiedon- 
erityisesti Web-lähteisiin. 

Opettajaharjoittelijoiden mainitsivat haasteelliseksi informaatio- 
lukutaidon opettamisessa lähinnä erilaisten matalalle tasolle kuuluvien 
yleisten menettelytapojen opettamisen tiedonhankintaa ja tiedon- 
lähteiden arviointia varten. Esimerkiksi tiedonhankinnan kanavien 
valinnassa tämä tarkoitti sitä, että uusia teknologioita suosivat oppi- 
laat tuli saada käyttämään kirjastoa. Tiedonlähteiden arvioinnissa he 
pitivät haasteellisena eräänlaisen yleisen kriittisyyden opettamista. 
Tässä yhteydessä monet opettajaharjoittelijoista kokivat omat tai- 
tonsa käyttää varsinkin uutta teknologiaa riittämättömiksi. Toiset 
opettajaharjoittelijat kokivat oppilaiden heikot taidot hankkia tietoa 
nimenomaisesti Webistä tai oppilaiden motivoimisen itsenäiseen 
tiedonhankintaan haasteellisiksi. Keskeinen havainto oli myös se, että 
jotkut opettajaharjoittelijat kokivat, ettei heillä ollut tarpeeksi aikaa 
opettaa tiedonhankintaa ja -käyttöä. Harvempi opettajaharjoittelija 
mainitsi mitään korkean tason informaatiolukutaidon opettamisesta. 
He pitivät haasteellisena saada oppilaat ymmärtämään aihesisältöjä 
osoittaakseen, että historiallinen tietäminen on epätarkkaa ja vai- 
keasti pelkistettävissä yhdeksi ainoaksi oikeaksi vastaukseksi, mistä 
syystä oppilaiden olisi opittava erottamaan mikä on keskeistä. Myös 
plagioinnin estäminen kuului opettajaharjoittelijoiden mainitsemiin 
korkean tason informaatiolukutaidon opettamisen haasteisiin. 

Opettajaharjoittelijoiden ideat opettamista varten käsittivät sekä 
matalan että korkean tason informaatiolukutaitoihin liittyviä op- 
pimistavoitteita. Oppilaat haluttiin saada käyttämään erityyppisiä 
tiedonlähteitä ja ymmärtämään, että kaikki tiedonlähteet Webissä 
eivät ole yhtä luotettavia kuin toiset, ja käyttämään useampaa kuin 
yhtä tiedonlähdettä. Toisaalta, jokunen opettajaharjoittelija halusi 
saada oppilaat käsittelemään informaatiota siten, että he osoittaisi- 

vat ymmärtävänsä (historiallisen) tiedon tulkinnanvaraisen luonteen 
(verrattuna vain faktojen tietämiseen). Nämä eivät ole kuitenkaan 
varsinaisesti ideoita opetuksen käytännöllisiksi ratkaisuiksi vaan ai- 
noastaan oppimistavoitteita. 

Opettajaharjoittelijat esittivät myös joitain käytäntöön suun- 
tautuneita ratkaisuja. Varsinkin tehtävänantojen muotoilua pidettiin 
keinona ohjata oppilaita oppimistavoitteiden saavuttamiseksi. Teh- 
tävänantoon liittyviä ideoita olivat sopivan laajuuden asettaminen, 
tehtävien alustaminen huolellisesti, kirjoitettujen ja suullisten oh- 
jeiden antaminen ja kysymysten tarkoituksenmukainen muotoilu. 
Tässä suhteessa opettajaharjoittelijoiden välillä oli huomattavia eroja: 
jotkut ehdottivat avoimia kysymyksiä saadakseen oppilaat menemään 
tiedonhankinnassaan faktatietoa syvemmälle ja toiset taas tarkkoja 
ohjeita oppilaille siitä mitä tehdä ja mitä tietoa pitäisi löytää. Jotkut 
opettajaharjoittelijat ehdottivat esittelevänsä oppilaille (ennen tehtävän 
aloittamista) erilaisia tiedonhankinnan kanavia ja tiedonlähteitä sekä 
hyviä sivustoja aloittaa tiedonhankinta. Toiset suunnittelivat taas puut- 
tuvansa oppilaiden tiedonhankintaan (tehtävän aikana) ja laativansa 
heidän kanssaan kyselyitä ja arvioivansa tiedonlähteitä yhdessä. Vain 
yksi esitetyistä ideoista koski selvästi korkean tason informaatioluku- 
taidon kehittämistä: pari opettajaharjoittelijaa ehdotti, että oppilaat 
vertailisivat erilaisten tiedonlähteiden sisältöä keskenään. 

Monet opettajaharjoittelijoiden esittämistä ideoista informaa- 
tiolukutaidon opettamiseksi koskivat lähinnä käytännön ongelmia 
Webiä hyödyntävien oppimistehtävien toteuttamisessa. Jotkut ehdot- 
tivat pitävänsä oppilaat kiireisinä tehtävän parissa pitääkseen luokan 
hallinnassaan, kun taas toiset ehdottivat päästävänsä oppilaat vain 
joillekin etukäteen valitsemilleen sivustoille. Jotkut taas ehdottivat 
varmistavansa etukäteen, että Webistä löytyy relevantteja tiedonläh- 
teitä. Nämä ideat ovat toki käytännöllisiä, mutta ne palvelevat selvästi 
enemmänkin opettajan omia tarpeita kuin oppilaiden oppimista. 

Miten informaatiolukutaitoa pitäisi opettaa? 


Tiivistettynä opettajaharjoittelijat tunnistivat relevantteja kokemuksia 
tiedonhankinnastaan ja -käytöstään mutta eivät pitäneet kokemuksiaan 
korkean tason informaatiolukutaidosta sovellettavina opetukseensa. 
He tunnistivat erilaisia ongelmia oppilaiden informaatiolukutaidossa 
mutta eivät esittäneet konkreettisia ratkaisuja korkean tason taitojen 
opettamista varten. 

Opettajaharjoittelijoiden käsitykset olivat ilmeisen kehittymättö- 
miä siihen nähden, mitä ne heidän kokemustensa perusteella olisivat 
voineet olla. Näyttäisi siltä, että opettajaharjoittelijoilta puuttui tie- 
toinen ymmärrys omaan tiedonhankintaansa ja -käyttöönsä liittyvistä 
käsitteistä ja taidoista, mistä syystä he eivät pystyneet erittelemään ja 
soveltamaan niitä informaatiolukutaidon opettamiseksi käytännössä 
(ks. Hepworth & Walton 2009: 229—230; Merchant & Hepworth 
2002). He hyötyisivät huomattavasti edellä mainituista informaatio- 
tutkimuksessa kehitetyistä tiedonhankinnan malleista, jotka antai- 
sivat heille käsitteellisiä työkaluja omien informaatiokäytäntöjensä 
reflektoimiseksi. 

Opettajaharjoittelijoiden käsitykset informaatiolukutaidon 
opettamisesta muistuttavat ammattiaan pidempään harjoittaneiden 
opettajien käsityksiä. Koulujen informaatiolukutaidon opetuksessa 
havainnollistetaan erilaisia menettelytapoja ja annetaan yleisiä ohjeita 
teknisten välineiden käyttämiseksi tiedonlähteiden hankintaan ja 
arviointiin, kuitenkin erillään oppiaineiden sisällöistä (Limberg & 
Folkesson 2006; Limberg ym. 2008; Lundh & Limberg 2008; Wil- 
liams & Wavell 2007). Informaatiolukutaidosta tunnistetaan erilaisia 
näkökulmia, mutta opettajan mahdollisuuksia kehittää oppilaidensa 
korkean tason taitojen oppimista pidetään rajallisina (Williams & Wa- 
vell 2007). Erityisen huomionarvoista tämän tutkimuksen tuloksissa 
on se, että aineenopettajaharjoittelijat kuvasivat informaatiolukutaidon 
opettamista yleisesti, irrallaan oppiaineiden sisällöistä. Korkean tason 
informaatiolukutaidon opettaminen on kuitenkin hankalaa, jos ei 
suorastaan mahdotonta, viittaamatta aihesisältöihin. 

Tiedonhankinnan ja -käytön tutkimuksessa on havaittu, että 
oppimistehtävän piirteiden lisäksi myös oppilaiden suhde aihesisäl- 
töihin vaikuttaa heidän tapoihinsa hankkia ja käyttää tietoa, minkä 
lisäksi oppilaiden tiedonhankinta ja -käyttö vaikuttavat heidän käsi- 
tyksiinsä aiheestaan. Esimerkiksi oppimistehtävä, joka käsittelee kiis- 
tanalaista aihepiiriä, korostaa informaatiolukutaidon eri osa-alueista 
eroja oppilaiden käsityksissä nimenomaan tiedonlähteiden arvioin- 
nista, varsinkin heidän suhtautumisessaan tiedonlähteiden tekijöiden 
asiantuntijuuteen ja tiedonlähteiden puolueellisuuteen. Oppilaiden 
käsitykset riippuvat siitä millaisia aihesisältöjä he käsittelevät: puut- 
teellinen aiempi tietämys omasta aihepiiristä, aihepiiri vailla selvää 
vastakkainasettelua tai ylenmääräisesti saatavilla oleva informaatio 
kiistanalaisen aiheen yhdeltä puolelta vaikuttavat heidän tiedonhan- 
kintaansa ja -käyttöönsä. (Limberg 1999.) 

Oppilaiden tiedonhankintaa ja -käyttöä tarkastelleet tutkijat ovat 
ehdottaneet neuvoja oppimistehtävien suunnittelemiseksi. Opettajien 
tulisi ensinnäkin huolehtia, että oppilailla on realistiset mahdolli- 
suudet suoriutua tehtävästä, esimerkiksi varmistamalla relevanttien 
varten pitäisi varata riittävästi aikaa, jotta oppilaat ehtisivät kiinnos- 
tua aiheistaan (Kuhlthau 2004: 86). Lisäksi tehtävä tulisi sopeuttaa 
oppilaiden aiempaan tietämykseen aiheesta, jotta heillä olisi jotain 
mihin he voivat liittää uutta tietoa, samalla välttäen kuitenkin liikaa 
toisteisuutta (Kuhlthau 2004: 96-97, 101, 113). Opettajat voisivat esi- 
merkiksi tietoisesti rakentaa tehtäviä, joiden aihesisältö on ristiriidassa 
oppilaiden aiemmin oppiman kanssa rohkaistakseen heitä kriittiseen 
ajatteluun (Hultgren & Limberg 2003; Limberg & Alexandersson 
2010). Edellä mainittujen tiedonhankinnan mallien pitkittäinen 
kuvaus oppimisprosessista antaa lähtökohdan informaatiolukutaitoa 
kehittävien oppimistehtävien ohjaamiseksi. Niiden avulla voidaan 
havainnollistaa oppilaille oppimistehtäviä suorittaessa yleisesti läpi- 
käytäviä osatehtäviä, ajatuksia ja tunteita tehtävän kussakin vaiheessa. 

Edellä mainituista ehdotuksista kuitenkin vain sisällöllisten ris- 
tiriitojen hyödyntäminen antaa mahdollisuudet kehittää oppilaiden 

korkean tason informaatiolukutaitoa. Keskeisin haaste oppimisteh- 
tävien suunnittelussa on (korkean tason) informaatiolukutaidolle ja 
aihesisällöille asetettujen oppimistavoitteiden yhteensovittaminen 
tietoisesti kumpaakin tavoitetta palvelevalla tavalla. Tutkivaan oppi- 
miseen perustuvien oppimistehtävien ohjaaminen edellyttää opettajilta 
vastaavasti toimivia, konkreettisia pedagogisia strategioita. Oppilaiden 
ohjaamiseksi informaatiolukutaidon opetuksessa aihesisältöjen ohessa 
opettajan 


e — tulisi neuvotella oppilaiden kanssa yhteisesti hyväksyttävistä oppi- 
mistavoitteista ottaen huomioon heidän omat tavoitteensa, ope- 
tusohjelmassa asetetut vaatimukset ja oppilaiden henkilökohtaiset 
mieltymykset (Limberg ym. 2008) 

e — tulisi olla aktiivisesti vuorovaikutuksessa oppilaiden kanssa kaut- 
ta koko tehtävän auttaakseen heitä kehittämään ja ratkaisemaan 
tutkimiskelpoisia kysymyksiä, jotka kääntävät yleisen aiheen sel- 
vitettävissä olevaksi ongelmaksi (Kuhlthau 2004: 146-147, 197; 
Limberg ym. 2008; Limberg & Alexandersson 2010) 

e — tulisi keskittyä oppilaiden käsityksiin aihesisällöistä ja tarjota heille 
heidän omiin tutkimuskysymyksiinsä perustuvaa palautetta kautta 
koko oppimistehtävän saadakseen heidät analysoimaan tiedonläh- 
teiden sisältöä kriittisesti (Kuhlthau 2004: 118-120; Limberg ym. 
2008; Limberg & Alexandersson 2010). 


Edellä mainittujen ohjeiden soveltamisen kannalta yksi suurimpia 
ongelmia informaatiolukutaidon opettamisessa on sen irrallisuus 
aineenopetuksesta. Oppimistehtävien ei tulisi olla oppiaineiden op- 
pimistavoitteiden kannalta ylimääräisiä lisäkkeitä. Jotkut väitöskirjaa 
varten haastatelluista opettajaharjoittelijoista ilmaisivat kuitenkin, ettei 
heillä ollut aikaa opettaa tiedonhankintaa ja -käyttöä. Kirjallisuudessa 
on muutenkin havaittu, että opettajat pitävät opetussuunnitelman 
asettamia aikatauluvaatimuksia esteenä informaatiolukutaidon opet- 
tamiselle (ks. Merchant & Hepworth 2002; Probert 2009; Williams 
& Wavell 2007). Opettajaharjoittelijoiden kokema ajanpuute antaa 

siis ymmärtää, että keskittyminen matalan tason informaatioluku- 
taidon opettamiseen saattaa olla vain heidän tapansa selviytyä täysin 
ylimääräiseltä tuntuvista velvoitteista kouluopetuksen realiteeteissa 
ja opetussuunnitelman rajoitteissa. Hongisto ja Sormunen (2010) 
osoittivat tutkimuksessaan, että kokeneellakin opettajalla oli oppimis- 
tehtävän aikana harvemmin aikaa ohjata oppilaita ongelmatilanteissa 
merkityksen muodostamisessa. Hekin joutuivat ajan puutteessa vas- 
taamaan oppilaiden avunpyyntöihin vain suorin vastauksin ongelman 
ratkaisemiseksi. Tämänkaltaiset kokemukset kyseenalaistavat kirjalli- 
suudessa opettajille tehdyt ehdotukset oppilaan roolin omaksumisesta 
oppimistehtävien aikana vihjeiden antamiseksi esimerkiksi siitä, mikä 
on tärkeää ja mikä ei (vrt. Alexandersson & Limberg 2003). 

Kouluopetus on perinteisesti järjestetty tietyt aihesisällöt kattaviin 
oppiaineisiin ja toteutettu opettaja- ja oppikirjakeskeisesti. Kouluo- 
petuksen suunnittelua ohjaava opetussuunnitelma on informaatio- 
lukutaidon opettamisessa keskeisessä asemassa. Informaatiolukutaito 
on syytä nimetä erikseen opetussuunnitelmassa oppimistavoitteeksi, 
sillä muuten opettajat pitävät sitä opetussuunnitelman ulkopuolisena 
ylimääräisenä ja toissijaisena tavoitteena eivätkä panosta sen opetta- 
miseen. Tämän tavoitteen saavuttamisessa on rohkaisevaa, että uuden 
valtakunnallisen opetussuunnitelman valmistelutyössä on kiinnitetty 
erityistä huomiota laajeneviin luku- ja kirjoitustaitovaatimuksiin?. 
Vastaavasti Tampereen lukiokoulutuksen ja Opetushallituksen Tieto 
haltuun* -hanke on kehittänyt paikallisille kouluille erillisen Tiedon- 
hallintataitojen opetussuunnitelman*. Keskeinen puute opettajankou- 
lutuksessa puolestaan on se, ettei opettajaharjoittelijoille anneta erillistä 
ohjausta oman informaatiolukutaidon muuttamiseksi pedagogisiksi 
strategioiksi. Erityisesti informaatiolukutaidon opettamisen sulautta- 
misen aineenopetuksen sisältötavoitteisiin on ilmeinen kehittämistarve 
opettajankoulutuksessa. 


http://www.oph.fi/ops2016 

http://tietohaltuun.wordpress.com/about/ 
http://koppa.tampere.fi/alfresco/service/com/eduix/publicDownload/ 
b8adf0d6-2d3f-4683-b677-289ad923dca8 

YHTEENVETO 


Tavoitteena itsenäinen ja yhteisöllinen oppija 


Kirjan artikkelien lähtökohtana on ollut itsenäisen oppijan käsite. 
Asetimme edellä koulutuksen keskeiseksi tavoitteeksi tukea itsenäi- 
sen oppijuuden kehittymistä. Tällä emme tarkoittaneet vain yksin 
tapahtuvan opiskelun ja oppimisen taitojen ja valmiuksien tukemista. 
Ajattelussamme itsenäistä oppijuutta lähestytään kokonaisvaltaisem- 
min yksilön ja ympäristön välisen suhteen kautta. Esitimme kirjan 
alussa näkemyksen, että identiteetti ja informaatiolukutaito ovat 
tärkeässä roolissa tavoitteen saavuttamisessa. Näitä kahta ulottuvuutta 
voi luonnehtia seuraavasti: 


1) Kehittynyttä yksilöllistä, yhteisöllistä ja kulttuurista identiteettiä 
pidämme itsenäisen oppijuuden perusedellytyksenä. Yksilöllinen 
identiteetti ilmenee muun muassa omaa toimintaa, opiskelua ja 
oppimista koskevana, perusteltuna tavoitteenasetteluna. Kehittynyt 
yhteisöllinen identiteetti puolestaan ilmenee vastuullisuutena omista 
lähiyhteisöistä ja niiden tulevaisuudesta. Kulttuurinen identiteetti 
puolestaan voi ilmetä kehittyneenä luontosuhteena tai muunlaisena 
ymmärryksenä ja tavoitteellisuutena suhteessa globaaliin maailmaan 
ja sen tulevaisuuteen. 

2) Itsenäiseen oppijuuteen kuuluu myös kehittynyt informaatiolu- 
kutaito, joka ilmenee muun muassa kyvyssä tunnistaa ongelmia 
tai kiinnostavia näkökulmia sekä tehdä kysymyksiä, analysoida 
tiedontarpeita, hahmottaa informaatioympäristöä sekä hankkia, 
arvioida ja hyödyntää tiedonlähteitä erilaisissa tietointensiivisissä 
tehtävissä. 


Itsenäisyys oppijana on suhteellista. "Itsenäisen oppijan voi tulkita 
viittaavan 'individualistiseen oppijaan mutta tällainen itsenäinen 
oppija ei ole tavoitteemme. Itsenäinen oppija toimii aina osana yh- 
teisöä. Yhteisön jäsenenä tällainen oppija pyrkii vaikuttamaan yhtei- 
söjen sisäiseen konsensukseen asioiden ja ilmiöiden merkityksistä ja 
tavoitteista, joihin informaatiolla ja uudella tiedolla pitäisi pyrkiä. 
Kysymys on tällöin prosessista, jossa yksilöllinen tiedonhankinta ja 
yhteisöön liittymisen ja kuulumisen neuvotteluprosessi muokkaavat 
sekä yksilöllistä että yhteisöllistä identiteettiä. Monilukutaidon yh- 
teistoiminnallinen merkitys globaalin maailman monikulttuurisessa ja 


medioituneessa yhteiskunnassa korostuu myös uudessa peruskoulun 
opetussuunnitelmassa (POPS 2014, s. 170, 318). 


Narratiivinen oppiminen, identiteetti ja informaatiolukutaito 


Käsityksemme itsenäisestä oppijasta perustuu narratiivisen oppimisen 
malliin. Narratiivinen oppimisprosessi lähtee havainnoinnista, nii- 
den tulkinnasta ja merkitysten luomisesta hankitulle informaatiolle. 
Informaatio voidaan tulkita merkitykselliseksi monesta syystä. Se 
voi esimerkiksi tukea omien tavoitteiden saavuttamista. Informaa- 
tionkäsittelyn kuormituksen vähentämiseksi ihminen pyrkii luon- 
taisesti kokoamaan merkitykselliseksi tulkittua tietoa kertomuksiksi 
eli narratiiveiksi. Kertomukset syntyvät ja muuttuvat omakohtaisen 
reflektion ja yhteisöllisen neuvottelun tuloksina. Motivaatio uuden 
tiedon hankkimiseen perustuu toisaalta ihmisen sisäiseen tarpeeseen 

na, iän myötä laajenevaan yhteisölliseen ja kulttuuriseen identiteettiin, 
jonka kehittämisessä tieto muodostaa yhden peruspilarin. Kehittynyt 
identiteetti antaa valmiudet luokitella merkityksiä, tunnistaa omalta 
kannalta tärkeää tietoa ja hylätä epäolennainen. Rakentamalla nar- 
ratiiveja eri tiedonalueilla oppija laajentaa maailmankuvaansa, joka 
muodostaa kehyksen omien tiedontarpeiden tunnistamiseen, tiedon 
hakemiseen ja sen merkityksellisyyden arviointiin. (ks. Yrjänäinen 
& Ropo 2013.) 

Oppiminen voidaan jakaa karkeasti kahteen osaan: 1) Sitä voidaan 
kuvata kognitiivisena informaationkäsittelyprosessina (havainnoista 
muistijärjestelmään) ja edelleen kognitiivisten rakenteiden pitkäkes- 
toisiin muutoksiin liittyvänä prosessina (esim. aiempi eksperttiystut- 
kimus). Tällainen näkökulma painottaa järjestelmän toiminnan ja 
toimintaperiaatteiden ymmärtämistä ja siinä havaittujen virheiden 
minimointia tai ongelmien korjaamista. 2) Oppiminen voidaan 
ymmärtää elämäkerrallisena prosessina, jossa pyritään selittämään ja 
ymmärtämään ihmisen psyykkistä todellisuutta, sitä miten asioita ja il- 
miöitä koetaan, miten niitä merkityksellistetään ja miten merkityksistä 
luodaan narratiiveja. Merkitykset tarkoittavat kohdattujen ilmiöiden 
ja asioiden arvottamista yksilöllisistä, yhteisöllisistä ja kulttuurisista 
näkökulmista. Näin ollen identiteetillä on tärkeä rooli oppimisen 
kokonaisuudessa, erityisesti siinä, mitä yksilö pitää tärkeänä ja mil- 
laisiin ilmiöihin hän luo persoonallisia merkityssuhteita. Narratiivit 
asioista kietoutuvat myös itseen, omaan identiteettiin. Identiteetti 
kuvaa siten myös suhdeverkostoa ja osallisuutta. Se mitä pidämme 
tärkeänä kuvaa myös identiteettiämme ja ennustaa tulevaa oppimista 
ja tiedonhankintaa. 

Narratiivinen identiteetti kehittyy vuorovaikutuksessa infor- 
maatioympäristön kanssa. Narratiivista identiteettiä on mahdotonta 
kehittää ilman tarinan ainesosia, joita saadaan tiedon henkilökohtai- 
sen käytön kautta. Narratiivien kehittäminen perustuu reflektoituun 
tiedon valintaa ja luokittelemiseen tiedostettujen yksilöllisten ja yh- 
teisöllisten merkitysten perusteella. Ilman informaatiolukutaitoa ei 
myöskään voida tunnistaa puutteita ja virheitä omassa narratiivissa. 

Yhteisöön kasvaminen on tässä myös keskeinen osa, sillä keskustelu 
näkökulmista ja tulkinnoista sekä tiedon ja merkitysten jakaminen 
ovat olennaisia yhteisöllisen identiteettien kehittymisessä. 

Perinteinen tulkinta informaatiolukutaidosta korostaa kykyä 
hankkia, arvioida ja hyödyntää tiedonlähteitä. Nämä ovat olennaisia ja 
tarpeellisia valmiuksia, mutta niitä on vaikea saavuttaa, jos koulutus ei 
samalla vahvista valmiuksia tunnistaa opiskelun kannalta kiinnostavia 
ongelmia, vaihtoehtoisia näkökulmia tarkastella näitä ongelmia ja op- 
pimiseen liittyviä tiedontarpeita. Perusteesimme on, että perinteinen 
informaatiolukutaidon tulkinta on liian tekniikka- ja taitokeskeinen. 
Tulkinnan puitteissa opettajien on vaikea tunnistaa a) miksi oppilailla 
on niin paljon ongelmia itsenäisessä lähteiden hakemisessa, valinnassa 
ja käytössä ja b) miksi on niin vaikea löytää tehokkaita menetelmiä 
opettaa informaatiolukutaitoa. 


Haasteena itsenäisen ja yhteisöllisen opiskelun käytännöt 


Tavoite kehittää itsenäistä oppijuutta ei ole mitenkään uusi ajatus. 
Elinikäisen oppijuuden taitoja on tavoiteltu koulutuksessa vuosikym- 
meniä. Esimerkiksi kyky kirjoittaa argumentoituja tekstejä kirjalli- 
suuden pohjalta kuuluu ”akateemisiin valmiuksiin,” joiden ajatellaan 
karttuvan osalle oppilaista siirryttäessä perusopetuksesta lukion kautta 
korkeakouluihin. Itsenäisen oppijan kehittymisessä on kyse pitkästä 
ajallisesta prosessista. Itsenäisen oppijan kehittymisen elementtien 
- identiteetin ja informaatiolukutaidon — rakentaminen vaativat ink- 
rementaalista, mutta kumulatiivista pedagogista lähestymistapaa. 
Oppijan kehityksen todentaminen mitattavina oppimistuloksina on 
opintojaksotasolla ongelmallista. Toisaalta pedagogiikan kehittämi- 
nen vaatii toimia nimenomaan oppimistehtävien ja opintojaksojen 
kehittämiseksi. 

Identiteetin kehitystä on tuettava jotta oppilaasta kehittyy it- 
senäinen oppija. Narratiivisen identiteetin kehityksen pedagoginen 
tukeminen edellyttää paitsi tietojen hankintaa myös merkitysten nos- 


324 — Eero Ropo, Eero Sormunen & Jannica Heinström (toim.) 


tamista entistä tärkeämmäksi osaksi yhteisöllisiä kasvatuksen proses- 
seja. On myös ymmärrettävä, että narratiivinen identiteetti ei kehity 
ilman tiedonhankinnan taitoja. Yksilöllä on oltava taitoja käsitellä 
tietoa osana narratiivin kehittämisestä. Koulussa tähän tavoitteeseen 
ei valitettavasti aina päästä. Usein oletetaan, että identiteetti kehittyy 
kuin itsestään iän myötä ja että oppilas oppii informaatiolukutaitoja 
pelkästään tekemällä tiedonhankintaa edellyttäviä kirjoitustehtäviä. 
Tällä tavoin menetellen tietoa käsitellään irrallisena, eikä se tule liite- 
tyksi oppilaan omaan narratiiviin. Tällaisia prosesseja oli havaittavissa 
myös tutkimustuloksissamme, joista ilmeni, että kehittynyt identiteetti 
motivoi opiskelua ja vahvistaa päämäärätietoisuutta, mutta kehittyneen 
identiteetin puuttuessa oppilas on kuin eksyksissä hajallaan olevan 
tietomaailmansa keskellä. 


Identiteetin kehityksen tukeminen koulutuksessa 


Omaksi itseksi kasvaminen eli identiteetin koko eliniän jatkuva ra- 
kentuminen on kasvun ja kasvatuksen keskeisin kysymys, johon on 
haettu vastauksia jo vuosisatoja. Ymmärrys identiteetin merkityksestä 
ihmisen olemiseen ja kaikkeen toimintaan on lisääntynyt. Tätä näkö- 
kulmaa Heikki Mäki-Kulmala valotti viimeiseksi jääneessä, rikkaassa 
ja syvällisessä artikkelissaan, jossa hän tarkasteli itseyden ja valinnan 
ja päätettävä ottaa vastuu itsestään. Tämä on erinomainen lähtökohta 
itsenäisen oppijan ja oppijuuden kehitykselle ja sen tukemiselle kas- 
vatuksessa ja koulutuksessa. 

Esko Nikander esitti omassa artikkelissaan, että kasvatus maa- 
ilmankansalaisuuteen on välttämättömyys ihmiskunnan yhteisten 
ongelmien ratkaisemiseksi. Kasvatus maailmankansalaiseksi on iden- 
titeettiä koskeva haaste. Sen saavuttaminen ei ole mahdollista ilman 
laajaa, monitieteistä tietoa ja ymmärrystä. Keskustelu siitä, mitä on 
tiedettävä ja millaisen opetuksen ja kasvatuksen kautta tähän päästään, 

on nostettava opetussuunnitelmatutkimuksen ja opetussuunnitelmien 
kehittämisen keskiöön. 

Kirjan osan 1 empiiriset tutkimusartikkelit käsittelevät identitee- 
tin kehityksen tukemista perusopetuksessa (Kinossalo), ammatillisessa 
koulutuksessa (Kärnä) ja yliopistossa (Syvänen & Ropo). Identiteettiin 
liittyvillä prosesseilla on jokaisella ikäkaudella yhteys siihen, miten ja 
millaisia tavoitteita yksilö asettaa itselleen, miten hän toimii yhteisön 
jäsenenä ja miten hän opiskelussaan ja oppimisessaan suuntautuu. 
Opetuksen kannalta on välttämätöntä tiedostaa näiden prosessien mer- 
kitys, tunnistaa yksilöllisten prosessien tila ja vaiheet mahdollisimman 
hyvin. Lisäksi on pystyttävä tukemaan yksilöllisten ja yhteisöllisten 
prosessien kautta kehittymistä maailmasta, toisista ja itsestä vastuuta 
kantavaksi yksilöksi. Tällainen positioituminen suhteessa itseen ja 
ympäristöön ei ole mahdollista ilman syvällistä tietämistä ja pitkälle 
kehittyneitä narratiiveja maailmasta ja luonnosta, historiasta, kulttuu- 
rista, ihmisestä ja omasta itsestä. Tämä kasvuprosessi on aina kesken 
ja siksi tarvitaan itsenäistä oppijuutta, halua jatkuvaan kehitykseen 
ja ymmärryksen lisäämiseen. 


Haasteita oppilaiden informaatiolukutaitojen kehittämisessä 


Oppilaiden informaatiolukutaitoon liittyvien aiempien tutkimusten 
päätuloksia esiteltiin osan 2 johdantoluvussa. Osan 2 artikkelien 
esittelemät tuoreet tutkimukset vahvistavat näkemystä oppilaiden, 
lähinnä lukiolaisten informaatiolukutaidon puutteista. Valtaosalla 
lukiolaisista ei ole vielä itsenäiseen yhteisölliseen opiskeluun vaadit- 
tavia valmiuksia. Toki on pidettävä mielessä että raportoidut tulokset 
ovat pääosin yhdestä lukiosta joten kuvan tarkentamiseksi tarvitaan 
jatkotutkimuksia. 

Kiili ja Laurinen raportoivat, että suuri osa lukiolaisista ei osaa 
vaan he ”googlaavat” hyvin mekaanisesti ja toistuvasti saamansa aiheen 
sanoilla. Tämän seurauksena relevantteja lähteitä löytyy vähän jos 

ollenkaan. Aikaa kului turhauttaviin hakuyrityksiin ja itse aiheen ja 
oman näkökulman miettiminen jää vähälle huomiolle. 

Kiili ja Laurinen totesivat myös, että vain harvat lukiolaiset osasi- 
vat soveltaa lähteiden arvioinnissa monipuolisia kriteereitä. Mikkosen 
tutkimus lukiolaisten tietokäsityksistä täydentää tätä kuvaa. Oppilaat 
kokevat lähteiden ja löydetyn tiedon arvioinnin haasteelliseksi, mikä 
vaikeuttaa koulutehtävistä suoriutumista. Tiedon pätevyyden arvi- 
oinnissa luotettiin paljon lähteen tuottajan auktoriteettiin pohtimatta 
muillakin kriteereillä, mutta argumentointi oli horjuvaa. Joillakin 
arviointi perustui lähteiden ulkoisiin piirteisiin. Opettajien antamia 
ohjeita ei osattu soveltaa. 

Oppilaiden lähteiden käytössä havaittiin myös puutteita. Sormu- 
sen tutkimuksen mukaan lähes puolet oppilaiden tuottamasta teks- 
tistä oli lähteistä suoraan kopioitua tai vain mekaanisesti muokattua. 
Opettajien kielteinen suhtautuminen Wikipedian käyttöön näyttää 
johtavan oppilaiden teksteissä plagiarismiin. Tekstin tuottamisessa 
joudutaan usein turvautumaan Wikipediaan, joka sisältää tiiviitä, 
helppolukuisia artikkeleita. Kun Wikipedian käyttöä ei voi tehdä 
avoimesti, se salataan. 

Informaatiolukutaidon opetuksessa usein sovellettu pienryhmä- 
työskentely ei näyttänyt toimivan hyvin. Tanni ja Sormunen totesi- 
vat, että Wikipedia -artikkeleita kirjoittaneista oppilasryhmistä vain 
pieni osa työskenteli aktiivisesti yhdessä. Jonkin verran useammat 
tekivät ajoittain yhteistyötä ja noin puolet ryhmistä hajautui työsken- 
telemään yksikseen alkuvaiheen jälkeen. Useimmat oppilaat näkevät 
ryhmätyön idean tekstin tehokkaana tuottamisena niin että kukin 
tekee itsenäisesti sovittavan palan tekstiä. Pahimmillaan yhteistyö 
rajoittui työnjakokeskusteluun, jonka tavoitteena oli minimoida tarve 
ryhmän sisäiseen vuorovaikutukseen. Kiilin ja Laurisen kokeellisessa 
tutkimusasetelmassa oppilasparien oli ”pakko” työskennellä yhdessä. 
Tässäkin tilanteessa vain pieni osa oppilaista ylsi yhteisöllisen tiedon 
rakentamisen tai edes yhteisöllisen informaation hankinnan tasolle. 

Heinströmin ja Sormusen tutkimuksen mukaan näyttää siltä, että 
useimmilla oppilailla on positiiviset ryhmätyöasenteet, mutta niitä 
ei saada realisoitua yhdessä työskentelyksi. Monet oppilaat hakivat 
tehtävän suoritukseen tukea perheyhteisöstä eikä omasta oppilasryh- 
mästä. Erityisen riskiryhmän ryhmätyössä muodostavat yhteisölliseltä 
identiteettityypiltään yksinäiset oppilaat, joilla oli negatiivisimmat 
ryhmätyöasenteet. 


Suosituksia informaatiolukutaitojen 
opetuksen kehittämiseen 


Alamettälän ja Sormusen artikkelissa raportoitiin tutkimus opet- 
tajien käytännöistä itsenäiseen tiedonhankintaan ja ryhmätyöhön 
perustuvien oppimistehtävien ohjauksessa. Tutkimuksessa verrattiin 
kohteena olleiden lukion äidinkielen ja historian kurssien Wikipedia 
-projektien ohjauskäytäntöjä tutkimusperustaiseen ohjatun tutkimisen 
-pedagogiseen viitekehykseen (ks. Kuhlthau, ym. 2012). Äidinkielen 
kurssilla oppimistehtävän aktiviteetit ja ohjaus noudatti pääpiirteis- 
sään ohjatun tutkimisen mallia, mutta historian kurssilla toteutus oli 
perinteinen. Perinteiselle itsenäisen oppimistehtävän toteutukselle on 
tyypillistä oppimisprosessi mustana laatikkona”. Tehtävä ohjeistetaan 
sitä annettaessa (input), prosessin aikana opettaja ei tee juurikaan 
interventioita, vaan arvioi ja antaa palautetta vasta lopputuloksesta 
(output). Tämä lienee varsin yleinen käytäntö lukioissa. Uudessa 
peruskoulun opetussuunnitelmassa korostuu entisestään opettajan 
rooli ohjaajana (POPS 2014, s. 21). Välineet tähän ohjaamiseen sen 
sijaan ei synny itsestään. 

Äidinkielen kurssilla Wikipedia -artikkelin kirjoitusprosessi oli 
selkeästi vaiheistettu osatehtäviin. Erityisesti prosessin alkupään vai- 
heisiin oli liitetty aktiviteetteja, jotka valmensivat oman näkökulman 
muodostamiseen aiheeseen ja konkretisoivat Wikipedia -kirjoittamisen 
käytäntöihin. Lisäksi opettaja edellytti väliraportointia ja antoi sen 
perusteella palautetta ryhmille. Oppilaiden työskentely oli ryhmissä 

selvästi yhteisöllisempää, tuotetut tekstin omasanaisempia ja oppi- 
miskokemukset vahvempia kuin historian kurssilla. 

Tutkimuksessa mukana ollut äidinkielen Wikipedia -artikkelien 
kirjoittamisprojektiin kehittämä malli on varsin hyvä esimerkki siitä, 
miten informaatiolukutaidon opetusta voidaan kehittää yksittäisen 
oppimistehtävän ja kurssin tasolla. Myös Kiili ja Laurinen sekä Tanni 
esittivät omissa artikkelissaan samansuuntaisia suosituksia opetusme- 
netelmien kehittämiseen. Kurssitason tarkasteluun liittyy kuitenkin 
rajoitus, mikä tuli esiin mainitulla äidinkielen kurssillakin, vaikka se 
onnistui hyvin. Selkeän positiivisia oppimiskokemuksia saavutettiin 
vain joillakin informaatiolukutaidon osa-alueilla. 

Alamettälän ja Sormusen tutkimuksen perusteella päädyttiin 
suosittelemaan informaatiolukutaitoihin liittyvien tavoitteiden sel- 
keämpää jakamista eri oppiaineisiin ja luokkatasoille. Informaatiolu- 
kutaidoissa on kyse yksilön taitojen ja tietojen ohella koko yhteisön 
työskentelykäytännöistä. On syytä korostaa myös Mikkosen artikke- 
lissa käsiteltyjen tietokäsitysten merkitystä pitkän aikavälin oppimis- 
tavoitteena. Tietokäsitykset linkittyvät oppilaiden metakognitiivisiin 
strategioihin, jotka ohjaavat valintoja tiedon hakemisessa, arvioinnissa 
ja käytössä. Tietokäsitykset ovat myös olennaisessa roolissa, kun pyri- 
tään selittämään, miksi koulun pedagogisessa käytännössä itsenäisen 
oppijan ohjaus tuottaa niin paljon ongelmia. 

Oman kysymyksensä muodostaa opettajakoulutuksen kehittämi- 
nen. Tannin tutkimuksessa opettajaharjoittelijat osoittautuvat varsin 
tehokkaiksi ja monipuolisiksi tiedonhakijoiksi — siis informaatiolu- 
kutaitoisiksi. He tunnistivat myös niitä ongelmia, joita oppilailla on 
tiedon hakijoina ja käyttäjinä. Heidän käsityksensä informaatioluku- 
taidon ohjauksen keinoista olivat kuitenkin yhtä hataralla pohjalla 
kuin ammatissa toimivilla opettajilla (vrt. osan II johdantoluku). 
Hämmästyttävästi he olivat myöskin omaksuneet käsityksen aineen- 
opettajille tyypillisen kiire-käsityksen: aika ei riitä informaatioluku- 
taitojen ohjaamiseen oppiaineen vaativien sisältötavoitteiden takia. 
Vastuu haluttiin siirtää toisaalle, lähinnä äidinkielenopettajille. 

Tulevaisuuden haasteita 


Informaatioympäristömme on muuttunut pysyvästi. Tämä on muut- 
tanut myös lasten ja nuorison mahdollisuuksia informaation hakuun, 
median seuraamiseen ja omien mediatuotosten julkaisuun. Opiskelussa 
muutokset ovat tuoneet mukanaan paitsi avautuvia mahdollisuuksia 
myös hämmennyksen. Miten käy oppikirjoille, miten varmistutaan 
tiedon oikeellisuudesta tai eettisyydestä, kuka vaikuttaa ja kehen? 
Opiskelussa kysymys ei olekaan enää vain siitä, mitä opetetaan, ope- 
tellaan ja opitaan, vaan oppilaiden on pystyttävä arvioimaan tiedon 
lähteiden luotettavuutta, analysoimaan ja syntetisoimaan. Näiden 
prosessien lopputulos riippuu yksilön identiteetistä, tavoitteista ja 
päämääristä, ja kontekstista, jossa toiminta tapahtuu. Koulun ja kou- 
lutuksen kontekstissa kysymys on ulkoisten epävarmuustekijöiden 
lisääntymisestä tiedon tulkinnassa ja toisaalta yhteisöllisten tulkin- 
tojen mahdollisuuksista. Vastuu lisääntyy, mutta se voi positiivisessa 
tapauksessa johtaa entistä perusteellisempaan asioiden tutkimiseen ja 
niiden syvällisempään ymmärtämiseen. Kasvatuksen tehtävänä on 
lisätä nuorison uskoa tulevaisuuteen. Ilman tätä toivon horisonttia 
ei elämä kutsu vastuuseen. 

Maailma muuttuu. Aasiassa usko koulutuksen merkitykseen 
näyttää kasvavan, Eurooppa ja länsimaat elävät jo ehkä tämän vai- 
heen jälkeistä kautta. Suomalaisen koulutuksen erinomaiset tulokset 
tiedetään kaikkialla. Paikalleen ei voi kuitenkaan pysähtyä. Meidän 
on päivitettävä käsityksemme niin opetussuunnitelmatavoitteista 
kuin opetuksesta, opiskelusta ja oppimisesta. Toivomme tämän kirjan 
avaamien näkökulmien osaltaan innoittavan lukijoitamme niin käytän- 
töjen kehittämiseen kuin uusia näkökulmia avaavaan tutkimukseen. 
Heikki Mäki-Kulmalan artikkelin sanoman mukaisesti haastamme 
lukijan valitsemaan itsensä. 

rohkeita ja ajankohtaisia kannanottoja on ja luettiin. Tässä 
kirjassa julkaistavan artikkelin Heikki ehti viimeistellä juuri ennen 
yllättävää kuolemaansa. 


Esko Nikander on filosofian tohtori ja yliopistonlehtori. Hän siir- 
tyi eläkkeelle 1.8.2014 Tampereen yliopiston kasvatustieteiden 
yksiköstä. Opetus- ja tutkimustehtävät liittyivät historian ja yh- 
teiskuntaopin didaktiikan sekä kasvatuksen historian alueille. 
Yhteystiedot: esko.a.nikander gmail.com 


Eero Ropo on kasvatustieteen professori erityisalanaan opettajankou- 
lutuksen ja oppimisen tutkimus. Ropon opetus- ja tutkimusalueet 
liittyvät mm. kasvatuspsykologiaan, opetussuunnitelmateoriaan ja 
opetusteknologian sovelluksiin koulusta yliopistoon. Ropo johti 
Suomen akatemian rahoittama Know-Id -konsortiota ja sen toista 
osahanketta. Yhteydenotot: eero.ropo @uta.fi 


Eero Sormunen toimii professorina Tampereen yliopiston informaa- 
tiotieteiden yksikössä. Tutkimus- ja opetustehtävät ovat suuntau- 
tuneet tiedonhaun, informaatiolukutaidon ja oppimisen alueille. 
Hän johtaa Suomen akatemian rahoittaman Argumentoiva tutkiva 
verkko-opiskelu akateemisten tietotyövalmiuksien rakentamisessa 
(ARONI) -tutkimushanketta 2015-2019. Yhteydenotot: eero. 
sormunen @uta. fi 


Antti Syvanen on tohtoriopiskelija Tampereen yliopiston kasvatustie- 
teiden yksikössä ja hän valmistelee väitöstyötä opettajaopiskeli- 
joiden mobiiliblogi-portfolioin tuetun ammatillisen identiteetin 
kehittymistä. Yhteydenotot: Antti. Syvanen Ostaff-uta.fi 


Mikko Tanni on tiedonhankintaan ja informaatiolukutaitoon eri- 
koistunut filosofian tohtori. Yhteydenotot: mikko.tanni iki. fi 

